
Cuvînt înainte 


„Europa este un continent, o civilizație; ea nu este nicide- 
cum o entitate politică ori economică. Ideea europeană este 
golită de sens, îi lipsesc atît transcendenţa ideologiilor mesia- 
nice cît şi imanența patriotismului concret“. Astfel se exprima 
acum treizeci de ani unul dintre observatorii cei mai clarvă- 
zători ai problemelor lumii din vremea sa, Raymond Aron, şi, 
fără îndoială, el avea dreptate să pună accentul pe lipsurile 
materiale şi spirituale ale mărețului proiect inițiat de „părinții 
Europei“. Şi alţi mari intelectuali europeni, fără a fi bănuiți de 
naționalism exagerat, avuseseră aceeaşi intuiție şi formulaseră 
rezerve asemănătoare, precum un Salvador de Madariaga („Eu- 
ropa nu este şi nu va fi niciodată o națiune; ea este doar un 
mănunchi de naţiuni. Incontestabilele componente ale spiritului 
european sînt doar trăsăturile naționale“) sau Arnold Toynbee 
(„Uniune, este oare acesta cuvîntul potrivit pentru puzderia de 
forțe europene pe care le presimțim? Divizare n-ar fi, dimpo- 
trivă, cuvîntul cel mai nimerit?*). 

În momentul în care cele 12 țări semnatare ale tratatului ce 
avea să pună bazele Actului unic dau viață „marii pieţe“ euro- 
pene, cînd adoptă un sistem monetar comun, îşi lărgesc com- 
petenţele şi întăresc puterile instituţiilor sale de la Bruxelles 
ori Strasbourg, cînd „mica Europă“ a lui Monnet, Schumann, 
Adenauer şi a altor de Gasperi dobîndeşte o poziţie care face 
din ea, în ciuda incertitudinilor şi a slăbiciunilor, un pol spre 
care se îndreaptă atît Austria şi Suedia, dar şi Turcia şi cîteva 

din ţările foste satelite ale URSS, putem să ne întrebăm dacă 
opoziţia dintre „Europa patriilor“ şi cea a „tehnocraţiilor“ ori a 
„oamenilor de afaceri“, ai cărei adversari n-au încetat de patru- 
zeci de ani să-i denunțe caracterul „artificial“ şi „apatrid“, este 
la fel de puternică ca şi atunci cînd generalul de Gaulle: se 
întreba ce ar fi adus culturii europene un Dante, un Goethe ori 
un Chateaubriand dacă ar fi gîndit şi scris „în esperanto sau 
volapiik integrat“. Fără îndoială că ideea de națiune păstrează 
în Europa de azi o parte din puterea ei mobilizatoare. În estul 
continentului, acolo unde marele dezgheț din 1989 a scos la 
iveală cît de mult erodase „internaţionalismul proletar“ menta- 
lităţile popoarelor supuse protectoratului „marelui frate“, asis- 
tăm la o recrudescenţă a naţionalismului clasic, în ce are el mai 
rebel şi mai agresiv față de iniţiativele transculturale. Se pare 
că sentimentul de apartenenţă la un ansamblu care îl transcende 
pe cel de Stat-naţiune pare a fi cîştigat teren de vreo 10-15 ani, 
cel puţin în țările Comunităţii europene, iar aceste reacţii naţio- 
naliste rămîn doar de suprafaţă, sondajele făcute în cele 12 state 
membre arătînd că mulți vor fi pe viitor locuitorii acestei părți 
a Europei care să accepte principiul supranaționalităţii. 

Printre motivele care înclină balanța în acest sens se află şi 
conştientizarea, încetul cu încetul, de către europeni a unei 
apartenenţe comune, care a fost mult timp privită doar din punct 
de vedere spiritual, incompatibilă cu sentimentul exclusiv de 
apartenență la „patria“ lingvistică şi culturală. Nu tragem de 
aici concluzia că ar exista o esență europeană anterioară exis- 
tenţei națiunilor care o compun, după cum sugera Denis de 
Rougemont (Vingt-huit siecles d'Europe, 1961). Apare în schimb 
din ce în ce mai evident că, dincolo de particularităţi şi de 
rupturi, istoria a făurit, dacă nu o conştiinţă a identităţii afir- 
mate, cel puţin a făcut să se ajungă la trăsături comune care 
încep a fi trăite ca atare de numeroşi locuitori de pe bătrînul 
continent. Un istoric, scrupulos cu faptele şi nu tocmai înclinat 
în a făuri concepte fixe, imuabile, Charles Seignobos, scria 
totuşi următoarele în ajunul celui de-al doilea război mondial: 

„60 de ani petrecuţi studiind şi predînd istoria tuturor țărilor 
mi-au dat ocazia să compar între ele toate popoarele Europei în 
diversele momente ale istoriei lor. Această comparaţie mi-a dat 
şi posibilitatea să le observ trăsăturile comune, trăsături care nu 
apar la istoricii care se ocupă doar cu studiul unei ţări ori al unei 
epoci. Comparînd aventurile diferitelor popoare şi condiţiile lor 
de viață, am ajuns să aleg din bagajul enorm de cunoştinţe 
acumulate de specialişti, cîteva asemănări generale şi să dis- 
cern cum s-au format ele“. (C. Seignobos, Essai d'une histoire 
comparee des peuples de l'Europe, Paris, PUF, 1938, p. V) 

Aceste „trăsături comune“, aceste „asemănări generale“ 
sînt într-adevăr produsul unei îndelungate evoluţii istorice, al 
cărei examen constituie obiectul acestei cărți. La sfîrşitul unui 
secol care va fi fost cel al înfloririi statelor-naţiuni şi al dezlăn- 
țuirii furiilor naţionaliste, dar şi al profilării, sub o formă încă 
nesigură, a ceva ce ar putea să semene, peste cîteva decenii, cu 
utopia Statelor Unite ale Europei, a venit momentul să ne pu- 
nem întrebări asupra identităţii ariei geoculturale în care a luat 
naştere ideea europeană. Numeroşi sînt aceia care neagă această 
identitate sau care o găsesc artificială, pentru că o aplică la 
realități ce aparţin naţiunii istorice propriu-zise. Trebuie să ne 
amintim că statul-naţiune nu a fost mereu o evidență pentru 
europenii secolelor trecute şi că, într-o largă măsură, conceptul 
de naţiune a fost o „invenţie“ a istoriei contemporane. Proble- 
mele de cultură şi limbă, ataşamentul la o „mică patrie“ ame- 
nințată cu dispariția în proiectul de centralizare al statului-na- 
țiune, legătura care există între acest sentiment şi conştiinţa 
contrastelor dintre diversele regiuni, toate aceste elemente care 
frînează astăzi aderarea multor europeni la procesul de uni- 
ficare, început acum mai bine de 30 de ani, au existat, sub o 
formă ceva diferită, în secolul trecut, în Sicilia Ghepardului, în 
Bavaria lui Ludovic al II-lea, chiar şi în anumite provincii 
periferice ale Franţei rustice, în primii ani ai celei de-a Treia 
Republici. 

Dacă Europa de astăzi, ca o construcție politică originală, 
este efectiv de „inventat“, aşa cum au fost, respectînd pro- 
porţiile, inventate în secolul al XIX-lea, Germania ori Italia, 
procesul nu mai are loc pe un teren virgin. Ea este chemată, 
dimpotrivă, să se hrănească din experienţe, cîteodată dramatice, 
trăite în comun, cu producții ieşite din amestecuri intelectuale, 
politice, artistice, religioase etc., din zestrea culturală comună 
care, uneori, se pierde în negura timpului. 

Europenii au apărut ca un produs al unei istorii agitate şi 
nu, cum au crezut că au descoperit „antropologii“ rasişti din 
secolul trecut, dintr-o predestinaţie biologică, făcînd din etniile 
„cele mai pure“, stabilite pe continentul nostru, purtătorii unei 
civilizații superioare. Doar interacțiunile multimilenare între 
popoare, culturi, clase şi apoi între state au țesut o „unitate“ 
europeană diversă şi contradictorie. Comunitatea popoarelor 
europene nu este — după cum se vede — nici rasială, nici lingvis- 
tică. Mai ales, ea nu constituie un punct de plecare prealabil în 
constituirea naţiunilor. Naşterea acestora din urmă i-ar fi anhilat 
astfel esenţa, ceea ce nu este cazul. Istoricul nu poate decît să 
fie de acord cu afirmaţiile sociologului Edgar Morin din Penser 
l'Europe: „Europa modernă, scrie acesta, s-a autoconstituit 
dintr-un haos primordial, la care au participat forțe de ordonare, 
de dezordine şi de organizare. Europa nu a existat, pînă la 
începutul secolul XX, decît divizată, plină de antagonisme şi de 
conflicte care, într-un anumit fel, au produs-o şi au apărat-o. 
Este motivul pentru care trebuie să lăsăm deoparte ideea de 
Europă unică, clară, distinctă, armonioasă. Să respingem ideea 
oricărei esențe europene primare, să ne ferim a crede că o reali- 
tate europeană ar precede diviziunile şi antagonismele cînd, 
dimpotrivă, se naşte din ele. Doar odată cu explozia creşti- 
nismului au putut să apară aceste realităţi originar europene, 
statele-naţiuni, şi tot acum se va întinde şi impune noțiunea de 
Europa. lată-ne, deci, în miezul dificultății de a gîndi Europa, 
cînd sîntem obişnuiţi cu modul clasic de gîndire, conform că- 
ruia ideea de unitate e mai puternică decît cea de multiplicitate 

şi metamorfoză, cînd ideea de diversitate duce la un inventar de 
elemente juxtapuse. Dificultatea de a gîndi Europa este mai întîi 
aceea de a gîndi unul în multiplu şi multiplu în unul: unitas 
multiplex. Este, în acelaşi timp, dificultatea de a gîndi iden- 
titatea în non-identitate“. (E. Morin, Penser I'Europe, Paris, 
Gallimard, 1987, p. 27) 

Prezentul volum va trata deci o Europă fictivă, virtual 
prezentă gîndind platonic. Primele straturi ale istoriei europene, 
care vor servi la elaborarea ulterioară a entității europene, s-au 
aşezat începînd cu preistoria şi sfirşind cu Antichitatea. 

Dar să nu ne amăgim: megaliţii răspîndiţi în partea occi- 
dentală a continentului, influența culturii greceşti, dezvoltarea 
şi răspîndirea dreptului roman şi a instituţiilor sale nu trasează 
punctat limitele viitoarei Europe. Grecii, care au inventat cuvîn- 
tul „Europa“, erau împrăştiaţi pe trei continente, iar romanii 
şi-au făurit imperiul în jurul Mediteranei. Cert este că ne ră- 
mîne, şi din partea unora şi a altora, o moştenire fabuloasă pe 
care o putem considera pe bună dreptate ca fiind izvorul iden- 
tităţii culturale europene. 


Capitolul 1 


RĂDĂCINILE EUROPEI 
(DE LA ORIGINI PÎNĂ LA CELȚI) 


m În lumea aritică, Europa nu are individualitate. Ea nu este 
decît o expresie geografică, desemnînd promontoriul occidental al 
blocului euroasiatic, care nu posedă nici o unitate din cauza 
climatelor diferite, a formelor de relief diverse şi a lipsei de limite 
continentale clare. 


N Primii oameni care au venit să se stabilească pe „continent“ 
erau din Africa sau din Orientul Apropiat. Pe parcursul zecilor de 
mii de ani ai Preistoriei, Europa nu se găseşte la originea nici 
uneia din primele forme de civilizaţie, nici nu oferă o arie omo- 
genă: lumea mediteraneană influenţată de civilizațiile Orientului 
Apropiat, zona dunăreană, regiunile din apropierea Atlanticului 
sînt zone total diferite. 


E Civilizaţia megalitelor din Europa occidentală apare ca un 
prim element de unitate, din care se va dezvolta, în mileniile IV şi 
III, o societate țărănească diferențiată şi organizată. Apariţia 
metalului (arama, bronzul, apoi fierul) accentuează pătrunderea 
civilizaţiei, în timp ce, în secolele XIII-XII î.e.n., răspîndirea 
practicii incinerării şi a mormintelor — cîmpuri de urne dau naş- 
tere unei adevărate comunităţi culturale. 


N Sfirşitul Preistoriei este marcat de instalarea în Europa a in- 
do-europenilor (celți, germanici, baltici...) despre care nu există 
date certe nici în privința originii geografice, nici în cea a 

modului de instalare (cucerire ori colonizare pacifistă), şi a căror 
existenţă, ca entitate omogenă, nu se sprijină decît pe ipoteze 
lingvistice sau pe studiul mitologiei comparate. Purtători ai unei 
civilizaţii unitare (societate patriarhală, organizată în clase şi 
unități tribale, economie păstorească incluzînd agricultura şi folo- 
sirea calului, locuire în colibe rectangulare grupate în sate, religie 
a cultului solar), celții nu prezintă totuşi o unitate politică, rasială 
ori lingvistică. 


Cuvîntul „Europa“ nu a însemnat, multă vreme, pentru 
greci decît un teritoriu foarte strîmt al continentului care poartă 
astăzi acest nume. Poetul Hesiod, care a fost, se pare, primul 
care l-a folosit la sfîrşitul secolului al VIII-lea î.e.n., îi opune 
„pe cei care trăiesc în bogatul Peloponez, pe cei din Europa, cît 
şi pe toți cei care trăiesc în insulele scăldate de valuri“, ceea ce 
ne face să tragem concluzia că Europa nu constituie decît o 
parte a Greciei continentale. Trei secole mai tîrziu, Herodot 
evocă cele trei părți care compun uscatul: Asia, Libia! şi Eu- 
ropa, fără a indica, totuşi, pentru aceasta din urmă, limite pre- 
cise: doar, eventual, acea Europă conturată în sud, în jurul 
Mediteranei. Despre contururile sale occidentale, acesta scrie: 
„Cu toată străduința mea, nu am pînă acum mărturia unei per- 
soane că ar fi constatat existența unei mări dincolo de Europa“. 
În rest, dacă acesta admite că s-ar întinde spre est pînă la Don 
(Tanais), iar spre nord, dincolo de Dunăre (Istros), totuşi nu 
menţionează mai nimic în legătură cu limitele nordice ale „Eu- 
ropei din Tyr“, venită, după legendă, „din Fenicia în Creta şi 
apoi în Licia“. 

Nesiguranţa va continua pe parcursul unei mari perioade a 
Antichității, cu toate că, în timpul romanilor, odată cu Strabon 
şi Pliniu cel Bătrîn, apoi în secolul al II-lea e.n., odată cu Pto- 
lemeu din Alexandria, cunoştinţele geografice s-au dezvoltat 
simţitor. Se ştie acum că există o mare imensă dincolo de „co- 
loanele lui Hercule“ (strîmtoarea Gibraltar), care scaldă Hispa- 
nia, Galia şi insulele britanice. S-a reperat Scandinavia, dar 

continuă să se creadă că este o insulă în Marea Sarmatică. Nu se 
ştie mai nimic despre regiunile situate la est de Rin şi Dunăre, 
şi se persistă în a se fixa la Don şi la Marea de Azov (Palus 
Maeotis) limitele a ceea ce rămîne pentru antici doar o pură 
expresie geografică. 

Se vorbeşte, într-adevăr, foarte puţin de „Europa“ în lumea 
antică, doar pentru a o evoca în versuri (Ovidiu în Mera- 
morfozele sale) sau prin frescele murale (cum ar fi cele de la 
Pompei), sau pentru a menţiona răpirea frumoasei prințese din 
Tyr, fiica lui Agenor, de către un Zeus îndrăgostit, preschimbat 
în taur. La greci, nici marii tragici ai secolului al V-lea î.e.n., 
nici Platon nu folosesc acest cuvînt, şi, dacă Tucidide şi Xeno- 
fon se servesc de el, ei o fac cu totul excepţional, dintr-o per- 
spectivă pur geografică. Aristotel este mai generos cu termenul, 
dar şi el nu-l foloseşte decît pentru a-i opune pe greci vecinilor 
lor „barbari“, asiatici ori europeni. Primii sînt, scrie acesta din 
urmă, „inteligenți şi abili, dar le lipseşte curajul, aşa încît sînt 
mereu supuşi cuceririlor şi sclaviei“. Cei din urmă, europenii, 
formează naţiuni „pline de curaj, dar cîteodată sărace în inte- 
ligenţă şi îndemînare, aşa încît rămîn, în comparaţie cu asiaticii, 
liberi, lipsindu-le totuşi organizarea politică şi capacitatea de 
a-şi guverna vecinii“. Doar grecii, ocupînd o poziţie geografică 
mediană între aceste două fracțiuni ale lumii barbare, constituie 
o rasă care, „graţie virtuţilor ce le are, continuă să se bucure de 
libertate“ şi „este capabilă să conducă omenirea“. Noţiunea de 
Europa nu coincide, deci, cu cea de civilizație. Şi ceea ce este 
valabil pentru greci este valabil şi pentru romani, şi ei puţin 
dornici de a folosi un cuvînt care nu este pentru ei decît un 
instrument comod de delimitare a spațiului. „Romanitatea“ se 
defineşte în funcţie de o cultură şi de un sentiment de apar- 
tenență, care exclude o parte întreagă a continentului european 
şi care integrează, dimpotrivă, teritorii care se găsesc în Africa 
şi Asia. 

Altfel spus, anticii nu au gîndit niciodată Europa ca noi, 
cei de astăzi. Au născocit doar cuvîntul iar acesta a rezistat 

vreme de 27 de secole. I-au dat un conținut geografic care a 
evoluat relativ puţin după aceea. Dar n-au făcut ca să coincidă 
acest concept cu aria de extindere a culturii lor. Istoria este cea 
care a făcut ca această cultură să se fixeze în spaţiul pe care noi 
acum îl desemnăm ca fiind Europa. 


Diversitatea spaţiului european 


Promontoriul occidental al imensului bloc euro-asiatic, 
Europa este delimitată, arbitrar, la est de linia munților Urali 
prelungită, pînă la Marea Caspică, de fluviul cu acelaşi nume. 
Celelalte două laturi ale triunghiului sînt, limite naturale, for- 
mate, la vest, de Oceanul Atlantic şi de mările aflate în pre- 
lungirea lui (Marea Nordului, Marea Baltică, includem aici şi 
Oceanul Înghețat), iar la sud de Marea Mediterană, presărată cu 
insule, care o fac uşor navigabilă, chiar şi de către ambarcaţiuni 
uşoare. Acest ansamblu are dimensiuni modeste: 4.000 de km 
de la extremitatea nordică pînă în sudul Cretei, 5.000 de km de 
la Urali la Lisabona, totul pe o suprafață totală ce nu depăşeşte 
10 milioane de km? şi care reprezintă 7% din uscatul planetar. 

Cu excepția zonei polare nordice — 6-7 % din ansamblu — 
subcontinentul european este situat în întregime în zona tem- 
perată. Este deci deschis influențelor benefice ale vînturilor din 
vest, cu atît mai mult cu cît este pătruns de mări. În sud, Medi- 
terana şi „filialele“ sale (mările Tireniană, lonică, Adriatică, 
Egee şi Marea Neagră) scaldă insule şi arhipelaguri, desparte 
cele trei spaţii peninsulare: iberic, italian şi grec. În nord, Atlan- 
ticul scaldă cele mai mari insule ale Europei — Marea Britanie 
şi Irlanda — şi pătrunde pînă în inima Europei de Nord prin 
Marea Nordului, Marea Baltică, golfurile Botnic şi Finic. La 
poli, în sfîrşit, se deschid, cu Marea Barents şi Marea Albă, 
golfuri adînci în zona neprimitoare a Cîmpiei Ruse. Confi- 
gurația coastelor, fie că e vorba de mări periferice, golfuri, 
estuare, fiorduri, ori de rias-uri (parte în avalul unei văi inva- 

date de mare), uneori foarte adînci (150 de km pentru Sogne- 
ford-ul norvegian, 80 de km pentru estuarul Gironde), favo- 
rizează pătrunderea aerului umed spre interior. În plus, „deriva 
nord-atlantică“, curent călduț provenit din Gulf Stream, încăl- 
zeşte clima regiunilor de coastă şi accentuează instabilitatea 
vremii şi masa de precipitaţii. Totuşi, Europa este şi ţinta influ- 
enței masei continentale asiatice şi a Mediteranei. Iarna, aerul 
siberian, uscat şi rece, ajunge în regiunile centrale şi cîteodată 
occidentale ale continentului, făcînd ca zilele să fie însorite, dar 
geroase. Vara, aerul cald saharian traversează Mediterana şi 
poate urca pînă în zona insulelor britanice. În tot timpul anului, 
aerul polar şi rece, şi cel tropical, care este cald se înfruntă 
asigurînd Europei ploi aproape regulate. 

Aceste influențe determină trei tipuri principale de climă 
şi, deci, de soluri şi de vegetaţii naturale. Aria oceanică cu- 
prinde toate teritoriile care mărginesc Atlanticul şi prelungirile 
sale, în speţă, unele mări, din nordul Scandinaviei în centrul 
Portugaliei. Această climă pătrunde puternic în interiorul con- 
tinentului, mai puţin în Norvegia, din cauza barierei muntoase. 
Această climă este caracterizată prin precipitaţii bogate, repar- 
tizate pe tot parcursul anului şi prin neînsemnate diferenţe ter- 
mice anuale. Diversele nuanţe ale acestei clime se resimt în 
funcţie de latitudine şi, în special, în funcţie de longitudine. 
Spre est, într-adevăr, clima oceanică se alterează, precipitațiile 
sînt mai sărace, iar contrastele dintre anotimpuri se accentu- 
ează. Toată această zonă este acoperită cu păduri de foiase. 
Astăzi mai sînt doar cîteva zone din acest tip de pădure, dar, 
pînă la sfîrşitul Evului Mediu, ea a ocupat în Europa de nord-est 
un spaţiu important, alături de pajiști şi culturi. Într-adevăr, 
solurile brune, bogate în humus, a căror fertilitate este dată de 
prezența loess-ului (depozit prăfos de origine glaciară, trans- 
portat de vînturi în Cuaternar), au favorizat dezvoltarea agri- 
culturii în detrimentul pădurilor. Pe pămînturile cele mai sărace, 
defrişate şi abandonate apoi, pădurea nu s-a reconstituit firesc 

şi landele (întinderi de pămînt unde nu cresc decît anumite 
plante în sălbăticie) sau zăcămintele de turbă din zonele prost 
drenate ale marii cîmpii germano-poloneze i-au luat locul. 

Clima continentală se resimte în cea mai mare parte a 
Europei Centrale şi de Est. Este caracterizată prin diferențe mari 
de temperatură între iarna uscată şi rece (pînă la -40*C, la 
Moscova) şi vara caldă şi furtunoasă (30-35*C). În timpul scur- 
tei primăveri, dezghețţurile acoperă cîmpurile cu noroi. În aceas- 
tă zonă se găseşte astăzi vegetația cea mai bine conservată. 
Tundra acoperă regiunile subpolare, cu soluri mereu înghețate. 
Taigaua, pădurea boreală unde cresc conifere şi mesteceni, se 
întinde pe o mare suprafață a Scandinaviei şi a Rusiei de nord. 
Solurile sale acide şi alcaline nu sînt prea fertile. Inima Europei 
continentale este domeniul pădurii mixte de foioase şi de coni- 
fere, pădure întîlnită doar în masivele muntoase, căci solurile 
brune, pe care cresc acestea, sînt favorabile agriculturii. Mai la 
sud, între Nipru şi Volga, întîlnim preeria, cu soluri negre, 
foarte fertile (cernoziomul din Ucraina), pămînturi acoperite cu 
grîu, cele mai întinse din Europa. În sfîrşit, pe malul Mării 
Negre, începe stepa care se prelungeşte pînă în Asia centrală. 
Solurile ei sărace şi uscate nu produc decît o vegetaţie pitică. 

Aria mediteraneană cuprinde zona litorală a Mării Medi- 
terane, cît şi cea mai mare parte a Peninsulei Iberice, a Italiei şi 
a Greciei. Vara este călduroasă, însorită şi uscată, iarna blîndă 
(mai puţin în podişuri şi în zona muntoasă). Ploile cad primă- 
vara şi, mai ales, toamna; ele sînt torențiale, săpînd versanții şi 
deplasînd solurile. Adaptată secetei din timpul verii, vegetaţia 
de stejari verzi şi de stejari de plută a fost, cu timpul, distrusă 
de defrişări, caprele şi oile, cedînd locul landelor, pe solurile 
calcaroase, rariştilor pe solurile granitice şi, fireşte, culturilor 
cerealiere, viței-de-vie şi măslinului. 

Diversităţii climaterice a solurilor şi a formațiunilor vege- 
tale originare, i se adaugă cea a reliefului, produs al unei lungi 
şi complexe istorii geologice, ale cărei principale faze nu putem 
decît să le amintim în treacăt. 

La nord şi la est, „scutul baltic“ şi „masa“ rusă formează 
părțile cele mai vechi ale continentului, distruse înainte de era 
primară. Pe marginile acestui „scut“ s-au format nişte fose 
submarine pe fundul cărora s-au adunat sedimente care, la rîn- 
dul lor, s-au înălțat în Era primară formînd două pliuri: cel 
caledonian, apărut acum 400 de milioane de ani din fosa care 
mărginea scutul baltic şi redus cu timpul la stadiul de platformă, 
apoi cel hercinian, cu cca 175 de milioane de ani mai tîrziu, 
care a făcut să iasă din mări diverse forme de relief, din sudul 
Irlandei pînă în Boemia, şi din Belgia în Spania meridională. 
Aceşti Munţi Hercinici, la care adăugăm Ualii, au fost la rîndul 
lor erodați şi transformați în platforme. În timpul Erei secun- 
dare, acolo unde soclul hercinian prăbuşit a fost invadat de 
mare, s-au suprapus depozitele viitoarelor bazine sedimentare. 
În locul Alpilor actuali se găsea o fosă uriaşă. În Terţiar, această 
zonă s-a mişcat prin deplasarea spre nord a enormei plăci afri- 
cane. Lovindu-se de placa eurasiatică, aceasta a provocat o serie 
de înălțări de mare anvergură, care au dat naştere Pirineilor, 
Alpilor, Carpaţilor şi Caucazului. Soclurile primare, mai rigide, 
s-au ridicat formînd aşa-zisele „masive vechi“, ori s-au prăbuşit 
formînd cîmpii strîmte. De-a lungul crăpăturilor au ţîşnit vul- 
cani, (ca cei din Masivul Central, de exemplu), în timp ce bazi- 
nele sedimentare apăreau din ape. 

A treia perioadă, cea mai scurtă, deoarece a început acum 
cca 1,5 milioane de ani, este cea care a fost contemporană cu 
apariția omului pe Pămîmt. Era cuaternară este mai ales carac- 
terizată printr-o mare instabilitate climaterică, făcînd să alter- 
neze fazele glaciare (patru la număr) cu fazele de încălzire. În 
timpul acestora, o mare parte din actualul continent european 
s-a pomenit acoperit cu o enormă calotă glaciară, în timp ce 
regiunile din sud erau supuse unor condiţii climaterice mult mai 
dure decît cele pe care le cunoaştem astăzi. Dimpotrivă, în 
timpul fazelor interglaciare, Europa a cunoscut o climă caldă şi 
a fost, parțial acoperită cu o vegetaţie asemănătoare celei ce o 
găsim în regiunile tropicale. 

Nivelul apelor a crescut, făcînd ca mările, azi despărțite, 
să comunice între ele (este cazul Mării Baltice, Mării Albe, 
Mării Caspice şi Mării Neagre), şi înecînd văile adînci săpate în 
perioada glaciaţiunilor. Trăim astăzi într-o fază interglaciară, 
care a fost mai întîi umedă şi caldă. Ea a finisat reliefurile pe 
care le cunoaştem şi a fixat contururile coastelor. 

Înfăţişarea continentului nostru este produsul acestei peri- 
oade zbuciumate şi dure. Ea este dată şi de diversele tipuri de 
climă, de extrema varietate a peisajelor naturale. La nord se 
întinde, din Belgia la Urali, marile cîmpii, care se lărgesc pro- 
gresiv spre est, ajungînd a măsura mai multe mii de kilometri în 
Rusia. Monotonia este întreruptă de urmele pe care le-au lăsat 
aici marii ghețari de la începutul cuaternarului: cordoanele 
de morene ale cîmpiilor germano-poloneză şi rusă, lacurile şi 
mlaştinile care au năpădit marginile Balticii. 

În vest şi în centru, Europa vechilor masive oferă un relief 
mai compartimentat şi peisaje foarte diversificate. Este zona 
podişurilor granitice şi a munţilor de mărime medie — doar 
lanţul muntos scandinav atinge 2.500 m altitudine —, înălțimi 
ale căror forme greoaie au fost remodelate de episoade clima- 
terice actuale: clima tropicală din Terţiar, care a descompus 


22 SERGE BERSTEIN, PIERRE MILZA 


rocile cristaline şi care a dat naştere unor blocuri haotice, răs- 
pîndite peste tot, clima rece a Cuaternarului care a săpat văi 
adînci şi a acoperit versanții cu avalanşe de pietre şi cu roci 
plate de rîu. În masivele britanice, în Norvegia și în Munţii 
Vosges, amprenta glaciară este cea mai pregnantă, dînd cîte- 
odată un aspect „alpin“ masivelor primare. Între aceste masive, 
uneori presărate cu urme vulcanice (Şoseaua Giganţilor în 
Irlanda, lanțul muntos Puys în Masivul Central), se întind, podi- 
şuri calcaroase ori de gresie provenind din bazinele sedimen- 
tare, crestate de văile şi depresiunile astfel formate în rocile 
slabe. În sfîrşit, în sud, Europa lanțurilor muntoase recente 
prezintă formele de relief într-un puternic constrast. Găsim aici 
cele mai înalte vîrfuri ale continentului — Mont-Blanc: 4.807 m, 
Elbrouz: 5.633 m —, culmi ale unor puternice lanțuri muntoase, 
sfirtecate de eroziuni, tăiate de văi largi prin deplasarea ghe- 
țarilor, şi de cîmpiile întinse provenite din prăbuşiri (Cîmpia 
Padului, Cîmpia Panonică), unde se adună resturile smulse 
muntelui în urma unei eroziuni glaciare intense. Deplasările 
începute în Terţiar nu sînt încă încheiate, dînd aceastei regiuni 
un grad sporit de instabilitate: vulcanii rămîn activi iar seismele 
sînt relativ frecvente şi distrugătoare. 

La avantajele pe care le conferă celei mai mari părți a 
continentului european apartenența la zona temperată, diver- 
sitatea peisajelor şi a resurselor naturale, fertilitatea terenurilor 
agricole, deschiderea ei spre lumea exterioară prin căi maritime 
şi terestre, adăugăm ușurința relativă de a comunica în interior, 
graţie rețelelor hidrografice şi, în special, marilor axe transver- 
sale constituite de cursuri de apă precum Duero, Tage, Sena şi 
Loire, Dunărea şi Rinul, Elba şi Vistula, Volga şi Niprul. Folo- 
site, ca şi marile trecători terestre (pragul Turgai între Urali şi 
Marea Caspică, poarta Moraviei în inima Carpaţilor, pragurile 
Bourgogne şi Poitou, defileele din Alpi şi Pirinei etc.), de inva- 
datori şi de neguțători, aceste cursuri au favorizat amestecurile 
umane şi au contribuit la foarte lenta omogenizare a populațiilor 
europene. 


ISTORIA EUROPEI 23 


Popoarele care au locuit în spațiul european au ştiut să 
profite de aceste condiţii naturale propice activității umane 
pentru a-şi constitui, încă din vremea Preistoriei, civilizaţii 
originale, a căror arie de extindere a coincis uneori cu o frac- 
țiune însemnată a acestui spațiu. De aici nu reiese nici o „pre- 
destinare europeană“ în a ocupa centrul lumii şi în a deţine 
cheile civilizaţiei, aşa cum o viziune deterministă şi etnocen- 
trică a istoriei a putut să lase să se înțeleagă cîteodată, sau cum 
continuă să afirme fără complexe unii discipoli întîrziaţi ai 
profeților rasişti din secolul trecut. Europa, repetăm, nu este o 
„esență“ din care s-ar fi născut civilizațiile aşa-zis „avansate“ şi 
presupuse a fi „superioare“. Ea este ceea ce, de fapt, europenii 
au făcut din ea în cursul unei istorii multimilenare şi adesea 
tributară unor realități ale contingentului. 


Primele aşezări umane 


Leagănul omenirii nu se găseşte în Europa, ci în Africa, 
acolo unde homo habilis — primul din familia hominizilor care 
a conceput şi realizat unelte şi care a dispus, se pare, de un 
limbaj articulat — a apărut acum 2,5 milioane de ani. Primele 
migrații spre Europa şi Asia sînt cu puţin posterioare apariției 
unei subspecii mai evoluate, homo erectus, complet biped şi 
dotat cu o capacitate craniană mai mare.2 Ele au loc, deci, cu 
1,5 milioane de ani în urmă şi cuprind mai întîi regiunile medi- 
teraneene. Implantările se vor extinde apoi spre nord, conco- 
mitent cu retragerea ghețarilor, pînă în momentul în care o nouă 
fază de răcire va constrînge populaţiile răsfirate şi încă puţin 
numeroase (se pare că nu mai mult de cîteva sute de mii de 
indivizi pe ansamblul spaţiului continental şi rural) să aleagă 
regiuni mai primitoare. 

Despre lunga perioadă care desparte apariţia pe continen- 
tul nostru a primelor aşezări umane de apariţia strămăşului 
nostru imediat — omul din Neanderthal —, dispunem de o 

cunoaştere foarte lacunară şi discontinuă, fondată pe studiul 
efectuat de preistoricieni asupra urmelor lăsate de homo erec- 
tus. Despre „omul de Mauer“, cea mai veche fosilă umană de 
pe continent, a cărui. mandibulă a fost descoperită în 1907 în 
acest sat din Baden-Wirtemberg, aproape de Heidelberg, în 
Germania, amestecată cu diverse fosile animale, ştim că trăia 
acum 650.000 de ani şi că se hrănea în special cu carne. Siturile 
de la Tautavel (în Roussillon), Vertesszâllss (Ungaria), Azych 
(Azerbaidjan), Atapuerca şi Cova Negra (Spania), Montmaurin 
(Haute-Garonne), Saccopastore (Italia), Lazaret şi Terra Amata 
(Nisa), Swanscombe (Marea Britanie), Petralona (Grecia), pen- 
tru a nu le cita decît pe cele mai importante, sînt tot atîtea 
jaloane pentru o istorie a cărei cotitură majoră se situează între 
400.000 şi 300.000 î.e.n., odată cu folosirea focului. 

Aceşti primi locuitori ai Europei, repartizați în grupuri 
puţin numeroase între Azerbaidjan şi Spania şi între Mediterana 
şi Țara Galilor, prezintă trăsături care îi deosebesc de alte ra- 
muri ale lui homo erectus instalate în Africa şi Asia. Aceştia 
sînt oameni robuşti, cu un craniu avînd fruntea teşită, un prog- 
natism puternic, dinți voluminoşi la bărbați, mai mici la femei, 
Şi o capacitate craniană încă redusă (de la 1.100 la 1.200 cmc), 
dar care tinde să se mărească cu vremea. Ei ştiu să cioplească 
osul şi piatra, trăiesc din ce vînează, din cules, din adunatul 
scoicilor. Nivelul superior al celor ce locuiau în Terra Amata 
(Nisa) denotă că, pe la 380.000, anteneanderthalienii cunosc 
folosirea focului şi locuiesc în colibe din crengi, care sînt, 
probabil, popasuri de vînătoare. Începînd cu această dată, ha- 
bitatul se diversifică pe măsură ce se impune folosirea curentă a 
focului. Viaţa se organizează în jurul locuinţei iar spațiul inte- 
rior se îmbogăţeşte (de exemplu grota Lazaret, Nisa) cu primele 
elemente din „confortul“ modern: încălzire folosind lemne cu 
ardere lentă, paturi de alge şi de scoici marine acoperite cu 
blănuri etc. 

Dacă limita maximă de vîrstă a anteneanderthalianului 
mediu diferă puţin de cea a omului de azi, speranța de viață 

efectivă este foarte mică, deoarece într-o lume a foametei, a 
frigului exagerat, amenințată mereu de animale de pradă care 
mişună în jurul lui, mortalitatea este foarte ridicată. Şi să nu 
uităm, în plus, că homo erectus nu este cruțat nici de boli. 
Oasele-document, descoperite în siturile sus-meţionate şi stu- 
diate de paleontologi, indică, într-adevăr, că strămoşii noştri din 
paleoliticul timpuriu şi mijlociu ar fi suferit uneori de reuma- 
tism, tumori, meningită, boli infecțioase diverse, boli dentare 
etc. În schimb, cariile erau, se pare, extrem de rare, ca şi bolile 
congenitale şi degenerative, ceea ce se poate explica doar prin- 
tr-o foarte puternică selecţie naturală care a eliminat „diformii“ 
Şi „bătrînii“. 


Omul din Neanderthal 


Între 100.000 şi 35.000 î.e.n., adică pe parcursul ultimei 
glaciațiuni (Wiirm), un grup relativ omogen populează con- 
tinentul european din Spania de Sud în Italia meridională, din 
Aquitania în Belgia şi din Germania de vest pînă în Carpaţi şi 
Crimeea. După descoperirea făcută în 1856 în Neanderthal 
(aproape de Diisseldorf, în Germania) a resturilor unui schelet 
uman şi, în special, a calotei craniene a unui om de 50 de ani, 
s-a dat acestui grup numele de umanitate „neanderthaliană“, dar 
trăsăturile care o caracterizează — cutie craniană voluminoasă 
(+1.500 cmc), prognatism puţin acuzat, talie medie (-1,55 m), 
schelet robust, musculatură puternică, asimetrie a hemisferelor 
cerebrale — se regăsesc şi pe resturile dezgropate în 30 de situri 
explorate (din care jumătate sînt în Franţa şi Belgia). Este deci 
vorba de un om apropiat de cel de azi, folosindu-se şi el de mîna 
dreaptă, omnivor şi capabil de a folosi un limbaj articulat, dar 
care nu este, se pare, strămoşul său direct, în sensul că, după o 
perioadă de coexistență cu homo sapiens sapiens, venit din 
Orient, această ramură a evoluţiei umane dispare. 

Omogenitatea morfologică a grupului neanderthalian este 
însoțită, în ciuda unor condiţii grele de viață (legate, în special, 
de variaţii de climă), de o relativă unitate de civilizaţie, legată 
de complexul musterian (de la localitatea Moustier, în Dor- 
dogne). La începutul glaciațiunii Wiirm, europenii se instalează 
de preferință în aer liber, în colibe situate adesea pe malul 
vreunui rîu. Mai tîrziu, pe la $55.000-50.000 î.e.n., clima deve- 
nind mai aspră, aceştia trebuie să se adăpostească în grote pe 
care se străduiesc să le doteze cu un minim confort. Este vorba 
tot de grupuri puțin numeroase, nesemnificative pentru a con- 
stitui un tip de societate care să ne permită să putem vorbi de o 
Europă primitivă. Ei practică culesul, uneori pescuitul şi, mai 
ales, vînătoarea, cu predilecție vînatul de talie mijlocie (cerbi, 
cai, bovine, porci mistreți); au tendinţa de a se specializa şi a 
acţiona în colectiv, tendință care presupune o organizare socială 
deja structurată. 

În afara uneltelor din piatră clasică — bifaciale, racloare de 
forme şi întrebuințări diverse, vîrfuri de săgeți, cuțite etc. —, 
neanderthalienii au folosit atît osul ca materie primă pentru 
unelte şi arme, cît şi coarnele de cerb şi de ren. Au cunoscut 
poate şi folosirea tratamentului termic al silexului, care le per- 
mitea să îmbunătățească calitatea instrumentelor fabricate din 
rocile silicioase. La urma urmei, poate cîteva elemente noi în 
tehnicile de vînătoare i-ar deosebi de preneanderthalieni. Marea 
inovaţie, începînd cu cca 100.000 î.e.n. — şi acestea marchează 
o schimbare epocală — este apariţia, în unele situri, a grămezilor 
de oase calcinate, distruse, se pare, din raţiuni rituale, şi a unor 
adevărate morminte în care corpurile umane, alungite sau uşor 
ghemuite, sînt înconjurate de ofrande şi de ceva ce aduce a 
inventar funerar. Deja în cultura acheuleană (principalul facies 
cultural al paleoliticului inferior), cu 200.000-300.000 de ani 
mai devreme, apăruseră preocupări rituale ori ludice, aşa cum o 
arată 'inciziile pe oase, confecţionarea de bile de argilă şi utili- 
zarea ocrului roşu ca pictură corporală, dar nici un semn de 
mormînt nu există înaintea apariţiei omului de Neanderthal. 

Conversiunea acestuia din urmă la practici funerare, e drept, 
foarte primitive şi neregulate, marchează la primii „europeni“ 
naşterea fenomenului religios.2 


Omul de Cro-Magnon și apariţia artei 
în Europa 


Cu cca 35.000 de ani î.e.n., apare în Europa omul modern 
— homo sapiens sapiens — sau omul de Cro-Magnon, de la nu- 
mele adăpostului de sub stîncă de la Eyzies-de-Tayac, în Dor- 
dogne, unde au fost descoperite, în 1868, cinci schelete a căror 
morfologie este foarte apropiată de cea a contemporanilor noş- 
tri: talie înaltă (+1,70 m), craniu voluminos (1.400 cmc), față 
largă şi joasă, frunte verticală şi bombată etc. Venit din Orintul 
Mijlociu, unde apăruse cu zeci de mii de ani în urmă, acesta s-a 
instalat, progresiv, pe aproape tot continentul, migrînd spre 
nord în ritmul marilor mutații climaterice şi atingînd Dane- 
marca şi sudul Scandinaviei între 1 1.000-9.000 î.e.n. 

S-a crezut multă vreme că sapiens sapiens luase brusc 
locul omului de Neanderthal, că trecerea de la paleoliticul mij- 
lociu la cel superior s-a operat fără tranziţie, printr-o ruptură 
brutală, atît la nivelul tipurilor umane cît şi al civilizațiilor. Or, 
descoperirile de acum 15 ani — în special cele din Saint-Cesaire, 
în Charente, unde un schelet de neanderthalian a fost descoperit 
într-un nivel al paleoliticului superior, „châtelperronianul“ — 
i-au făcut pe specialişti să conceapă un scenariu mai puțin 
abrupt al trecerii de la umanitate la alta, probabil cu o fază de 
coexistență şi de fenomene de aculturaţie şi metisaj. 

În timpul celor 25.000 de ani cît durează paleoliticul supe- 
rior, mai multe „culturi“ — definite în mod esenţial prin utilajul 
litic — se vor succeda în Europa continentală şi, cîteodată, se vor 
amesteca în urma mişcărilor de populaţii care însoțesc schim- 
bările de climă. Luînd drept referinţă siturile din Franța de 
sud-vest, se disting astfel — într-un mod foarte schematic şi 

admiţînd că există, la scara Europei, multe nuanţe regionale — 
5-6 etaje culturale. După châtelperronian, care, prelungeşte, 
între 35.000-30.000, din Aquitania pînă la Don, culturile nean- 
derthaliene ale paleoliticului mijlociu, aurignacian-ul (de la 
peştera de la Aurignac, în Haute-Garonne) dezvoltă o industrie 
litică cu gratoare carenate şi lamele înguste şi o industrie a 
prelucrării osului cu vîrfuri de lance cu secțiune rotunjită, apoi 
circulară (30.000-25.000), timp în care apar primele mărturii 
ale artei figurative. Urmează apoi gravettianul (peştera La 
Gravette, Bayac, în Dordogne: 25.000-20.000), reprezentat, cu 
precădere, în Europa de sud-vest, solutreanul (de la Solutre, 
în Sa6ne-et-Loire, 21.000-15.000), aproape absent în zona me- 
diteraneană, şi magdalenianul (zăcămîntul La Madeleine, 
Tursac, în Dordogne), a cărui durată este cuprinsă între 15.000 
şi 10.000, întîlnindu-se cu predilecție în Europa de vest. În 
sfîrşit, azilianul (de la ferma Azil, în Ariege) marchează, între 
12.000-8.000, începutul civilizaţiilor epipaleolitice şi dispariția 
artei realiste figurative.+ 

Habitatul şi uneltele omului de Cro-Magnon evidenţiază 
strînsa lui dependență de mediu, preponderența activităților din 
domeniul vînătorii cît şi semnele de netăgăduit ale unei vieți 
colective organizate. Într-o climă ale cărei variaţii sînt nume- 
roase şi uneori importante, habitatul primar nu a dispărut, dar 
de aici pînă la a vedea în europeanul din paleoliticului mijlociu 
şi superior un etern „om al cavernelor“, trăind în ambianța 
arctică şi în decorul deşertului polar, este un pas pe care cer- 
cetările de 30 de ani nu-şi permit să-l facă. Săpăturile de la 
Villerest (Loire), Corbiac (Dordogne), Pincevent (Seine-et- 
Marne), cît şi cele din Europa Centrală (în Polonia şi Renania) 
au relevat o foarte mare diversitate de locuinţe în aer liber, de la 
corturi uşoare din piei de animale, cu armătură de prăjini, din 
zona Bazinul Parizian, care corespund locuirilor sezoniere, la 
colibele mari din oase de mamut cu vatră, atelier şi groapă 
umplută cu oseminte, aşa cum s-au găsit în estul Niprului, şi la 
lungile bordeie renane şi slovace, susținute de stîlpi puternici 
din lemn şi destinate unei instalări mai durabile. 

Adunați în grupuri de 20 sau 30 de persoane, în jurul a 
3-4 locuinţe, constituite în triburi al căror efectiv putea varia 
între 100 şi 500 de membri, uniţi prin acelaşi dialect, europenii 
paleoliticului superior n-au locuit decît sporadic în zonele cele 
mai defavorizate ale continentului. De exemplu, să spunem că o 
estimare a densităţii populaţiei stabilite după numărul de situri 
aurignaciene furnizează pentru Europa Centrală şi Orientală, 
acum 25.000 de ani, o valoare de 0,1 la 0,2 de locuitori pe km2. 
În afara migraţiilor foarte importante (legate de glaciații şi de 
perioadele de încălzire), grupurile umane nu depăşeau în depla- 
sările lor obişnuite mai mult de 30 de km. 

Două trăsături majore caracterizează, în ultimă instanță, 
populaţiile paleoliticului superior. Prima priveşte înhumarea 
morţilor şi riturile funerare, deja prezente, după cum am văzut, 
în perioada precedentă, dar care vor cunoaşte de atunci o puter- 
nică diferenţiere. În Europa de vest, corpurile erau depuse în 
gropi situate în apropierea locuinţelor, într-o poziţie care varia- 
ză după regiuni (alungită în Liguria, întoarsă pe stînga sau 
chircită în Franța de sud-vest). Ele erau acoperite cu ocru şi 
podoabe, precum coliere din dinţi de animal, găuriți şi gravați, 
amulete de fildeş de elefant ori de mamut, scoici, pandantive şi 
diademe etc., şi erau înconjurate de un inventar sumar (mai 
puţin bogat pentru femei decît pentru bărbaţi), adesea unelte şi 
arme, totul fiind acoperit cu pietre sau cu omoplați de mamut. 
În Europa Centrală şi mai ales pe teritoriul actualei Rusii, ritua- 
lurile de înmormîntare par a fi fost mai complexe. Săpăturile 
efectuate la Sungir, la 200 de km nord de Moscova, de către 
arheologul Otto Bader, au permis exhumarea, între 1965 şi 
1969, a unor morminte bogate, în care corpurile, vopsite în ocru 
şi somptuos împodobite cu blănuri, perle, coliere şi inele, fuse- 
seră depuse pe cărbuni încinşi.5 

A doua inovaţie, de o foarte mare importanță, priveşte 
inventarea artei, apărută, mai întîi, sub o formă primitivă în jur 
de 35.000, apoi îmbogăţită începînd cu 20.000 î.e.n., sub tri- 
pla formă a obiectelor decorate (lănci, vîrfuri de harpon, 

pandative), a artei mobiliere (statuete, plachete şi blocuri deco- 
rate) şi a marii decoraţii parietale. Aceasta din urmă este de 
departe cea mai spectaculoasă şi, în acelaşi timp, cea mai cir- 
cumscrisă unui anumit spaţiu. Ea se limitează, într-adevăr, la 
aria cuprinzînd Franța de sud-vest (în special în Dordogne şi 
departamentele ei limitrofe) şi în Spania cantabrică, cu cîteva 
prelungiri izolate în Franța centrală şi de vest (Normandia, 
Yonne), în Spania centrală, în Italia (Pouilles, Calabria, Sicilia, 
Liguria) şi în România€. În această zonă, unde primele incizii 
ritmice, trasate pe fragmente de os sau blocuri de piatră, au 
apărut pe la 35.000 î.e.n., cele 10 milenii care au urmat au văzut 
dezvoltîndu-se, odată cu reprezentările sexuale feminine şi de 
cupluri, o artă parietală, zisă „primitivă“, constituită din figuri 
de animale ale căror contururi sînt şi azi nesigure. 

Urmează, între 25.000-1 8.000, stilul „arhaic“, caracterizat 
prin reprezentarea de siluete animale ale căror extremități ale 
membrelor sînt absente, apoi cele două perioade „clasice“, solu- 
treau şi magdaleniană (18.000-12.000), ilustrate în special prin 
capodoperele de la Lascaux (descoperite în 1940 şi interzise 
astăzi publicului din cauza unei boli care erodează roca) şi de la 
Altamira. 

Această ultimă peşteră, aflată aproape de Santander, în 
Spania, a fost descoperită în 1879 şi posedă un plafon pictat, 
policrom, cu 15 bizoni, un cal şi trei căprioare datînd 'de la 
aproximativ 13.000. Proporţiile animalelor sînt aproape reale, 
cu o anume rigiditate în reprezentarea membrelor, care dispare 
în cursul perioadei următoare, numită „recentă“ (de la 12.000 la 
10.000) şi caracterizată printr-un foarte mare realism. 

Contemporane cu aceste producţii ale artei parietale (din 
care se găsesc, de asemenea, remarcabile exemple la Pech- 
Merle, Font-de-Gaume, Niaux în Aricge), obiectele de mobilier 
decorate abundă în numeroase situri ale paleoliticului superior, 
de acestă dată atît în Europa centrală şi pe teritoriul actualei 
Rusii, cît şi în Italia şi în aria franco-catalanică. Sînt în principal 
statuete, mai ales feminine, foarte puternic stilizate în Europa 

de est, mai realiste în partea occidentală a continentului, spa- 
tule, elemente de podoabă (brățări, coliere, inele sculpate şi 
decorate fin), obiecte de folosință curentă (opaițe), care pro- 
bează aptitudinile artistice indiscutabile ale populațiilor res- 
pective şi un bagaj tehnic deja considerabil, în materie de cio- 
plire, cizelare şi decorare.7 

S-a spus despre peştera de la Altamira că este „o capelă 
siXtină a artei preistorice“ şi comparaţia nu este doar o butadă. 
Întîlnim pe suprafețele pictate ale grotelor franco-cantabrice 
ceva ce face să ne gîndim, dacă nu la plafoanele pictate de 
Michelangelo, cel puţin la frescele romane, în sensul că ele 
constituie, în acelaşi timp, un limbaj vizual, expresia a ceva ce 
se înrudeşte, probabil, cu sentimentul estetic şi, mai cu seamă, 
vectorul unei viziuni a lumii în care se adună credinţele, ritu- 
rile şi comportamentele specifice oamenilor din paleoliticul 
superior. 

În multe privințe, arta europenilor din acea epocă rămîne 
pentru noi un mister. S-a crezut multă vreme, punîndu-se accent 
pe scenele care reprezentau animale străpunse de săgeți şi care 
păreau a fi rănite (de fapt nu mai mult de 3% din reprezentările 
zoomorfe) că funcţia picturilor rupestre era esenţial legată de 
vînătoare şi de magie, de farmece. Specialiştii au abandonat 
astăzi aproape complet această interpretare. Ei au mai degrabă 
tendința de a pune în valoare simbolismul reprezentărilor se- 
xuale — A. Leroi — Gourhan subliniază, de exemplu, prepon- 
derența cuplului bizon-cal, punînd în evidență simetria şi com- 
plementaritatea dintre semnele pline, „feminine“ (ovaluri, 
triunghiuri etc.) şi semnele alungite, „masculine“ (liniuţe, bas- 
tonaşe etc.) — şi incontestabilul caracter de sanctuar al peşterilor 
pictate. Aşa cum o dovedesc, este vorba de o artă religioasă, 
organizarea reprezentărilor parietale şi recurenţa cîtorva teme 
privilegiate, aparţinînd dar unei religii şi unui ritual despre care 
nu ştim aproape nimic. Trebuie spus că, după înflorirea mag- 
daleniană, culturile europene ale epipaleoliticului şi ale mezo- 
liticului (10.000-5.000 î.e.n.) cunosc o adevărată eclipsă, 

comparate cu strălucitoarele civilizaţii care se vor naşte între 
Tigru şi Eufrat, ori cu cele ce vor apărea în zona Mării Me- 
diterane orientale. 


Repercusiunile „revoluţiei neolitice“ 
în Europa 


Ca şi pentru apariția omului, Europa n-a avut privilegiul 
de a „întîmpina primele civilizaţii“, în sensul de epocă istorică. 
Acestea au început să se dezvolte, între mileniile VIII-VII î.e.n., 
în zona cuprinsă între Mediterana şi Golful Persic, pentru a 
constitui ceea ce preistoricul britanic Goldon Childe a numit 
„revoluţia neolitică“. Aceasta nu a avut loc nici continuu, nici 
conform unui proces stereotip. Global, putem totuşi s-o definim 
plecînd de la un anumit număr de criterii, dintre care cel mai 
important este de ordin economic şi relevă raporturile dintre om 
şi mediul în care trăieşte. În paleolitic, ca şi în mezolitic — adică 
în cursul fazei intermediare dintre aceste două secvenţe ale 
preistoriei, care coincide în Europa cu începuturile perioadei 
postglaciare —, oamenii trăiau ca niște paraziți ai naturii, ca 
prădători, fără să se preocupe de reproducerea faunei şi a florei 
care le asigurau traiul. Economia era, deci, eminamente dis- 
tructivă şi implica deplasări curente, impunînd, în acelaşi timp, 
limite foarte stricte în dezvoltarea populaţiei. 

Ceea ce caracterizează, în principal, neoliticul este înlo- 
cuirea acestei economii „de pradă“, fondată pe vînătoare, pes- 
cuit şi cules, cu o economie de producţie, bazată pe agricultură 
şi pe creşterea animalelor. Acestui nou tip de relaţie între om şi 
mediu, care va obliga grupurile umane să se sedentarizeze şi să 
adopte o organizare socială mai sofisticată, îi corespund mutații 
importante în domeniul habitatului şi al uneltelor. Neoliticul 
este stricto sensu epoca „pietrei şlefuite“ (instrumente cu o 
parte tăioasă, din silex, cu mîner de lemn, precum ciocane, 
securi, săpăligi, tesle etc.), este, de asemenea, epoca ceramicii, 

al cărei rol este preponderent pentru stocarea şi prepararea 
alimentelor. 

Schimbările decisive au avut loc în mileniile al VIII-lea şi 
al VI-lea, în Orientul Apropiat, în zona „cornului fertil“, care se 
întinde în nordul deşertului Siriei, din Sinai pînă în Golful 
Persic, şi la care trebuie să adăugăm, în est, Iranul occidental şi 
Turkmenistanul, iar în vest, Anatolia şi, eventual, Tracia. În 
această zonă, unde găsim deopotrivă, cîmpii rodnice, scăldate 
din belşug de ape, stepe semiaride şi munţi nu foarte înalți, 
săpaţi în văi locuite, condiţiile naturale erau foarte favorabile, 
resursele alimentare, diversificate: graminee sălbatice (grîu şi 
orz), faună abundentă şi variată, unde găseai şi animale uşor de 
îmblînzit. După Gordon Childe, tocmai o deteriorare a aceastui 
mediu ecologic, legată de modificările de climă din perioada 
postglaciară, ar fi putut să-i oblige pe locuitorii din aceste re- 
giuni dens populate să adopte, pentru a supraviețui, o mai bună 
gestionare a resurselor naturale. Dar această teză a fost puternic 
criticată, mai ales de americanul Braidwood; astăzi opinia ma- 
jorităţii specialiştilor fiind că rolul mediului n-a fost decît par- 
țial constrîngător. El ar fi găsit doar, printr-un ansamblu de 
caracteristici foarte favorabile, saltul calitativ al speciei, ajunsă 
la un anumit punct în evoluţia sa. 

Începînd cu mileniul al IX-lea şi, în special, pe parcursul 
mileniului următor, se constată în regiunile corespunzînd Pales- 
tinei şi Irakului de azi, importanţa tot mai mare căpătată de 
recolta de graminee comestibile, strîngerea ei în silozuri şi 
dezvoltarea arhitecturii în piatră din aşezările stabile. Această 
evoluţie s-a accentuat în mileniul VII, dînd naştere, în anumite 
puncte, unei adevărate agriculturi, asociate cu creşterea ca- 
prelor, apoi, pe la 6000, cu folosirea generalizată (şi în acelaşi 
timp foarte diferențiate, după scop) a ceramicii. Mileniul VI, în 
sfîrşit, constituie, în toată această zonă, epoca de aur a civi- 
lizaţiilor neolitice. 

La acea dată, acestea au început să se împînzească, avînd 
ca nucleu Orientul Mijlociu, în direcția Africii (Egiptul), Asiei 

şi Europei. Primele urme ale culturii neolitice pe continentul 
nostru au apărut la sfîrşitul mileniului VII în Tesalia, Argolida, 
Macedonia şi Muntenegru, cît şi în Creta şi Cipru, unde săpă- 
turile arheologice atestă o practică conjugată a creşterii ani- 
malelor (capre, oi, porci, bovine) şi a agriculturii cerealiere. Ele 
vor progresa spre nord şi vest în cursul mileniilor al VI-lea şi 
al V-lea, atingînd litoralul atlantic pe la 4000, prin Marea Medi- 
terană şi valea fluviului Garonne. 

Această lentă „neolitizare“ a Europei s-a produs într-un 
mediu care este specific culturilor zise „mezolitice“, care cores- 
pund, după cum s-a văzut, perioadei postglaciare. Culturi încă 
bazate pe pradă, caracterizate totuşi printr-o sofisticare şi ade- 
sea o miniaturizare tot mai mare a uneltelor. Din ce în ce mai 
mult, într-adevăr, vînătorii Europei mezolitice sînt echipați cu 
microlite, adică obiecte de pescuit şi de vînătoare (vîrfuri de 
săgeți, harpoane etc.) de foarte mici dimensiuni (mai puţin de 
2 cm), cioplite în os şi silex şi avînd o anumită formă geo- 
metrică (triunghi isoscel, segment de cerc etc.) 

Această transformare este parțial legată de schimbările de 
climă şi de modificările mediului, care au rezultat din retragerea 
gheții şi din încălzirea generală. Omul, trăind în grupuri res- 
trînse, a trebuit să se adapteze pădurii dense şi cotropitoare, 
populată cu cervidee şi porci mistreți. Vînătoarea în aceste 
condiţii a devenit mai dificilă decît cea practicată în stepă ori în 
pădurea deschisă, cînd grupuri numeroase de vînători urmăreau 
turme de reni sau de bizoni. Oamenii au trebuit să se organizeze 
în grupuri mici, obligate să se deplaseze mereu pentru a putea 
supravieţui, ceea ce a avut drept efect dispariția grupurilor 
tribale ale paleoliticului superior şi „miniaturizarea“ materia- 
lului de vînătoare. 

Îmblînzirea climei n-a uşurat decît parțial condiţiile de 
viață ale populațiilor mezolitice, rămase la stadiul de culegători 
şi de vînători. Totuşi, ea a permis acestora să populeze spații 
pînă atunci nelocuite, cum ar fi Germania de nord, Scandinavia, 
Irlanda şi Anglia (pe care apele în continuă creştere o separă de 

continent în această perioadă), şi a făcut să fie mai uşoară adap- 
tarea operată în profitul tehnicilor, modurilor de viață şi prac- 
ticilor simbolice importate din zonele unde a triumfat „revoluția 
neolitică“. Începînd cu mileniile VIII-VII, de exemplu, în Argo- 
lida şi în diverse puncte ale litoralului mediteranean, se constată 
astfel coexistența unei economii bazate pe vînătoare, (cum o 
dovedeşte arta rupestră din Levantul spaniol), cu noile tehnici 
care permit oamenilor să producă şi să adune tot felul de ali- 
mente, cu toate consecințele impuse de acest salt calitativ în 
materie de fixare şi de perfecționare a locuinţei, de modificare 
a riturilor funerare şi de difuzare a practicilor artistice şi arti- 
zanale. Una din manifestările cele mai timpurii şi mai uşor 
reperabile ale acestei mutații este creşterea ovinelor, a căror 
aclimatizare în regiunile litorale ale Mediteranei Occidentale 
este probabil legată de dezvoltarea navigaţiei în acest spațiu 
maritim. 

Neolitizarea Europei, începînd cu zona matrice, Orientul 
Mijlociu, a avut loc în acelaşi mod, prin intermediul unei navi- 
gaţii de coastă deja foarte activă în mileniul al VIII-lea, în 
Marea Egee, şi printr-o progresie mai lentă şi mai târzie, în 
Balcani şi în Europa Centrală, unde a luat calea uscatului şi 
unde a trebuit să țină cont de posibilităţile de pătrundere oferite 
de marile fluvii continentale. Trecerea la practicile economiei 
de producţie s-a efectuat de atunci într-o manieră diferită, după 
cum a depins sau nu de aceste procese de transmitere: printr-o 
progresivă aculturație de grupuri umane, în primul caz, prin 
adevărate deplasări de populaţii cu luarea în posesie a solurilor 
cultivabile, în cel de-al doilea caz. 

În punctul de întîlnire a curentului mediteranean cu cel 
continental — via Anatolia —, Grecia a înregistrat foarte devreme 
pătrunderea de influenţe orientale. Am văzut că, începînd cu 
mileniul al VI-lea î.e.n., se practica aici creşterea animalelor, 
agricultura cerealieră, şi că se folosea ceramica. În mileniul 
al V-lea î.e.n., apare în Tesalia cultura numită Sesklo, ale cărei 
vase pictate în tonuri deschise cu decoruri întunecoase şi 

figurine de argilă, reprezentînd cel mai adesea femei, sînt apro- 
piate de modelele anatoliene. Mai la nord şi la o dată mai re- 
centă (a doua jumătate a mileniului al V-lea) se dezvoltă din 
Ucraina în lugoslavia şi din România în Ungaria meridională, 
cultura Stargevo-Kârâs (Criş) care continuă să practice ambele 
economii: cea de producţie şi cea bazată pe vînat, şi care se 
caracterizează printr-un anumit tip de locuință — case pătrate din 
lemn lipite cu lut, instalate în văi şi în bazine propice cul- 
turilor —, prin vase cu decor geometric sau purtătoare de impre- 
siuni de deget sau unghii, prin bogatul număr de figurine femi- 
nine din lut şi prin răspîndirea ţesutului.& 

În cursul celor două milenii care au urmat se desăvîrşește 
lenta omogenizare a spațiului neolitic european, fie prin acul- 
turație, fie în urma unor mişcări migratoare de anvergură, în 
funcţie de procesele care continuă să diferențieze curentul me- 
diteranean de cel care a luat naştere în Balcani. Primul este 
marcat în mileniile VI-V de răspîndirea fenomenului numit 
cardial, de la numele scoicii cardium, utilizată pentru a decora 
prin impresiune ceramica care se răspîndeşte în timpul acestei 
perioade în zona cuprinsă între Iugoslavia şi Languedoc. Adop- 
tarea generalizată a acestei tehnici nu ajunge pentru a defini o 
cultură unică care s-a dezvoltat timp de mai bine de 20 de 
secole în cea mai mare parte a bazinului Mediteranei. Extrema 
închidere a acestei zone favorizează într-adevăr puternica indi- 
vidualizare a micro-regiunilor care o compun şi face ca fiecare 
să fi cunoscut propria ei evoluţie şi propriile-i caracteristici. 
Dacă decorul cu scoici predomină în spaţiul astfel definit, dis- 
punerea acestui decor şi forma recipientelor prezintă, dimpo- 
trivă, trăsături foarte diferite în Dalmația, Italia, Sicilia, Sar- 
dinia, Corsica, Provence, Languedoc ori Catalonia. 

Modurile de viață, de locuire şi reprezentările simbolice nu 
relevă totuşi urmele unei culturi care să fi fost comună ansam- 
blului Europei mediteraneene în timpul acestei prime faze a 
neoliticului. Mai întîi, pentru că, o repetăm, „neolitizarea“ aces- 
tei zone nu s-a efectuat decît progresiv, printr-o lentă deplasare 

de-a lungul axelor maritime sau prin impulsuri succesive, fă- 
cînd ca populaţii întregi să trăiască încă în condiţiile specifice 
mezoliticului. Apoi, pentru că în chiar interiorul populaţiei care 
a schimbat modul de viaţă prădător cu o practică asociind agri- 
cultura şi creşterea animalelor, toate transformările nu au venit 
din afară. În anumite regiuni, la distanță de nucleul mediu-ori- 
ental sau aflate departe de marile căi de pătrundere ale mode- 
lului neolitic, anumite trăsături ale aceastei civilizaţii au putut 
să apară din interior, rezultat al unei evoluţii ecologice şi cul- 
turale fără raportare directă la mutaţiile din Orient, ceea ce s-a 
tradus prin permanentizarea micro-culturilor locale. 

Între Dunăre şi Atlantic, condiţiile în care s-a efectuat 
transmiterea tehnicilor şi a practicilor neolitice au favorizat, 
dimpotrivă, apariţia, dacă nu a culturii unice, cel puţin a unui 
ansamblu cultural relativ omogen. Aici, adoptarea agriculturii 
Şi a creşterii animalelor s-a făcut în detrimentul pădurii, printr-o 
luare în posesie a teritoriilor propice agriculturii, prin migrări 
intense şi prin „colonizări“, din valea Dunării spre Boemia, 
Europa Centrală, Polonia, Germania renană, regiunea belgi- 
ano-olandeză, apoi Franța de nord şi Bazinul parizian. Favo- 
rizată de stratul continuu de loess, foarte bun pentru agricultură 
şi de o creştere demografică care pare să fi fost foarte puterni- 
că, această colonizare „rapidă“ a sfîrşit prin a atinge regiunile 
Atlanticului pe la 4000, dînd naştere culturii cu ceramică linea- 
ră, după stilul decorării vaselor, format din motive curbilinii în 
formă de bandă.? 

Aici, modurile de viață şi locuirea prezintă, în ciuda dife- 
rențelor regionale deloc neglijabile, o reală omogenitate şi acu- 
ză o ruptură foarte clară cu civilizaţia mezolitică, de acum 
înainte conturată pe litoralul Mării Baltice şi în zonele forestiere 
muntoase. Agricultura (grîul, orzul, bobul, lintea) şi creşterea 
animalelor (bovine, ovine, capre, porci) sînt practicate peste tot, 
dînd loc cel mai adesea la o ocupare semi-nomadă a solului, 
caracterizată prin arderea solului acoperit cu buruieni, în vede- 
rea îmbunătățirii lui, prin rotația culturilor şi prin transhumanță. 

Diferența fundamentală față de mezolitic: locuinţele sînt gru- 
pate de acum înainte în sate de apriximativ zece case. Ele sînt 
în general de formă dreptunghiulară, susținute de şiruri de cîte 
cinci stîlpi, cu acoperișuri în dublă pantă, din paie sau stuf, cu 
ziduri din crengi sau chirpici, putînd să adăpostească una, două 
sau chiar trei familii. Într-adevăr, dacă populaţiile mezoliticului 
avuseseră tendinţa de a se împrăştia odată cu extinderea pădurii 
postglaciare, constrîngerile impuse de lupta pentru supravie- 
ţuire în acest mediu ostil vor obliga pe oameni să se regrupeze, 
să aibă locuinţe mari şi să adopte o organizare de tip comunitar. 

O omogenizare relativă a zonei ceramicii lineare poate fi 
observată în ritualurile funerare. Necropolele situate în apro- 
pierea satelor adună mai multe zeci de morminte individuale, 
uneori regrupate în ansambluri care corespund, probabil, unei 
familii. Corpurile sînt, cel mai adesea, depuse pe fundul unei 
gropi de formă ovală, ghemuite pe partea stîngă, înconjurate de 
efectele lor personale şi podoabele lor, adesea presărate cu ocru 
roşu. Incineraţia este mai rară, dar există. 

Pe ansamblu, elementele de unitate care fac ca aceste cul- 
turi ale neoliticului vechi să se diferenţieze de cele ale mezo- 
liticului postglaciar nu ajung să definească, în această perioadă, 
o civilizaţie „europeană“ fundamental deosebită de omoloapele 
sale din Orientul Apropiat. Europa este atunci împărțită în trei 
mari zone care, la rîndul lor, prezintă fiecare o anumită omo- 
genitate: zona mediteraneană şi orientală, în contact direct cu 
marile civilizații ale „cornului fertil“ şi cu Orientul Apropiat, 
unde „neolitizarea“ s-a făcut în special pe cale maritimă; zona 
continentală, care este cea a întinderilor de loess, a ceramicii cu 
decor linear şi a marilor construcţii din lemn; în fine, zona 
atlantică, unde a apărut mai devreme decît în altă parte arhi- 
tectura funerară a „megaliților“. 


ISTORIA EUROPEI 41 


De la civilizaţia megaliţilor 
la epoca bronzului 


În această a treia zonă, care coincide în linii mari cu Euro- 
pa occidentală, s-a dezvoltat, între sfîrşitul mileniului al V-lea 
Şi începutul mileniului al II-lea, civilizația megalitică, definită 
prin existența unei arhitecturi funerare, pe care o întîlnim, mai 
întîi, pe coastele Portugaliei şi ale Bretaniei, apoi în Spania de 
nord, în cea mai mare parte a Franţei şi a Belgiei, în Renania, 
Irlanda, Anglia, Scandinavia şi, în sfîrşit, în Polonia, Sardinia şi 
Corsica. Enormele blocuri cioplite care formează aceste monu- 
mente se prezintă fie sub forma unor pietre ridicate (menhiri), 
izolate sau aliniate în rînduri paralele, ca în Carnac, fie sub 
forma unor mese de piatră (do/mene), acoperite sau nu de pă- 
mînt (fumulus), fie sub forma unor pietre verticale mai mici 
dispuse în cerc, la distanţe egale, în jurul unei pietre mai mari: 
cromlehurile. Toate aveau o funcţie religioasă, dolmenele, tu- 
mulii şi cairn-urile (sisteme de incinte ovale din pietre de formă 
nerepulată) adăpostind camere funerare rotunde sau dreptun- 
ghiulare care puteau primi pînă la douăzeci de corpuri. Este deci 
vorba de morminte colective care ar fi fost rezervate căpe- 
teniilor, după cum s-a crezut multă vreme, dar care, după cele 
mai recente cercetări ale arheologiei preistorice, ar fi servit, cel 
puţin în anumite regiuni, la înhumarea împreună a populaţii- 
lor locale. 

În orice caz, prezența monumentelor megalitice în zona 
cuprinsă între strîmtoarea Gibraltar şi Vistula denotă, în acelaşi 
timp, aptitudinile populațiilor respective în materie de transport 
Şi de ridicare a lor (marele menhir Locmariaquer, în Morbihan 
care este astăzi distrus, avea 20 m în înălțime şi cîntărea 360 de 
tone), o organizare socială capabilă de a mobiliza efective în- 
semnate de oameni şi unele motivații religioase (cultul morţilor, 
credinţa în lumea de dincolo etc.), care, aplicate la un spaţiu 
geografic foarte întins, definesc un fond de mentalitate comun 

popoarelor care depind de această „cultură“: cea a „megali- 
ților“. Pentru Jean-Baptiste Duroselle, aceasta ar fi constituit 
prima „fază comunitară“ a istoriei popoarelor din vestul euro- 
pean (L'Europe. Histoire de ses peuples, op.cit., pp. 30-32). 
Este oare vorba de o cultură, în sensul pe care antropologii îl 
dau acestui termen? Împreună cu istoricul german Karl-Fer- 
dinand Werner, J.-B. Duroselle preferă să vorbească de unitatea 
„ideii megalitice“. „Nu este vorba, precizează acesta, nici de un 
popor, nici de o civilizaţie care ar fi avut peste tot aceleaşi 
caractere, ci de o idee destul de puternică pentru a-i incita pe 
oamenii de acum 5.000 de ani, la mii de kilometri depărtare unii 
de alţii, să-şi cinstească morţii şi pe cîţiva din zeii lor într-un 
mod foarte asemănător, dacă nu identic“. 

Fiind vorba de culturi propriu-zise, ele evoluează pe par- 
cursul mileniilor al IV-lea şi al III-lea î.e.n. odată cu extinderea, 
în toată Europa, a modului de viață neolitic şi cu crearea unei 
societăţi ţărăneşti, progresiv diferențiată şi suficient de orga- 
nizată pentru a duce la bun sfîrşit importante lucrări colective şi 
publice. În Europa de vest şi de nord, cît şi în partea centrală a 
continentului, apar, în timpul acestei perioade a neoliticului 
secundar, împrejmuirile destinate animalelor domestice și in- 
cinta fortificată în faţa căreia se afla un şanţ. În acelaşi timp, 
cucerirea de noi teritorii bune pentru agricultură şi extinderea 
zonelor de păşunat este însoțită de noi strategii în construirea 
satelor. Pintenii barați!0, așezările aflate pe deluşoare (mon- 
ticule) şi grinduri, „palafitele“ !! (construcţii lacustre din neo- 
liticul tîrziu) şi „staţiunile litorale“, aflate pe malul lacurilor 
etc., toate fac dovada preocupărilor defensive ale grupurilor 
umane, consecință a conştientizării ideii de grup,.rezultat al 
sedentarizării şi, totodată, al nesiguranţei provenite din con- 
curența acerbă în a controla terenurile agricole şi cele destinate 
animalelor. În acest moment al protoistoriei Europei apare feno- 
menul „război“ şi odată cu el tipul social însărcinat cu secu- 
ritatea grupului şi protecţia bunurilor. Dar pînă la sfîrşitul epo- 
cii bronzului, războinicul nu este atît de diferit de păstor, 

agricultor, fierar, miner etc., într-o societate care păstrează un 
caracter pregnant comunitar. 

În Balcani şi în Mediterana Orientală, unde creşterea de- 
mografică şi migrațiile populațiilor egeo-anatoliene par a fi fost 
foarte puternice în timpul acestei perioade, diversificarea cul- 
turală se resimte sensibil în mileniul al IV-lea. Printre culturile 
cu aria de extindere cea mai întinsă, o putem menţiona pe cea 
numită Vinta (de la numele unei așezări din apropierea Belgra- 
dului), cu aşezări de tip tell/!2, cu aşezări dispușe pe terse fluvi- 
ale, cu vesela negră cu decor canelat, cu idolii săi plați, cu ochii 
supradimensionaţi ai zeiței-mame. Ea se întinde pe teritoriul 
Iugoslaviei de astăzi (cu excepția zonelor de coastă), o parte din 
Transilvania şi Bulgaria!3, în timp ce în Dalmația şi Istria avem 
de-a face cu cultura Danilo, în Ungaria, cu cea numită Lengyel, 
constînd în ceramică pictată şi ornată cu spirale. 

Populaţia cunoaşte, de asemenea, o puternică creştere în 
Europa Centrală, unde se afirmă cu aceeaşi intensitate dife- 
rențele regionale (cultura Roessen în Germania centrală şi în 
Alsacia, cultura Michelsberg în regiunile renane etc.), şi în 
Mediterana occidentală, adevărată răscruce de influențe, unde 
culturile de ceramică lustruită înlocuiesc, puțin cîte puţin, va- 
sele cu decor imprimat. Se dezvoltă astfel, între 3200 şi 2500, 
cultura „chasseană“ (de la Chassey, regiunea Sa6ne-et-Loire), 
extinsă curînd în cea mai mare parte a Franţei şi în sudul An- 
gliei, Cortaillod în Elveţia, Lagozza în Italia, Almeria în Spania, 
toate caracterizate prin folosirea ceramicii lustruite, frecvența 
zonelor de locuit pe înălțimi şi printr-o mitologie centrată pe 
idolii feminini. 

În sfîrşit, neoliticul sfirşeşte prin a se impune pe malurile 
Mării Nordului şi ale Mării Baltice, unde persistau modurile de 
viață bazate pe vînătoare şi unde colonizarea operată de grupuri 
de tradiție dunăreană ajunge să întemeieze o economie de pro- 
ducţie. Aceasta coincide cu înflorirea culturii numite a „paha- 
relor în formă de pîlnie“, a cărei arie de extindere acoperă 
Germania de nord, Danemarca, sudul Suediei, Polonia occi- 
dentală şi o parte a Olandei. 

În timpul acestei ultime faze a neoliticului, folosirea. meta- 
lului îşi face apariţia în diferite regiuni ale Europei, fie prin 
import de tehnici utilizate începînd cu mileniul al VI-lea, în 
Anatolia ori Iran, via Mediterana şi apoi pe Dunăre, fie, după 
cum se arată în cîteva lucrări cunoscute — graţie dezvoltării 
autonome a unor centre metalurgice care, pe teritoriul României 
şi al Bulgariei, ar fi existat înaintea celor din Anatolia şi Iran. 
Se pare că, în acest caz, începînd cu mileniul al IV-lea, avansul 
tehnic luat de olarii bazinului dunărean şi perfecţionările obți- 
nute în folosirea focului au permis să se realizeze topirea aramei 
şi să se fabrice obiecte din acest metal, care au coexistat cu 
uneltele şi instrumentele din piatră. Se vorbeşte, în general, 
de calcolitic pentru a desemna această perioadă intermediară, 
în cursul căreia au coexistat ambele tehnici, piatra predomi- 
nînd, iar arama nefolosind încă decît la fasonarea de obiecte 
mărunte, cum ar fi, de exemplu, vîrfurile de săgeată şi sulele de 
găurit piele. 

Pînă la începutul mileniului al III-lea, folosirea aramei 
modifică treptat modul de viață al populațiilor care păstrează 
trăsăturile majore ale culturilor neolitice, continuă să-şi înhu- 
meze morţii în poziție chircită în morminte colective şi adoră o 
zeiță-mamă sub forma idolilor feminini răspîndiți în cea mai 
mare parte a Europei. Acelaşi lucru este valabil şi pentru prin- 
cipalele culturi continentale ale jumătăţii mileniului al IV-lea: 
cultura „aristocratică“ a kurganelor (morminte cu groapă, sub 
tumuli), între Marea Neagră şi Marea Caspică, cultura Gumel- 
nița, între Carpaţi şi gurile Dunării, culturile Seine-Oise-Marne 
şi Artenac (în Charente) etc.!4 În zona Mediteranei occidentale, 
raritatea minereului face ca trecerea la vîrsta aramei, apoi la cea 
a bronzului să se facă progresiv (timp de două-cinci secole), 
fără să se poată afirma cu certitudine ce a fost determinant în 
adoptarea noilor tehnici: migrațiile şi sosirea noilor populaţii, 
după anumiţi protoistoricieni (Evans, Georpiev, Weinberg), 
inovațiile difuzate începînd cu civilizațiile periferice (Gordon 
Childe), sau evoluţia pe loc, plecînd de la un anumit stadiu 

caracterizat prin echilibrul între modul de producţie, organi- 
zarea socială şi „ideologie“ (Renfrew, Theocaris). 

La răscrucea mileniilor III-II, în Europa Occidentală şi 
Centrală se afirmă cunoaşterea generalizată a metalurgiei ara- 
mei, şi tot acum se impun, probabil în legătură cu migrațiile 
intense, fenomene culturale complexe de largă difuzare. Extin- 
derea civilizației Kurganelor, transmisă de populaţii semino- 
made, favorizează omogenizarea unui vast spațiu cultural aco- 
perind o mare parte din Germania, Polonia, Cehoslovacia, 
spaţiu al fazei tîrzii a vîrstei aramei, al ceramicii numită „şnu- 
rate“ (impresiuni cu şnurul în pasta încă proaspătă). În nordul şi 
vestul acestei zone, în Scandinavia Meridională, Danemarca şi 
Olanda, se întîlneşte un grup foarte apropiat de acesta, care se 
caracterizează şi prin producerea securilor de luptă. În cele două 
cazuri regăsim, în afara ceramicii „cordate“, înhumarea mor- 
ților în poziţie dreaptă, în morminte individuale, sub tumuli. 

În Europa de vest şi Centrală, în interiorul unui patru- 
later cuprinzînd insulele britanice, litoralul atlantic, Iberia, 
Languedoc, valea Ronului şi a Rinului, Olanda şi Boemia, apo- 
geul şi apusul vîrstei aramei coincid cu aşa-numita cultură a 
vaselor sau a paharelor în formă de clopot, o ceramică roşie- 
brună, ale cărei recipiente în formă de clopot sînt ornate cu 
benzi orizontale şi incizii. Deţinerea acestor vase, probabil 
destinate practicării libaţiilor, a putut fi un semn de putere 
socială, ea însăşi legată de exploatarea, transportul şi comer- 
cializarea minereului de aramă. Este admis de majoritatea spe- 
cialiştilor că elitele produse de această cultură a „vaselor în 
formă de pîlnie“ au întreținut între ele relaţii, uneori la foarte 
mare distanță, antrenînd căsătorii şi metisaje. Cele două mari 
centre de producție metalurgică în epoca aramei — Europa Cen- 
trală şi Spania — ar fi punctele de plecare ale acestor mutații şi 
ale relativei omogenizări care a rezultat de aici şi care a con- 
curat, ea însăşi, la răspîndirea civilizațiilor bronzului. 

Acesta, obținut prin aliajul cupru-cositor, a înlocuit arama 
în Europa pe la 1800, după o perioadă de coexistenţă care a 

durat mai multe secole. Marile centre europene ale bronzului 
timpuriu s-au dezvoltat mai întîi în regiunile care au constituit 
focarele fundamentale ale industriei cuprului — Spania şi Boe- 
mia — şi este limpede că, în geneza diferitelor culturi ale vîrstei 
bronzului, grupurile „ceramicii cordate“ şi ale „paharelor în 
formă de pîlnie“ — acestea din urmă ca şi „cărăuşi“ neobosiţi ai 
primelor tehnici metalurgice — au jucat un rol decisiv. Au cu- 
noscut apoi o dezvoltare rapidă, favorizată, se pare, de noi 
migrații, diferite centre situate în Anglia, Irlanda, Armorica, 
Germania, Alsacia, Elveţia, Polonia etc. Toate au în comun un 
anumit număr de trăsături, printre care se cuvine să subliniem 
adoptarea înmormîntărilor individuale, în morminte plane imai 
întîi, apoi sub tumuli. 

Epoca bronzului, care ocupă în Europa un spaţiu temporal 
de aproximativ 12 secole, marchează o etapă decisivă în evo- 
luţia continentului nostru. Este momentul cînd se nasc, în bazi- 
nul Mării Mediterane Orientale — din Cipru pînă în insulele 
Ciclade şi din Creta pînă în Grecia continentală —, primele 
societăți protourbane aristocratice, din care se vor naşte cetă- 
țile-state ale mileniului 1 î.e.n. (cf. cap. 2). La vest, Peninsula 
Iberică cunoaşte, graţie unor apropiate mine de cupru şi cositor, 
o lungă fază de prosperitate, inaugurată în Andaluzia de către 
cultura El Argar. Înhumarea individuală sub tumuli înlocuieşte 
aici mormintele colective, în timp ce zeițele-mamă dispar şi 
apar primele sate fortificate. La începutului mileniului I, penin- 
sula cunoaşte diverse influențe: cea a popoarelor dunărene în 
Catalonia, cea feniciană şi grecească pe litoralul mediteranean, 
în sfîrşit, cea a culturilor atlantice, pe coastele ei din vest, în 
timp ce culturile iberice originale iau naştere în sud şi centru. 

De asemenea, coexistenţa, în aceeaşi regiune, a minelor de 
cositor şi de cupru a făcut din „bronzul timpuriu“ din Boemia 
nucleul iniţial al unei culturi care s-a răspîndit cu repeziciune 
într-o zona cuprinsă între Moravia, Austria de Jos, Silezia, 
Saxa-Turingia, o parte din Bavaria cu cîteva grupuri satelite în 
Ungaria şi Renania: cultura Unietice (la sud de Praga). Ea a 

beneficiat, de asemenea, atît de poziția sa geografică, controlînd 
marile drumuri comerciale ale chihlimbarului, de la Marea Bal- 
tică la Marea Mediterană, cît şi de contactele avute cu zonele de 
cultură mediteraneană şi ale Orientului Apropiat. Riturile fune- 
rare adoptate de cultura Unetice evidențiază o tendință de „de- 
mocratizare a morții“, care se deosebeşte flagrant de practicile 
mai vechi şi de cele ale popoarelor vecine, care privilegiau 
impunătorii tumuli princiari. Aici, într-adevăr, mormintele, 
grupate în mici necropole, nu prezintă nici o deosebire majoră 
între cele ale bogaţilor şi cele ale săracilor. Sînt simple gropi 
săpate în pămînt, înconjurate sau acoperite uneori cu pietre, 
însemne ale unei structuri sociale individualiste şi aproape de- 
loc ierarhizată. Chiar dacă zeița-mamă dispare în cadrul culturii 
Unetice şi chiar dacă aglomerările fortificate pe înălțimi îşi fac 
apariţia în anumite locuri, este clar că bogăția adusă de metal 
nu afectează condițiile economice, bazate încă pe agricultură şi 
creşterea animalelor. 

Bronzul tîrziu, care începe în Europa în secolele 
XIII-XII î.e.n., aduce o adevărată revoluţie în modul de îngro- 
pare al morţilor. Incineraţia ia locul înhumării. Mortul este ars 
pe un rug, iar cenușa este strînsă într-o urnă. Aceste urne sînt 
îngropate şi grupate în necropole, de unde numele de „cultură a 
cîmpurilor de urne“, care a fost dat acestui complex cultural 
apărut în Europa centrală şi în Germania de sud, poate fi în 
legătură cu primele invazii celtice şi cu transformările profunde 
care afectează în această epocă lumea mediteraneană, extins 
apoi la o mare parte din Franţa şi Spania. Odată cu incinerarea 
şi cu cîmpurile de urne, care constituie semnul cel mai tangibil 
al unei adevărate comunități culturale acoperind o parte impor- 
tantă a spațiului european, se impun atît bogăţia şi diversitatea 
materialului din metal (săbii, cuțite, ace, brățări etc.), a cera- 
micii originale (caneluri, decor excizat, ornamentațţie, meandre 
etc.), cît şi extinderea cultului solar cu simbolurile sale. 

Moda urnelor funerare a început în Marea Britanie mult 
mai devreme decît în partea centrală a continentului, se pare, pe 

la 2000. La această dată, zona atlantică formează, din Portugalia 
pînă la gurile Rinului, o comunitate economică prosperă a cărei 
arteră principală o constituie Marea Mînecii şi care va dura 
aproape cinci secole de o parte şi de alta a „canalului“, în Armo- 
rique şi în Wessex, în Irlanda (bogată în aramă şi aur) şi în 
Galia, unde abundă cositorul. Între aceste focare, schimburile 
sînt numeroase, tot aşa cum acestea abundă în regiunile medi- 
teraneene şi orientale. Ele se vor accentua în perioada bronzului 
tîrziu, cînd se răspîndeşte o mitologie sincretică asociind cultul 
solar vechiului ritual de fertilizare. 

În Italia, în timp ce partea meridională a peninsulei şi 
Sicilia cunosc, cu influenţele miceniene, o evoluţie care amin- 
teşte de cea a bazinului oriental al Mediteranei (palate, mor- 
minte bogate săpate în rocă etc.), nordul şi centrul dezvoltă, 
începînd cu secolele XII-XI, „cultura cîmpurilor de urne“. Mo- 
dul de incineraţie şi ceramica sînt apropiate de modelele răspîn- 
dite în nordul Alpilor. De-a lungul acestei faze, pe care anumiţi 
arheologi o asimilează cu sosirea protoetruscilor, dăinuie în 
munți o cultură „apenină“, mai puţin rafinată, unde persistă 
locuirea în aer liber ori în peşteri. În schimb, locuinţele numite 
terra-mare, instalate pe terenuri umede sau mlaștinile cîmpiei 
rîului Pad, tind să dispară. 

Tot pe parcursul ultimelor secole ale epocii bronzului în- 
floresc, în marile insule ale Mediteranei Occidentale — insulele 
Baleare, Corsica şi Sardinia —, adevărate sinteze ale influențelor 
mediteraneene, occidentale și ale culturilor locale. În Sardinia 
apar primele elemente ale culturii Nuraghe, cultură care va dura 
pînă în epoca fierului. Aceste vaste monumente, în acelaşi timp 
sanctuare şi edificii defensive, conţin, în varianta lor originală, 
un turn în formă de trunchi de con, din piatră brută, lucrată cu 
grijă, cu o platformă deasupra. Intrările sînt strîmte şi rare. Un 
mic coridor duce spre camera circulară. La începutul mileniului 
I, locuinţele nuraghe devin tot mai complexe — cu nişe laterale, 
camere cu bolți, diverse încăperi care ocupă două-trei etaje şi 
unde se poate ajunge urcînd o scară în spirală. Mai multe turnuri 

pot fi legate, prin ziduri drepte, cu un turn central mai înalt şi o 
configurație de ansamblu care seamănă oarecum cu un cas- 
tel-fortăreață din Evul Mediu. 

Regiunile periferice nordice ale continentului nu folosesc 
nici arama, nici cositorul. De aceea, oamenii se mulțumesc, 
într-o primă fază, în zona malurilor baltice ale Poloniei şi ale 
Scandinaviei, cu perfecționarea obiectelor din piatră sau cu 
importul de metal din Boemia şi din Balcani. Începînd cu seco- 
lul al XV-lea î.e.n., favorizată de comerțul cu chihlimbar şi de o 
pace relativă pe care nu o cunosc în acelaşi moment nici Europa 
Centrală, nici zona mediteraneană, se dezvoltă o strălucită civi- 
lizaţie a bronzului, care asociază incineraţia şi cîmpurile de 
urne cu un cult al soarelui. Mobilierul metalic (bronz, dar şi aur 
şi argint) este de o extremă bogăţie, apropiindu-se uneori de 
„baroc“, şi face dovada unei măiestrii ieşite din comun a arti- 
zanilor în bronz sau în aur. Adevărat leagăn al civilizației ger- 
manice, această civilizație tîrzie a bronzului din nord va dura 
aproximativ 1000 de ani. În sfîrşit, în partea orientală a con- 
tinentului, migrațiile şi tendințele expansioniste ale popoarelor 
din stepă vor răspîndi în mileniul I, pînă în Polonia şi în regi- 
unile dunărene, cultura „mormintelor cu platformă de lemn“, 
apoi bogata civilizaţie a sciților.!5 

În momentul în care fierul îşi face apariţia în Europa tem- 
perată, în secolele X-IX î.e.n., au apărut importante rupturi în 
modul de viață şi în practicile culturale ale oamenilor din bron- 
zul tîrziu. Locuirile pe înălțimi sînt tot mai alese de către popu- 
laţiile de agricultori-crescători de animale. Incinerația, care 
dăduse unitate culturii „cîmpurilor de urne“, se rarefiază, fără a 
dispărea complet (cele două rituri funerare coexistă adesea) şi 
practica tumulilor cunoaşte un nou avînt. Nefiind destul de 
puternice pentru a satisface nevoile născute din explozia demo- 
grafică, capacitățile de producţie dau naştere unor tensiuni care 
au favorizat apariția unei categorii specializate în arta războ- 
iului şi dezvoltarea şefilor. Fără a vorbi de adevărate clase 
sociale, se poate recunoaşte, după mormintele bogaţilor ori 

săracilor, un început de stratificare socială care se va accentua 
odată cu epoca fierului şi care este probabil legată de dezvol- 
tarea schimburilor. Chihlimbarul, lingourile, bronzul, produsele 
meşteşugăreşti au dat naştere unor puternice curente comer- 
ciale, uneori pe distanțe lungi, rezultante ale diverselor influ- 
ențe, şi chiar metisaje. Roata şi drumul fac parte deja din medi- 
ile culturale ale strămoşilor de acum 3000-4000 de ani. Odată 
cu celții, în istoria Europei vor intra calul şi carul de luptă. 


Enigma indo-europeană 


Originară din îndepărtata Asie Mică, se pare din Armenia, 
unde şi-a făcut apariția în mileniul al III-lea, metalurgia fierului 
a cuprins toată Europa temperată între 800 şi 1000 î.e.n., după 
ce a tranzitat multă vreme prin Egipt, apoi prin teritoriile con- 
trolate de hitiţi şi filisteni şi, în sfîrşit, prin Creta şi Grecia. La 
fel ca şi trecerea de la neolitic la prima epocă a metalelor, 
adoptarea noii tehnici s-a efectuat progresiv şi nu printr-o revo- 
luţie bruscă, folosirea fierului fiind limitată, într-o primă peri- 
oadă, la decorarea unor obiecte preţioase şi la fabricarea de 
lame de lance, cea a bronzului menţinîndu-se pînă în epoca 
romană în Scandinavia, pe litoralul atlantic şi în nordul Rusiei. 

Aşa lent cum a fost acest fenomen de aculturație, apariția 
fierului a modificat radical, pe de o parte, tehnicile de război, 
iar, pe de altă parte, cele ale construcţiei navale şi, mai ales, ale 
agriculturii, prin adoptarea plugului cu brazdar de fier în boga- 
tele podişuri şi cîmpuri cu grîu din centrul şi nordul Europei, 
aceste inovaţii diverse antrenînd importante mutații în struc- 
turile societăților respective. Epoca fierului, în cursul căreia are 
loc o primă aşezare a popoarelor Europei istorice, şi care coin- 
cide în partea occidentală şi centrală a continentului cu trium- 
ful celților, cuprinde două mari faze culturale. Prima, numită 
Hallstatt (de la numele unei necropole austriece) durează din 
secolul al VII-lea pînă în anii 500-450, a doua — de la această 

ultimă perioadă la pînă la cucerirea Galiei de către romani 
(mijlocul primului secol î.e.n.) şi a primit numele de civiliza- 
ţia Latene, de la denumirea unei stațiuni din nordul lacului 
Neuchâtel, în Elveţia. 

Amîndouă au fost contemporane marilor construcții pan- 
elenice şi romane, folosind scrisul şi, precum „imperiile“ etrusc 
şi cartaginez, au jucat un rol considerabil în istoria Europei 
occidentale. Cele două mari faze care structurează epoca fie- 
rului, definesc niveluri culturale reperabile în situri arheologice, 
comparabile celor care împart celelalte perioade ale epocilor 
preistorice şi protoistorice. Ca şi popoare reale, definite nu 
numai printr-un complex de tehnici, moduri de viață şi practici 
simbolice, ci şi printr-o origine etnică şi o limbă comune, gru- 
purile umane care populează în primul mileniu spațiul cuprins 
între Oceanul Atlantic şi Marea Neagră, de cealaltă parte, malu- 
rile Balticii şi lumea mediteraneană, de cealaltă parte, aparțin 
cel puţin parțial — în sensul că se suprapun unor etnii deja 
instalate de demult — familiei indo-europenilor. Alături de celți, 
care ocupă în toată această perioadă un loc privilegiat în acest 
ansamblu şi care formează esența substratului etnic al civi- 
lizaţiilor Hallstatt şi Latene, se găsesc germanii, balții, cimbrii, 
teutonii, sciții, tracii, cimerienii şi sarmaţii, la care trebuie să 
adăugăm, fireşte, popoarele fondatoare ale marilor civilizații ale 
scrisului, instalate pe litoralul de nord al Mediteranei. 

Se ştie că originea şi natura entității indo-europene fac 
parte din marile enigme ale istoriei. Ca popor constituit, stră- 
moş comun al majorităţii etniilor care au prins rădăcini în Eu- 
ropa, în Iran şi pe subcontinentul indian, indo-europenii n-au 
lăsat nici texte scrise, nici monumente susceptibile de a le fi 
atribuite cu certitudine. Existenţa lor se bazează deci, cel puţin 
într-o primă perioadă, pe ipoteze, şi acestea se sprijină pe pale- 
ontologia lingvistică (metodă care constă în a atribui unui popor 
cunoașterea obiectelor şi a existențelor a căror denumire se 
regăsește în limbă), pe lingvistica comparată (care evidenţia- 
ză concordanţele numeroase din gramatica şi vocabularul 

majorităţii limbilor europene şi ale multor limbi din Asia) şi pe 
mitologia comparată, reprezentată, în special în Franţa, prin 
lucrările lui Georges Dumezil. Aceasta a arătat că baza con- 
cepţiilor religioase ale indo-europenilor era fondată pe repartiția 
activităților divine şi umane în trei funcții cosmice şi sociale: 
suveranitate magică şi religioasă, activități războinice, activități 
de producţie, cărora le corespund grupurile, ordinele, clasele 
sau castele clericilor (preoți, brahmani, oratores ai Evului Me- 
diu occidental), războinicilor (milites, nobilimea medievală) şi 
muncitorilor manuali (țărani, meşteşugari). 

Lucrurile devin mai complicate cînd, în afară de această 
percepere a fenomenului indo-european ca un complex de po- 
poare vorbind limbi derivate din aceeaşi ramură lingvistică şi 
relevînd aceeaşi structură socială şi religioasă trifuncțională, se 
trece la identificarea zonei nuclearea originare, unde ar fi pro- 
venit primele grupuri indo-europene, apoi la cronologia şi mo- 
dalitățile stabilirii lor în spaţiul european. Ipoteza cea mai des 
avansată de arheologia clasică este că ei sînt originari din Asia 
Centrală şi din Rusia de sud, regiune în care s-au dezvoltat 
începînd cu mileniul al V-lea, diversele nivele ale civilizaţiei 
„Kurganelor“ în care se găsesc urmele unei societăți patriarhale, 
dotată cu un sistem de clase şi organizată în mici unități tribale 
conduse de şefi puternici. Economia este predominant păs- 
torească, incluzînd şi agricultura, şi folosirea calului. Habitatul 
asociază colibele rectangulare, grupate în sate mici, vastelor 
edificii fortificate iar religia arată predominarea cultului solar. 

Tot după teoriile clasice, aceste populaţii seminomade s-ar 
fi deplasat, în cursul mileniului al III-lea, pe de o parte, în 
direcţia Iranului şi a Indiei, pe de altă parte, de la est la vest, pe 
cea mai mare parte a continentului european, ducînd cu ele 
tehnicile lor militare (folosirea calului şi a carului, armele de 
bronz, apoi de fier), structurile lor aristocratice şi practicile 
funerare şi religioase. Mulţi specialişti în preistorie şi în pro- 
toistorie au contestat însă de multă vreme această schemă, co- 
borînd datarea primelor „invazii“ indo-europene şi, mai ales, 
substituind zona nucleară primitivă, formată de stepele Rusiei 

meridionale, fie Europei Centrale şi Balcanilor, fie regiunilor 
circumpolare, unde, după specialişti ca H. Kuhn şi V.I. Geor- 
giev, s-ar fi constituit, încă din paleoliticul superior, grupuri 
etnice avînd deja trăsăturile culturale ale „populaţiei indo-eu- 
ropene“. 

Mai recent, lucrările arheologului britanic Colin Renfrew 
au repus în discuţie problema originii şi a modului de răspîndire 
a culturilor indo-europene. Pentru preistoricianul de la Cam- 
bridge, primii arieni nu ar fi nişte cavaleri războinici veniți din 
Rusia începînd cu mileniul al III-lea, ci nişte grupuri de agri- 
cultori-crescători de animale anatolieni care ar fi început să se 
deplaseze din Asia Mică spre Indus şi Balcani, chiar de la de- 
butul vremurilor neolitice, din mileniul al VII-lea, transmiterea 
culturii lor printre popoarele alogene realizîndu-se nu prin cuce- 
rire, ci printr-o întindere lentă (evaluată, în medie, la 18 km 
într-o generație), urmată de o aculturaţie progresivă. Altfel 
spus, pentru Colin Renfrew, explozia demografică legată de 
inovaţia neolitică ar fi provocat, treptat, deplasări ale popu- 
laţiilor „arianizate“ şi convertite, totodată, la virtuțile econo- 
miei de producţie. 

Chiar dacă este cu mult mai puţin revoluţionară decît cea 
enunțată şi fundamentată, în lucrările lor, de G. Dumezil ori E. 
Benveniste, această teză are cel puțin meritul de a pune, încă o 
dată, accentul pe caracterul esențialmente „cultural“ al faptului 
indo-european, deci de a nega orice legitimitate ştiinţifică a 
tezelor, astăzi aproape complet abandonate de antropologii şi 
arheologii serioşi, care invocă unitatea rasială a aristocrației 
indo-europene.!6 


Apariţia şi apogeul lumii celtice 


Fie că este rezultatul unei cuceriri militare, fie că avem 
de-a face cu o pătrundere lentă a civilizaţiei neolitice, instalarea 
primilor indo-europeni în spaţiul cuprins între Balcani, Marea 
Baltică şi litoralurile Mediteranei şi ale Atlanticului nu este 

scutită de episoade ulterioare implicînd însuşirea brutală a pă- 
mîntului de către noii veniţi, aparţinînd şi ei ramurii popoarelor 
indo-europene. Vorbind despre celți, le cunoaştem existenţa şi, 
în parte, istoria, nu numai după izvoarele arheologice, lingvis- 
tice, epigrafice, toponimice etc., ci şi după mențţiunile făcute în 
numeroasele texte greceşti şi latine, de la Polybios la Cezar, şi 
de la Posidonius la Tacitus. Ştim că sînt reperabili începînd cu 
epoca bronzului, la sfîrşitul mileniului al III-lea, în zona situată 
în nordul Alpilor, între Boemia şi Burgundia, acolo unde vor 
apărea mai tîrziu primele manifestări ale civilizaţiei Latene. 

Prudențţi, arheologii estimează că originea îndepărtată a 
acestei ramuri occidentale a indo-europenilor ar trebui căutată 
în purtătorii culturii tumulilor din epoca bronzului, întinsă de la 
Rin pînă la pădurile Boemiei. Ipoteza nu este admisă de toți, la 
fel ca şi celticitatea unei fracțiuni a culturii „cîmpurilor de 
urne“, despre care ştim că s-a extins între secolele al XIV-lea şi 
al IX-lea, în această regiune, apoi în Europa centrală şi Spania. 
Doar cu fracțiunea occidentală a civilizaţiei halstatiene s-ar 
constata o coincidență aproape sigură între această fază cul- 
turală a vîrstei fierului, localizată în sectorul Boemia / Bur- 
gundia, şi grupurile structurate de războinici propriu-zis „celți“, 
fără ca să se poată determina dacă clasa militară care s-a impus 
în această regiune constituie ori nu un element alogen în raport 
cu restul populaţiei. Oricum ar fi, se constată în această peri- 
oadă prezenţa societăților stratificate, caracterizate în acelaşi 
timp prin folosirea calului, cunoaşterea metalurgiei fierului, 
construirea de cetăţi şi de morminte „princiare“ cu car, ele- 
mente care, în consecință, anunţă deja trăsăturile majore a ceea 
ce va fi lumea celtică la mijlocul secolului al V-lea î.e.n. 

O parte a acestei populaţii s-a pus în mişcare, în cursul 
secolului al V-lea î.e.n., poate sub presiunea unor noi populații 
de călăreţi, originare din stepele Rusiei meridionale sau, pur şi 
simplu, datorită unor puternice explozii demografice. Un prim 
val, venit din Germania de sud şi din Franţa de est a ajuns în 
valea Ronului, a traversat Alpii şi a pătruns în valea rîului Pad, 
instalînd o primă colonie în regiunea Bologniei. 

În secolul al IV-lea, o a doua invazie conduce la cucerirea 
de către celți a celei mai mari părți a cîmpiei rîului Pad, care va 
deveni Galia Cisalpină, urmată de o deplasare spre Italia cen- 
trală, soldată cu distrugerea şi cucerirea Romei, în 385. La 
sfîrşitul secolului al IV-lea şi la începutul secolului al III-lea, 
belgii, originari din zona celtică transrenană, pătrund în Galia, 
unde sosirea lor declanşează, în secolul al III-lea, două noi 
valuri succesive de invazii, care se îndreaptă, primul spre Lan- 
guedoc, Spania şi Italia (unde este oprit de romani), iar al doilea 
spre Balcani. Acesta din urmă îi conduce pe unii dintre ei în 
Iugoslavia, apoi în Bulgaria, Macedonia, Grecia (unde jefuiesc 
oraşul Delphi, în 270 î.e.n.) şi, în sfîrşit, în Asia Mică unde 
mercenarii de origine galică (galaţii) se pun în serviciul regelui 
Britaniei, Nicomedos, în timp ce alți celți se instalează pe pla- 
toul frigian, înainte de a fi cuceriţi, pe la 240-230, de Attalos de 
Pergam. De la această dată are loc un reflux, care se va accelera 
pe parcursul secolelor II-I î.e.n., teritoriul celților (care cuprinde 
şi Irlanda şi Marea Britanie) micşorîndu-se sub presiunile roma- 
nilor, ale popoarelor germanice şi ale dacilor. 

Unitatea civilizaţiei care caracterizează lumea celtică la 
apogeul ei nu permite, în nici un caz, să se vorbească despre un 
„imperiu celtic“. În primul rînd, din cauza unei foarte mari 
discontinuități ce caracterizează implantarea populațiilor res- 
pective. Spaţiul celților secolelor IV-III poate fi comparat cu o 
țesătură în care firele sînt rare şi la mare distanță unele de altele, 
cu puternice nuclee tribale, între care se deplasează grupuri de 
importanță şi omogenitate inegale, atrase cînd şi cînd într-un 
punct sau altul care li se oferă de posibilitatea de a acapara 
teritorii sau prăzi. Faţă de marile „invazii germanice“ din se- 
colul al V-lea î.e.n., provocate de presiunea nomazilor orientali, 
invaziile celtice se înrudesc, se pare, mai curînd cu cele ale 
jefuitorilor şi aventurierilor scandinavi din Evul Mediu tim- 
puriu. Migrarea unui popor întreg, cu familii şi cu bagaje, așa 
cum o descrie Cezar referindu-se la helveţii din secolul I, nu 
este deloc specifică colonizării celtice, aceasta bazîndu-se cel 
mai adesea pe o recrutare om cu om din surplusul de populaţie. 

Prin urmare, nu exista continuitate între principalele nu- 
clee de populaţie celtă. Şi nici unitate de rasă, elementele care 
compun lumea celtică aparținînd tot atît de bine raselor alpine 
şi dinarice brahiocefale, cît şi rasei nordice doliocefale. Cît 
despre unitatea lingvistică, aceasta este departe de a fi absolu- 
tă. Într-adevăr, dacă limbile celtice fac parte din complexul 
indo-european, ele se împart, după paleontolingvişti, în două 
grupe principale: grupul breton, căruia îi aparţin celții con- 
tinentali, şi grupul goidelic care corespunde populațiilor celte 
care au emigrat într-o perioadă relativ veche (sfîrşitul neo- 
liticului) în Marea Britanie şi Irlanda. 

Dacă există omogenitate între grupurile umane care for- 
mează lumea celtică, ea este de ordin cultural şi se aplică în 
special civilizaţiei Latene. Născută la începutul secolului al 
V-lea în Germania meridională şi în Franţa de est prin fuziunea 
culturii Hallstatt cu elemente împrumutate de la greci şi etrusci, 
aceasta a cîştigat treptat cea mai mare parte a teritoriilor ocu- 
pate de celți. Între Europa barbară şi mediteraneană au existat, 
într-adevăr, cel puţin începînd cu secolul al VII-lea, relaţii 
durabile, devenite şi mai active în secolul al VI-lea, odată cu 
întemeierea oraşului foceean Massalia (Marsilia). În aceste 
relaţii, se pare că celții au jucat un rol de intermediari, fie şi 
numai prin controlul pe care îl exercitau „prinții“ lor asupra 
căilor comerciale ce le traversau teritoriile şi unde se operau 
transferurile de materii prime (cositorul din Cornouailles, cu- 
prul alpin, blănurile nordice, din Renania şi din Boemia etc.). 
Influențele greceşti şi etrusce au putut astfel să pătrundă în 
lumea celtică, aşa cum o atestă descoperirea la Heuneburg, pe 
Dunărea Superioară, a unei incinte fortificate ce imită pe cele 
ale Greciei arhaice, şi, desigul, mormîntul de la Vix (aproape 
de Châtillon-sur-Seine, pe Coasta de Aur), unde au fost dez- 
gropate celebrul crater grecesc, un colier de aur greco-scitic şi 
mai multe vase de bronz etrusce. 

Astfel îmbogăţită şi reînnoită prin contribuţiile culturilor 
mediteraneene, civilizația celtică a cunoscut, odată cu epoca 

Latene, o profundă transformare. Sigur, elementele de bază 
rămîn aceleaşi: o societate aristocratică bazată pe posesiunea 
pămîntului şi conducerea războiului, coexistența înhumării şi a 
incineraţiei, mormintele cu un artizanat ingenios şi foarte di- 
versificat, un habitat grupat în cătune sau format din aşezări 
fortificate etc. Dar, toate aceste trăsături, prezente din epoca 
hallstattiană, se accentuează şi ansamblul dă o impresie gene- 
rală de mare bogăţie. Alături de aristocrația războinică a con- 
ducătorilor de care pe două roți, din ce în ce mai numeroasă şi 
mai opulentă (care consumă vin importat din zonele medi- 
teraneene şi se împodobeşte cu obiecte prețioase), găsim o 
pătură țărănească înstărită şi o gamă întreagă de industrii dez- 
voltate şi prospere. Puternica extindere demografică şi pros- 
peritatea care caracterizează, evident, perioada Latene, sînt 
datorate în principal transformărilor tehnicilor agrare şi pro- 
gresiei uneltelor: apariţia plugului cu brăzdar de fier, perfec- 
ționarea carelor, dezvoltarea coasei etc. Agricultorii vor cultiva 
de acum pămîntul uscat şi tare din văi şi vor începe să întrețină 
culturi artificiale de-a lungul rîurilor şi în zonele umede, ceea 
ce le va permite să dezvolte, din Irlanda în Țara Galilor şi din 
Cornouailles în Galia apuseană, creşterea vitelor. 

Specialiştii în arheologie celtă introduc mai multe faze în 
civilizaţia Latene. În secolul al III-lea î.e.n., sosirea noilor 
grupuri de celți transrenani a avut drept efect primenirea cul- 
turilor locale şi compensarea influențelor mediteraneene. 
Civilizaţia denumită Latene II (250-120 î.e.n.) prezintă astfel 
aspecte originale, mai „barbare“ decît cea care a precedat-o, 
odată cu dezvoltarea sculpturii monumentale galice din sudul 
Franței (monumentele de la Roquepertuse păstrate la muzeul 
Borely din Marsilia). Dimpotrivă, pătrunderea romană în Galia 
meridională în secolele II şi I, produce o nouă reechilibrare 
în sensul influențelor greco-latine, după cum stau mărturie 
sculpturile indigene de la Entremont şi monedele galeze din 
secolul 1 î.e.n., specifice fazei culturale numită Latene III, care 
începe pe la 120 î.e.n. 

Această ultimă perioadă, în care se înregistrează dez- 
membrarea lumii celților sub atacurile romanilor în sud, ale 
germanilor şi dacilor în nord şi est, este cea a aşa-numitelor 
oppida, adevărate oraşe primitive, puternic fortificate. Cons- 
truite într-o vreme cînd lumea celtă se găsea supusă atacurilor 
sau doar amenințărilor vecinilor ei, aceste vaste fortificații, care 
au lăsat puţine urme arheologice — celții nu au construit în piatră 
ci doar în lemn — erau destinate fie să protejeze de noii inva- 
datori (de exemplu, cimbrii, în secolul I[) populaţiile şi avuturile 
lor, fie să păstreze controlul asupra principalelor puncte stra- 
tegice în interiorul unui sistem economic bazat pe stăpînirea 
principalelor căi ale comerțului „internațional“. 

Cucerirea Galiei de către Cezar la jumătatea secolului I, 
marchează sfîrşitul lumii celtice ca entitate politico-economică, 
despre care trebuie să spunem, încă o dată, că nu este deloc 
asimilabilă unui „imperiu“, cu atît mai puţin unei „naţiuni“. 
Aruncată la periferia lumii romane, civilizaţia celtă nu-şi păs- 
trează „puritatea“ sa originară decît în zone ca Armorique, 
partea apuseană a Marii Britanii şi Irlanda, unde se va menţine, 
în era creştină, o tradiţie lingvistică, literară şi artistică, percep- 
tibilă pînă în zilele noastre. În alte zone, dezmembrarea lumii 
celtice nu a ajuns pînă la o dispariție completă a ceea ce a fost, 
se pare, cea mai evoluată şi cea mai bogată dintre civilizațiile 
„barbare“. Chiar şi în partea ocupată de popoarele germanice, 
unde prăbuşirea sistemului economic legat de oppida a fost 
urmat de o regresie generalizată, tradiţia celtă a mai păstrat o 
anumită vigoare, ce se poate recunoaşte, de exemplu, în topo- 
nimie. Mai ales că urmaşii lui Cezar nu au procedat, lucru 
cunoscut, la o asimilare brutală a zonelor cucerite. Atît în Galia 
cît şi în Panonia, leagăne ale civilizaţiei celte, nu a existat o 
ruptură, şi dacă în simbioza culturală care are loc în primele 
secole ale erei noastre partea de latinitate este de departe cea 
mai puternică, acest lucru se datorează, incontestabil, şi unor 
elemente împrumutate de la strălucitoarele culturi din Latene. 

Galii, celtiberii, bretonii şi celții transrenani au transmis 
astfel cuceritorului roman şi unei mari părți a popoarelor euro- 
pene un patrimoniu cultural de o bogăţie extraordinară. Arta lor 
este în special o artă a decorului, concepută nu atît pentru zei, 
cît pentru oameni, şi destinată, în mod deosebit, podoabelor 
(coliere, brățări, pandative, fibule etc.), căminului (căţei de 
vatră, rhytoane!7, recipiente din metal şi din ceramică) şi mai 
ales echipamentului de război (căşti, spade, scuturi). Este, de 
asemenea, în mod prioritar, o artă a metalului care utilizează 
aurul, bronzul şi, mai rar, argintul, în asociaţie cu fildeşul, osul, 
pietrele preţioase şi coralul. Inspirîndu-se din plin din lumea 
mediteraneană, cît şi de la alte popoare barbare (sciţii, de exem- 
plu), această artă nu le este deloc inferioară în originalitate, 
perceptibilă mai ales în preferința pentru o reprezentare stilizată 
a faunei şi a florei, într-o decorație voluntar abstractă, în gustul 
pentru linia curbă şi formele sinuoase (ajungîndu-se, la sfîrşitul 
perioadei, la o adevărată abundență „barocă“), şi, într-un „rea- 
lism“ care nu este, totuşi, o simplă copie a realului. Toate aceste 
trăsături, conjugate cu contribuţiile romanităţii şi ale Orientului 
elenizat, vor contribui, cincisprezece secole după apogeul civi- 
lizaţiei celtice, la înflorirea primei arte romane. 

Un alt factor de omogenitate culturală care va rezista, la 
rîndul lui, mai multe secole cuceririi romane, este religia cel- 
ților, care nu ne este cunoscută decît prin vestigiile arheolo- 
gice şi prin documentele scrise, foarte adesea ulterioare epocii 
Latene, cum ar fi scrierile irlandeze ale ciclului Ulster. Ea este 
puternic tributară credințelor şi practicilor răspîndite în spaţiul 
celtofon din neolitic şi pînă în epoca bronzului, dar a suferit, de 
asemenea, influenţa religiilor greacă, romană, etruscă şi feni- 
ciană, asimilările de divinități fiind practici curente în acea 
epocă. Sîntem siguri doar în ceea ce priveşte cultul morţilor şi 
credința în lumea de apoi, după cum ne stau mărturie ofrandele 
în arme, unelte, care şi hrană. Celţii posedau un ritual funerar 
foarte elaborat, cu un cortegiu, sacrificii, banchete funerare, 
muzicieni etc., cu sanctuare a căror destinaţie ne este puţin 

cunoscută, dar dintre care, cel puţin, o parte trebuie să fi avut o 
funcţie sacrificială. Practicau rar sacrificiul uman şi aveau pen- 
tru strămoşi şi eroi un adevărat cult, la fel ca şi pentru animale 
(mistrețul, de exemplu, considerat simbol al forței), reprezen- 
tate frecvent sub formă de statuete, pandantive, fibule, inele etc. 

Panteonul lor este, în mod clar, indo-european, cu puter- 
nice influenţe feniciene şi greceşti, în special în Spania. Asi- 
milate, treptat, celor romane, divinitățile principale sînt: o ze- 
ița-mamă, Epona; zeița cailor, Lug; asociat artelor şi războiului 
Cernunnos, zeul cu coarne de cerb, stăpînul animalelor şi al 
naturii sălbatice, şi triada multifuncţională, încarnată de Esus, 
zeul bun şi protector al bogățiilor, Taranis, zeul cerului, al 
pămîntului şi al războiului, al principiului vieţii, al cultului 
strămoşilor şi, în sfîrşit, Teutates, zeu al triburilor în activitățile 
lor războinice sau paşnice. Relaţiile lor cu oamenii şi cu eroii 
par a proveni dintr-o mitologie comună ansamblului de popu- 
laţii celtice, unde figurează un întreg bestiar fantastic (dragoni 
cu corp de şarpe şi cu cap de pasăre răpitoare, grifoni, cai cu 
capete de om) constituit din masive împrumuturi din mito- 
logiile mediteraneene. Marea epocă a celților constituie, deci, 
pentru o întreagă parte a populațiilor ce ocupă spațiul european, 
o perioadă de reală omogenitate. Totuşi, oricît de strălucitoare 
ar fi producția culturală a epocii Latene, nu în acest sector al 
continentului nostru s-a născut Europa istorică, purtătoare a 
inovaţiilor majore, apărute în Orient odată cu scrisul, ci în 
apropierea țărmurilor mediteraneene, în acea lume a cetăților 
unde grecii au inventat, prin secolul al V-lea î.e.n., democraţia. 


Capitolul 2 


LUMEA GREACĂ 
ŞI APARIȚIA CETĂȚII 


MW În Grecia se naşte civilizația a cărei moştenire o va primi 
întreaga Europă. În mileniile al III-lea şi al II-lea, strălucite 
civilizaţii se nasc în Frigia şi Creta, în timp ce populaţiile indo-eu- 
ropene, aheenii, apoi dorienii, se instalează în Grecia. 


m În secolul al XV-lea î.e.n. se impune civilizația miceniană, 
civilizație aristocratică şi războinică, rezultată din sinteza, în be- 
neficiul aheenilor, al vechiului fond elenic cu civilizaţia cretană. 
Cunoscută grație poemelor homerice şi descoperirilor arheolo- 
gice, ea dispare la sfîrşitul secolului al XII-lea, în urma invaziilor 
doriene. Ea lasă loc unei faze de regresiune economică şi cul- 
turală, care dureazii între 1200 şi 800, în timp ce societatea se 
organizează în jurul celulelor senioriale, în cadrul cetății, în fra- 
trii şi triburi. 


WM Odată cu secolul al VIII-lea, începe o vastă mişcare de rupere 
a izolării şi de migrații. Colonizarea este atunci mărturia creării 
de noi cetăţi în jurul Mediteranei, în special în Italia şi Sicilia. La 
început, fiice ale metropolelor care le-au fondat, noile cetăți se 
emancipează destul de repede. Îmbogăţind o clasă medie, legată 
de comerţ şi industrie, colonizarea bulversează raporturile sociale 
existente şi pune în discuţie dominaţia aristocrației, dînd puterea 
unor tirani sprijiniți de cei mulți. 


WI La sfîrşitul secolului al VI-lea, două modele politice se opun în 
Grecia. Cel al Spartei, aflat în mîinile unei oligarhii, este în 

întregime orientat spre război şi spre menţinerea unui sistem rigid 
şi sclerozat. Dimpotrivă, cel atenian se adaptează transformărilor 
economice şi sociale, punînd capăt puterii exclusive a aristocrației 
prin modernizarea legilor, vieții economice, instituţiilor, operată 
de o serie de reformatori care deschid calea unui regim original, 
cel al democrației. 


Datoria Europei şi a lumii contemporane față de grupurile 
umane care au populat Grecia antică este considerabilă. Le 
datorăm esența instrumentarului nostru intelectual, categoriile 
de gîndire care structurează viziunea noastră despre lume, fun- 
damentele conceptelor noastre politice, estetice şi morale, trans- 
miterea în Occident, prin intermediul limbii şi a gîndirii gre- 
ceşti, a creştinismului primitiv. Imperiul roman, care va urma 
să transmită celei mai mari părți a continentului, moştenirea 
greacă, s-a hrănit el însuşi, timp de secole, de o experienţă şi o 
cultură elaborate timp de aproape două milenii de către popu- 
laţiile riverane ale Mării Egee şi ale Mării lonice. Aici s-a 
născut ceea ce numim, astăzi CIVILIZAȚIA, mai puţin, astăzi, 
printr-un etnocentrism incorigibil, cît prin referinţa la ceea ce 
este universal în moştenirea lăsată de civilizațiile greco-latine. 


Între munte şi mare 


Civilizaţia Greciei antice nu este un dar al naturii şi dacă 
totuşi a existat vreun „miracol“ în geneza acestei civilizații, 
acesta e datorat în special oamenilor. Nimic, într-adevăr, nu 
predispunea Peninsula Elenică la a deveni centrul uneia dintre 
cele mai strălucitoare construcţii ale istoriei umanității. 

Grecia nu este o ţară bogată. Munţii cu înălțimi relativ 
moderate (muntele Parnas în centru: 2460 m; muntele Parnon, 
în sud: 1935 m; muntele Olimp, în nord: 2920 m), cu pante 
abrupte şi despădurite de timpuriu, ocupă o suprafață consi- 
derabilă, decupînd ţara în zone izolate între care comunicațiile 

sînt dificile. Rîurile sînt nişte torente, secînd în timpul anului. 
În afară de părțile nordice (Macedonia, Thessalia), cîmpiile sînt 
de mici dimensiuni, înconjurate de reliefuri abrupte, unde oa- 
menii au trebuit să muncească din greu şi să rivalizeze în inge- 
niozitate pentru a extrage din pămînt cele necesare traiului. 

Clima este cea a unei țări. mediteraneene. Vara ţine şase 
luni. Este foarte călduroasă şi uscată. Iarna este în general blîn- 
dă chiar dacă zăpada cade cîteodată pînă aproape de Atena. 
Cantitatea de apă din timpul anului este abundentă (mai bogată 
decît în Bretagne), dar ploile sînt repartizate pe scurte perioade 
în timpul anotimpurilor intermediare. Ele cad în averse violente, 
umflînd torenții şi surpînd solurile, fără prea mare folos pentru 
agricultură. Chiar ținînd cont de schimbările climaterice care au 
afectat regiunea şi care i-au accentuat caracterul arid, nu se 
poate imagina că Grecia a cunoscut în Antichitate o viaţă agri- 
colă opulentă. Singurele culturi care găseau aici condiţii accep- 
tabile erau orzul, vița-de-vie şi măslinul, dar țăranii trebuiau să 
facă dovadă de multă perseverenţă pentru a le instala şi menţine 
pe terasele amenajate pe munte. Producţia cerealieră a fost 
întotdeauna slabă, iar creşterea animalelor a fost proprie unei 
țări sărace, punîndu-se accent în special pe creşterea oilor şi a 
caprelor. 

Peninsula şi insulele sînt, de asemenea, sărace în resurse 
minerale. Cupru, cositor, fier nu existau. Metalele trebuiau deci 
importate de departe: din Cipru, din Caucaz, din Asia Mică etc. 
În schimb, abundă argila — de excelentă calitate, în special în 
Atica — care favorizează construcţiile din cărămizi şi producţia 
de ceramică, şi admirabile varietăţi de piatră de construcție sau 
destinate sculpturii: calcarul gris albastru de Parnas, blocuri de 
piatră din munții Sicyone, marmură din Atica sau din insulele 
Ciclade etc. 

Elementele favorabile instalării oamenilor şi dezoltării 
activităților materiale şi culturale nu sînt, totuşi, absente pe 
țărmurile Mediteranei orientale, unde se vor dezvolta, în mile- 
niul al II-lea, primele civilizaţii ale Greciei antice. Clima, tonică 

şi sănătoasă, favorizează viaţa în aer liber şi o sociabilitate cu 
aspecte multiple. Seceta din anotimpul călduros este însoțită de 
lumină, de o limpezime a cerului, daruri pe care le cînta deja 
Euripide şi care au favorizat, se pare, aptitudinea grecilor de a 
gîndi lumea şi de a o reprezenta cu o claritate ieşită din comun. 
Mai ales, prezenţa în apropiere a mării — niciodată îndepărtată 
mai mult de 50 de km pînă în Thessalia — a compensat din plin 
efectele compartimentării şi ale izolării. În contact permanent 
cu aceasta, grecii au găsit în ea o resursă suplimentară, prin 
pescuit, şi un mijloc de a comunica cu uşurinţă între ei, şi cu 
lumea exterioară. Într-o epocă în care navigația se desfăşura în 
special în apropierea țărmurilor, salba de insule ale Mării Egee 
a permis marinarilor Eladei să comunice, fără greutate, cu stră- 
lucitoarele civilizaţii ale Orientului. Ea a orientat deci acti- 
vitatea lor spre comerț şi spre colonizarea unor spaţii situate pe 
țărmurile Asiei Mici, ale Italiei de sud şi ale Siciliei. 


Lumea egeeană şi Creta 
în mileniile III-II î.e.n. 


Diferitele regiuni care formează lumea egeeană au intrat 
în istorie cu îndepărtate decalaje cronologice. Prima care a păşit 
pragul epocii bronzului la sfîrşitul mileniului al IV-lea a fost 
Troia, situată în nordul Frigiei, la ieşirea din Hellespont. Pe la 
2500 î.e.n., s-a dezvoltat aici o strălucitoare civilizație, des- 
coperită de arheologul german Schliemann. Acesta a dat la 
iveală, în 1870, vestigiile unei vechi cetăți cu ziduri impre- 
sionante, pe care a luat-o drept oraşul în jurul căruia luptaseră 
eroii Iliadei şi care era anterioară acesteia cu cel puţin un mile- 
niu. Dotată cu un palat cu megaron!, această cetate îşi dato- 
rează înflorirea poziţiei sale geografice, la răscrucea drumurilor 
maritime şi terestre care leagă Asia de Grecia peninsulară, şi 
regiunile Mării Negre de bazinul oriental al Mediteranei. Ea şi-a 
întins foarte devreme influenţa în insulele Mării Egee, în Mace- 

donia şi în Tracia, făcînd să pătrundă în aceste regiuni tehnicile 
metalurgiei bronzului şi frumuseţea unei orfevrării, care ne sînt 
cunoscute, în special, prin „tezaurul lui Priam“ (un lot de obiec- 
te atribuite suveranului troian de către Schliemann). 

De pe țărmurile anatoliene, civilizația epocii bronzului 
a atins Cicladele, sudul Mării Egee, la mijlocul mileniului 
al III-lea. De aici, s-a extins în Creta şi în Peloponez, furnizînd 
populațiilor acestor regiuni tehnicile şi folosirea metalului, ca 
şi un excelent utilaj din obsidian, o ceramică abundentă şi stă- 
pînirea tehnicii de a lucra marmura, provenită, în special, din 
Paros şi utilizată pentru a şlefui idoli într-un stil uimitor de 
modern. Pe la 2300-2200 î.e.n., cea mai mare parte a lumii 
egeene şi a Greciei peninsulare a ieşit din neolitic şi cunoaşte o 
anumită omogenitate a civilizaţiei, caracterizată prin folosirea 
generalizată a metalului şi a ceramicii, extinderea anumitor 
culturi, ca vița-de-vie, şi întrebuințare de către populații a unor 
dialecte derivate dintr-o limbă comună, cea „egeeană“. 

În timpul celei de-a doua jumătăţi a mileniului al III-lea, 
populaţiile indo-europene originare din regiunea dunăreană şi 
din Rusia meridională au început să se deplaseze spre sud, 
instalîndu-se în Anatolia şi în Grecia continentală. Aceşti primi 
eleni erau războinici de temut, care duseseră pînă atunci o viaţă 
nomadă. Practicau agricultura şi creşterea animalelor, foloseau 
arama şi vorbeau o limbă divizată în mai multe dialecte, limbă 
care avea să devină greaca veche. Mai multe valuri de inva- 
datori s-au succedat astfel pînă la sfîrşitul mileniului al II-lea. 

Primul val îl formează un ansamblu compozit căruia i s-a 
dat numele de aheeni. Între secolele XIX-XIV î.e.n., ei s-au 
instalat de o parte şi de alta a Mării Egee, progpresînd lent spre 
sud şi dedîndu-se, în trecerea lor, la distrugeri de mare anvergu- 
ră, cea a Troiei, de exemplu, în Anatolia, şi cea a Cnossos-ului, 
în Creta. Treptat, ei s-au impregnat de cultura predecesorilor lor 
sedentari. Îi găsim, la începutul secolului al XIII-lea î.e.n., în 
tot bazinul Mării Egee, în marile insule ale Mediteranei răsă- 
ritene (Rodos, Creta, Cipru), pe coastele Siriei şi ale Egiptului, 
pînă în Sicilia meridională. 

După ei vor sosi dorienii, alţi războinici barbari, echipați 
cu arme de fier, veniţi şi ei din nord, şi care au invadat toată 
Grecia centrală şi Peloponezul pe parcursul secolului al XII-lea, 
distrugînd totul în trecerea lor şi împingîndu-i pe aheeni spre 
coastele Asiei Mici, spre unele insule şi anumite regiuni ale 
Greciei peninsulare, ca Atica şi Eubeea. 

În intervalul dintre 2000 şi 1400 î.e.n., s-a dezvoltat în 
Creta o civilizație strălucită şi originală, pe care marinarii aces- 
tei insule muntoase, cu cîmpii de mică întindere, au transmis-o, 
la apogeul său, întregii zone meridionale a lumii egeene. Aceas- 
ta a rămas multă vreme cvasinecunoscută. Într-adevăr, pînă la 
sfîrşitul secolului al XIX-lea e.n., referinţele despre Creta veche 
erau cele pe care le vehiculau pînă la acea dată rarele evocări 
ale Iliadei şi, mai ales, legenda greacă a lui Tezeu şi a Mino- 
taurului. Schliemann, condus de această tradiție legendară, a 
fost primul care, în 1899, a început săpăturile la Cnossos. Fără 
rezultat palpabil. A trebuit ca omenirea să aştepte anul 1900, 
pentru ca un arheolog britanic, sir Arthur Evans, atras în insulă 
de vestigiile de scriere non-alfabetică, să descopere primele 
urme ale palatului din Cnossos, punînd astfel bazele arheologiei 
minoice. De atunci, aceasta a progresat considerabil, datorită 
săpăturilor întreprinse la Cnossos, Phaistos, Mallia etc. şi graţie 
progreselor ştiinţei filologice care au permis, de vreo 30 de ani, 
să se descifreze în parte scrierea folosită în palatul de la Cno- 
ssos în ultima sa perioadă (linearul B).!? 

Plecînd de la aceste elemente, arheologii au trasat, în linii 
mari, istoria Cretei pre-elenice. Insula nu a fost, se pare, locuită 
decît în neolitic de populaţii anatoliene venite prin insula Ro- 
dos. În mileniul al III-lea î.e.n., acestea s-au instalat în partea 
răsăriteană a insulei. Cretanii ştiu să lucreze bronzul şi practică 
deja activităţi comerciale care i-au pus în legătură cu marile 
civilizații ale bazinului oriental al Mediteranei, cu Mesopotamia 
şi Egiptul. Adevărat pod între Europa, Africa şi Orientul Apro- 
piat, Creta constituie astfel, pentru continentul nostru, un im- 
portant vector de pătrundere a influențelor orientale. 

Practicarea activităților maritime şi negustoreșşti îmbo- 
găţeşte, puţin cîte puţin, centre ca Mallia, Cnossos, Phaistos, 
care cunosc, începînd cu anul 2000 î.e.n., o strălucită civilizaţie 
marcată de construirea de palate impunătoare, vaste locuinţe 
aristocratice care dominau satele de țărani şi de pescari. Către 
1750 î.e.n. o catastrofă, se pare naturală, distruge aceste prime 
reşedințe „princiare“ , curînd înlocuite, pe acelaşi loc de către 
edificii şi mai măreţe. 

De atunci, palatul din Cnossos, reşedinţa lui Minos cel cu 
putere legendară domină toată insula. Dar cine este Minos? 
Poate un „rege“ care ar fi sfîrşit prin a-şi impune autoritatea 
micilor potentaţi locali, dar nu se ştie dacă numele desemnează 
un om ori o dinastie. Poate că este în legătură cu funcția de 
rege-preot, aşa cum era cazul faraonului în Egipt. Fără îndoială, 
trebuie să ne imaginăm că stăpînul din Cnossos nu şi-a stabilit 
suzeranitatea asupra „regilor“ mai mici, vasali ai altor cetăţi 
decît în perioada de apopeu a „imperiului“ său, în secolul al 
XVI-lea şi al XV-lea. Oricum, către 1500, Cnossos este centrul 
cel mai populat al lumii mediteraneene, cu o populaţie de, pro- 
babil, 100.000 de locuitori. Este adevărata capitală a Cretei care 
domină asupra unui „imperiu maritim“ cuprinzînd Peloponezul 
şi Atica, Cicladele, sudul Anatoliei, Rodos şi partea apuseană 
a Ciprului. 

Din această perspectivă trebuie interpretată legenda lui 
Tezeu. Marinarii cretani, care asigurau schimburile între Egipt 
(fildeş), Asia Mică (cositor) şi Grecia, deveniseră destul de 
puternici pentru a impune supuşilor plata unui tribut. După 
legendă, eroul Tezeu pune Atena în libertate în fața dominaţiei 
cretane, eliberînd din labirint pe cei şapte băieți şi şapte fete ce 
urmau să fie dați Minotaurului şi ucipînd acest monstru ima- 
ginar, pe jumătate om, pe jumătate taur, în fapt, temutul Minos. 
Această legendă aminteşte, astfel, de declinul Cretei, invadată, 
treptat, de aheeni. 

Din contactele sale cu Orientul şi cu lumea egeeană, Creta 
a dobîndit elementele care vor face din civilizaţia sa una dintre 


ISTORIA EUROPEI 71 


cele mai strălucitoare ale antichităţii preelenice. Cicladele i-au 
furnizat tehnicile navigației maritime. Orientul Apropiat i-a 
transmis pe cele ale metalurgiei şi agriculturii cît şi cea a înhă- 
mării calului la carul de război. Din Egipt şi din Orient, ea a 
importat temele decorative de pe frescele şi vasele sale. 

„Palatul“ este în centrul civilizaţiei cretane. Acesta cu- 
prinde un număr considerabil de camere, dispuse după un plan 
aşa de complicat că-ţi vine preu să ieşi din el. Pentru antici, este 
„Labirintul“ din Cnossos, unde domneşte Minotaurul şi pe care 
arhitecții epocii l-au dotat cu un confort care l-a stupefiat pe 
Evans şi echipa sa, cu ocazia săpăturilor întreprinse aici la 
începutul secolului al XX-lea. Toată construcția este, într-ade- 
văr, adaptată condiţiilor de climă. Grosimea zidurilor, des- 
chiderea încăperilor spre curți interioare, asigură „climatizarea“ 
necesară în acest ținut unde căldura este adesea excesivă. Cis- 
terne abil dispuse culeg apa de ploaie. Pivniţele sînt pline de 
vase care conțin hrana necesară vieţii din palat. În sfîrşit, cul- 
mea rafinamentului, săli de baie echipate cu căzi, beneficiind 
de apă curentă şi canale de scurgere. 

În vreme ce concepția arhitecturală de ansamblu a pala- 
telor este impunătoare, interiorul şi decoraţiile lor sînt, dim- 
potrivă, pe măsura oamenilor care le ocupă, total diferită de 
majestatea rigidă a construcţiilor şi a reprezentărilor egiptene şi 
mesopotamiene. Camerele sînt de dimensiuni modeste. Cu toate 
că nu cunoşteau noțiunea de perspectivă, artiştii cretani au cău- 
tat să dea frescelor o impresie de mişcare şi de graţie. Linia 
dreaptă cedează sistematic locul celei curbe. Astfel, coafurile 
femeilor se revarsă în bucle pe umeri iar vasele sînt decorate cu 
caracatițe, avînd tentaculele în formă de spirală. Culorile vii şi 
variate îmbogăţesc efectul decorativ: costumele femeilor, com- 
puse din corsaje răscroite și din fuste lungi, strînse în talie, sînt 
de diferite culori. În general, se pare că femeia, din plin repre- 
zentată şi, evident, mai grațioasă decît în cazul altor civilizații, 
a beneficiat în Creta de un statut privilegiat. 

Această predilecție pentru genul feminin se regăseşte în 
religia cretană, religie optimistă, religie a pămîntului fertil, în 

care zeițele sînt mai importante decît zeii. „Zeița cu şerpi“ 
reunește fecunditatea mamei, încarnată de o femeie cu sînii goi 
şi mari, şi cea a pămîntului, evocată de şarpe. Există şi figuri 
masculine de divinităţi, dar, în timp ce zeițele au trăsături uma- 
ne, zeii capătă aspectul de animal, în special de taur, căruia îi 
este asociat simbolul securii duble de sacrificiu sau „labrysul“. 

Cultul este celebrat fie în natură, fie în zone locuite. Pe 
înălțimi, se venerează divinitățile celeste. Pe vîrful muntelui, 
care domină Cnossosul, este venerat Zeus, viitorul mare zeu 
suprem al grecilor, născut, după legendă, în Creta. În numeroase 
peşteri din centrul insulei, agricultorii adoră divinitățile pămîn- 
tului, ale recoltei. În palate, anumite săli sînt rezervate cultului. 
La Mallia, mulţimea se adună în curtea mare pentru procesiuni 
sau reprezentări religioase: dansuri, concursuri de gimnastică, 
lupte cu tauri etc. 

Invadatorii greci vor lua mult de la civilizația cretană, de 
la religia ei, de la gustul locuitorilor ei pentru exerciţii sportive, 
de la grija lor de a reprezenta corpul omenesc şi de a-i exalta 
frumuseţea, de la bucuria lor de a trăi şi de a petrece, bucurie ce 
pare a fi fost o dominantă a celor ce ocupau insula. Chiar înainte 
de a o cuceri, în contactele cu marinarii cretani, ei au învățat 
tehnicile agriculturii mediteraneene, arta de a naviga, folosirea 
scrisului, practicile unei vieţi politice organizate. Tot atîtea 
trăsături de civilizație pe care le vor perfecționa, înainte de a le 
transmite întregii Europe mediteraneene. 

Către 1450, începe un rapid declin al civilizaţiei cretane, 
consecinţă simultană a catastrofelor naturale şi a ocupării insu- 
lei de către aheeni şi, două secole mai tîrziu, de către dorieni. 
Marele palat din Cnossos este devastat şi incendiat pe la apro- 
ximativ 1400, iar dispariția sa marchează sfîrşitul centrelor 
palatale. Este adevărat că, la acea dată, el a încetat să mai 
constituie principalul focar de civilizaţie în lumea egeeană, 
schimbarea fiind asigurată de micenieni. 

Micene şi prima civilizaţie greacă 


Trecerea de la o civilizaţie la alta, în sensul strict şi cul- 
tural al termenului, de la țărmurile Cretei la cele ale Argolidei, 
la mijlocul mileniului al II-lea î.e.n., nu trebuie considerată 
lineară. Lucrările arheologilor, în special descoperirile efectuate 
în mormintele cele mai vechi din Micene, au arătat, într-adevăr, 
că, încă din secolul al XVII-lea î.e.n., aheenii s-au constituit 
într-o societate originală, peste care s-au grefat în timp influ- 
ențele Cretei, atît pe pămînt elenic, înainte de cucerirea insulei 
de către greci, prin contactele dintre populaţia peninsulei şi 
marinarii cretani, cît şi după „invaziile“ aheenilor, printr-o lentă 
fuziune între cultura cuceritorilor şi cea a teritoriului cucerit. 

Departe de a fi „barbare“, popoarele indo-europene care 
s-au instalat, începînd cu mileniul al II-lea, în Grecia conti- 
nentală şi în insule, şi care formau nebuloasa „aheeană“ — în 
interiorul căreia se pot distinge aheenii propriu-zişi, ionienii şi 
eolienii —, erau agricultori-păstori, cunoscînd bine tehnicile 
metalurgice ale Europei centrale. Erau cu siguranță războinici, 
grupați în „fratrii“ (fraternități adunînd mai multe familii lărgite 
descinzînd din acelaşi strămoş) şi în triburi, fără o veritabilă 
organizare socială şi politică. Dar instalarea lor, chiar dacă este 
însoțită de distrugeri, nu trebuie să fie considerată ca o înlocuire 
brutală a unei societăţi primitive cu civilizația veche şi rafinată 
a lumii egeene. 

Au fost necesare trei secole pentru ca să se realizeze fu- 
ziunea dintre vechile fonduri de civilizație mediteraneană pre- 
elenică şi cultura aheenilor şi a cretanilor, iar pe la 1600, din 
acest mixaj cultural s-a născut o civilizație originală, prima ce 
poate fi calificată drept „preacă“ și care este desemnată cel mai 
adesea prin termenul de civilizaţie „miceniană“, pentru că la 
Micene, în Argolida, în partea răsăriteană a Peloponezului, au 
fost făcute descoperirile arheologice cele mai importante pri- 
vitoare la această primă fază a „miracolului“ grec. 

Ceea ce ştim despre civilizaţia miceniană o datorăm, în 
parte, operei lui Homer. Cu acea condiţie de a o supune unui 
examen critic, riguros, permițînd, aşa cum a făcut istoricul de la 
Cambridge, Moses 1. Finley, să distingem în Iliada şi în Odi- 
seea, ceea ce aparţine lumii descrise de poetul grec — cea a 
regilor şi a palatelor miceniene din secolul al XIV-lea şi al 
XIII-lea î.e.n. — de ceea ce se referă la epoca în care acesta a 
trăit (se pare, a doua jumătate a secolului al VIII-lea). Dis- 
punem, îndeosebi, de un material arheologic relativ bogat, adu- 
nat în special din siturile de la Micene şi Tirint, şi cuprinzînd 
vestigii de fortărețe, morminte, obiecte diverse şi numeroase 
tăblițe cu inscripții în linear B, comparabile, deci, cu cele ce au 
fost găsite în Creta. Transcrierea relativ recentă a acestor texte 
a permis corectarea ideii pe care o aveam, pînă atunci, despre 
societatea aheeană: o societate ale cărei activități economice şi 
structuri erau, se pare, mult mai complexe decît lasă să se înțe- 
leagă poemele homerice. 

Încrucişarea tuturor acestor date relevă existenţa, între 
secolul al XV-lea şi al XIII-lea î.e.n., a unei societăți aris- 
tocratice foarte diferită de societățile mediteraneene care o 
înconjurau. Era compusă din mici domenii, fiecare constituit în 
jurul unui oraş-fortăreață dominînd cîmpia înconjurătoare. Dea- 
supra acestor reprezentanţi ai nobilimii războinice, domnea un 
„rege“, care nu era, de fapt, decît cel mai bogat şi mai puternic 
dintre şefii familiilor aristocratice. Toţi duceau o existență care 
va fi, de-a lungul mileniilor, şi cea a societăților senioriale 
europene, împărţindu-şi timpul între război, vînătoare, banchete 
întrerupte de cîntece şi povestiri în care erau preamărite faptele 
eroilor, dar şi activități agricole şi meşteşugăreşti. 

La eşalonul inferior se găseau țăranii, proprietari ai pămîn- 
turilor lor sau ai unei bucăţi de pămînt acordată de senior. Ca şi 
cei din Evul Mediu occidental, țăranii erau supuşi datoriilor şi 
corvezilor, la fel ca şi meşteşuparii, fie că erau liberi ori depin- 
zînd de rege. Erau şi sclavi, în special femei, folosite ca ser- 
vitoare în reşedințele regale, dar aceştia erau mult mai puţin 
numeroşi decît oamenii liberi. 

Este aproape imposibil să spunem care era puterea exactă 
a acestor prinți care domneau peste aceste mini-state, şi nici nu 
ştim dacă existau între ei relaţii de dependenţă, care ar fi permis 
aheenilor să întreprindă expediţii, precum războiul Troiei, de 
exemplu. Săpăturile de la Tirint, Pylos şi mai ales cele de la 
Micene indică, totuşi, că stăpînii locurilor dispuneau de bogății 
satisfăcătoare pentru a-şi edifica acolo puternice fortărețe, apă- 
rate de ziduri calificate de grecii înşişi drept „ciclopice“ şi 
formate dintr-un apareiaj din pietre enorme. Aceste edificii 
impunătoare adăposteau somptuoase palate, ridicate şi decorate 
după modelul cretan — cu excepţia sculpturii monumentale,cea 
a „porţii cu lei“ de la Micene de exemplu, care aparține grecilor 
de pe continent —, cît şi morininte regale adăpostind un bogat 
mobilier funerar. 

O societate războinică, fără îndoială, ai cărei membri au 
arme din bronz (lance, spadă, căşti decorate) şi platoşe din piele 
tăbăcită cu lame metalice şi care folosește calul, dacă nu încă 
pentru luptă, cel puţin pentru a transporta elita armatei în care 
de război. O flotă de război permite operaţii fructuoase de pira- 
terie pe pămînt străin, dar protejează şi navele comerciale. 
Aheenii sînt, într-adevăr, preluînd ştefeta de la cretani, neo- 
bosiţi neguțători a căror activitate se întinde pe o bună parte a 
bazinului mediteranean, din insulele Mării Tireniene pînă pe 
coastele Asiei Mici şi ale Siriei, trecînd prin Sicilia, Peninsula 
Calcidică şi Creta. Instalaţi în Rodos şi Cipru, în Cilicia şi 
Pamfilia, la Milet, Claros şi Lesbos, ei au sfîrşit — am văzut — 
prin a ocupa Creta şi, negreşit, au cucerit şi distrus Troia, la 
începutul secolului al XII-lea î.e.n., cu toate că poemele home- 
rice relative la asediul şi căderea Ilionului nu au primit, nici 
pînă astăzi, o confirmare indiscutabilă. 

Astfel, cu mult înainte de expansiunea lor maritimă din 
secolele al V-lea şi al IV-lea, grecii reuşiseră să stabilească 
legături foarte strînse cu Orientul, neguțătorii aheeni şi măr- 
furile lor atingînd valea fluviului Orontes, Egiptul şi Palestina. 
Influențele pe care, la întoarcere, le-au făcut să penetreze în 

lumea elenică — în special în domeniul artistic şi lingvistic — sînt 
aşa de mari, încît astăzi există tendința de a minimaliza ro- 
lul ulterior al fenicienilor ca mediatori culturali între Orient 
şi Europa. 

Împrumuturile făcute de la culturile învecinate, în special 
de la Creta, în materie de tehnici, credință, mod de viață, n-au 
împiedicat civilizația miceaniană să-şi păstreze o puternică 
originalitate. Aceasta caracterizează nu numai structurile so- 
ciale ale lumii aheene, ci şi practicile de zi cu zi ale locuitorilor 
ei. Veniţi din ținuturi cu climă mai rece decît cea întîlnită pe 
țărmurile Mării Egee, aceştia continuă să poarte, cu multe seco- 
le după instalarea lor în Grecia peninsulară şi insulară, ample 
veşminte acoperindu-le întreg corpul, şi să trăiască în locuințe 
avînd un acoperiş în două pante şi cu o cameră principală, 
încălzită de un cuptor central, megaron-ul. 

Sclipitoarea civilizație miceniană dispare la finele vea- 
cului al XII-lea î.e.n. sub loviturile invadatorilor dorieni. S-a 
renunțat astăzi la a considera această înlocuire a unei dominații 
prin alta ca fiind rezultatul irupției brutale a unor popoare răz- 
boinice venite din nord şi dotate cu arme din fier. În realitate, 
ea s-a întins pe parcursul a cel puțin un secol, Micene nefiind 
distrus decît pe la 1150. Este, deci, probabil că „invazia“ doria- 
nă s-a realizat în valuri succesive şi, a provocat, uneori, puterni- 
ce rezistențe. Nu e mai puțin adevărat însă că ea a fost însoțită 
de importante distrugeri şi masacre,că a constrîns populaţii în- 
tregi să se refugieze în anumite regiuni ale Greciei peninsulare 
(în munţii Arcadiei, Atica, Eubeea, Tesalia) cît şi în insule. 


Secolele obscure ale „Evului Mediu grec“ 


După ultimele invazii doriene, începe pentru Elada o peri- 
oadă obscură, care va dura patru secole (1200-800) şi care 
poartă denumirea de „Evul Mediu grec“. Chiar dacă relativizăm 
caracterul apocaliptic al invaziilor doriene, este clar că ele au 

inaugurat pentru istoria lumii greceşti o fază de regresiune care 
a afectat atît viața economică cît şi producțiile culturale care 
făcuseră gloria civilizației miceniene. 

În timpul acestei perioade de recul, care se traduce prin 
părăsirea poziţiilor maritime cucerite de aheeni şi ocupate 
de-acum înainte de fenicieni, grecii vor pierde obişnuinţa scri- 
sului luată de la cretani. Fenicienii sînt aceia care îi vor reînvăța 
să utilizeze acest element cultural, transmițîndu-le un alfabet 
simplu, pe care grecii îl vor adapta propriei lor limbi (adă- 
ugîndu-i vocale). Comerţul şi legăturile pe ape regresînd puter- 
nic, cea mai mare parte a lumii greceşti revine la o economie de 
supraviețuire, care a favorizat destrămarea ţării în unități poli- 
tice de foarte mici dimensiuni. 

Totuşi, ar fi eronat să considerăm că lumea greacă a recă- 
zut pur şi simplu într-un stadiu de barbarie primitivă după sosi- 
rea dorienilor. Mai întîi, pentru că regiuni întregi — de exemplu, 
Beoţia şi Atica — au scăpat de la ruina totală pentru că anumite 
oraşe, precum Micene şi Tirint, rapid întrecute de Argos, e 
adevărat, au început să-şi revină. Apoi, pentru că anumite tră- 
sături ale culturii post-miceniene, care au fost îndelung con- 
siderate ca impuse de invadatori şi văzute ca o ruptură şi un 
recul, sînt, interpretate astăzi de o manieră mai puțin negativă. 
Este cazul, de exemplu, al ceramicii — zise geometrice, care s-a 
răspîndit în Grecia după invaziile doriene şi care, prin tratarea 
schematică pe care o aplică, între altele, figurii umane, a apărut 
ca o regresie aplicabilă primitivismului cuceritorilor. Or, este 
stabilit la ora actuală că ceramica geometrică este produsul unei 
lente evoluții începută în epoca cretano-aheeană. Noii stăpîni ai 
Greciei au generalizat, de fapt, această tehnică, aşa cum s-a 
întîmplat şi cu folosirea fierului, practica incineraţiei şi adop- 
tarea călăritului. 

Despre societatea epocii obscure, care a urmat străluci- 
toarei civilizaţii miceniene, ştim relativ puţine lucruri, dacă nu 
eventual doar ceea ce putem lua, cu foarte multă precauţie, din 
Iliada ori Odiseea. Poetul (sau şcoala de poeţi) pe care îl 1 o 


78 SERGE BERSTEIN, PIERRE MILZA 


numim Homer, care a adunat, în aceste două opere povestiri 
eroice şi mitologice compuse în epoca aheeană şi îmbogăţite 
apoi de generaţii de aezi, a amestecat, de fapt în compoziția sa 
elemente provenite din acele timpuri vechi, dar şi fapte (fără 
îndoială, mult mai numeroase) împrumutate din epoca în care 
poemul a fost redactat. De aceea se consideră astăzi că „lumea 
homerică“, aşa cum este prezentată în primele două monumente 
ale istoriei literare a Europei, corespunde, în linii mari, socie- 
tății greceşti din secolele XI-VIII î.e.n. 

Ca şi societatea miceniană, dar cu trăsături mult mai preg- 
nante, cea a secolelor obscure este dominată de o aristocrație 
războinică, adunînd şefii marilor familii (genos), ele însele 
grupate în fratrii şi în triburi, în cadrul unei unități politice de 
dimensiuni modeste — cetatea, celula-mamă a civilizaţiei eleni- 
ce, chiar a civilizației apusene, care cuprinde un oraş central 
dominînd o cîmpie presărată cu fortărețe. În epoca „Evului 
Mediu grec “* cetatea nu a devenit încă acea comunitate de 
cetățeni liberi ce participă la gestionarea afacerilor publice, cum 
se va caracteriza acestă formaţiune politică pe vremea lui Peri- 
cle. Autoritatea aparține, de fapt, unui „rege“ care, ca la aheeni, 
nu e decît proprietarul cel mai bogat şi luptătorul cel mai viteaz. 
Mare preot al cetăţii, el este, deopotrivă, judecător şi căpetenie 
războinică, şi poate cere diverse prestații de la supuşii săi. 
Totuşi, puterea lui este mult mai limitată decît în lumea miceni- 
ană. Nu poate lua vreo decizie importantă decît cu acceptul 
consiliului bătrînilor (gerontes)0, altfel spus, șefi ai marilor 
familii, cărora le revine privilegiul de a face dreptate în sînul 
acelor genos. Cu timpul, autoritatea şi rolul său de arbitru vor 
mai scădea, nobilimea îl va concura în funcţiile sale religioa- 
se şi se va deda frecvent la adevărate războaie între clanuri. 
Ceea nu poate decît să agraveze caracterul anarhic al societăţii 
post-miceniene şi să crească tendința de dezmembrare a lumii 
greceşti. 

Domnind asupra unui popor mic, despre care nu ştim mare 
lucru, decît ceea ce, eventual, ne spune Hesiod, un mărunt pro- 

prietar din Beoţia, ale cărui Munci și zile sînt, posterioare cu ce 
cel puţin o jumătate de secol capodoperelor lui Homer, nobilul 
războinic al „lumii homerice“ duce, în conacul care ocupă cen- 
trul domeniului său, o existenţă care nu se deosebeşte prea mult 
de cea a strămoşului său aheean. Cînd nu este la război sau la 
vînătoare, este la muncile cîmpului (Ulise ştie să are şi să co- 
sească) ori se dedică exerciţiilor fizice, ceremoniilor religioase, 
din cînd în cînd banchetelor însoţite de recitaluri de poezie şi de 
divertismente muzicale, cel mai frecvent îngrijirii corpului, căci 
nobilul grec dispune, în general, de o cadă şi se distinge de omul 
din popor prin grija pe care o acordă toaletei de zi cu zi. Totul 
ne duce cu gîndul, cincisprezece secole mai tîrziu, la viața se- 
niorului medieval din Occident, la etica cavalerească şi la „cur- 
toazia“ care, după poemele homerice, veghează turnirurile din- 
tre oamenii „de viță“ şi raporturile cu femeile de acelaşi rang. 


Vremea colonizării (secolele VIII-VI) 


La ieşirea din secolele obscure, începe pentru lumea grea- 
că perioada pe care istoricii o califică drept „arhaică“ şi care 
durează pînă pe la 500 î.e.n. Ea se caracterizează prin două 
fapte majore strîns legate între ele : extinderea prezenţei gre- 
ceşti pe largi sectoare ale bazinului mediteranean şi transfor- 
mările înregistrate în evoluția internă a cetăților în favoarea 
acestui fenomen de colonizare. 

Retrasă în ea însăşi după invaziile doriene, lumea greacă 
cunoaşte, pe parcursul secolului al VIII-lea, o puternică ieşire 
din enclave, însoţită de un flux migratoriu intens şi de fondarea 
în exterior a numeroase cetăți constituind, în jurul Mediteranei 
şi al Mării Negre, focare de elenism de a căror moştenire se va 
bucura Roma. S-a crezut multă vreme că acest val de colonizare 
era datorat pămîntului sărac din Grecia peninsulară şi insulară. 
În realitate, cu toate că a existat, fără îndoială, o creștere sen- 
sibilă a populaţiei, nu se poate vorbi de „suprapopulare“ decît 

foarte relativ. Ceea ce a contat în mod esenţial a fost acapararea 
solului de o minoritate de „mari proprietari“, cei mai în vîrstă 
din familiile nobile, care privau de accesul la pămînt nu numai 
pe omul de rînd, dar şi pe cei mai tineri de acelaşi sînge, pe care 
practicile succesorale ale epocii îi condamnau să trăiască fără 
bunuri personale, sub protecția, adesea tiranică, a vreunui şef 
de clan. Acestor excluşi ai societăţii li se adăugau reprezentanții 
unor anumite categorii intermediare pe care avîntul demografic 
al oraşelor îi împingeau la periferie şi, mai ales, învinşii din 
luptele civile, alungaţi din cetate şi condamnaţi la expatriere de 
deținătorii puterii. Spiritul întreprinzător şi de aventură şi-a avut 
şi el rolul lui în colonizarea greacă, dar deplasarea în ansamblul 
ei diferă mult de cea pe care a cunoscut-o Elada în perioada 
miceniană, în sensul că țăranii care vor pleca sînt mai numeroşi 
decît navigatorii sau piraţii. 

Într-o primă etapă, în special vechile cetăți ale Greciei 
peninsulare şi ale Eubeii, puternic populate şi guvernate de o 
aristocrație care se crampona de privilegiile sale, au fost cele 
care au alimentat curentul migrator în direcţia Italiei de sud şi a 
Siciliei. Dar, începînd cu mijlocul secolului al VIl-lea î.e.n., 
mişcarea îşi va schimba caracterul. Locuitorii lumii greceşti 
tradiționale, ca şi cei ai coloniilor recent implantate peste mări, 
au început să fie conştienţi de imensele posibilități de îmbo- 
găţire pe care le presupunea comerţul între vechile şi noile 
cetăți. S-au înmulțit de atunci factoriile, atît în cetatea-mamă, 
cît şi în cetăţile cele mai recente. Astfel Sybaris, fondat de 
dorienii din Peloponez, a creat la rîndul lui Poseidonia (Paes- 
tum), Gela din Sicilia, creată de rodieni şi cretani, va fonda 
cetățile Selinunte şi Agrigente. În schimbul produselor arti- 
zanatului lor (bijuterii, vase, ceramică), numeroase oraşe gre- 
ceşti au putut astfel să-şi procure grîul de care aveau nevoie 
pentru hrana populaţiei şi materiile prime necesare în industrie. 

În partea apuseană şi „europeană“ a bazinului medite- 
ranean, grecii au fost mai ales atraşi de sudul Italiei şi de Sicilia, 
unde găseau cîmpii de coastă care produceau din abundență vin, 

ulei şi grîu, cu condiţia de a fi bine irigate. „Magna Grecia“ a 
fost întrucîtva America lumii greceşti, locul unde, timp de mai 
multe secole, totul a fost mai mare şi mai bogat — culturile, 
monumentele, oraşele — decît locurile de baştină ale coloni- 
zatorilor. Siracuza, Tarent, Sybaris, Neapole au devenit astfel, 
în doar cîteva decenii, somptuoase cetăți industriale şi comer- 
ciale, care, timp de secole, s-au bucurat de admiraţia grecilor 
din metropolă, a marinarilor fenicieni şi a populațiilor autoh- 
tone. Acestea (siculii şi sicanii în Sicilia, mesapienii şi iapigii 
în Italia meridională) erau în general prea puţin numeroase şi 
militar prea slabe pentru a crea problemele coloniștilor. Gre- 
cilor, care îşi compensau micile efective prin superioritatea 
armelor şi a tacticii, nu le-a venit deloc greu să se impună în 
aceste regiuni, apoi să răspîndească aici produsele agriculturii 
şi ale meşteşugurilor lor, limba şi scrierea alfabetică, pe care 
etruscii le vor adopta înainte de a le transmite romanilor.2! 

Oricare au fost împrejurările care au stat la baza fondării 
ei, fiecare colonie grecească a dat naştere unui polis, unei cetăți, 
legate, cu siguranță, de metropolă prin diverse căi, dar deți- 
nătoare a unei vieţi proprii şi dotată cu instituţii autonome. 
Legătura coloniştilor cu cetatea-mamă este fundamentă pe o 
dublă filiație. Mai întîi, politică: conducătorii metropolei sînt 
cei care, din variate motive, au hotărît şi organizat plecarea unei 
părți a locuitorilor ei. Apoi, religioasă: primul act de fondare a 
unei noi colonii este transferul cultului din metropolă pe teri- 
toriul noii cetăți, simbolizat prin instalarea „focului sacru“ im- 
portat din patria-mamă şi încredinţat unei persoane oficial de- 
semnată pentru a îndeplini acest rit, oikiste, şi care va păstra o 
anumită vreme puteri cvasimonarhice. 

Legăturile păstrate cu cetatea de origine sînt, în special, 
religioase. Zeii din colonie şi cultul în onoarea eroilor sînt, în 
principiu, ca şi cele din metropolă, ceea nu exclude ca noi culte, 
împrumutate de la populaţiile indigene şi asimilate celor gre- 
ceşti, să se fi putut naşte în așezările de peste mări (de exemplu, 
Demetra şi Kore, în Sicilia, Hera în Crotona). 

Fiecare colonie avea instituţii proprii, adesea foarte dife- 
rite de cele din metropolă (astfel, există doi regi în Sparta şi 
doar unul în colonia sa din Tarent), şi practica o politică com- 
plet independentă de cea a cetății-mamă. Probabil că erâ o aliată 
fidelă în nenumăratele războaie pe care le purtau cetățile gre- 
ceşti, dar se întîmpla rar ca metropola să încerce să-i impună 
hegemonia ei sau să-i asigure protecţia în cazul unui pericol 
extern: Sparta n-a ajutat Tarentul să respingă atacurile autoh- 
tonilor, iar Cumae a trebuit să înfrunte singură pe cele ale etrus- 
cilor, calcidienii nevenindu-le în ajutor. 

Legăturile culturale par, de asemenea, să fi slăbit destul de 
repede. Fără îndoială că locuitorii coloniilor au continuat ceva 
vreme să vorbească dialectul cetății-mamă şi să-i utilizeze alfa- 
betul arhaic. Se pare, totuşi, că, treptat, s-a constituit un alfabet 
occidental, distinct de cel al Greciei, şi care, din secolul al 
VII-lea î.e.n., ar fi fost în vigoare în majoritatea coloniilor 
greceşti din Occident. Tot aşa, fie că era vorba de gîndire, artă, 
ceramică, se constată, la apogeul colonizării arhaice, existența 
unui fel de civilizație comună a Occidentului elenic, prezentînd, 
sigur, nuanțe regionale, dar şi trăsături originale, ce permit a o 
distinge în linii generale, de modelele culturale ale Greciei. 


Apariţia şi mutaţiile cetății 
în epoca arhaică 


După două secole de expansiune aproape continuă, lumea 
greacă şi-a regăsit prosperitatea şi influența pe care le avea în 
epoca miceniană. Colonizarea a furnizat cetăților greceşti, în 
majoritatea lor, produsele alimentare de bază necesare exis- 
tenţei şi activităților lor. Mai bogate în materii prime, acestea 
şi-au văzut punctele de desfacere lărgindu-se odată cu implan- 
tarea de factorii şi colonii, deschizîndu-se spre zone indigene, 
atrase de influențele economice şi culturale ale lumii grecești. 

Fără îndoială, evoluţia nu a fost peste tot la fel. Cea mai mare 
parte a Greciei continentale şi-a păstrat multă vreme o eco- 
nomie pur rurală. Multe oraşe, începînd cu Atena, n-au bătut 
decît tîrziu monedă. Dar, în multe altele, în special pe coastele 
Asiei Mici, în insulele Mării Egee şi pe litoralul Greciei penin- 
sulare, economia fondată pe producţie şi pe schimbul de pro- 
duse metalurgice, de textile şi de ceramică a luat-o înaintea 
agriculturii, echilibrul dintre aceste două tipuri de activități 
fiind mai bine asigurat în Grecia Magna, unde prezența cîm- 
piilor relativ întinse permitea o producţie de cereale mai bogată 
la o populaţie mai mică şi unde, în consecinţă; existau sur- 
plusuri considerabile. 

În aceste condiţi, grecii n-au întârziat să redevină acei iubi- 
tori ai mărilor care dominaseră navigația şi comerțul meditera- 
nean, în epoca miceniană. Smulgînd fenicienilor primatul în 
schimburile maritime, ei au dezvoltat un „imperialism“, încă 
modest în epoca arhaică, tentat, totuşi, de preocupări economice 
şi strategice, ca şi de accesul la materii prime şi de instalarea în 
locuri de trecere obligatorii pentru nave. De aici au rezultat, în- 
tr-un sens, contacte reînnoite şi mereu mai intense cu alte arii 
culturale, în special cu Egiptul şi cu Orientul Apropiat, de un- 
de grecii au importat cunoştinţe, credințe, tehnici diverse 
(de exemplu, folosirea monedei, creată de lidieni şi răspîn- 
dită de cetăţile grecești din Asia pe parcursul secolului 
al VII-lea î.e.n.), şi, în alt sens, aculturaţia într-o parte a lumii 
barbare pusă în legătură cu produsele greceşti, care au sfîrşit 
prin a pătrunde puternic în Europa. 

Societatea greacă în ansamblul ei şi viaţa internă a cetăților 
nu puteau să nu fie profund afectate de aceste bulversări. Şi 
acest lucru a survenit în momentul cînd schimbările intervenite 
în tehnica de război duceau, în egală măsură, la redistribuirea 
rolurilor sociale. Avîntul metalurgiei a dus, într-adevăr, la scă- 
derea prețului metalului, permițînd mai multor candidaţi la 
meseria armelor să achiziționeze echipamentul devenit, astfel, 
mai puţin stînjenitor şi mai uşor. Scutul greu din perioada ho- 

merică a cedat locul scutului rotund, permiţînd războinicului, 
hoplitul cu platoşă, cască şi pulpare şi care mînuia lancea şi 
spada, să formeze cu tovarăşii de luptă un corp sudat: falanga?2. 
Împotriva acestei adevărate „metereze“ de sulițe îndreptate spre 
exterior, carele de război ale proprietarilor bogaţi au devenit 
imediat inutile. Luptele singulare între nobili au încetat să mai 
constituie punctul cheie al bătăliei, rolul esenţial fiind asumat, 
pe viitor, de hopliţi, recrutați dintre proprietarii mici şi mijlocii, 
cît şi dintre meşteşugarii înstăriți care puteau să-şi procure un 
echipament de infanterist şi să întreţină un slujitor menit să-l 
ajute la transportul armelor. 

Pe mare, perfecţionările navei de luptă au avut consecințe 
asemănătoare. Au început să se construiască vase tot mai svelte 
şi mai uşor de mînuit, pe care au putut lua loc mai mulți vîslaşi 
dispuşi pe mai multe rînduri şi al căror model a fost „triera“ 
corintiană, pusă la punct pe la 700, şi care putea îmbarca 170 de 
vîslaşi şi de luptători în picioare. De aici a rezultat o „demo- 
cratizare“ a meseriei armelor. Nobilimea s-a văzut lipsită de 
monopolul apărării cetăţii asigurat de acum înainte de clasa 
medie orăşenească şi rurală care forma marea masă a hopliților 
Şi, în cetăţile maritime, de o clasă săracă care asigura impre- 
sionantul contingent al vislaşilor. 

Transformările din economie, legate de colonizare şi de 
mutaţiile survenite în arta războiului au concurat, astfel, la 
zdruncinarea din temelii a puterii aristocratice. Beneficiari, la 
început, ai bogăției cetății, nobilii s-au văzut, în curînd, con- 
fruntați cu creşterea în importanţă a noilor structuri sociale, a 
căror avere era legată de comerţ şi de avîntul activităţilor indus- 
triale. Această „burghezie“ orăşenească, a cărei prosperitate 
mergea mînă-n mînă cu extinderea schimburilor şi care era 
animată de un imens dinamism, aspira la un rol tot mai impor- 
tant în afacerile cetăţii, pînă atunci monopoluri ale „celor de 
viţă aleasă“. Aceleaşi aspirații le nutreau şi cei ce serveau ca 
hopliți şi care aveau conştiinţa de a fi făcut mai mult pentru 
apărarea ţării decît marii proprietari, aspirații care s-au 

concretizat în revendicări politice. Această clasă de mijloc ce- 
rea şi o profundă reformă a justiţiei, pînă atunci fondată pe 
tradiții orale şi pe solidaritatea genos-ului — deci în mîinile 
clasei conducătoare —, în scopul de a-i apăra pe cei judecaţi de 
arbitrariu şi de capriciile judecătorului. 

Lupta pentru puterea politică şi judecătorească în care erau 
antrenați reprezentanții elitei tradiționale şi cei ai păturilor în 
ascensiune, a avut nu numai efecte destabilizatoare, dar au şi 
sărăcit clasele populare rurale. Acestea au fost, într-adevăr, 
principalele victime ale mutațiilor economice care, urmare a co- 
lonizării, concurenţei în domeniul agricol dintre Magna Grecia 
şi Pontul Euxin şi generalizării monedei, s-au tradus pentru 
mulți dintre țărani printr-o scădere sensibilă a nivelului de trai, 
printr-o înglodare în datorii din ce în ce mai grea şi printr-o 
agravare pentru unii dintre ei — cei care, în sînul unui genos, 
depindeau de un mare proprietar — ai exigențelor formulate de 
acesta (dobînzi exorbitante substituite obişnuitelor rambursări 
în natură pentru seminţe şi utilaje).Va rezulta o generalizare a 
mizeriei la țară, însoţită de exproprierea parţială a țărănimii 
(debitorul insolvabil pierzîndu-şi dreptul asupra pămîntului), şi, 
pentru unii membri ai ei, chiar statutul de oameni liberi. La 
fel, în oraşe, concurența miîinii de lucru servile a avut drept 
consecință agravarea soartei muncitorilor liberi, care s-au tre- 
zit şomeri. 

Această situație va provoca în numeroase cetăți ale lumii 
greceşti grave tulburări sociale. La revendicările claselor sărace, 
care cereau împărțirea pămînturilor şi anularea datoriilor şi care 
încercau, uneori, să se opună prin forță puterii, aristocrația 
răspundea prin represalii de tot felul: execuţii sau proscrieri. 
Pentru evitarea anarhiei, anumite cetăţi au apelat la arbitri res- 
pectaţi de toți şi a căror misiune consta în a redacta coduri de 
legi. Aceşti „legislatori“, apăruți mai întîi în Grecia Magna 
(Zaleucos la Locri, Charondas la Catania) au intrat în legendă şi 
ştim prea puţine lucruri despre ei. Este învederat, totuşi, că ei 
nu s-au mulțumit doar să promulge legi scrise, ci s-au străduit 

să le asigure imuabilitate ulterioară. Ei au limitat competența 
judecătorilor genos-ului transferînd celor ai oraşului puterea de 
a hotărî asupra crimelor de sînge, punînd capăt, astfel, nesfîr- 
şitelor vendete care tulburau ordinea publică. 

Aceste reforme în justiție, oricît de importante au fost ele, 
n-au fost suficiente, în general, pentru a restabili pacea în cetă- 
țile lumii greceşti, privilegiaţii legîndu-se de avantajele lor, 
oamenii de rînd neavînd altă ieşire decît revolta sau sprijinul 
acordat unui şef charismatic, investit cu puteri dictatoriale. 
Astfel, de la mijlocul secolul al VII-lea pînă la sfîrşitul celui 
de-al VI-lea, cetăţile greceşti au trăit, în marea lor majoritate, 
sub domnia firanilor. De origine orientală, instituția s-a dez- 
voltat mai întîi în Asia Mică. Ea s-a răspîndit în toată lumea 
greacă, cînd impusă de suverani străini (personal Darius), cînd 
favorizată de pericolul din afară (în Magna Grecia, de exem- 
plu), dar cel mai adesea adoptată ca soluţie finală pentru a pune 
capăt sîngeroaselor lupte interne. 

Veniţi la putere în urma unei lovituri de stat, tiranii sînt 
rareori oameni din popor. Majoritatea provin din aristocrație 
dar, din ambiţie şi din convingere, se prezintă drept campionii 
cauzei dezmoşteniților. Se va vedea, de altfel, că acest fenomen 
se va reproduce de mai multe ori în istoria Europei: la Roma, de 
exemplu, la sfîrşitul Republicii sau în oraşele din Occident, la 
sfîrşitul Evului Mediu. Stăpîni pe pîrghiile de comandă ale 
cetăţii, se folosesc de diverse mijloace pentru a rămîne la pu- 
tere: ocuparea citadelei, recrutarea unei gărzi personale (dory- 
phores sau purtători de lance) care le asigură securitate şi res- 
pect, eliminarea opozanților, distribuirea de bunuri confiscate 
partizanilor, satisfacţii şi avantaje diverse date membrilor cla- 
selor mijlocii sau poporului. Acţiunea lor nu este, totuşi, nicio- 
dată „revoluţionară“, în sensul că nici nu se pune problema ca, 
în timpul domniei lor, să se împartă toate pămînturile sau să se 
pună în discuţie instituţiile cetăţii ori anularea datoriilor. Dar 
tiranul se străduie să îmbunătățească cît de cît viața oameni- 
lor mărunți şi să aducă celor din anturajul său satisfacţii de 

prestigiu, ducînd o politică externă activă sau înmulțind mari- 
le ctitorii. 

Epoca tiraniei coincide, pentru majoritatea cetăților gre- 
ceşti, cu o perioadă de dezvoltare intensă, dublată de o civi- 
lizaţie înfloritoare, amîndouă favorizate de pacea interioară şi 
de iniţiativele deţinătorilor puterii. Atena cu Pisistrate şi fiii săi, 
cetatea Samos cu Policrate, fondatorul unei efemere puteri ma- 
ritime, Corintul cu Cypselos şi fiul său Periandru, Sicyone cu 
Orthagoras, Miletul, Efesul, Agrigentul, Sybarisul şi multe alte 
cetăți au beneficiat, astfel, de o stabilizare care a permis dez- 
voltarea artelor şi literelor într-un mediu urban reînnoit şi îm- 
bogăţit. Totuşi, nici o familie de tirani nu a ajuns să se mențină 
la putere decît cel mult trei generaţii. Supunîndu-se unor con- 
diții diverse şi efectuîndu-se după procese variate, dispariţia lor, 
la sfîrşitul secolului al VI-lea, în Grecia continentală şi insulară, 
la mijlocul secolului al V-lea, în Italia şi Sicilia, răspunde unei 
tendințe generale şi unui fenomen de respingere legat de deriva 
dictatorială şi, adesea, sanguinară a instituției. Astfel că acel 
cuvînt, care servise multă vreme pentru a desemna — în locul lui 
basileus — simpla uzurpare a regalității, sfirşeşte prin a se aplica 
acelui despot fără măsură care îşi bate joc de bunul public. 


Sparta şi Atena în vremurile arhaice 


La sfîrşitul secolului al VI-lea, multe lucruri s-au schimbat 
în lumea greacă, tot mai întinsă prin colonizare. Competenţele 
statului au crescut pretutindeni în detrimentul puterilor şi pri- 
vilegiilor aristocrației. Clanul s-a supus cetății, dreptul cutumiar 
şi arbitrariul judecătorilor genos-ului în faţa regulilor scrise, 
puterea marilor proprietari — înaintea influenţei tot mai mari a 
unei clase mijlocii care are conștiința dinamismului său, a rolu- 
lui pe care le joacă în apărarea patriei. Cu siguranță, numeroase 
cetăți sînt încă guvernate de cei „de viță aleasă“, dar numărul 
lor se reduce şi, adesea, nu mai deţin decît excepțional 

monopolul afacerilor. Acolo unde s-au dezvoltat industria şi 
comerțul, cercul de privilegiați s-a lărgit cu posesorii de bunuri 
mobiliare. Uneori, reprezentanţii clasei mijlocii au avut acces 
la drepturile politice. La sfîrşitul secolului al VI-lea î.e.n., anu- 
mite cetăți au început chiar să experimenteze un model demo- 
cratic de guvernământ. Chios, de exemplu, şi-a făurit, pe la 600, 
o Constituţie care, se pare, inaugurează genul de legi pe care 
Atena -— care n-a fost nici prima care să se angajeze pe acest 
drum, nici cea mai avansată în această direcție la momentul 
respectiv — îl va perfecționa un secol mai tîrziu în mod strălucit. 
Epoca arhaică se termină deci lăsînd în urmă o civilizaţie foarte 
diversificată, Atena şi Sparta marcînd cei doi poli extremi ai 
unui eşantion cu nuanțe multiple. 

Sparta n-a cunoscut regimul tiranilor. Ea s-a născut din 
unirea mai multor orăşele din Laconia, în sudul Peloponezului, 
fiind fondată de invadatorii dorieni. În secolul al VII-lea, spar- 
tanii (sau lacedemonienii) au trecut muntele Taiget şi s-au înstă- 
pînit peste Mesenia în urma unor războaie deosebit de sîn- 
geroase. Izolați în mijlocul unei populaţii ostile, s-au organizat 
într-un stat militar, ţinînd populaţia sub arme şi dînd instituţiilor 
— atribuite unui legislator legendar, Licurg —, un caracter cvasi 
imuabil. Atunci (la sfîrşitul secolul al VII-lea şi începutul seco- 
lului al VI-lea) civilizația spartană, care, pînă la acea vreme, 
dăduse produse strălucite, menţinuse legături strînse cu Orientul 
şi primise numeroşi străini, s-a înțepenit şi s-a transformat 
într-o imensă cazarmă, dominată de o oligarhie de soldaţi-ce- 
tățeni, „Egalii“. 

Constituiţi în cea mai mare parte din descendenţii cuce- 
ritorilor dorieni, aceştia din urmă au primit de la stat pămîn- 
turile cele mai roditoare, care au fost confiscate de la învinşi, 
dar pe care Egalii să le cultivă ei înşişi. Ei trebuie, de fapt, să-şi 
consacre tot timpul războiului, iar sclavii lor, hiloţii, sînt cei 
care au sarcina de a ara pămîntul, de a întreține casta război- 
nicilor şi de a transporta armele acestora în timpul campaniilor 
militare. Statul spartan, care se temea de revolta hiloților, a fost 

foarte dur în privinţa lor. Nu dispun de nici un drept şi pot 
oricînd să fie urmăriți şi condamnaţi la moarte. Mai puţin defa- 
vorizaţi, periecii sînt cei care „locuiesc în jurul“ domeniilor 
cetățeanului. Sînt oameni liberi care şi-au păstrat pămînturile şi 
le cultivă ei înşişi. Pot participa la război alături de Egali, dar 
nu dispun de nici un drept politic. 

Scutiţi de orice activitate economică, cetățenii pot să se 
consacre în întregime armelor. Acest lucru le conferă teoretic 
dreptul de a poseda bunuri echivalente cu ale altor spartani şi de 
a participa la guvernarea cetății. În realitate, lucrurile sînt cu 
totul altele. Existau în Sparta doi repi aleşi din tată în fiu în 
două familii diferite (a Agizilor şi a Eurypontizilor). Ei sînt 
înconjurați cu onoruri, dar au fost deposedaţi de cea mai mare 
parte a puterilor lor de către aristocrație, aceasta temîndu-se să 
nu aibă loc o alianță între monarhie şi cetăţenii cei mai oropsiţi 
care să ducă, la fel ca în oraşele unde domneşte un tiran, la 
marginalizarea ei politică. În ceea ce priveşte adunarea popo- 
rului (4pella), ea trebuie să se mulțumească să aclame hotărîrile 
şefilor cetăţii şi să aleagă geronții şi magistrații. 

Puterea reală aparține deci unei minorități constituită din 
şefii marilor familii, eludarea legilor permițînd unora dintre ei 
să se îmbogăţească şi să dobîndească domenii tot mai întinse 
decît lotul (c/eros) originar. Ei formează consiliul geronților 
(bătrînilor) sau gerousia, cuprinzînd 30 de reprezentanți peste 
60 de ani, aleşi de adunarea poporului. Aceasta din urmă de- 
semnează în fiecare an şi cinci efori (ephores), a căror funcţie 
principală este de a-i supraveghea pe regi, pentru a evita orice 
derivă tiranică a regimului. 

Un asemenea sistem nu putea să supraviețuiască decît dacă 
Egalii ajungeau să-şi mențină efectivele, să inspire o teroare 
continuă față de ceilalți locuitori ai Peloponezului şi să obțină 
de la soldaţii-cetățeni o supunere şi un civism excepţionale. 
Pentru a realiza acest din urmă obiectiv, spartanii au adoptat 
practicile eugeniste şi metodele de educare pe care le putem 
deja califica drept „totalitare“ Noii născuţi erau supuși unei 

selecții riguroase, doar indivizii bine făcuți avînd dreptul la 
viață. Viitor servitor al cetăţii, copilul aparținea Spartei şi nu 
părinţilor lui. De aceea era sub supravegherea statului de la 
vîrsta de şapte ani, apoi luat de la părinţi la 12 ani pentru o 
ucenicie de război deosebit de dură. Era supus unui antrenament 
fizic epuizant. Era hrănit cu puţin ca să fie învăţat să subziste 
prin propriile mijloace. Era învăţat să fure, să ucidă, luîndu-i 
cîteodată pe hiloți drept ţintă. Trebuia să suporte fără să crîc- 
nească pedepse fizice şi morale. Dedicate a naşte copii sănătoşi 
şi a fi mame gata de a-şi sacrifica fiul pentru gloria ori doar 
pentru supraviețuirea țării, fetele erau şi ele constrînse la o 
educaţie foarte dură. 

Devenit adult, spartanul trebuia să rămînă pînă la 60 de ani 
în serviciul cetății. Era obligat să se căsătorească pentru a da 
copii armatei Spartei, dar nu putea nici să trăiască cu familia sa, 
nici să se ocupe de pămînt. Chiar şi în perioadele de pace tre- 
buia să trăiască în cort cu tovarăşii săi, să se antreneze cu ei în 
exerciţii militare, să-şi ia mesele (foarte frugale) în compania 
lor. Nu avea dreptul să părăsească teritoriul cetății. 

Timp de două secole, această mobilizare permanentă şi 
totalitară a avut drept efect crearea celei mai bune armate din 
Grecia, dar prețul plătit a fost imens şi „scleroza“ la care s-a 
ajuns a dus cetatea la pieire. De teama revoltelor ori a răz- 
boaielor civile, opunînd cetăţeni şi non-cetăţeni, bogaţi şi să- 
raci, oligarhi şi „Egali“, sau partizani ai monarhiilor, favorabili 
reformelor, şi minoritatea conservatoare manipulată de „ge- 
ronți“, cetatea cea mai importantă a Peloponezului a trebuit 
să-şi menţină mereu armata în alertă şi să se abţină de la a 
participa la expediţii prea îndepărtate. Stagnarea economică şi 
sărăcia intelectuală şi artistică au constituit contraponderea 
negativă a unei puteri militare care, fondată pe devotamentul 
unei categorii sociale înţepenite, nu putea rezista la nesfîrşit 
efectelor hecatombelor războinice şi închiderii în ea însăşi. La 
mijlocul secolului al IV-lea, „Egalii“ care trebuiau să asigure 

apărarea şi ordinea publică la Sparta, nu mai erau decît de 
ordinul a cîteva sute. 

Atena oferă, în secolele al VII-lea şi al VI-lea, o evoluţie 
cu totul diferită. Formată din unirea mai multor orăşele din 
Atica, populată, în special, cu ionieni, ea n-a cunoscut, ca Spar- 
ta, în epoca arhaică, un antagonism fundamental între o mino- 
ritate cuceritoare şi o masă de autohtoni supuși autorităţii pri- 
milor. Ea a parcurs, în schimb, ciclul instituțional complet al 
cetăților greceşti, trecînd de la monarhie la hegemonia aris- 
tocratică, apoi traversînd o perioadă de transformări şi de tul- 
burări, ajungînd pînă la urmă să cunoască şi epoca reforma- 
torilor şi a tiraniei. 

Ca peste tot, tranformările economice legate de colonizare 
au făcut să prospere o clasă de meşteşugari înstăriți şi de negus- 
tori care acceptă cu atît mai puțin dominaţia marilor nobili, a 
marilor proprietari, — eupatrizii — cu cît aceasta din urmă nu mai 
corespunde unei funcţii de apărare a cetăţii, asigurată de atunci 
cu prioritate de către hopliţii proveniţi din clasa mijlocie. To- 
tuşi, aceşti aristocrați continuă să conducă Atena, furnizînd 
oraşului magistraţii săi, cei 9 arhonți şi Areopag-ul, consiliu ai 
cărui membri erau singurii care cunoşteau legile nescrise. Înce- 
pînd cu jumătatea secolului al VII-lea, neliniştea noilor straturi 
sociale avute şi nemulțumirea micii țărănimi — sărăcită de prețul 
grîului tot mai mic, îndatorată şi, la urmă, deposedată de pămînt 
— devin aşa de apăsătoare, încît se produc tulburări care vor 
conduce cetatea, pe etape, spre tiranie, apoi spre democraţie. 

Prima etapă este trecută cu bine în 621, cînd arhontele 
Dracon instituie pentru prima dată legile scrise şi pune capăt 
rolului exclusiv al justiției familiale exersate de nobili. Această 
reformă satisfăcea clasa medie, dar nu remedia problema socia- 
lă. Astfel, pentru a se evita războiul civil, eupatrizii şi reprezen- 
tanţii claselor populare au hotărît să facă apel la arbitrajul lui 
Solon, un nobil de familie aleasă (descindea, se pare, din ulti- 
mul rege care domnise în Atena), pe care probleme financiare îl 
obligaseră să practice comerțul maritim şi care se îmbogăţise. 

În 594, Solon face din datornicii deveniți sclavi oameni 
liberi şi înapoiază foştilor proprietari reduşi la statutul de fer- 
mieri domeniile care le fuseseră luate. Dările sînt mult mai 
mici, marile proprietăți, fărîmițate. Pe de altă parte, Solon se 
străduieşte să stimuleze viaţa economică ateniană favorizînd 
exporturile de grîu, dezvoltînd culturile de viță-de-vie şi de 
măsline, adoptînd o monedă recunoscută ca mijloc de schimb 
de alte puteri maritime ale lumii mediteraneene. 

Pe plan politic şi instituţional, opera lui Solon nu este mai 
puțin importantă. Atenienii se găsesc împărțiți după venituri, 
ceea ce determină şi tipul de arme pe care fiecare trebuie să-l 
aibă. Doar reprezentanţii primelor două clase pot să devină 
magistrați. Ultimul refugiu al eupatrizilor, Areopagul, nu este 
suprimat, dar Solon îi ia dreptul de a numi noii arhonți, de 
atunci traşi la sorţi, în fiecare an, pe o listă stabilită de popor, ca 
şi cea mai mare parte a puterilor sale judiciare, transmise unui 
tribunal recrutat din toate clasele de cetăţeni — Heliaia, prero- 
gativele politice, ele sînt asumate, de acum înainte, de adunarea 
poporului, (Ecclesia) şi,de asemenea, de un nou consiliu, Bu/e, 
ai cărui membri, chiar dacă trebuie să dispună de o anumită 
avere, nu mai sînt recrutați exclusiv dintre „cei de viţă aleasă“. 

Reformele lui Solon nu au pus capăt războaielor civile. 
În 561, sprijinit de țărănimea săracă şi de o parte din clasa de 
mijloc, Pisistrate a pus mîna pe putere ocupînd Atena cu aju- 
torul unei gărzi din bătăuşi înarmaţi, pusă la dispoziție de par- 
tidul popular, după ce a simulat un atentat contra propriei sale 
persoane. De mai multe ori alungat de la putere, el a sfîrşi prin 
a se impune în 539, pentru un deceniu, ca tiran de necontestat al 
oraşului. Cu el, regimul aristocratic sfirşeşte prin a se des- 
compune. Domeniile numeroşilor eupatrizi au fost confiscate şi 
împărțite. Ţăranii beneficiau de împrumuturi în bani cu dobînzi 
avantajoase, ca şi de crearea judecătorilor itineranți care par- 
curgeau Attica pentru a regla măruntele litigii, altădată tranşate 
cu mare profit, în favoarea şefilor marilor familii. 

Pisistrate favoriză, pe de altă parte, dezvoltarea agriculturii 
şi a activităților industriale şi comerciale, ceea ce a dus la o 

puternică creştere a situației materiale a clasei de mijloc, şi, 
practic, — asemenea oricărui bun reprezentant al tiraniei în cău- 
tarea unui consens lărgit — o politică externă expansionistă, 
asigurînd Atenei controlul Salaminei şi al insulei sfinte Delos, 
cît şi prezenţa colonilor săi pe țărmurile strîmtorilor care permit 
accesul la Pontul Euxin (Marea Neagră). În sfîrşit, a întreprins 
mari lucrări de înfrumusețare şi de utilitate publică (temple, 
apeducte etc.), care au furnizat atenienilor multe locuri de mun- 
că dar şi un prestigiu rar întîlnit în lumea greacă, prestigiu 
mereu în creştere datorat organizării de mari sărbători religioase 
şi patriotice — Panateneele şi Marile Dionisii2? — cu ocazia 
cărora aveau loc manifestări literare, care contribuiră curînd 
latransformarea Atenei în capitala intelectuală a Greciei. 
Oricît de strălucitoare au fost realizările, tirania nu a rezis- 
tat foarte mult după moartea fondatorului său, survenită în 528. 
Hippias şi Hipparc, cei doi fii ai lui Pisistrate, au avut şi ei 
merite, dar vremurile se schimbaseră, tirania fiind atunci în 
regresie în toată Grecia. Primul a fost ucis în 514, al doilea, 
alungat de la putere, patru ani mai tîrziu, în urma unui complot 
pus la cale de nobilii ostracizați şi susținuți de Sparta. 
Această reîntoarcere în forță a partidului aristocrației a 
fost, totuşi, fără viitor. Ultimii ani ai domniei Pisistratizilor au 
pus într-o lumină proastă tirania, derivă dictatorială a unui 
regim care, e drept, a mărit prestigiul şi bogăţia Atenei şi care a 
îmbunătățit soarta celor mai defavorizaţi. Şansa atenienilor a 
fost de a găsi în Clistene, un eupatrid, omul care a ştiut să 
înțeleagă că cetatea nu va putea reveni la instituțiile trecutului 
şi la privilegiile de castă care nu făceau altceva decît să ridice 
împotriva nobilimii celelalte clase ale populaţiei. Grijuliu, îna- 
inte de toate, cu bunul public şi cu pacea în interiorul cetăţii, 
Clistene hotărî să termine opera lui Pisistrate şi a reformatorilor 
care îl precedaseră şi să frîngă definitiv autoritatea socială şi 
politică a aristocrației. Pentru aceasta, menţinînd teoretic, struc- 
turile tradiționale ale societăţii (genos, fratria, tribul), el a creat 
o nouă împărțire a cetățenilor. Locuitorii Aticii vor fi, pe viitor, 

repartizați în 100 de deme (circumscripţii de bază corespunzînd 
unei „comune“)24, regrupați în zece triburi (în loc de patru). 
Fiecare era, deci, cunoscut nu numai ca membru al unei familii, 
cu toate consecinţele pe care le implica distincţia dintre familii 
nobile şi nenobile, dar şi ca locuitor al unui sat ori cartier al 
Atenei, egal din punct de vedere juridic cu ceilalți cetăţeni. 

Aparent anodină, această reformă punea, de fapt, bazele 
democraţiei ateniene. Crescîndu-şi puterea în dauna celei ce 
aparținuse pînă atunci marilor familii, în special prin crearea 
unei justiții şi a unei armate, Statul nu va mai voi să se bazeze 
decît pe cetățeni şi va ignora grupurile cărora aceştia din urmă 
sînt liberi să le aparțină, dar care oricum nu mai joacă nici un 
rol politic. Încă nu este democraţie totală, așa cum va funcționa 
ea cincizeci de ani mai tîrziu, căci încă se aleg arhonți făcînd 
parte din primele două clase de cetăţeni. Dar puterea de a legi- 
fera este în mîna întregului popor, deja stăpîn al Ecclesiei şi 
căruia îi este recunoscut accesul în Bu/e, Consiliul celor 500, 
recrutat dintre toți atenienii, cîte 50 din fiecare trib. 

Va trebui timp pentru ca reformele instaurate de Clistene 
să-și găsească ecou în afara Aticei şi a altor cîteva cetăți. Înainte 
de a constitui un model pentru o mare parte a lumii greceşti, 
instituţiile ateniene apar la sfîrşitul epocii arhaice ca o devianță, 
ca un pericol de moarte pentru cetățile care şi-au păstrat struc- 
turile aristocratice. La sfîrşitul secolului al VI-lea î.e.n., Eubeia 
şi Beoţia se alătură Spartei pentru a pune capăt experienţei 
politice ateniene şi pentru a scăpa de o rivală în plină expan- 
siune. Coaliția va eşua în fața vitejiei şi a talentului militar al 
hopliţilor atenieni şi, în 506, sute de captivi beoțieni şi calci- 
dieni vor fi aduşi, cu picioarele în lanțuri, în capitala Aticii. 

Această victorie a cetății democratice asupra forțelor coali- 
zate ale apărătorilor vechiului regim politic şi social marchează 
o cotitură în istoria Greciei. Cincisprezece ani mai tîrziu, înfrîn- 
gînd la Maraton armatele Marelui Rege, Atena se va afirma în 
lumea greacă ca o forță, urmînd să se impună, mai tîrziu, militar 
şi intelectual. 


Capitolul 3 


GRECIA DE LA APOGEUL CETĂȚII 
LA SFÎRŞITUL ELENISMULUI 
(SECOLELE V-Il Î.E.N.) 


N Ameninţată la vest de cartaginezi şi de etrusci, la est de perşi, 
Grecia va găsi un apărător în cetatea Atenei, care va frînge ame- 
nințarea persană prin strălucitele victorii de la Maraton (490) şi 
Salamina (480). Victorioasă, Atena organizează în jurul ei un 
imperiu maritim pe care-l domină, Liga de la Delos. 


W Victoriile şi bogăţia pe care i le aduce imperiul permit Atenei, 
sub conducerea lui Pericle, să-şi perfecționeze instituţiile demo- 
cratice. Acestea sînt fondate pe puterea pe care o delegă adunarea 
celor 40.000 de cetăţeni (Ecclesia) unui Consiliu legislativ (Bulă), 
unor magistrați aleşi şi unor judecători traşi la sorți. Totuşi, 
democraţia ateniană nu-i cuprinde decît pe cetăţeni, excluzîndu-i 
pe cei 70.000 de străini (meteci) şi pe cei 22.000 de sclavi care 
trăiesc în cetate. 


N /legemonia maritimă a Atenei, punînd în umbră puterea conti- 
nentală a Spartei, dă nuştere, în ultimii 30 de ani ai secolul al 
V-lea î.e.n., războiului peloponesiuc, care opune cele două cetăţi 
şi aliaţii lor, şi sfîrşeşte, în 404, prin victoria Spartei. Acest război 
epuizează Grecia, care intră atunci într-o perioadă de tulburări şi 
conflicte nesfîrşite între marile cetăți (Sparta, Atena, Teba). Pro fi- 
fînd de aceste lupte interne, regele Persiei intervine în Grecia, 
agravînd criza demografică, economică, financiară a cetăţii. 


98 SERGE BERSTEIN, PIERRE MILZA 


MW Anarhia pe care o cunoaşte Greciu face din ea o pradă uşoară 
pentru regele Macedoniei, Filip al II-lea, care o cucereşte în 
secolul al IV-lea. Este o regiune în plin declin, pe care o moş- 
teneşte, în 336, după asasinatul asupra lui Filip, fiul său, 
Alexandru. Ea nu este decît o mică parte a Imperiului care se 
edifică, între 334 şi 323, de la Dunăre la Indus şi de la Marea Aral 
în Valea Nilului, după distrugerea Imperiului persan. Din conto- 
pirea civilizației greceşti cu ceu a Orientului, se naşte, după moar- 
tea lui Alexandru, civilizaţia elenistică al cărei focar se întîlneşte 
în Asia şi nu în Grecia, aflată sub monarhia macedoniană a 
Antigonizilor. 


Secolele al V-lea şi al IV-lea marchează apogeul civili- 
zaţiei elenice, vîrsta ei „clasică“, numită astfel de istorici în 
opoziţie cu cea „arhaică“, care a precedat dezvoltarea şi înflo- 
rirea modelului instituțional şi cultural propus grecilor de Ate- 
na, şi cu perioada numită „elenistică“, care începe odată cu 
Alexandru şi cuceririle sale și se termină două secole mai tîrziu, 
cînd ultimele rămăşiţe europene ale Imperiului său trec sub 
control roman. 


Războaiele medice 


La sfîrşitul secolului al VI-lea, lumea greacă şi-a încetat 
expansiunea colonială şi se găseşte, în multe privinţe, în poziţie 
de apărare. La vest, cartaginezii şi etruscii amenință sudul Ita- 
liei şi Sicilia. Înfrânţi în 540, la Alalia, de flotele acestor două 
popoare, foceenii din Marsilia au trebuit să renunțe la între- 
prinderile lor militare în Corsica şi să se replieze pe poziţiile lor 
continentale. Cincisprezece ani mai tîrziu, oraşul Cumae, cea 
mai veche colonie grecească, a respins cu preu asaltul etrus- 
cilor. La est, situația este şi mai gravă. Spre 550, Imperiul med 
a trecut, o dată cu Cyrus, fondatorul dinastiei Ahemenizilor, sub 
dominaţia perşilor, care nu au încetat de atunci să se întindă 
spre est şi sud, pînă la Indus şi Egipt, şi spre vest, impunînd 
autoritatea „Marelui Rege“ grecilor din Asia Mică. 

Dominația persană nu pare a fi fost resimțită, într-o primă 
perioadă, ca foarte grea de către grecii din Asia Mică. Dar 
lucrurile au luat o altă întorsătură sub domnia lui Darius. Acesta 
din urmă a impus tributuri grele loniei şi a susținut puterea 
tiranilor în momentul cînd, după modelul Chiosului şi al Atenei, 
numeroase oraşe precești se orientau deja spre democraţie. De 
aici, rezultă o voinţă crescîndă de independenţă față de Marele 
Rege, care se reîntăreşte după eşecul lui Darius în campania sa 
împotriva sciţilor, în 512. Astfel că, în 499, Ionia se revoltă 
contra perşilor la iniţiativa Miletului, alungînd garnizoanele 
străine şi pe tirani, apoi apelînd la grecii din Europa. 

Numai două oraşe au răspuns acestui apel lansat de Milet 
şi de aliaţii săi: Eretria în Eubeea şi Atena, pe care recentele 
legi ale lui Clistene şi succesele repurtate asupra Beoţiei şi 
calcidienilor o propulsaseră în prim-planul bătăliei pentru de- 
mocraţie. În 498, o mică armată de două-trei mii de oameni, 
îmbarcaţi pe 25 de nave, a fost trimisă în Asia Mică şi a cucerit 
Sardes, unde rezida guvernatorul persan. Dar, după ce au incen- 
diat oraşul, grecii din Europa s-au retras, lăsînd cetățile Ioniei 
singure şi neunite în fața armatelor lui Darius. Acesta a resta- 
bilit rapid autoritatea persană asupra regiunii. Miletul a fost 
cucerit şi distrus, populația măcelărită sau deportată în Meso- 
potamia. Cu ea, dispărea cea mai mare cetate a lumii greceşti. 

Suveranul ahemenid şi-a pregătit timp de zece ani revanşa 
asupra atenienilor. El începu prin a şi-i apropia pe grecii din 
Asia Mică, acordîndu-le puțin mai multă autonomie, permițînd 
instalarea unor guverne democratice în cetățile ioniene şi uşu- 
rînd obligaţiile financiare ce apăsau asupra lor. După care, se 
pregăti să invadeze Grecia şi adună pentru aceast lucru o armată 
de 20.000 de oameni. În vara lui 490, acest corp expediționar, 
compus din infanteriști şi cavaleri, luă drumul mării, spre Atica. 
După ce a cuceriz Eretria şi Naxos, a debarcat apoi pe cîmpia 
Maratonului unde a avut loc prima mare bătălie a războaie- 
lor medice. 

Bătălie decisivă şi rămasă ca un înalt simbol, unde s-au 
înfruntat armatele „regelui regilor“ — el însuşi o emblemă a 





ISTORIA EUROPEI 101 


Zece ani mai tîrziu, fiul lui Darius, Xerxes, puse la cale să 
răzbune afrontul suportat de perşi concentrînd, la rîndul său, o 
imensă armată în Asia Mică, pentru a lua apoi cu asalt Grecia. 
De această dată, el se hotărî să urmeze calea terestră. Plecată 
din Sardes, armata lui Xerxes traversă Hellespontul, apoi merse 
de-a lungul coastelor Traciei şi pătrunse în Grecia de nord, 
însoțită de o flotă de 300 de nave, care navigau în apropierea 
coastelor şi, pentru a elimina pericolele vreunei furtuni, trebui 
să-şi croiască drum de-a lungul muntelui Athos. Încă o dată 
Atena rămînea singură să pregătească înfruntarea, dotîndu-se — 
tot la presiunea lui Temistocle — cu o flotă de 200 de triere, 
finanțată datorită descoperirii unor mine de plumb argentifer în 
Laurion. Celelalte cetăți n-u ştiură nici să-şi asigure propria lor 
protecţie, nici să se unească împotriva invaziei perşilor. Este 
adevărat că aceştia din urmă nu s-au uitat la aur pentru a cum- 
păra cîteva dintre ele sau pentru a obţine oracole echivoce. 

Cînd armata lui Xerxes a pătruns în Tracia, în apropiere de 
Corint se reuneşte un congres pentru a examina modalitățile 
unei apărări comune, dar numeroase oraşe nu şi-au trimis dele- 
gaţi aici. Se hotărî încredințarea comandei forțelor greceşti 
coalizate — mai mult de 75.000 de oameni, din care 35.000 de 
hopliți şi 300-400 triere, față de 300.000 de oameni cît număra 
armata Marelui Rege — spartanilor, despre care se ştia că nu le 
plăcea să se îndepărteze de Peloponez şi care n-au trimis în fața 
perşilor decît un mic corp de 300 de războinici, comandat de 
Leonidas. După tradiție, acesta a opus o rezistență eroică arma- 
telor lui Xerxes, murind pe loc împreună cu oamenii săi, „pen- 
tru a asculta de legi“, fără să poată să-i împiedice însă pe perşi 
să invadeze Grecia Centrală, să ocupe Atica şi să incendie- 
ze capitala. 

Atena, ai cărei locuitori se refugiaseră la Salamina, nu-şi 
găsi salvarea decît în flota sa. Aceasta obținu aproape un succes 
la capul Artemision, dar avea în faţă grosul forțelor navale ale 
lui Xerxes. Pentru a le veni de hac, Temistocle aruncă în luptă 
trierele sale într-o zonă aparent puţin propice luptei pe mare. 

Mai rapide şi mai uşor de mînuit, navele ateniene şi eginete 
avură curînd avantajul asupra celor ale adversarelor lor, care, 
după ce suferiră grele pierderi, trebuiră să se refugieze în Pha- 
leron (septembrie 430). Anul următor, la Plateea, în Beoţia, 
restul armatei persane care rămase în Grecia, sub comanda lui 
Mardonio, fu învinsă la rîndul său. Puţin după aceea, escadra 
persană din Marea Egee, a fost atacată şi complet distrusă de 
greci la capul Mycale. 

Pericolul ahemenid era astfel definitiv înlăturat. Maraton 
şi Salamina consacră superioritatea soldatului-cetăţean şi a ar- 
mamentului său, ca şi a trierii ateniene, asupra imenselor armate 
ale Marelui Rege. Democraţie contra monarhiei „totalitare“? 
Occident contra Orient? Adesea s-a dorit să se vadă în răz- 
boaiele medice o luptă între Asia şi Europa pentru dominaţia în 
Mediterana Orientală. Acest punct de vedere este cel puţin 
excesiv, cu atît cu cît grecii erau în multe privințe fiii spirituali 
ai Asiei, moştenitorii şi imitatorii civilizațiilor lumii orientale. 
Cetățile greceşti care au triumfat, Atena în primul rînd, asupra 
puternicului Imperiu ahemenid, provin, e adevărat, din aceeaşi 
matrice ca şi acesta din urmă. Totuşi, schimbările care au inter- 
venit încă din timpurile homerice marchează un clivaj puternic 
între aria marilor imperii orientale, pe de o parte, unde contează 
doar puterea şi gloria suveranului semizeu, şi pe de altă parte, 
micile unități politice ale lumii greceşti, construite, se pare, pe 
măsura omului şi apărate de cetăţenii ei ca un bun pe care 
fiecare îl doreşte şi cu care se simte solidar. 


Înflorirea imperialismului atenian 


Victorioşi în est asupra armatelor „regelui regilor“, grecii 
au îndepărtat, în acelaşi timp, pericolele cartaginez şi etrusc, 
înfrîngînd pe primii la Himera, în 430, şi distrugînd flota secun- 
zilor la Cumae, în 474. La acea dată, Atena a devenit fără doar 
şi poate cea mai puternică dintre cetăţile lumii elenice. Avînd 

grijă să-i elibereze pe grecii din Asia, din nou revoltați împo- 
triva Marelui Rege, şi să-şi asigure poziţii strategice în nordul 
şi în estul Egeei, ea cuceri Sestosul, care, prin țărmul său nor- 
dic, controla accesul în Hellespont şi calea invaziilor persane 
(478), substitui hegemonia sa celei a Spartei — care considera 
ca fiind periculos pentru supraviețuirea ei să-şi ducă ar- 
matele dincolo de Peloponez — prin organizarea de expediţii 
îndepărtate. 

În 476, se reuneşte un congres, la Atena cu scopul de a 
organiza apărarea oraşelor loniei şi a insulelor împotriva unei 
eventuale întoarceri în forță a perşilor, şi de a păstra, printr-o 
alianță militară, libertatea lor recucerită. Sediul acestei con- 
federaţii maritime este fixat inițial la Delos. Atena trece, în mod 
firesc, în fruntea Ligii de la Delos, al cărei tezaur comun, depus 
în sanctuarul lui Apollo, era alimentat de tributurile vărsate de 
cetăţile aliate. De fapt, cea mai mare parte a forței sale militare 
şi navale era constituită din atenieni şi pusă deci sub comanda 
strategilor atenieni. Toţi ceilalți asociați, cu excepţia marilor 
insule din Egeea — Chios, Samos, Lesbos —, care furnizau un 
contingent militar de mai mică anvergură, se vedeau scutiţi de a 
trimite soldaţi şi nave, cu condiţia de a plăti tribut. Tezaurul 
confederat era administrat de Atena, care dispunea de o voce 
preponderentă în deliberările consiliului. 

Sub comanda lui Cimon, fiul lui Miltiade, strategul care 
i-a condus pe hopliți la victoria din cîmpia de la Maraton, tru- 
pele şi escadrele confederației repurtează o serie de victorii care 
consolidează poziţiile grecilor din Ionia şi, desigur, pe cea a 
Atenei, făcînd ca puterea persană să dea înapoi şi opunîndu-se 
oricărei secesiuni a cetăților aparținînd ligii (Naxos, în 470, 
Tasos în 465). Pentru a evita noi revolte şi pentru a exersa un 
control sever asupra căilor maritime, Cimon instală pe teritoriul 
acestor aliați recalcitranți colonii de atenieni, care dispuneau de 
loturi de pămînt luate de la autohtoni şi care îşi păstrau toate 
drepturile de cetățeni atenieni. Aceste cleruhii constituiau, în 
acelaşi timp, pentru Atena, un mijloc de a îndepărta excedentul 

populaţiei sale ţărăneşti şi instrumentul unui imperialism care a 
sfîrşit prin a ridica împotriva ei o parte a oraşelor Greciei pe- 
ninsulare. 

Atiîta timp cît Cimon a dominat politica ateniană şi a con- 
dus cea mai mare parte a acţiunilor militare împotriva perşilor — 
cărora le-a nimicit două escadre la gurile Eurymedonului, 
în 46825 —, alianța între Atena şi Sparta a persistat. Dar ope- 
rațiunile întreprinse împotriva cetăților rebele, în sînul Ligii de 
la Delos, şi instalarea cleruhiilor pe țărmurile Egeei au stîrnit 
geloziile conducătorilor principalei cetăți din Peloponez şi ale 
aliaţilor ei. După ostracizarea lui Cimon (461) — trimiterea în 
exil pentru zece ani a celui care se considera periculos pen- 
tru cetate — şi sosirea la putere a democraţilor, în frunte cu 
Ephialtes şi curînd, Pericle, imperialismul atenian a căpătat un 
caracter şi mai pregnant. Aliaţii încetează să mai fie consultați. 
Tezaurul ligii este transferat de la Delos la Atena. Intervenţiile 
în treburile interne ale cetăților se înmulţesc (în Eubeea, la 
Samos). Membrii confederației se văd constrînşi să adopte mo- 
neda şi greutățile de măsură ateniene. În sfîrşit, noi cleruhii au 
fost instalate în Eubeea, în Asia Mică şi în Tracia. Puterea şi 
ambițiile Atenei atinseseră atunci un grad atît de mare, încît 
gîndea că poate întreprinde o expediţie în Egipt, revoltată, la 
rîndul ei, împotriva Marelui Rege. În 458, armata sa i-a bătut pe 
perşi la Memphis, dar, în anii următori, necazuri mari au dus la 
eşecul final al operaţiei: 35.000 de greci, din care 6.000 de 
atenieni, şi-au găsit moartea în această aventură nefericită. 

În acest timp, izbucnise războiul dintre Atena şi Sparta, 
aliată cu Egina, Corintul şi Teba, neliniştite de creşterea în 
putere a tînărului imperialism atenian, atît din Marea Egee cît şi 
din Grecia continentală, care durează zece ani şi pare, pentru 
moment, a da cîştig lacedemonienilor şi asociaţilor lor, greci 
şi perşi. Pentru a evita dezastrul, atenienii l-au rechemat pe 
Cimon, ale cărui ultime victorii asupra perşilor i-au permis 
cumnatului său, Callias, să încheie cu aceştia din urmă o pace 
onorabilă (449), care stabiliza situaţie geopolitică în Mediterana 
Orientală şi stabilea un adevărat partaj al regiunii. Marele Re- 

ge conserva controlul asupra Ciprului şi al Egiptului, dar re- 
nunţa să-şi restabilească dominaţia sa în Egeea şi pe litoralul 
Asiei Mici. 

Împotriva coaliției prolacedemoniene, războiul se va pre- 
lungi încă trei ani şi va cauza, de o parte şi de alta, grave 
pierderi. Acesta este punctat de lovituri de forță antrenînd în 
numeroase cetăţi schimbări politice (de exemplu, în Beoţia, 
unde democraţiile au fost peste tot eliminate) şi răsturnări de 
alianţe, urmate de crunte represalii. În sfîrşit, pacea a fost în- 
cheiată în 446, punînd capăt acestui prim „război pelopone- 
siac“. Sparta recunoştea confederația maritimă sub conducerea 
rivalei sale, iar Atena renunţa la orice ingerință în Peloponez şi 
în Grecia Centrală. Stabilită, în principiu, pe o durată de 30 de 
ani, ea nu va rezista decît 15, pe parcursul cărora Atena ajunge 
să se constituie într-un model de civilizație pentru ansamblul 
Greciei clasice. 


Funcționarea democraţiei ateniene 
în vremea lui Pericle 


Atena nu este întreaga Grecie şi ar fi eronat să aplicăm 
tuturor părţilor lumii elenice din secolul al V-lea imaginea pe 
care ne-a lăsat-o despre civilizația sa cetatea-mamă a demo- 
craţiei. Totuşi, însăşi abundența documentaţiei care se referă la 
ea, stă mărturie a rolului preponderent pe care l-a jucat la apo- 
geul istoriei sale. Aceasta coincide cu punerea în mişcare a 
ultimelor resorturi ale guvernării poporului prin Pericle, un 
eupatrid de viță, provenit din marea familie a Alcmeonizilor, 
nepot al lui Clistene şi discipol al filosofului Anaxagoras, care, 
prin favoarea atenienilor, a fost timp de 15 ani (din 443 pînă în 
429), reales strateg26, „primul cetăţean“, după Tucidide fără ca 
vreodată acest om măsurat, stăpîn pe sine şi incoruptibil, să se 
fi gîndit să abuzeze de popularitate pentru a restabili, în 
avantajul său, puterea tiranilor. 

Pericle n-a dispus niciodată de puteri excepționale. Succe- 
dînd lui Ephialtes, asasinat în 461, strateg cu intermitențe între 
462 şi 443, apoi menţinut, cum s-a văzut, în această funcție pînă 
la moartea sa din 429, acesta a fost timp de treizeci de ani 
conducătorul de necontestat al „partidului“ democratic şi şeful 
unei „monarhii republicane“, constant reînnoită şi relegitimată 
prin vot popular. Sub conducerea sa, democraţia ateniană a 
parcurs ultima etapă din evoluţia ei, odată cu marginalizarea 
definitivă a Areopagului, redus la funcţii judiciare (foarte limi- 
tate) şi religioase, deschiderea magistraturilor tuturor cetățeni- 
lor, fără distincţie de avere, adoptarea de măsuri destinate a 
ajuta pe cei mai săraci (asistență publică pentru săraci şi orfani, 
distribuire de pămînt țăranilor fără posibilități, muncă asigurată 
pentru „şomeri“) şi cu instituţia numită mistoforia. Într-adevăr, 
pînă atunci, exercitarea drepturilor politice, adică faptul de a lua 
parte la adunarea poporului, de a face parte din consiliu ori din 
tribunalul popular, nu era însoțită de acordarea nici unei indem- 
nizaţii; la fel se întîmpla cu exercitarea mapistraturilor. Pentru 
reprezentanţii claselor populare era un dezavantaj, căci mulți 
dintre ei — începînd cu țăranii din Atica, care aveau una sau do- 
uă zile de mers pentru a ajunge în capitală — părăseau şedinţele 
acestor organisme, lăsînd cîmp liber celor mai bogaţi. Pentru a 
corecta efectele acestor inegalităţi, Pericle a stabilit un sistem 
de indemnizaţii zilnice (rnisthoi) care trebuia să permită celor 
mai săraci să fie judecători, magistrați, membri în Bu/e etc. 
Considerată ca „demagogică“ de membrii partidului aristocra- 
tic, criticată mai tîrziu de Platon şi Aristotel ca deschizînd dru- 
mul comerțului cu sufragii, mistoforia constituia condiţia însăşi 
a suveranității poporului, baza unei democrații care, în cadrul 
strîns al cetăţii, avea puterea de a se exercita în mod direct. 

Democraţia antică nu a cunoscut, de fapt, sistemul repre- 
zentativ. Organul deținător al puterii poporului este adunarea 
(ecclesia). Puterile sale nu sînt nelimitate, în sensul că legile 
votate de ea trebuie să fie conforme cu legile deja în vigoare. 
Dar este implicată în toate problemele vitale ale cetății. Ea 

votează legi şi decrete, decide asupra războiului şi păcii, alege 
magistraţii cei mai importanți, fixează în liniile sale generale 
conducerea operațiunilor militare, judecă şi, la nevoie, con- 
damnă conducătorii operaţiilor militare. Tot ea hotărăşte ostra- 
cismul (fiecare scriind numele persoanei supusă ostracismului, 
exilul, pe un ciob de vas: în greceşte, ostrakon). 

Toţi cetăţenii Atenei — aproximativ 40.000 de persoane — 
sînt membri de drept ai adunării poporului. De fapt, numeroşi 
sînt aceia care, reţinuţi de treburi şi trăind prea departe de oraș, 
nu merg la şedinţele eccl/esiei. Sînt prezente cel mult 6.000 de 
persoane pentru hotărîrile importante. Şedinţele au loc de trei 
sau patru ori pe lună pe colina numită Pnyx. De la răsăritul la 
apusul soarelui, cetăţenii îşi petrec ziua ascultîndu-i pe oratori, 
discutînd între ei, votînd prin ridicare de mînă proiectele pre- 
pătite de consiliu, în general ţinînd cont de părerea şefului de 
„partid“ de care aparțin. Foarte sensibili la arta cuvîntului, iau 
uneori hotărîri sub impulsul mîniei sau al entuziasmului pe care 
ştie să-l trezească în ei vreun demagog. Efectul poate fi catas- 
trofal pentru viața cetăţii, de exemplu ca atunci cînd votul popu- 
ns să-l condamne pe Pericle în 430 (a fost îndepărtat de la 
putere timp de şase luni) sau să trimită un corp expediționar în 
Sicilia, în 415; şi dacă „neghiobiile““ de acest tip nu au fost mai 
numerose, Atena datorează acest lucru muncii şi înțelepciunii 
bulenților. 

Bul€ (sau consiliul) are, într-adevăr, sarcina conducerii şi 
pregătirii travaliului legislativ. Nu se putea cere poporului ca 
acesta să conducă tot timpul. Or, continuitatea afacerilor de stat 
cereau ca o adunare permanentă să poată exercita guvernarea 
cetăţii în afara sesiunilor ecclesiei. Bule era tras la sorţi, cîte 50 
de cetăţeni avînd peste 30 de ani pentru fiecare dintre cele zece 
triburi, ceea ce făcea ca efectivul său să fie de 500 de persoane. 
Acesta era împărțit în zece secții, de cîte 50 de prytanii, care, 
fiecare la rîndul ei, îşi asuma toate răspunderile puterii a zecea 
parte din an. Bulenţii în exercițiu primeau ambasadori, supra- 
vegheau magistraţii şi le dădeau directive (în special în materie 


108 SERGE BERSTEIN, PIERRE MILZA 


de gestionare a fondurilor publice), făceau rapoarte şi formulau 
concluzii asupra proiectelor de legi, puneau în practică hotă- 
rîrile adunării poporului. Mai puţin supus pasiunilor partizane 
şi febrei mulțimii decît ecclesia, mai puţin sensibil la discur- 
surile demagogilor, Bul/€ a jucat un rol moderator important în 
democraţia ateniană. 

Punerea în practică a hotărîrilor poporului era conferită 
magistraţilor. Trista amintire pe care le-o lăsaseră ultimii ani de 
tiranie îi făcuse pe atenieni să-şi sporească precauţiile pentru ca 
nici o magistratură să nu fie în măsură să se sustragă voinţei 
populare. Sarcinile erau anuale şi în mod excepţional reînnoite. 
Ele erau colegiale şi se supuneau, în majoritatea cazurilor, regu- 
lii tragerii la sorţi. Erau supuse unor controale permanente din 
partea Consiliului şi a cetăţenilor. La fiecare prytanie, deci de 
zece ori pe an, magistrații puteau fi invitaţi, la cererea oricărui 
cetățean, să dea seama de gestiunea lor, iar la părăsirea magis- 
traturii, trebuiau să obțină un guitus27 din partea ecclesiei. 

Sarcinile care cereau competenţe aparte erau acordate în 
urma alegerilor şi nu prin tragere la sorți. Era cazul magis- 
traturilor financiare şi, în special, al sarcinilor încredințate stra- 
tegilor. La origine, simpli şefi războinici, aceştia din urmă, în 
număr de zece, aleşi anual şi reînnoiţi, au cîştigat rapid un rol 
diplomatic, militar şi financiar care a făcut din ei principalele 
personaje ale cetăţii, eclipsîndu-i pe foştii arhonţi ale căror 
funcţii sînt pe viitor cantonate în domeniul judiciar şi al ad- 
ministrării cultelor. Tot strategii asigură cetăţii continuitatea 
vieţii sale politice şi permanența marilor sale opţiuni interne şi 
externe. 

Justiţia ateniană se supunea, în general, principiului suve- 
ranității populare, cu toate riscurile pe care le putea avea adesea 
exercitarea directă a puterii judiciare de către comunitatea cetă- 
țenilor. Platon considera că a fi privat de dreptul de a participa 
la judecăţi înseamnă a fi deposedat de însăşi calitatea de cetă- 
ţean, iar Aristotel spunea: „A fi stăpîn pe buletinele din Heliaia 
înseamnă a fi stăpînul Republicii“. 

Din vechiul sistem judiciar atenian, nu mai există, în seco- 
lul al V-lea, decît Areopagul, al cărui rol fusese diminuat de 
Clistene şi Ephialtes, şi în atribuţiile căruia nu mai intrau decît 
crimele de sînge. Ecclesia şi Bule îşi rezervau pedepsirea delic- 
telor împotriva securității statului iar judecătorii demelor, creați 
de Pisistrate, judecau repede şi pe bani puţini cauzele minore. 
Cauzele cele mai numeroase erau tranşate de Heliaia, tribunalul 
popular prin excelenţă, din care fiecare cetățean avînd cel puţin 
30 de ani putea să facă parte. În fiecare an cei nouă arhonți 
trăgeau la sorţi, după listele furnizate de deme, proporţional cu 
populaţia lor, 6.000 de nume, 600 pentru fiecare trib. Ca şi 
bulențţii, heliaştii primeau o indemnizaţie (un obol, la început, 
3 în 425). Ei trebuia să depună jurămînt de imparţialitate şi de 
incoruptibilitate. În fața multiplelor procese, se hotărî divizarea 
Heliaei în secţiuni de cîte 500 de membri, dar care cele mai 
multe puteau, pentru cauze grave (sacrilegiu, înaltă trădare) să 
judece împreună. În timpul audienței, heliaștii rămîn muţi, as- 
cultîndu-i pe cei ce pledau (care trebuie să se apere singuri, 
chiar dacă şi-au redactat textul cu ajutorul unui logograf)8 şi 
pe „martorii morali“, după care îşi dau verdictul irevocabil în 
urma unui vot secret. 

Justiţia populară a avut, cu siguranță, defecte, chiar dacă 
ea „n-a supt finanţele ateniene“. Principalele vicii privesc ab- 
sența ministerului public, rolul considerabil jucat, în consecință, 
de delațiune, inconsistența unor legi în materie penală, şi, mai 
ales, permeabilitatea enormului tribunal popular tranşînd fără 
drept de apel — la valurile unei elocvenţe — de care se profita în 
acelaşi sens ca şi de aceea a demagopilor din ecclesia. Jude- 
cătorii erau, fără îndoială, prea numeroşi pentru a putea fi co- 
rupți, dar erau sensibili la discursurile care, adresîndu-se unui 
auditoriu în rîndurile căruia erau gură-cască atraşi de misthos, 
nu ezitau să-i flateze pe cei mărunți, atacîndu-i pe bogați şi pe 
cei de „viță aleasă“. De aici tendinţa heliaştilor de a arăta mai 
multă indulgență „democraţilor““ decît adversarilor lor politici. 
Totuşi, în ansamblu, se pare că această justiție a funcţionat mai 

degrabă bine decît rău. Ei îi datorăm respectul de a fi pus, 
pentru prima oară, accentul pe individ, de a fi rupt cu soli- 
daritatea de clan, de a fi abandonat răspunderea colectivă şi, de 
asemenea, de a se fi angajat pe calea unei laicizări treptate. 
Aceste trăsături fac ca practicile judiciare ateniene să poată fi 
considerate cele mai avansate din toată Grecia. 

În materie de finanțe, democraţia ateniană nu a fost, la 
rîndul ei, lipsită de tare şi de contradicții. Cheltuielile crescînde 
cereau să se găsească resurse importante; or, cele ale statului 
erau mărunte. Drepturile de vamă, amenzile date de tribunale, 
veniturile de pe domeniile publice, sumele percepute de la stră- 
ini (metoikon) nu erau suficiente pentru a alimenta visteria care 
trebuia să suporte cheltuieli din ce în ce mai mari, de între- 
prinderile externe, de apărarea cetăţii, de giganticele lucrări de 
înfrumusețare pe care le întreprinde şi de diversele ajutoare date 
celor nevoiaşi. Pentru a creşte banul public ar fi trebuit să se 
recurgă la impozit. Or, cetăţeanul antic nu admitea să fie supus 
unei contribuţii directe şi personale, considerată bună doar pen- 
tru „meteci“. Aşa că s-a recurs la taxarea bogaţilor, institu- 
indu-se sistemul /eiturgilor??. Din 30.000 sau 40.000 de cetă- 
țeni cît număra Atena, cam 1.200 ce posedau averi cel puţin 
egale cu 2 sau 3 talanţi, au fost clasați ca „liturpis“ şi chemaţi 
să îndeplinească un anumit număr de obligaţii financiare. Altfel 
ei trebuia, de exemplu, să contribuie la cheltuielile de instruire 
şi de echipare ale unui cor pentru marile ceremonii ale cetăţii 
(horegia) sau ale unui grup de alergători, să finanțeze trimiterea 
unei ambasade sacre, să suporte cheltuielile vreunui banchet 
organizat de trib sau de deme30 etc. Cei mai bogaţi puteau fi 
obligaţi, prin tragere la sorţi, să înarmeze o trieră, să o întrețină, 
împreună cu echipajul ei, ori să comande personal tretrarhia, 
cheltuieli foarte mari şi foarte viu combătute de reprezentanții 
partidului aristocratic, care socoteau sistemul nedrept. Totuşi, a 
fost păstrat, de oligarhi cînd aceştia au revenit la putere, fără 
îndoială pentru că se armoniza destul de bine cu caracterul 
atenian, evidenţiat prin patriotism, generozitate, dar şi ambiţie, 

şi vanitate. Sub forme diferite, vom întîlni practici asemănă- 
toare în Roma din Imperiul tîrziu. 

Analiza instituțiilor şi practicilor democraţiei ateniene nu 
trebuie să ne înşele în privinţa influenţei şi semnificației acestui 
regim politic în lumea greacă a secolelor al VI-lea şi al V-lea. 
Mai întîi, o repetăm, pentru că Atena nu este toată Grecia. Cu 
siguranță, participarea tuturor cetățenilor la viața cetății nu 
încetează, în general, să cîştige teren în timpul acestei perioade, 
consecință a declinului Spartei, apoi a prăbuşirii sale după în- 
frîngerea de la Leuctra, în 371. Regimurile oligarhice rămîn, 
totuşi, numeroase şi puternice, în special în Peloponez şi în 
Grecia continentală. Atena însăşi va cunoaşte, în ultimul dece- 
niu al secolului al V-lea, o întoarcere în forță a adversarilor 
democraţiei: guvernarea celor 400, care a făcut să dispară bule 
înlocuit cu o adunare de 400 de notabili aleşi dintr-un corp civic 
redus la 5.000 de persoane. 

Desigur, ceea ce numim „democraţie greacă“ apare,de 
fapt, dacă e s-o comparăm cu noțiunea modernă de democraţie, 
ca o oligarhie, mai puţin coercitivă decît oligarhiile de drept. 
Purtătoare, în principiul ei, de universalism, doctrina care o 
susține şi care pune libertatea individuală în planul absolutului 
(atenienii, zice Eschil, „nu sînt nici sclavii, nici supuşii nimă- 
nui“) a rămas redusă, în aplicarea ei, la ansamblul oamenilor 
care trăiesc pe acelaşi teritoriu, împart o existenţă de zi cu zi 
asemănătoare şi împărtăşesc valori şi credințe identice. 

Din cei 400.000 la 420.000 de locuitori care populează 
Atica în epoca clasică, nu putem, de fapt, număra decît vreo 
150.000 de persoane provenind — femei şi copii inclusiv — din 
corpul de cetăţeni. În 451, deci la apogeul erei democratice, o 
lege a stabilit că, pe viitor, nu vor fi recunoscuți ca cetățeni 
decît aceia care erau născuţi din tată şi mamă atenieni. Exista 
aici o voinţă de închidere, care era consecința privilegiilor po- 
litice şi materiale (mistophoria, asistența, proprietatea exclusivă 
asupra pămîntului etc.) pe care doar cetățenii le dețineau şi care 
va fi aplicată cu rigoare. Căsătorit cu milesiana Aspazia, Pericle 

nu datorează conferirea cetățeniei ateniene celor doi fii ai săi 
decît meritelor şi imensului prestigiu de care se bucura în rîndul 
poporului. 

Necetăţenii reprezentau, deci, aproape 2/3 din populaţia 
Atenei. Metecii erau străini oficial admişi să se fixeze definitiv 
în Atica. În număr de aproximativ 70.000, aceștia erau oameni 
liberi, protejaţi de lege, ca şi cetăţenii, şi aveau aceleaşi obli- 
gaţii ca şi aceştia din urmă. Ei plăteau impozitul (cu un uşor 
supliment: metoikon-ul) şi erau obligaţi să satisfacă stagiul 
militar (exclusiv în rîndurile cavaleriei). Dar nu puteau fi pro- 
prietari de pămînt, nici să se însoare cu o femeie ateniană, nici 
să aibă o funcţie religioasă, nici, în sfîrşit, să participe la viața 
politică a cetăţii. Foarte activi, indispensabili vieții economice 
şi prosperității oraşului, amestecați cu cetăţenii şi ducînd ace- 
eaşi viaţă ca şi ei, acumulînd cîteodată averi imense (ca negus- 
tori ori meșteșugari), nu erau admişi ca cetățeni decît cu titlu 
excepţional şi în urma unor servicii aduse cetăţii. Cazurile de 
naturalizări colective erau rarisime, tendinţa fiind, în secolul al 
V-lea î.e.n. cea de exclusivism juridic. De unde se poate spune 
că atenienii tratau această categorie inferioară de rezidenți cu o 
bunăvoință mai mare decît o manifestau alte cetăţi din lumea 
greacă. 

Existau, de asemenea, sclavi, care formau jumătate din 
populaţie (210.000 sau 220.000 de persoane, către 450). Ca 
peste tot în lumea greacă, se năştea sclav la Atena orice fiu ori 
fiică de sclav, sau devenea sclav ca învins şi captiv (sclavajul 
de pe unna datoriilor fiind abolit). Anumiți sclavi erau în ser- 
viciul statului: agenţi de poliţie, muncitori în atelierele publice, 
mineri în minele din Laurion etc. Cei mai mulți aparţineau 
particularilor care puteau să-i vîndă după poftă, şi trebuia să fii 
destul de sărac ca să n-ai nici unul. Sclavul n-avea nici un drept 
şi nu era protejat de nici o lege scrisă. Dar obiceiul recomanda 
să nu fie tratat cu brutalitate excesivă, să nu i se impună cos- 
tumaţie deosebită, să fie autorizat a-şi schimba stăpînul dacă era 
prea nefericit. 

Cu excepţia minerilor din Laurion, care trăiau în condiţii 
groaznice şi care au ajuns să se răscoale, sclavii atenieni au 
cunoscut o soartă relativ bună, comparativ cu cea a altor popu- 
laţii servile din numeroasele cetăți ale lumii greceşti şi, mai 
ales, din afara âcesteia. Muncind în familie ca servitori, în 
ateliere ca meşteşugari sau în fermele Aticii, ei duceau o exis- 
tență asemănătoare cu cea a oamenilor liberi care îi foloseau, 
astfel încît unii cenzori de moravuri le atrăgeau sever atenţia 
concetăţenilor lor că nu mai ştiau să se facă distinşi de sclavii 
lor. Unii au ajuns în poziţii confortabile, ca secretari ai negus- 
torilor, medici sau slujbaşi mărunți, dar avansările erau rare. 
Cert este că, lipsiți de libertate într-o societate care punea liber- 
tatea în centrul sistemului ei de valori, sclavii ne: pun nouă, 
admiratorilor umanismului grec, problema limitelor acestuia. 
Nimănui nu i-a trecut prin cap, la Atena, nici un moment, să 
protesteze împotriva unei practici care făcea parte din coti- 
dianul vieţii şi care era comună întregii lumi antice — nici refor- 
matorilor, nici celor mai luminaţi dintre şefii democrați, nici 
gînditorilor, nici moraliştilor. Nu Aristotel scria că „dacă suvei- 
cile ar ţese singure, dacă arcuşul ar cînta singur la citeră, antre- 
prenorii s-ar lipsi de muncitori şi stăpînii de sclavi“? 


Războiul peloponeziac 


Conflictul dintre cetățile. Greciei continentale şi insulare 
care ocupă ultima treime a secolului al V-lea şi care marchează 
începutul declinului atenian are drept cauză principală riva- 
litatăţile dintre două hegemonii: cea a Atenei, pe mare şi pe 
litoralul Mării Egee, şi cea a Spartei, în Peloponez şi în Beoţia. 
Pentru Sparta, puterea crescîndă a confederației maritime domi- 
nată din ce în ce mai mult de rivala sa, constituia deja un pe- 
ricol pentru preponderența sa în Grecia continentală. Nu pentru 
a elibera cetăţile făcute vasale de Atena a intrat Sparta în răz- 
boi împotriva acesteia — lucru afirmat de propaganda 

lacedemoniană — ci pentru a-şi ajuta aliații din zona istmului, 
Corintul şi Megara, direct amenințate 'de imperialismul atenian, 
şi pentru a împiedica dezagregarea ligii peloponesiace. 

La mijlocul secolului al V-lea, imperialismul devenise 
pentru Atena o necesitate, motorul unei expansiuni fondate pe 
controlul căilor maritime şi pe stăpînirea de teritorii care îi 
furnizau materii prime şi debuşeuri, cît şi instrumentul puterii 
sale inilitare şi: navale, al strălucirii sale culturale, al păcii so- 
ciale care domnea în cetate. Fără resursele confederației, fără 
tributul din ce în ce mai greu plătit de aliaţi, ea n-ar fi putut 
finanța nici marile lucrări care au stimulat activitatea intelectua- 
lă şi artistică, nici echiparea şi întreţinerea armatei şi a flotei 
sale, nici plata din .miszhos făcută bulenţilor, heliaştilor şi ma- 
gistraţilor. Ea ar fi fost incapabilă să poată suporta cheltuielile 
de asistenţă de care beneficiau numeroși locuitori ai Aticii. N-ar 
fi avut, odată cu instalarea colonilor atenieni pe teritoriul alia- 
ților infideli, această supapă de securitate prin care să facă faţă 
suprapopulării satelor, fenomen ce punea altor cetăți. dificile 
probleme sociale şi politice. 

Altfel spus, exista între opțiunea de politică externă a con- 
ducătorilor atenieni şi interesele celor mulți o relaţie care, cu 
timpul, devenise din ce în ce mai pregnantă. „A renunţa la 
Imperiu — îl face să zică Tucidide pe Pericle — nu mai este în 
puterea noastră; este nedrept, poate, să-l dobîndim, tot aşa cum 
nedreaptă este tirania, dar este periculos să renunțăm la el.“ 

Se înţelege că, în aceste condiţii, progresele democraţiei în 
Atena au mers împreună cu întărirea puterii sale asupra cetăților 
de peste mări. Exista aici o altă limită a umanismului său, deloc 
simțită ca o contradicţie de către contemporanii lui: Pericle. 
Pentru masa atenienilor, cărora politica de expansiune şi de 
exploatare imperială le aducea bunăstare şi privilegii diverse, 
nu era necinstit ca forța să triumfe asupra dreptului în jungla 
relaţiilor interstatale, dacă acesta era preţul de plătit pentru ca 
înseşi condiţiile jocului democratic să poată fi exercitate în 
propria lor cetate. Ceea ce nu voiau să vadă sau ceea ce unii 

dintre ei au văzut prea tîrziu au fost pericolele în fața cărora 
cărora se expunea în realitate democraţia, urmare a setei de 
putere ce cuprinsese pe locuitorii Atenei şi pe conducătorii ei, 
pericolul unei erodări rapide şi ireversibile a moralei publice şi 
a virtuţilor care alimentaseră civismul atenian. Pericolul de a 
vedea poporul urmînd fără discernămînt nişte demagogi care — 
va fi cazul lui Cleon ori al lui Alcibiade — îşi fundamentau 
popularitatea pe proiecte externe aventuriste a căror finanţare 
trebuia să fie asigurată de bogaţi şi prin mărirea tributurilor 
cerute de la aliați. Pericolul, în consecință, de a vedea coa- 
lizîndu-se împotriva partidului democratic la putere pe duş- 
manii interiori ai democraţiei, oligarhiile aliate ale Spartei din 
sînul ligii peloponeziace şi cetățile aservite din confederaţia de 
la Delos. Revolta acestora din urmă, cît şi loviturile date de 
lacedemonieni şi de prietenii lor, au grăbit ştergerea de pe hartă 
a Imperiului atenian. 

Războiul a început printr-o serie de conflicte locale care 
au opus Atena cetăților maritime ale istmului aliate cu Sparta: 
Corintul, pentru că Atena pusese ochii pe cele două colonii ale 
sale, Corcira şi Potideea; Megara, pentru că închiderea portului 
Pireu navelor sale ducea practic la asfixierea ei economică. 
Trebuind să aleagă între războiul împotriva Atenei şi erodarea 
poziţiilor sale continentale de către rivala sa, Sparta a ales 
prima soluţie. Războiul din Peloponez, care avea să se întindă 
în curînd în toată lumea greacă, a început oficial în 431. Atena 
stăpînea marea. Sparta şi aliaţii ei dispuneau de o incontestabilă 
supremație terestră. Între cele două coaliţii, sfîrşitul conflictului 
era deosebit de nesigur. 

Pericle credea într-un război scurt. În fața asaltului lacede- 
monienilor, a optat pentru o strategie de apărare, adunîndu-i pe 
locuitorii Aticii în spatele Zidurilor Lungi care legau capitala 
de portul Pireu şi abandonînd restul țării armatelor dușmane. În 
acest timp, flota ateniană făcea ravagii pe coasta peloponezia- 
că. Curînd, o epidemie de ciumă se declanşă în tabăra atenia- 
nă, ucigînd mii de locuitori şi de refugiați, provocînd o vie 

exasperare supraviețuitorilor şi, în cele-din urmă, moartea lui 
Pericle (429). Foştii săi partizani s-au împărțit atunci în do- 
uă tabere: cea a războiului de apărare, condusă de moderatul 
Nicias şi care avea sprijinul clasei de mijloc, şi cea a războiului 
ofensiv, al cărui şef, bogatul tăbăcar Cleon, era un imperialist 
fără nuanțe care, pentru a fi pe plac poporului, înțelegea să-i 
pună pe cei bogaţi să plătească cheltuielile de război. Aceasta 
din urmă a triumfat, astfel că războiul începe curînd. Faptul a 
avut drept efect pierderea de către Atena a aliaților săi şi apa- 
riţia unor revolte (cea din Lesbos, de exemplu, în 428-427) 
reprimate cu sălbăticie. Victoriile şi înfrîngerile se succed în 
ambele tabere, în timp ce războiul se întindea în Grecia septen- 
trională şi pe litoralul Asiei Mici. În cele din urmă, nici o so- 
luţie hotărîtoare neputînd interveni, pacea a fost încheiată între 
Atena şi Sparta în 421, pace cu care nu toţi beligeranţii au fost 
de acord. Dictată de oboseala generală, aceasta restabilea status 
quo-ul de dinaintea declanşării războiului, dar nu înlătura cau- 
zele profunde ale conflictului. 

„Pacea lui Nicias*“ (şeful democraţilor moderați, care fu- 
sese principalul artizan) nu satisfăcea pe cei care, la Atena, 
cereau continuarea expansiunii în afara peninsulei. Reprezen- 
tantul acestora, Cleon, a fost ucis în asediul de la Amphipolis, 
în 422, cînd deja se afirma un alt om politic, Alcibiade. Alcme- 
onid prin mama sa, apropiat de aristocrați, prin origine şi gus- 
turi, elocvent, seducător, adulat de tineri care-i admirau curajul, 
hainele luxoase, chefurile sale legendare, şi lăudat de popor, 
care era sensibil la generozitatea sa deosebită, acesta era preo- 
cupat, mai ales, de gloria sa. El ia conducerea taberei impe- 
rialiste, care îl transformă într-un strateg în 420, şi, pentru a 
triumfa asupra rivalului său, Nicias, face să se hotărască de 
către adunare catastrofala expediţie din Sicilia, din 415. 

Marea insulă mediteraneană, ale cărei cetăţi aveau, în 
majoritate, instituții democratice în a doua jumătate a secolu- 
lui al V-lea, îndura atunci hegemonia Syracuzei. Oraşe ca Leon- 
tinioni, Catania, Naxos, Rhegion, Halykiai şi Segesta, temîn- 


g:: 


118 SERGE BERSTEIN, PIERRE MILZA 


du-se pentru posibilităţile de trafic şi independenţa lor, se apro- 
piaseră încă de la jumătatea secolului de Atena, jucînd cartea 
imperialismului cel mai îndepărtat împotriva celui mai apropiat. 
În 416, simțindu-se direct amenințată de syracuzani, Segest a 
făcut apel la aliata sa din Grecia peninsulară care trimise o 
ambasadă în Sicilia şi care a fost, se pare, orbită de bogăţi- 
ile insulei. : 

Alianţa cu Segeta nu a fost, în realitate, decît un pretext. 
La Atena, numeroşi erau cei care visau să pună capăt imperia- 
lismului rival al Syracuzei şi să-l substituie cu dominaţia lor. 
Lui Alcibiade nu i-a venit deloc greu să convingă adunarea să 
trimită în Sicilia o expediţie limitată de efective. Pentru a des- 
considera această întreprindere, Nicias supralicitează pe lîngă 
popor obţinînd de la acesta mai mult decît rivalul său, Alci- 
biade, şi transformă expediţia într-o formidabilă operațiune na- 
vală a cărei comandă este încredințată celor doi şefi de partide. 
Atenienii scontau pe numeroase ajutoare, mai ales printre grecii 
din Grecia Magna decît printre siculii grecizați a căror renaştere 
se afirmase de la mijlocul secolului. Dar această operaţie a 
început prost. Alcibiade, implicat într-un sacrilegiu (mutilarea 
Hermeşilor care străjuiau străzile şi pieţele publice din Ate- 
na)5!, este chemat, chiar înainte de a debarca în Sicilia, şi dezer- 
tează. Nicias, îşi asumă deci singur conducerea unei expediţii 
căreia îi era ostil şi conduce operaţiile fără prea multă hotărîre. 

După ce au debarcat în Sicilia, atenienii au început asediul 
Syracuzei. Dar ezitările lui Nicias şi fermitatea siracuzanilor au 
dus armata ateniană spre un eşec lamentabil, culminînd cu dis- 
trugerea ei, în 413; supraviețuitorii au fost închişi în /atomii 
(cariere de piatră), din apropierea oraşului, unde mulți au murit 
de foame şi de epuizare. 

Cu un an înainte, Sparta îşi reluase războiul împotriva 
rivalei sale, antrenînd aliați tot mai numeroşi şi obţinînd, grație 
sfaturilor lui Alcibiade şi în schimbul părăsirii cetăților Ioniei, 
sprijinul financiar al Marelui Rege. Aurul persan îi permise să 
pună la punct o puternică flotă de război şi să cumpere prietenii 

printre cetățile confederației de la Delos, cărora le promitea 
eliberarea de sub jugul atenian şi care, de altfel, nu întîrziară să 
se revolte (Chiosul, în iunie 412, apoi Eretria, Clazomene şi 
Miletul). 

În acelaşi timp, lacedemonienii au pus piciorul în Atica şi 
au ocupat fortăreața Decelia, de unde puteau lansa atacuri împo- 
triva întregului teritoriu atenian, lipsind capitala de grîu şi orz 
şi provocînd părăsirea de către 20.000 de sclavi a Laurionului, 
a cărei exploatare a fost, de altfel, întreruptă. Aceste înfrîngeri 
şi dificultăți avură ca efect, la Atena chiar, provocarea unei 
revoluţii care va aduce la putere pe oligarhi, sprijiniți de mo- 
deraţi, şi care va conduce la abolirea temporară a democraţiei. 
Bule este suprimat şi înlocuit cu o adunare de 400 de notabili. 
Indemnizaţiile dispar, în afară de cele pentru arhonți, iar drep- 
turile politice, rezervate doar acelor atenieni care erau capabili 
să se echipeze şi să aibă arme pe cheltuiala lor (cca. 5.000). 
Acest „guvern al celor 400“ a început imediat negocieri cu 
Sparta, dar opoziţia echipajelor ce alcătuiau flota, ancorată la 
Samos, le determină să eşueze, lucru ce va grăbi reîntoarcerea 
la democraţie (410). Reintrat în graţii, Alcibiade repurtează 
cîteva victorii în marea Egee şi deschide flotei ateniene drumul 
prin strîmtori, dar aceste succese sînt fără viitor. 

Cetatea era epuizată. Ea rezistă încă mulţi ani forțelor 
conjugate ale inamicilor ei, dar coaliția pe care trebuia s-o 
înfrunte avea forță şi marea şansă de a număra printre căpe- 
teniile ei două personalități de prim rang: guvernatorul persan 
al loniei şi candidat la tronul ahemenizilor, Cyrus cel Tînăr, şi 
lacedemonianul Lysandru, care comanda flota spartană şi care 
devenise stăpîn peste poziţiile strategice importante în Marea 
Egee. După o ultimă victorie din insulele Arginuse în 406, 
escadrele ateniene au fost distruse anul următor la Aigos Pata- 
mos de către Lysandru. Acesta din urmă i-a masacrat pe prizo- 
nieri, a început asediul Atenei, părăsită de ultimii ei aliați. 
Înfometat, oraşul trebui să accepte, în aprilie 404, pacea pe care 
i-o impuneau învingătorii şăi. Sparta făcu dovada unei relative 

clemenţe, refuzînd să-i asculte pe tebani şi pe corinthieni, care 
cereau atît distrugerea completă a Atenei cît şi aservirea popu- 
laţiei sale. Ei se mulțumiră, dacă se poate spune aşa, să ceară de 
la învinşi dizolvarea confederației maritime, abandonarea tu- 
turor posesiunilor exterioare, distrugerea Zidurilor Lungi şi 
reducerea flotei la 12 nave. Atena trebuia, în afară de aceasta, 
să adere la liga peloponeziacă, devenind astfel vasala concu- 
rentei sale victorioase. Puterea sa părea definitiv prăbuşită, ei 
substituindu-se scurta hegemonie a Spartei. 


Sparta împotriva Greciei 


Triumful spartan a fost de scurtă durată. După victoria lor 
asupra Atenei, lacedemonienii, care promiseră cetăților din 
confederația maritimă libertatea, n-au făcut altceva decît să 
înlocuiască dominaţia învinşilor cu a lor. Peste tot şi-au impus 
garnizoane, au început să perceapă tribut şi au înlocuit demo- 
crația cu guvernări oligarhice care, ajunse la putere cu ajutorul 
lăncilor spartane, nu puteau, într-o primă fază, decît să fie favo- 
rabile cetăţii peloponesiace. O eră de reacțiune va domni, deci, 
asupra unei mari părți a lumii greceşti. La Atena, ea este cunos- 
cută sub numele de „guvernarea celor 30“, de la numele a 30 de 
cetățeni care, în urma întoarcerii exilaților sub protecția gar- 
nizoanei spartane de pe Acropole, au fost desemnaţi să re- 
vizuiască legile şi instituţiile. Moderaţii erau reprezentaţi de 
Teramene, care negociase pacea din 404, dar tonul era dat de 
aristocrații extremiști, al căror şef, Critias, fidel partizan al 
spartanilor, era principalul artizan al schimbării de regim. Sub 
impulsurile acestuia, cei 30 practică o politică de represiune şi 
de reacțiune fără nuanțe. Ei au executat 1.500 de cetăţeni şi 
meteci bogaţi, favorabili democraţiei, şi ale căror bunuri con- 
fiscate au servit la plata mercenarilor spartani. Au abolit tot ce 
putea aduce aminte de regimul anterior, reducînd corpul civic 
la 3.000 de persoane şi dînd Areopagului unele din preroga- 


ISTORIA EUROPEI 121 


tivele sale. Teramene însuşi, refuzînd schimbarea, a fost radiat 
de pe lista celor 3.000 şi executat. 

Aspra dominație spartană a suscitat imediat asalturile con- 
jugate ale învinşilor şi ale foştilor aliați ai cetății lacedemo- 
niene. Aceasta se învrăjbi, pentru o perioadă, cu Marele Rege, 
căci îl susținuse împotriva lui Artaxerxes II, împotriva lui Arto- 
cerxes, trimiţînd un corp de mercenari în Asia Mică, a cărui 
retragere o va imortaliza atenianul Xenofon în opera sa Ana- 
basis, iar apoi oraşele greceşti de pe coasta egeeană. Rege- 
le spartan Agesilau duse în regiune un război naval victorios 
(396-392), dar costisitor pentru finanțele lacedemonienilor, 
prea modeste, cu tot tributul perceput de la cetăţile „eliberate“ 
de sub tutela ateniană, pentru a rivaliza cu aurul regelui Persiei. 
Acesta nu s-a dat, într-adevăr, înapoi de a-i susține, împotriva 
noii puteri hegemonice, pe adversarii de pînă atunci, în mo- 
mentul cînd, scuturînd jugul tiraniei, Atena se apropia de Teba 
şi de Corint. 

În capitala Aticii, dictatura celor 30 nu a durat mai mult de 
cîteva luni. În 403, democraţii refugiați în Teba, adunaţi în jurul 
lui Trasibul, au recîştigat puterea cu asentimentul regelui spar- 
tan Pausanias şi au reinstaurat democraţia în schimbul promi- 
siunii unei amnistii generale (mai puțin cei 30 şi anturajul lor 
direct). După care, Atena a ridicat din nou Zidurile Lungi şi a 
hotărît să-şi reconstituie armata şi flota. 

A urmat un lung şi intenininabil război de 10 ani opunînd 
Sparta perşilor şi unei coaliții de cetăţi greceşti cuprinzînd 
Atena, Teba, Corintul şi Argos. Mai întîi victorioşi pe mare, 
spartanii au fost înfrînți în bătălia navală de la Cnidos, în 394, 
şi nu şi-au găsit salvarea decît printr-o nouă răsturnare de ali- 
anţe, acceptînd să lase pentru totdeauna cetățile greceşti din 
Asia Mică Marelui Rege în schimbul sprijinului său diplomatic 
şi financiar. Atena şi aliaţii ei au trebuit, în aceste condiţii, să 
accepte să semneze în 386, „pacea lui Antalcidas“ (de la numele 
negociatorului spartan), care făcea din suveranul persan arbitrul 
lumii greceşti, suzeranul recunoscut al Asiei Mici elenice, şi 

restabilea Sparta în hegemonia ei continentală. Ligile s-au di- 
zolvat, cu excepţia confederației peloponesiace. Ambiţiile teba- 
ne erau curmate iar influența spartană era restaurată în Corint. 
Doar Atena era menajată. Sigur, nu mai putea să-şi reconstituie 
confederația maritimă, dar i se recunoșteau trei insule — Lem- 
nos, Imbros, Scyros —, unde s-a şi grăbit să-şi trimită coloni. 

Restabilirea preponderenței spartane era, de departe, ilu- 
zorie. Antica cetate a Egalilor trecea ea însăşi printr-o criză 
profundă, datorată oligantropiei, lipsei bărbaţilor capabili să-şi 
satisfacă stagiul militar. Din cei 10.000 de hopliţi din timpul 
războaielor medice, nu mai rămăseseră decît 1000, un secol şi 
jumătate mai tîrziu. Pămîntul fusese acaparat de o minoritate de 
proprietari bogaţi, care domnea peste o masă sărăcită, cuprin- 
zînd, în afară de hiloţi şi perieci, un număr tot mai mare de 
cetățeni săraci. Slăbirea militară mergea mînă-n mînă cu ten- 
siunile sociale anunţînd revoluțiile din secolul al III-lea. 

Această criză survenea în momentul în care, după ce-şi 
„linsese rănile“ şi reinstaurase democraţia, Atena se străduia 
să-şi reconstituie puterea maritimă, în timp ce Teba — unde o 
conjurație susținută de atenieni alungase, în 379, garnizoana 
spartană şi guvernul prolacedemonian — reconstituia în jurul ei 
liga beoțiană, transformată curînd de Epaminonda şi de Pelo- 
pida într-un stat federativ, condus de şapte beotarci aleşi. Dotaţi 
cu o infanterie ce utiliza noile tehnici de luptă, trupe de elită-şi 
(„batalionul sacru“), şi o cavalerie foarte mobilă, tebanii au 
hotărît atunci să frîngă şi ceea ce mai rămăsese din puterea 
spartană. În 371, armata lor a îngenungheat la Leuctra pe cea a 
lacedemonienilor, punînd definitiv capăt hegemoniei lor. 

În cursul deceniului următor, Teba încercă, la rîndul ei, 
să-şi stabilească dominaţia în Grecia Centrală şi în Peloponez, 
obţinînd sprijinul regelui Persiei, opunîndu-se Atenei în Ma- 
rea Egee şi în strîmtori, reprimînd cu sălbăticie tentativele de 
secesiune din sînul confederației beoțiene (la Orchomene, de 
exemplu). Astfel, ea nu făcu decît să determine, la rîndul său, 
formarea unei coaliţii ostile scopurilor sale hegemonice, care 

cuprindea, în afară de atenieni, spartanii şi alte cetăți din Pelo- 
ponez. La Mantineea, în 362, armata tebană este încă o dată 
victorioasă, dar Epaminonda fu ucis în bătălie şi hegemonia 
tebană dispăru odată cu el. 

În acest timp, Atena îşi refăcuse forţele sale navale şi 
ajunsese în fruntea unei noi confederaţii maritime. Trăgînd 
învăţăminte din trecut, s-a străduit să-şi facă mai uşor simțită 
tutela, înlocuind tributul cu o „contribuţie““ mai uşoară, ținînd 
cont de părerea synedrion-ului (adunare) aflat la Atena şi repre- 
zentînd pe aliați în Bu/E, recunoscîndu-le acestora o reală auto- 
nomie şi angajîndu-se, în special, să nu le impună prezența 
cleruhiilor sale. Ea reuşi să adune în jurul ei, cu excepția cetă- 
ților din Ionia, căzute în mîna perşilor, majoritatea cetăților din 
fosta Ligă de la Delos. 

În mai puţin de un secol, Grecia a cunoscut, succesiv, 
hegemonia Atenei, cea a Spartei, apoi a Tebei. Nici una nu a 
supraviețuit coaliţiilor pe care ambițiile şi practicile imperia- 
liste ale acestor state le treziseră printre celelalte cetăţi ale lumii 
greceşti. Spre 360, un anumit echilibru părea a se fi stabilit între 
tebani, cetăţile Peloponezului şi noua confederație maritimă 
ateniană, prea slabă să mai constituie un nou pol hegemonic. În 
vreme ce se profila la orizont amenințarea macedoneană, Grecia 
rămînea o nebuloasă de microstate, care țineau la independenţa, 
fiind şi incapabile de a se uni pentru mai multă vreme. 

Grecii din Apus nu făceau excepţie de la regulă. După 
înfrîngerea ateniană şi după ce au respins în 397 asalturile 
cartaginezilor, Syracuza şi-a restabilit hegemonia în Sicilia cu 
prețul, este adevărat, al renunțării lor la instituţiile democratice. 
Sub Dionis cel Bătrîn, care, numit „strateg cu puteri depline“, a 
restabilit, de fapt, tirania, Syracuza îşi întinde dominaţia asupra 
celei mai mari părți a Siciliei şi asupra litoralului calabrez, 
devenind rivala celor trei poli elenici. Dar nu pentru multă 
vreme: după domnia lui Dionis cel Tînăr (367-357 î.e.n.), im- 
periul Syracuzei a căzu în anarhie, lăsînd Sicilia pradă 
„barbarilor“. 

Criza cetăţii 


Războiul peloponesiac, apoi conflictele care au însîngerat 
lumea greacă în. cursul primei treimi a secolul al IV-lea, nu 
numai că au bulversat raporturile de forță dintre cetăţi, dar au şi 
compromis puternic echilibrele interne ale acestor microstate, 
zdruncinîndu-le bazele. 

Mai întîi, războiul a antrenat pierderi ireparabile. Pe plan 
demografic, mai ales. Comparate cu holocausturile noastre mo- 
derne, conflictele din secoleleV-VI apar total nesemnificati- 
ve. Dar trebuie raportate la efectivele de atunci. De exemplu, 
din 34.000 de luptători pe care Sparta i-a mobilizat la Leuctra, 
în 371, 1.400 au murit. În afară de aceasta, trebuie să ne amin- 
tim că bătăliile nu sînt, în mod necesar, episoadele cele mai 
costisitoare în vieţi omeneşti. Pentru multe cetăți, mai ales 
pentru cele care se revoltaseră împotriva puterii tutelare, înfrîn- 
gerea însemna decimare, deportare, sclavie. Războiul purtat pe 
teritoriul unei țări însemna, pe de altă parte, jaf şi distrugere 
a satelor, populaţii persecutate şi masacrate, recolte distruse. 
Cînd îşi puteau găsi adăpost în orașul învecinat, ei ajungeau să 
cunoască consecințele asediului: suprapopulaţie, foamete, iar 
uneori o epidemie groaznică, de exemplu, ca cea din Atena din 
430-429. Sigur, nu toate zonele lumii greceşti au suferit în mod 
egal. Atica şi Beoţia au fost călcate în picioare de mai multe 
ori, în schimb Sparta nu a cunoscut prezenţa luptătorilor străini 
pe teritoriul său decît în ultimii ani de existență. Pe ansamblu, 
sacrificiu nu a fost mai puţin imens. 

Frecvența ostilităţilor a avut şi consecinţe dezastruoase 
asupra finanțelor beligeranților. La Atena, întreținerea flotei şi 
soldele plătite hopliţilor, ca şi despăgubirile de tot felul, în 
contul interminabilelor şi îndelungilor campanii, costau foarte 
scump tezaurul public. În Sparta, împărțirea funcţiilor între 
casta războinică şi hiloţi nu a rezolvat decît temporar problema, 
efectele oligantropiei constrîngîndu-i pe lacedemonieni să re- 
curgă la serviciile mercenarilor. În secolul al IV-lea, practica 

mercenariatului a tins, de altfel, să se generalizeze, ca o con- 
secință a penuriei de soldaţi — cetăţeni şi a unor crize sociale 
care făcea să prolifereze masa de săraci lipsiți de pămînt, pentru 
care meseria armelor era unicul mijloc de a subzista. Oferin- 
du-şi serviciile.celor care dădeau mai mult, mercenarii erau tot 
atît de costisitori pentru cetăți ca şi cetățenii înarmaţi şi, adesea 
infinit mai periculoşi pentru democraţie. Fără a mai vorbi des- 
pre atrocitățile comise de aceşti profesionişti în căutare de jafuri 
de tot felul şi de sacrilegiile care au acompaniat frecvent tre- 
cerea lor: jaful sanctuarului din Olympia de către arcadieni 
în 364, de exemplu, sau cel din Delfi, de către focidieni, în 356. 
Mentalităţile nu puteau să nu fie şi ele afectate de aceste 
seisme şi de aceste ruine. Jafurile din sanctuare spun foarte bine 
cît de mult valorile religiei tradiționale puteau fi violate de po- 
pulații întregii, semn al unui recul general al sacrului, dar şi al 
unei încrederi mai reduse față de zeii panteonului prec. La fel 
de semnificative sînt şi schimbările care afectează marile sărbă- 
tori ale cetăţii, văzute din ce în ce mai mult ca spectacole şi mo- 
mente de plăcere, şi succesul mereu crescînd de care se bucură 
divinităţile străine, ca Isis egipteanca ori Adonis asiaticul. În 
sfîrşit, recrudescența pericolelor, în special cele prin care bar- 
barii amenințau elenismul, că era vorba de siculi, de perşi ori de 
macedonieni, i-a făcut pe greci să constate că instituţiile demo- 
cratice nu mai erau pe măsura vremurilor şi să dorească un şef 
charismatic, în stare să regrupeze forțele lor şi să facă front co- 
mun pericolului extern. De aici, reîntoarcerea în forță a tiraniei, 
dorită la Atena de un orator precum Isocrate (în panegiricul său 
datat 380), realizată la Syracuza sau la Siciona, dar în condiţii 
şi cu scopuri care nu mai sînt acelea ale Greciei arhaice. Tiranul 
din secolul al IV-lea este de cele mai multe ori un profesionist 
în ale războiului, care se face stăpîn al cetăţii în fruntea unei 
trupe de mercenari şi care face să domnească legea sa. 
Tirania găseşte un teren cu atît mai prielnic în cetăţile 
greceşti de la sfîrşitul perioadei clasice, cu cît tensiunile sociale 
au devenit explozive. Războiul a ruinat parțial țărănimea mică 

şi mijlocie, acea clasă de zeugiși pe care atenienii îşi întemeiau 
instituţiile şi etica democraţiei. Întorşi pe pămînturile lor, după 
lungi şi, adesea, îndelungate campanii, şi găsindu-şi proprie- 
tatea distrusă, pămîntul în paragină, animalele sacrificate, mulți 
dintre ei ajung, fie să se îndatoreze, în timp ce proprieta- 
rii aşteaptă liniştiţi să li se refacă domeniul, fie să renunțe, 
ceea ce duce la îngroşarea rîndurilor unei clase populare cita- 
dine ea însăşi confruntată cu efectele salariilor de mizerie şi 
ale şomajului. 

De aici rezultă o concentrare a proprietăţii funciare, care 
are drept corolar adoptatea unei economii rurale bazate pe profit 
şi pe folosirea pe scară tot mai largă a mîlinii de lucru salariate 
ori a sclavilor, condusă de un intedent, în timp ce micile dome- 
nii lucrate direct se reduc văzînd cu ochii. Acelaşi lucru se 
întîmplă şi la oraş. Secolul al IV-lea vede dezvoltîndu-se, pe 
fondul abundenței de masă monetară — ea însăşi în legătură cu 
exploatarea noilor mine, de exemplu cea din muntele Pangeu 
din Tracia, cu jaful sanctuarelor şi al cetăților învinse, cu subsi- 
diile de la Marele Rege —, o economie de profit care a stimulat 
activitatea bancară, comerțul, mai puţin industria, şi care a dus 
la concentrarea averilor. 

Ascuţirea conflictelor sociale a fost, în Grecia secolu- 
lui al IV-lea, un fenomen aproape general. La Atena, unde re- 
constituirea imperiului maritim a compensat parţial ruinele 
războiului, prosperitatea şi politica adoptată în favoarea celor 
săraci a limitat efectele exodului rural şi ale dispariţiei cres- 
cînde a averilor. Şomajul era aici mai puţin răspîndit decît în 
altă parte iar salariile, cu toate că erau.diferite de cele din 
secolul precedent, permiteau fiecăruia să supravieţuiască. În 
schimb, în multe cetăţi din Grecia peninsulară şi insulară, cît şi 
din Grecia Magna, ruinarea micii ţărănimi şi degradarea con- 
diţiilor de viaţă ale straturilor populare de la oraş au provocat 
tulburări, au aţîţat lupte partizane şi au dat naştere războaielor 
civile adesea mai atroce decît acelea pe care Grecia le cunos- 
cuse în secolul al VII-lea î.e.n. 

Cucerirea macedoneană 


În timp ce Grecia înregistra efectele conjugate ale depo- 
pulării — Atena şi-a văzut efectivele mobilizabile scăzînd de la 
40.000, la mijlocul secolului al V-lea, la 30.000 în 360 şi la 
20.000 în 310 —, ale înfruntărilor sociale şi politice care punctau 
viața cetăților sale şi ale crizei morale pe care au instituit-o 
războniele şi seismele de la începutul secolului al IV-lea î.e.n., 
o nouă putere se afirma în nordul lumii greceşti: regatul Mace- 
doniei, unde domnea, din 359, un suveran inteligent şi energic: 
Filip al II-lea. 

Zonă muntoasă şi aspră, cu cîteva cîmpii roditoare la văr- 
sarea celor două principale fluvii, Haliacmon şi Axios, pose- 
dînd bogate minereuri şi o frumoasă tradiţie în creşterea cailor, 
Macedonia era populată de țărani şi de o nobilime turbulentă, 
care vorbea o limbă apropiată de cea a grecilor, dar pe care 
aceştia îi considera barbari. Aceşti mari proprietari făceau ca 
în regat să domnească anarhia, neascultînd de suveran decît 
atunci cînd se simțeau ameninţaţi de incursiunile ilirilor sau 
ale tracilor. 

La sfîrşitul secolului al V-lea î.e.n., regele Arhelau hotărî 
să transforme Macedonia într-un stat stabil şi puternic, ataşat 
tradiţiei elenice. El construi străzi, ridică fortărețe solide şi îşi 
moderniză armata. Strîns legate de puterea centrală, unele cetăţi 
s-au constituit după modelul grecesc, cea mai importantă fiind 
Pella, reşedinţa regelui, care şi-a instalat aici curtea şi i-a primit 
pe poeţi, artişti şi filosofi (aici şi-a petrecut Euripide ultimii ani 
de viață). La moartea sa, țara s-a prăbuşit din nou în dezordinea 
creată de războaiele dintre aristocrați. Între începutul secolului 
al IV-lea şi urcarea pe tron a lui Filip al II-lea, s-au perindat 
nouă regi, iar istoria dinastiei a fost punctată de revolte, asa- 
sinate, uzurpări de tron, ceea ce nu a împiedicat Macedonia să 
fie tot mai prosperă şi să se deschidă tot mai mult influențelor 
elenice. Raporturile cu Atena s-au întărit cu ocazia reconstituirii 
ligii maritime, iar limba din Atica a sfîrşit prin a deveni limba 
elitelor macedonene. 

şi organizate în puternice falange. În sfîrşit, îşi reorganiză rega- 
tul, dezvoltă agricultura și construi noi drumuri. 

Este puţin veridic ca Filip să se fi gîndit de la început să 
cucerească Grecia. Circumstanţele şi logica puterii l-au deter- 
minat, într-o primă etapă, să-şi constituie un fel de strat pro- 
tector în jurul Macedoniei, după ce i-a alungat pe barbarii iliri 
şi epiruți, apoi să deschidă țara sa la mare, lucru care l-a pus rău 
cu Atena, pentru care nordul Epeei reprezenta un teren exclusiv. 
Orice-ar fi, el realiză încă de la începutul domniei sale o serie 
de cuceriri în Grecia de nord, care l-au dus la anexarea Traciei, 
Tesaliei, Calcidicei, cucerind oraşe ca Amfipolis (357) şi Pidna 
(356), distrugînd coloniile ateniene de la Potideea şi Metona, 
punînd mîna, în 356, pe minele de aur de pe muntele Pangeu, 
ceea ce i-a asigurat un formidabil tezaur de război şi i-a mărit 
considerabil mijloacele financiare ale acţiunii sale militare şi 
diplomatice. Totuşi, cînd, în 353, arimata sa a vrut să cucerească 
Termopile, întreaga Grecie s-a neliniștit. Sparta şi Atena au 
trimis trupe pentru a-i bara drumul şi Filip se înclină. 

Am văzut că în momentul cînd începe cucerirea mace- 
doniană, nici o cetate greacă nu este capabilă de a opune ambi- 
țiilor suveranului macedonean hegemonia sa militară sau na- 
vală. Sparta este înfrîntă iar Teba a pierdut controlul Beoţiei. 
Doar Atena pare să se mai bucure de o relativă hegemonie, dar 
nu mai are resortul care a făcut din ea forţa dmocraţiei ateniene. 
Aceasta se resimte în diminuarea numărului zeugiţilor, în dezin- 
teresul lor crescînd pentru şedinţele Ecc/esiei sau ale Helialei, 
al cărei auditoriu e compus în principal din cetăţeni săraci, 
atraşi mai degrabă de cîţiva oboli din misthos, decît de interesul 
pe-care-l poartă exercitării drepturilor lor civice. De aici rezultă 
şi o radicalizare a adunării, din ce în ce mai dispusă să-i urmeze 
pe aceia dintre oratori, care ştiu cel mai bine să flateze capriciile 
şi pasiunile mulțimii. Sînt totuşi cîțiva oameni de valoare, pre- 
cum Trasibul, restauratorul democraţiei în 403, Eubul, Calistrat 
şi, mai ales, Demostene, dar care nu au nici aceeaşi vocaţie ca a 
unui Clistene ori Pericle, nici acelaşi impact asupra mulțimii şi, 

adesea, sînt izolaţi în sînul unei „clase politice“ puţin dispusă 
să meargă împotriva curentului superficialității din jur. 

În afară de aceasta, eroziunea virtuţilor civice are ca efect 
agravarea dificultăţilor financiare ale cetăţii, fiecare strădu- 
indu-se să se sustragă de la datoriile sale în detrimentul altor 
categorii ale populaţiei. Înlocuirea progresivă a mercenarilor cu 
soldaţi-cetăţeni a mărit cheltuielile de apărare, fără a furniza 
Atenei o armată la fel de eficace şi, mai ales, nici la fel de 
motivată ca în trecut. Dispariţia tributului plătit de aliaţi s-a 
soldat cu o puternică creştere a cheltuielilor militare incumbînd 
acum atenienilor. Pentru a umple visteria, statul trebuie să re- 
curgă la impozitul direct pe venit, apăsînd asupra bogaţilor în 
funcţie de avere şi, în plus, de liturgiile obişnuite (horegia, 
trierarhia etc.), fără a se reuşi să se stăvilească progresul eschi- 
vării şi al fraudei fiscale. Mereu în creştere sub presiunea unei 
adunări pe care o domină masele populare, cheltuielile de asis- 
tență publică şi banii destinați distracțiilor poporului — girați de 
visteria theoricon-ului — grevează puternic asupra bugetului 
cetăţii. Aşa încît, confruntaţi cu aceste probleme, responsabilii 
politicii ateniene, în special în materie de relaţii externe, au 
tendința să acţioneze la jumătatea secolului, fără să se facă 
remarcați. 

Este exact ceea ce se întîmplă în momentul în care capătă 
contur faza ofensivă a politicii macedonene. După operaţiile 
costisitoare pe care a trebuit să le întreprindă între 359 şi 356, şi 
care au făcut-o să-şi piardă aliaţii din mai multe cetăți şi din 
insulele confederației, Atena s-a angajat, sub Eubul, într-o fază 
de reconstrucţie financiară şi militară care au forțat-o: să-şi 
limiteze intervenţiile exterioare şi să cîştige timp în relaţiile sale 
cu regele Macedoniei. Or, în 351, această politică „pacifistă“ 
este minată de un nou grup politic al cărui şef, Demostene, un 
extraordinar orator, cere compatrioților săi să-l înfrunte pe Filip 
al II-lea, pronunţînd împotriva acestuia nişte rechizitorii ful- 
minante: Filipicele. Prima datează din 351, evidenţiindu-l pe 
Demostene ca pe un campion al cauzei antimacedonene. 

Această cauză, atenienilor le-a venit greu la început s-o 
considere prioritară, pe de o parte pentru că lupta împotriva lui 
Filip implica o creştere a impozitelor şi sacrificii indispensabile 
din partea beneficiarilor de sinecuri de la stat, apoi pentru că 
vechile reflexe continuau să existe, Teba şi Sparta apărînd încă 
la acea dată ca adversarele cele mai de temut ale Atenei. Filip 
ştie să mizeze admirabil pe reticențele poporului atenian în a-și 
urma patrioții grupaţi în jurul lui Demostene. Chiar dacă trebuie 
să ne ferim a lua drept bun tot ceea ce spune acesta din urmă 
cînd îi acuză pe unii dintre concetățenii săi (printre care şi pe 
principalul său adversar, Eschine) şi pe unii din conducătorii 
altor cetăți greceşti de a fi cumpăraţi de Filip, se pare că aurul 
regelui Macedoniei, distribuit cu aceeaşi generozitate selectivă 
ca şi cel al suveranului Persiei, a contat totuşi în dezvoltarea 
partidelor „pacifiste“, altfel spus, favorabile cauzei macedonene 
din diversele cetăţi ale lumii greceşti. 

În 349, macedoneanul a declarat război Olintului, prin- 
cipalul oraş al Calcidicei, fără ca atenienii să poată face ceva ca 
să-l salveze. Negocierile încep între beligeranţi, dar de înce- 
tineala lor profită Filip al II-lea pentru a-şi încheia cuceririle în 
Tesalia şi în Tracia. Prin pacea din 346, Atenă pierdea toate 
teritoriile şi alianțele din această regiune şi, chiar dacă îşi păstra 
controlul asupra strîmtorilor, repele Macedoniei devenea de 
atunci stăpînul de necontestat al Greciei Centrale. Drept con- 
trapondere, Filip a obţinut cu ajutorul tebanilor dreptul de a fi 
admis în sînul consiliului amficţionic de la Delfi. Acest lucru 
însemna că era integrat printre greci şi că devenea garantul păcii 
dintre greci. Deja, pentru unii dintre ei, precum retorul Isocrate, 
el încarna speranţa viitoarei unități, omul căruia îi revenea 
misiunea de a reda elenismului forța sa de expansiune şi de a-l 
conduce la cucerirea Imperiului ahemenid. Or, dacă acesta avea 
să fie, zece ani mai tîrziu, obiectivul lui Filip, pentru moment îi 
era de ajuns să erodeze teritoriul grecesc, pentru a-şi mări rega- 
tul şi a-şi creşte puterea. Pentru cei care crezuseră, la Atena, că 
pot obţine de la el să-şi limiteze ambițiile de cucerire aceasta 

însemna ruina politicii lor temporizatoare. Momentul era acum 
pentru marea înfruntare anunțată de Demostene şi pentru unirea 
cetăților greceşti, dacă doreau să-şi păstreze independenţa. 

S-a putut crede, timp de cîțiva ani, că autorul Fi/ipicelor 
avea să reuşească să-i mobilizeze pe greci împotriva impe- 
rialismului macedonean. La Atena el avusese deja cîştig de 
cauză, acest lucru permiţîndu-i să-şi învingă anumiţi adversari 
politici şi să convingă ecclesia să adopte măsuri nepopulare, 
destinate a finanța cheltuielile militare. Devenit adevăratul şef 
al cetăţii, inspiratorul politicii sale externe, acesta a ajuns să 
obțină alianța mai multor oraşe din Peloponez, precum cea a 
Corintului şi a Megarei. Dar nu a reuşit să-i convingă pe tebani 
să treacă în tabăra antimacedoneană. În fața temutelor falange 
ale lui Filip al II-lea, micile armate aliate aveau puţine şanse de 
a izbîndi. 

Ele au rezistat totuşi cu bine primelor atacuri ale armatelor 
macedonene, atunci cînd Filip a hotărît să cucerească regiunea 
strîmtorilor, în 339, investit fiind de amfictionia de la Delfi să 
conducă „războiul sfînt““ împotriva Atenei. Demostene a reuşit 
chiar să obțină, în ultimul moment, alianța Tebei şi să recu- 
noască în fața cetățenilor săi că destinele armatei aliate au fost 
încredințate tebanilor. Atenienii reuşiseră, cu preţul unui efort 
considerabil, să reconstituie o armată civică. Dar era prea tîrziu. 
La 1 septembrie 338, la Cheroneea, în Beoţia, armatele greceşti 
fură nimicite de falangele macedonene. 

Filip al II-lea s-a arătat nemilos față de Teba, căreia nu a 
putut să-i ierte trădarea. În schimb, a fost foarte generos cu 
Atena. Aceasta pierdea cea mai mare parte din posesiunile din 
strîmtori şi ceea ce a mai rămas din a doua confederație, cu 
excepţia coloniilor din Lemnos, Samos, Imbros şi Skyros. Tre- 
buia să intre în alianța macedoneană şi, prin urmare, să renunțe 
la independenţa diplomatică. În schimb, îşi păstra instituțiile, 
flota şi armata. Sparta, care, după Cheroneea, rezistase mace- 
donenilor, a fost şi ea tratată cu blîndețe. 

După victorie, Filip al II-lea a convocat în Corint un con- 
gres al tuturor cetăților greceşti. Este constituită o ligă a gre- 
cilor, al cărei hegemon, şef militar şi politic, era. Un pact a fost 
stabilit între statele membre, definind obligaţiile precise ale 
fiecăruia. Acestea nu trebuiau să procedeze la nici o schimbare 
politică, împărțire de pămînturi, înapoiere a datoriilor etc., în 
timpul expediției care pe Filip al II-lea decise s-o întreprindă 
împotriva perşilor, pentru a-i răzbuna pe greci de afronturile 
aduse lor de Marele Rege. Acesta era acum programul cuce- 
ritorului macedonean. Ajuns stăpîn al Greciei, acesta poza în 
campionul elenismului împotriva „barbarilor“. 

Filip nu a avut timp să-şi realizeze proiectul. În 336, a fost 
asasinat la instigarea, se pare, a soţiei sale repudiate, care se 
temea să nu-l prefere lui Alexandru pe copilul născut din a doua 
căsătorie. Şi tocmai lui Alexandru avea să-i revină gloria de a 
nimici puterea ahemenidă. 


Alexandru şi cucerirea Orientului 


În 336, moştenitorul tronului macedonean are 20 de ani. 
„Frumos ca un zeu“, spun contemporanii, acesta moşteneşte de 
la mama sa un temperament exaltat şi poate fi foarte violent. 
Dar acest războinic, deprins de la o vîrstă fragedă cu toate 
exerciţiile fizice şi militare, a primit învăţătura lui Aristotel şi 
se putea mîndri cu o vastă cultură. Este convins de originea sa 
divină şi nu visează decît să realizeze înaltele destine cărora 
crede că le este promis. Herakles şi Ahile sînt modelele sale şi 
vrea, ca şi ei, să-şi înscrie numele în panteonul eroilor. 

Aceste fantasme homerice nu l-au împiedicat pe Alexan- 
dru să fie, în acelaşi timp, conducător genial de oşti şi un suve- 
ran puternic. Odată cu moartea lui Filip, toți cei pe care acesta 
îi reduse la tăcere au crezut că e momentul să „ridice capul“. 
Pretendențţii la tronul Macedoniei sînt masacrați odată cu alia- 
ţii lor. Nobilii revoltați sînt pedepsiţi exemplar. În timpul ve- 

rii lui 336, acela pe care Demostene îl botezase „Tinerelul“ 
coboară în Grecia peninsulară pentru a aduce la ordine cetăţile 
rebele şi Teba, asediată, rasă de pe fața pămîntului şi cu supra- 
viețuitorii reduși la sclavie, atrage atenţia asupra preţului plătit 
încercării de a rezista hegemonului Greciei. Ca şi tatăl său, el 
nu se arată binevoitor decît față de Atena, din respect pentru 
civilizația sa şi pentru „morţii săi celebri“. 

Dar Orientul îl atrage irezistibil pe succesorul lui Filip. 
Încredinţînd destinele Macedoniei lui Antipater, întîlneşte în 
Asia Mică trupele pe care acesta le lăsase acolo. În fruntea unei 
armate de 40 000 de luptători — din care 12 000 de infanteriști 
de elită ai falangei macedonene -— începe lupta împotriva per- 
şilor, primul act al unei epopei care, în opt ani, va face din el 
unul dintre cei mai mari cuceritori ai istoriei umanităţii, cît şi 
stăpînul unui Imperiu care se întindea de la Dunăre la Indus şi 
de la Marea Aral pînă în valea Nilului. 

Odată ajuns în Asia, în apropierea vechii cetăţi a .Troiei, 
unde celebrează amintirea eroilor Iliadei (334), zdrobeşte un 
prim corp de armată persan pe malurile Granicusului şi elibe- 
rează cetățile greceşti de pe litoralul Asiei Mici. Este revanşa 
luată asupra „păcii lui Antalcidas“, chiar dacă nu toţi grecii din 
Asia s-au arătat entuziaşti în a-şi schimba stăpînul. La Gordion, 
în Frigia, Alexandru vizitează oracolul care a promis pose- 
siunea Asiei celui care va fi capabil să deznoade nodul foarte 
încurcat ce lega jugul de carul regelui Gordias; el îl taie cu 
sabia. După care, seamănă deruta la Issos (333), în rîndurile 
armatei Marelui Rege, capturînd bagajele şi familia sa. Rupînd 
cu tradiţiile războinice ale epocii, fostul elev al lui Aristotel îi 
tratează familia cu respect. 

Refuzînd enorma răscumpărare pe care i-o oferă regele, 
Alexandru visează doar la cucerirea Imperiul ahemenid. În 
cîteva luni, cucereşte litoralul sirian şi palestinian, apoi pătrun- 
de în Egipt, unde este primit ca eliberator şi unde va întemeia 
un oraş nou, Alexandria, promisă unor destine excepţionale. 
Împingînd cuceririle pînă dincolo de Nil, atinge oaza Siwa, 

unde se găseşte celebrul sanctuar al lui Amon, pe care grecii îl 
asimilau lui Zeus. După legendă, aici primeşte confirmarea 
destinului său divin şi promisiunea unei monarhii universale. 

Macedoneanul se îndreaptă atunci spre zonele continentale 
ale Imperiului persan, spre marile capitale istorice ale popoa- 
relor din Orient. Zdrobitoarea victorie de la Arbela în 331, îi 
deschide drumul spre Mesopotamia, unde cucereşte Babilonul 
şi Susa, apoi drumul spre platoul iranian, veritabil sanctuar al 
puterii ahemenide, cu Persepolis şi Ecbatana. Îl urmăreşte pe 
Darius al III-lea, care fuge disperat spre est, dar, cînd reuşeşte 
să-l ajungă, nu mai găseşte decît corpul neînsufleţit al Marelui 
Rege pe care satrapii din escortă l-au asasinat pentru a cîştiga 
favorurile cuceritorului (ei vor fi, de fapt, executaţi). De atunci, 
Alexandru poate purta coroana descendentului lui Cirus cel 
Mare (330) şi să-şi asume astfel moştenirea sa prestigioasă. Nu 
mai este, deja, un european, un şef de război barbar care a 
asimilat cultură greacă, ci un suveran asiatic. El impune pros- 
ternarea în fața sa şi adoptă costumul şi eticheta de la curtea 
ahemenidă. Grecii din armata sa acceptă cu greu această orien- 
talizare a regelui Macedoniei. Mulţi protestează şi pentru a 
frînge această rezistență, Alexandru nu ezită a-l executa pe cel 
mai bun general al său, Parmenion, vechi soldat, care conducea 
armatele macedonene încă de pe vremea lui Filip, dar care 
îndrăznise să murmure împotriva adoraţiei pe care regele o 
cerea tuturor. 

Urmîndu-şi visul, moştenitorul tronului persan visează 
să-şi întindă puterea pînă la limitele cunoscute ale Pămîntului, 
pînă în India, care făcea parte din Imperiul ahemenid. Pen- 
tru aceasta, după ce a supus Bactriana şi Sogdiana (329-327), 
atingînd Samarkandul şi pregătind diplomatic campania, el ia, 
în 327, comanda unei imense armate, care cuprinde aproximativ 
120.000 de persoane (cu tot cu femei şi copii), dar din care doar 
o treime este precească şi macedoneană. Această armată este 
foarte diferită de cea pe care a adus-o cu el din Grecia, cu şapte 
ani înainte. Pentru a se adapta tehnicii de hărțuire practicată de 

adversarii săi, Alexandru a făcut inovații: a împărțit falanga în 
unități mai mobile şi a înmulțit corpurile de cavalerie încor- 
porîndu-i în ele pe sogdieni şi pe perşi. A cîştigat, deci, facilităţi 
de manevră, în schimb şi-a pierdut din coerență. Oricum ar fi, 
va efectua astfel o serie de campanii strălucite, trecînd Indusul, 
cucerind regatul Taxila, luptîndu-se victorios cu regele Poros, 
pentru ca, în sfîrşit, să trebuiască să poposească pe țărmul rîului 
Hyphasos, soldaţii săi, epuizați, refuzînd să-l urmeze într-un 
nou marş spre Gange. 

După ce a ridicat, ca şi „strămoșul“ său, Herkles, 12 altare 
zeilor din Olimp în jurul unei coloane purtînd inscripţia: „Aici 
s-a oprit Alexandru“, macedoneanul a dat semnalul de întoar- 
cere în toamna lui 326. Armata sa coboară Indusul, cu o flotă de 
800 de nave, apoi se retrage spre vest, o parte pe mare, o parte 
pe uscat. În decembrie 325, supraviețuitorii ajung în Carmania, 
în inima Imperiului. Departe de a se bucura în pace de cuceririle 
sale, Alexandru desfăşoară aici o activitate neîntreruptă, pri- 
mind ambasadori venind din zone foarte îndepărtate, urmîn- 
du-şi opera sa de fuzionare a grecilor şi perşilor, pregătindu-se, 
se pare, să înceapă o campanie în Arabia. Se găseşte în Babilon 
cînd, minat de oboseală şi bolnav, probabil, de malarie, moare 
pe 13 iunie 323, în vîrstă de 33 de ani. 


Grecia elenistă 


Cucerirea lui Alexandru şi elenizarea spațiului pe care au 
prosperat, încă din mileniul al V-lea, unele din primele mari 
civilizații ale istoriei sînt subiecte care depăşesc limitele cărţii 
de față. Europa, într-adevăr, ca expresie geografică, şi „Occi- 
dentul“, atunci asimilabil lumii greceşti, au fost mai puţin viza- 
te de campania macedoneană decît Orientul Apropiat, Orientul 
Mijlociu şi Egiptul. Elenizarea fostului imperiu persan, dorită 
de Alexandru, contopirea căreia acesta şi-a consacrat ultimii ani 
ai vieţii, după ce a promulgat la Susa, la începutul anului 324, 

măsuri politice în acest sens — căsătorii mixte favorizate şi 
bogat răsplătite, copiii proveniţi din aceste căsătorii crescuți 
după moda grecească, cavaleria persană unită cu cea greacă, 
nobili iranieni integrați în garda regală etc. —, migrațiile grecilor 
în părţile cele mai îndepărtate ale noului stat, eforturile între- 
prinse de suveran, apoi de succesorii acestuia din urmă, de a 
răspîndi peste tot în Orient limba şi civilizația greacă, toate 
aceste inițiative au avut efecte, în special, în zona cuprinsă între 
Marea Egee şi Indus. 

Grecia însăşi nu a fost supusă unei influențe aşa de puter- 
nice, vizînd, explicit, amalgamul dintre cele două civilizaţii. 
Desigur, ceea ce numim civilizaţie „elenistică“, pentru a desem- 
na pe cea a lumii greco-orientale, pe perioada a două secole ce 
au urmat cuceririi lui Alexandru, este făcută din împrumuturi 
funcţionînd în ambele sensuri, care au urmat cuceririi alexan- 
drine, iar cele pe care elenismul le-a contractat în contactul 
cu civilizațiile orientale sînt considerabile. Totuşi, centrul de 
gravitate al culturii compozite care s-a dezvoltat în secole- 
le III-II î.e.n., în aria cucerită de armatele macedonene, nu se 
situează în partea sa europeană. Aceasta are mai degrabă ten- 
dința de a decade, suferind, în acelaşi timp, de pe urma con- 
curenţei produselor agricole şi comerciale furnizate de regatele 
provenite din dezmembrarea Imperiului, a deplasării spre est a 
marilor drumuri comerciale, a avîntului unor noi poli econo- 
mici, precum Alexandria şi Antiohia, şi, mai ales, de pe urma 
rivalităților persistente între cetăți şi a nesfîrşitelor războaie la 
care s-au angajat moştenitorii lui Alexandru. 

După dispariţia cuceritorului, locotenenţii lui Alexandru — 
diadohii5? — şi-au disputat cu înverşunare moştenirea acestuia, 
nici unul nefiind dispus să se lase mai prejos în faţa unui tînăr 
copil (în speță, fiul pe care Alexandru îl avuse de la prima sa 
soţie, iraniana Roxana), nici să renunţe la guvernările provin- 
ciale pe care şi le atribuiseră. A urmat, deci, o jumătate de secol 
de dispute, în urma cărora Imperiul lui Alexandru s-a văzut 
împărţit în patru regate rivale: două în Asia — imensul regat 

condus de Seleucizi (descendenţi ai lui Seleucos) şi regatul 
Pergamului, cuprinzînd jumătatea occidentală a Asiei Mici; 
unul în Egipt, unde au domnit Lagizii (descendenţi ai lui La- 
gos); ultimul, în sfîrşit, în Europa, cuprinzînd, sub sceptrul 
Antigonizilor, Macedonia, Tracia şi Grecia. De acesta din urmă 
va fi vorba în rîndurile de față. 

Grecia s-a agitat puțin în timpul absenței lui Alexandru. 
Modul în care acesta i-a tratat pe tebanii revoltați şi garni- 
zoanele pe care le lăsase în peninsulă pentru a reduce la tăcere 
eventualele secesiuni au fost de ajuns să tempereze elanul cam- 
pionilor independențţii din cetăți. Un început de revoltă în Spar- 
ta a fost imediat reprimat şi Atena, condusă, totuşi, la acea 
vreme, de oameni ai partidului antimacedonean, nu a ripostat. 
La vestea morţii lui Alexandru, ea a luat conducerea unei coa- 
liții care, după cîteva succese iniţiale, a fost nimicită de arma- 
tele lui Antipater. A fost ultima răbufnire a vechilor cetăţi pen- 
tru independența lor şi ea a fost aspru pedepsită: o garnizoană 
macedoneană este instalată la Pireu. Atena a trebuit să-i predea 
pe şefii democrați, care propovăduiseră rezistența (Demostene 
s-a otrăvit pentru a nu cădea în mîinile duşmanilor) şi să renunțe 
la instituţiile sale democratice. 

Sfîrşitul democraţiei ateniene marca o cotitură importantă 
în istoria lumii greceşti. Ea consacra, într-adevăr, prăbuşirea 
unui sistem politic, cel al autonomiei cetăților, care făcuse 
originalitatea şi măreţia civilizaţiei greceşti, dar care nu pu- 
tea rivaliza cu puterea marilor regate, ieșite din cuceririle lui 
Alexandru. Aceste cetăţi se văd prinse, pe viitor, în luptele 
care opun între ele dinastiile moştenitoare ale Imperiului lui 
Alexandru, în particular pe antigonizii care domnesc în Mace- 
donia şi pe Lagizii care căutau să le creeze dificultăți în Grecia 
peninsulară. Rezultă de aici, pentru fiecare din aceste cetăţi, 
o istorie complicată, punctată de revolte, asedii, perioade de 
represiune şi de frămîntări interne, fără ca aceste evenimen- 
te să schimbe mare lucru în raporturile de forță dintre cetăți 
şi suveranul macedonean, devenit monarh absolut (basi/eus). 

Astfel, cînd în 307 fiul lui Antigonos, Demetrios Poliorcetul, 
restabilește democraţia în Atena, locuitorii au trebuit să accep- 
te să-i acorde onoruri divine şi să le găzduiască femeile în 
Parthenon! 

În cursul secolului care a precedat cucerirea romană, Gre- 
cia a continuat să sărăcească şi să se depopuleze. Chiar în Ate- 
na, activitatea economică s-a diminuat puternic după ce cetatea 
şi-a pierdut ultimele sale cleruhii şi după ce centrul de gravitate 
al lumii greceşti s-a deplasat spre marile metropole orientale. 
Pireul a încetat să mai fie principala piață a Mării Egee, acest 
lucru antrenînd declinul numeroaselor activități meşteşugăreşti. 
Din această stagnare generală rezultă o recrudescenţă a tensiu- 
nilor sociale care ajung, în unele regiuni, mai ales în Peloponez, 
la adevărate mişcări revoluţionare. În Sparta, revendicările 
populare îşi găsesc ecou pe lîngă regi reformatori ca Cleo- 
mene al III-lea, determinînd, prin reacţie, cetăţile reunite în 
sînul puternicei ligi aheene să solicite intervenţia regelui mace- 
donean Antigonos Doson, care restabileşte ordinea în Pelo- 
ponez, după ce l-a înfrînt pe Cleomene în 222. 

La acea dată şi în timp ce se profilează pericolul unei 
intervenţii romane în Mediterana Orientală, Grecia continentală 
se păseşte împărţită între trei puteri de importanță inegală. 
Nordul şi estul constituie domeniul unde monarhia macedo- 
neană îşi exercită autoritatea directă. Aceasta a cunoscut, în 
timpul lungii domnii a lui Antigonos Gonatas (276-239), o 
perioadă strălucită care va dăinui pînă la începutul secolului 
următor, odată cu domniile lui Demetrios II şi a lui Filip al 
V-lea. În centru, între Tesalia şi strîmtoarea Corintului, se în- 
tinde sfera de influenţă a ligii etoliene: o confederație cu insti- 
tuții foarte slabe, din care nici un membru nu visează la hege- 
monie, dar a cărei organizare a fost destul de puternică pentru a 
bara, în 278, drumul spre Delfi a invadatorilor celți. În sfîrşit, la 
sud, liga aheeană,ce reuneşte, cu excepţia Spartei, principalele 
oraşe ale Peloponezului. 

Nici una, nici alta dintre aceste două ligi nu este capabilă 
să se opună durabil puterii Antigonizilor. Totuşi, aceştia din 
urmă trebuie să țină cont de ele, tot aşa cum vor trebui să țină 
cont de ele romanii, cînd aceştia vor începe, la începutul seco- 
lului al II-lea, să se intereseze de provinciile occidentale ale 
Imperiului lui Alexandru. Cu toate astea, sînt foarte apropiate 
vremurile cînd, victorioasă asupra lui Filip al V-lea la Kynos- 
kefalai, Roma, prin consulul Flaminius, va proclama „libertatea 
grecilor“ (196), altfel spus, supunerea lor față de un stăpîn mai 
puţin tolerant cu autonomia lor decît fusese cuceritorul mace- 
donean şi succesorii săi Antigonizi. Era sfîrşitul unei istorii care 
durase mai puţin de patru secole şi care avea să lase Europei şi 
lumii o moştenire uriaşă. 


Capitolul 4 
CIVILIZAȚIA ELENICĂ 


N Civilizaţia greacă pe care Roma a transmis-o Europei s-a ela- 
borat pe parcursul unui mileniu. Panteonul grecilor este produsul 
unei lungi tradiţii, o sinteză între divinităţile preelinice şi zeii 
indo-europeni. Religia, antropomorfă, descrie viaţa zeilor ca ima- 
gine a celei a oamenilor. Un cult oficial este închinat zeilor cetă- 
ţii; credinţe şi rituri sînt celebrate în sînul familiei şi al fratriilor. 
În sanctuarele panelenice, grecii celebrează, prin jocuri şi con- 
cursuri, cîteva mari zeități. Începînd cu secolul al V-lea, zeitățile 
orientale devin obiectul unui cult mistic şi pasional. 


m În Grecia antică, ştiinţa şi filosofia sînt surori, iar „fizicienii“ 
caută o explicaţie globală a lumii. Cu sofiştii şi, mai ales, cu 
Socrate şi discipolii săi, Platon şi Aristotel, omul devine obiectul 
exclusiv al gîndirii filoso fice şi aceştia din urmă transmit Europei 
fundamentele gîndirii moderne. În schimb, în ciuda progreselor 
din domeniul astronomiei, al matematicilor sau al geografiei, 
avântul Ştiinţific nu cunoaşte aceeaşi vigoare. 


m În Ionia, odată cu poemele homerice, Europa se vede în faţa 
primelor capodopere literare. Prin urmare, Grecia va transmite 
civilizaţiei europene opere majore în materie «le poezie lirică, de 
teatru, cu Eschil, Sofocle şi Euripide, sau comediile lui Aristofan, 
sau de istorie cu Herodot şi Tucidide; elocvenţa şi retorica îşi 
găsesc magistrul în atenianul Demostene. 


Mm Dar, mai ales, sculptura şi arhitectura ilustrează cel mai bine 
civilizația greacă. Rezultat al unei lungi elaborări, ele ating 

apogeul la sfîrşitul secolului al VI-lea şi începutul secolului al 
V-lea. în Atena lui Pericle, unde, sub îndrumarea lui Fidias, o 
echipă de arhitecți şi de sculptori edifică admirabilul ansamblu 
monumental de pe Acropole, splendoare a unei arte care se va 
împlini în toată Grecia. În perioada elenistică, urbanismul cu- 
noaşte virsta sa de aur, în timp ce, alături de imitaţia operelor 
clasice, se dezvoltă în sculptură şi în pictură o artă violentă şi 
pătimaşă. 


= 


Civilizația „greacă“ propriu-zisă şi transformările pe care 
le suferă în perioada „elenistică“ ocupă o perioadă de aproape 
1000 de ani. Ce iluzoriu ar fi să o considerăm ca un dat imuabil 
şi omogen! Imensa moştenire culturală pe care Roma a pri- 
mit-o, asimilat-o, îmbogăţit-o şi apoi a transmis-o popoarelor 
din Imperiu, şi care formează una din primele matrici ale cul- 
turii şi identității noastre europene, s-a constituit în straturi 
succesive, de la apariția stilului protogeometric, la mijlocul 
secolului al XI-lea, şi pînă la cucerirea romană. Trebuie avută 
în vedere tocmai această realitate cînd vorbim despre RELIGIA 
greacă, GÎNDIREA greacă etc. Dacă am hotărît să tratăm des- 
pre aceste probleme, punînd accentul pe elementele constitutive 
ale culturii greceşti şi nu pe datele cronologice care marchează 
principalele etape din evoluţia sa, este pentru că, din perspec- 
tiva în care aşezăm această carte, această abordare ne permite 
să înțelegem mai bine faptul că modul nostru de a gîndi, de a 
crea, de a crede şi de a ne îndoi este într-o mare măsură tributar 
a ceea ce s-a întîmplat pe țărmurile Mediteranei orientale şi ale 
Egeei între sfîrşitul celui de-al doilea mileniu şi instalarea le- 
giunilor romane pe acest pămînt, unde s-a şlefuit nucleul ori- 
ginar al civilizaţiei europene. 


Zei, mituri şi practici religioase 
Panteonul grecilor, aşa cum apare în poemele homerice, nu 


s-a constituit într-o singură zi. El este produsul unei foarte lungi 
tradiții orale şi rezultatul unei lente asimilări a vechiului fond 

mediteranean şi cretan de către cuceritorii indo-europeni veniţi 
la începutul mileniului al II-lea. Aceştia din urmă au adus cu ei 
un patrimoniu spiritual foarte diferit de cel al locuitorilor Medi- 
teranei preelenice. Divinităţilor htoniene (ale pămîntului), pre- 
ponderenţei zeițelor asupra zeilor care caracterizează pe aceştia 
din urmă, ei le-au opus propria lor ierarhie, privilegiind divi- 
nitățile masculine şi onorînd zeii uranieni (ai cerului). Atunci 
s-au fixat şi vocabularul religios, şi primatul acordat lui Zeus, 
primul dintre zei, asimilabil lui Dyauh vedicul şi lui Jupiter la 
romani. Puțin cîte puţin, totuşi, are loc o contopire între pan- 
teonul invadatorilor nordici şi cel al populațiilor indigene, ajun- 
gîndu-se, în perioada miceniană (1600-1100), la un sincretism 
care va fi transmis, via secolele obscure ale „Evului Mediu 
grec“, Greciei arhaice, apoi clasice. Zei ai pămîntului şi ai 
cerului, zeități masculine şi feminine, totul se echilibrează în- 
tr-o sinteză care constituie una din trăsăturile majore ale religiei 
elenice primitive. 

Începînd cu această epocă, panteonul grec este deja consti- 
tuit ca o societate familială, punîndu-i alături pe Hera şi pe Zeus 
şi făcînd din acesta din urmă tatăl lui Dionysos. El evidenţiază, 
în egală măsură, faptul că structurile indo-europene nu prea au 
rezistat efectelor sincretismului. Faimoasa repartiție trifuncţio- 
nală pe care Georges Dumezil evidenţiind-o în cele mai multe 
dintre panteonurile indo-europene (baza concepţiilor religioase 
era fondată pe împărțirea activităților omeneşti în trei: reli- 
gioase, războinice şi legate de muncă)?? nu a lăsat multe urme 
în Grecia. Se mai constată, pe de altă parte, că majoritatea 
miturilor eroice sînt legate, cel mai adesea, de arta miceniană 
(Tezeu în Atena, Atrizii în Micene, Oedip în Teba etc.) şi sînt 
construite în jurul personajelor istorice reale. Deja în ajunul 
invaziilor doriene, trăsăturile majore ale religiei greceşti, inclu- 
siv credinţa într-o viaţă preafericită pentru „iniţiaţi“ — moştenită 
de la cretani — sînt astfel clar perceptibile. Însă sosirea dorie- 
nilor va modifica sensibil acest echilibru. Popor de războinici, 
care a rezervat femeii un loc cu totul secundar, dorienii vor 

imprima panteonului grec un caracter patriarhal mai puternic, 
privilegiind zeii (în primul rînd pe Zeus, care îşi ia atunci chipul 
definitiv) în dauna zeităților feminine, adesea înlocuie de pri- 
mii. Pe de altă parte, vor importa rituri de iniţiere legate de 
camaraderia războinică, care se vor perpetua în ţinutul dorian, 
în special la Sparta, dar care vor marca, de asemenea, şi prac- 
ticile educative ale tuturor grecilor. 

Printre inovațiile de la începutul primului mileniu, datorate 
nu atît invaziilor doriene, ci contactelor cu Orientul, menţionăm 
introducerea în Grecia a două divinități: Apollo, originar din 
Licia, şi Afrodita, o Astarte a fenicienilor, zeiță semită a dra- 
gostei şi a energiilor vitale. Primul se instalează între 1000 
şi 800, în dauna zeițelor creto-miceniene, în marile sanctuare 
care vor deveni centrele principale ale cultului său: Delos şi 
Delfi. Afrodita, probabil descoperită în Cipru, unde grecii îi 
vor plasa naşterea aureolată de mit, este introdusă mai întîi în 
Citera, unde este înălțat primul ei sanctuar, răspîndindu-se, 
curînd, în toată Grecia continentală şi insulară.34 

Marile capodopere poetice, Iliada şi Odiseea, cît şi Munci 
şi zile ale lui Hesiod şi mai ales Teogonia (cuvîntul semnifică 
povestirea naşterii şi înrudirii zeilor) ne permit să cunoaştem 
religia greacă în momentul în care iau sfîrşit secolele obscure. 
Este mai întîi o religie antropomorfică: zeii sînt imaginați avînd 
un aspect uman şi nu mai păstrează din figura zoomorfă sub 
care erau adorați într-un trecut îndepărtat decît atribute ori 
simboluri: bufnița pentru Atena, vulturul pentru Zeus, calul 
pentru Poseidon etc. Deja în epoca miceniană artiştii ştiau să 
traducă în limbaj plastic ideea unui zeu cu chip uman, după cum 
o dovedeşte, de exemplu, bronzul cipriot al lui Apollo, 4/a- 
siotas35. Odată cu Homer şi Hesiod, însă, au fost fixate aproape 
definitiv atît imaginile zeilor şi ale eroilor, cît şi miturile care 
se raportează la ei. Veritabil „catehism“, pe care un popor întreg 
a fost obişnuit să-l citească din copilărie şi din care s-au inspirat 
scriitori şi artişti ai epocilor ulterioare, epopeile acestor doi 
poeţi au contribuit esenţial la rafinarea mentalităţii şi eticii 

greceşti, fără a mai vorbi de imensa influență pe care au avut-o 
de-a lungul secolelor asupra civilizației ai cărei depozitari de 
astăzi sîntem noi, europenii. 

Tot prin intermediul lor s-a ordonat lumea divină şi au fost 
definite raporturile ei cu cea a muritorilor. La Homer, prima nu 
este decît oglinda celei de-a doua: Olimpul este plin de furii, 
meschinării, răniri în amorul propriu, mici răzbunări şi alte 
nimicnicii care agită existenţa de zi cu zi a oamenilor. Dimpo- 
trivă, autorul Teogoniei se străduie să reprezinte o ordine a 
universului în care zeii — începînd cu prea puternicul Zeus — 
s-au erijat în ordonatorii lumii. O lume în care muritorii au locul 
lor şi trebuie să rămînă acolo. Vai de cel care, precum titanul 
Prometeu, ar dori să-i sfideze pe zei! 

Din această teogonie şi din mitologia din care provine 
explicarea lumii, semnificația propriului lor destin, ideea pe 
care şi-o fac despre trecutul comun, eventual despre „salvarea“ 
eternă, grecii nu şi-au făcut niciodată articole de lege. Chiar 
dacă împart aceleaşi credințe, chiar dacă recunosc primatul lui 
Zeus, ei pot adora aceeaşi zei sub forme care variază la nesfîrşit, 
de la o regiune a Greciei la alta şi, mai ales, de la o cetate la 
alta, fiecare din aceste celule de bază ale civilizației greceşti, 
unde tradiția va fi încă tenace, avînd „patronul“ său divin (de 
unde numele de zeu „poliadic“) — Hera la Argos, Atena în 
cetatea Atenei, Artemis la Efes etc.; ele aveau ca sarcină bine 
definită de a asigura protecţia şi salvarea cetăţii. 

Cultul oficial al cărui obiect sînt, în numele statului, aceşti 
zei poliadici, nu este de altfel exclusivist față de divinitățile 
htoniene, alte culte practicate în aceleaşi cetăţi, precum cele 
închinate divităţilor htoniene, în special al lui Dionysos, Deme- 
tra, Kore, pe care poporul i-a preferat multă vreme celor dintîi. 
Religie, politică şi lupte sociale se vor găsi adesea antrenate, 
reformatorii şi tiranii avînd tendinţa, la sfîrşitul epocii arhaice, 
de a favoriza zeitățile htoniene, spre a-i mulțumi pe cei mulți. 
Este cazul tiranului Pisistrate, în secolul al VI-lea î.e.n., care a 
instituit la Atena Marile Dionisii (sărbători în onoarea zeului 

Dionysos), ca reacție împotriva unui stat aristocratic care negli- 
jase cultele htoniene. 

Perioada clasică este marcată, odată cu apogeul cetăţii, de 
avîntul acestei religii civice. La Atena, zeii şi eroii care au luptat 
alături de hopliţi se bucură de o fervoare nemăsurată. Penţru a o 
onora pe Atena, despre care legenda spune că ar fi răsădit măs- 
linul sacru pe Acropole, distrus de perşi, a fost edificat „marele 
templu“, numit adesea Parthenon pentru că adăposteşte statuia 
fecioarei (Parthenos), sărbătorile celebrate anual în onoarea sa 
avînd o strălucire care faceau din aceste Panatenee un eve- 
niment festiv a cărui aură se întinde în tot Imperiul, chiar în cea 
mai mare parte a lumii greceşti cu ocazia Marilor Panatenee 
(celebrate o dată la fiecare an cu un fast rar întîlnit). Încheind 
mai multe zile de festivități întrerupte de jocuri şi de exerciții 
de gimnastică, întreceri muzicale şi poetice, momentul esenţial 
al ceremoniei era procesiunea poporului pînă în vîrful colinei 
sacre şi ofranda închinată zeiţei, un peplos36, ţesut reprezentînd 
lupta zeilor împotriva giganților, simbolul victoriei ordinii asu- 
pra brutalităţii şi a haosului originar. 

Ceilalţi zei familiari ai atenienilor nu sînt nici ei uitaţi, 
acest lucru fiind o consecinţă a grijii pentru un echilibru religios 
— eurythmia — deja înrădăcinat pe vremea lui Pisistrate, dar care 
va deveni o trăsătură esenţială a epocii lui Pericle, în seco- 
lul al V-lea. Sînt celebrați Poseidon la Capul Sunion, Hefaistos 
la Atena, Nemesis la Ramnus3”. Ataşamentul persistent față de 
zeitățile htoniene se manifestă mai ales prin interesul purtat 
„celor două zeițe“, Demetra şi Kore, odată cu reconstrucția şi 
mărirea Telesterionului (sală de iniţiere) din Eleusis, distrus de 
soldaţii lui Darius, şi prin fastul sărbătorilor consacrate lui 
Dionysos. Acest zeu al energiilor vegetale, al sevei, al umidi- 
tăţii dătătoare de viață continuă să joace în secolul al V-lea un 
rolul esenţial pe care îl avea şi în epoca arhaică. Este onorat în 
tot cursul anului prin sărbători zgomotoase, exuberante, dezlăn- 
țuite, unindu-i pe oamenii satului şi ai oraşului în aceeaşi cele- 
brare a forţelor fecundității. Cea mai importantă are loc la sfîr- 

şitul iernii, în martie: este vorba de Marile Dionisii în care se 
succed concursuri ale băutorilor, procesiuni zgomotoase pig- 
mentate cu tot felul de cuvinte indecente şi reprezentări dra- 
matice. Din aceste sărbători, într-adevăr, s-a născut teatrul grec: 
tragedia („cîntarea ţapului“), născută dintr-un vechi rit de puri- 
ficare şi de recitare a episoadelor din viața zeului de către un 
cor cu un recitator, şi comedia („cîntecul comos-ului) din proce- 
siunea, bahică care are loc după recoltare şi în cursul căreia 
satirii schimbă tot felul de invective suburbane. 

Cultele poliade au avut o funcţie esenţială, aceea de a 
cimenta unirea tuturor cetățenilor, chiar a tuturor locuitorilor 
cetății. Sărbătorile constituiau, într-adevăr, pentru ei, momente 
esenţiale de convivialitate şi, în acelaşi timp, tot atîtea ocazii de 
a comunica cu zeii şi de a se întări în convingerea că exista o 
înlănţuire spirituală a lumii. Aspectul festiv o lua, adesea, îna- 
intea exigenţelor spirituale — multă vreme situate pe un plan 
secundar la greci — şi tempera fastul destul de rece al culte- 
lor poliade. 

În viaţa de zi cu zi, viaţa religioasă a grecilor era supusă 
unui număr imens de credinţe şi rituri care proveneau, ca şi 
religia civică, dintr-un grup organizat şi, în primul rînd, din 
sînul familiei. Se făceau sacrificii în fiecare zi în faţa vetrei, 
unde focul, întreținut în permanență, simboliza continuitatea 
celulei familiale şi protecţia permanentă a geniului locului. 
Tatăl de familie era înconjurat de ceilalți membri cînd acesta îşi 
ridica rugăciunea către „Zeus al casei“, al cărui sarcină era de a 
apăra vecinătatea casei. Toate momentele importante ale vieții 
familiale — naşterea (cu prezentarea nou-născutului şi accepta- 
rea de către tată în fața zeului locuinţei), căsătoria, decesul — 
erau asociate unui ritual domestic. 

Practici de cult aveau loc de asemenea, şi în alte comu- 
nități în care individul îşi ducea viaţa. Fratria, organizată în 
jurul cultelor comune, cu sărbători speciale, ca cea a Apatu- 
riilor38, în oraşele ioniene, tribul al cărui nume se trăgea în 
Atena de la cel al unui erou local (numit astfel „eponim“), şi 

chiar dema, unitate administrativă care, chiar dacă a fost insti- 
tuită mai târziu, şi-a avut sanctuarele şi cultele sale. Existau, în 
sfîrşit, divinităţi şi rituri de orice fel care însoțeau toate momen- 
tele vieţii: geniile bune ale cîmpurilor şi ale turmelor, ale fîn- 
tînilor şi izvoarelor etc., cît şi practici magice, superstiții, o 
credință naivă în cuvintele şi scrierile ghicitorilor şi ale altor 
făuritori de oracole, probînd la cea mai mare parte a grecilor o 
credulitate şi, cîteodată, un primitivism pe care nu-l aştepţi la 
acest popor care a inventat filosofia şi înțeleptele religii civice. 

Încă devreme, cultele poliade şi practicile religiei domes- 
tice au părut nesatisfăcătoare unui anumit număr de greci, mai 
exigenţi în materie de spiritualitate sau mai înspăimîntaţi decît 
contemporanii lor de nenorociri ori de moarte. Pentru a răs- 
punde aşteptărilor lor, s-au dezvoltat, încă din perioada arhaică, 
grupări religioase sau secte, al căror scop era de a asigura mem- 
brilor lor salvarea pe lumea cealaltă prin respectarea unor pre- 
cepte morale şi ale unor rituri diverse care vizau purificarea lor. 
Cele mai celebre atribuiau fondarea lor lui Orfeu. Se cunosc 
puţine lucruri despre activitatea lor şi se pare că au numărat 
printre inițiați mulţi şarlatani şi ghicitori. Dar unora dintre ele 
le datorăm faptul de a fi dezvoltat o tematică a „judecății de 
apoi“, a ascetismului şi a salvării — cu puternice influenţe asia- 
tice — care a supraviețuit dispariţiei orfismului şi a pregătit 
spiritele să primească mesajul religiilor revelate. 

Este aceeaşi situație şi în cazul misterelor, venite direct din 
tradiția creto-miceniană, identificînd inițiatul cu un copil divin 
născut dintr-o Mare Mamă, asigurîndu-şi astfel nemurirea. Cele 
mai celebre sînt acelea care legau cultul lui Dionysos de cel al 
celor două zeițe ale vegetației, Demetra şi Kore, onorate în mai 
multe sanctuare, dintre care cel mai frecventat era cel de la 
Eleusis, în Atica. La început un simplu cult agrar onorînd zeița 
recoltei şi a fertilităţii, cultul din Eleusis a devenit, odată cu 
introducerea mitului lui Kore — răpită de Pluto, zeu al infer- 
nului, şi redată mamei timp de şase luni în fiecare an — cele- 
brarea reînnoirii vieţii, apoi drumul parcurs de iniţiaţi (vreo 

7.000 pe an, oameni liberi ori sclavi, numai să fie greci) pentru 
a dobîndi cunoaşterea căii spre izbăvire. Ritualul, foarte com- 
plex, asocia elementele fertilității (prezentarea solemnă a unui 
spic de grîu) şi fecundității (manipularea de simulacre repre- 
zentînd organele sexuale ale celor două sexe), dramelor sacre 
exaltînd miturile fundamentale. 

Dacă cea mai mare parte a vieţii religioase avea loc în 
cadrul relativ strîmt al familiei şi al cetăţii, existau de multă 
vreme sanctuare şi culte panelenice, regrupînd în cîteva locuri 
importante — Delfi, Delos, Epidaur, Olimpia, Corint — pe toți 
grecii, indiferent de cetate, adoratori ai aceluiași zeu. Fiecare 
din aceste sanctuare era de fapt dominat de o cetate prepon- 
derentă: Atena la Delos, Sparta la Olimpia —, dar administrația 
lor ţinea de un consiliu în care era reprezentat fiecare dintre 
orașele asociate în amficționie??. În timpul perioadei arhaice, 
aceste amficţionii au jucat, se pare, un rol important prin arbi- 
trajele pe care a trebuit să le asigure între cetăți, dar, începînd 
cu secolul al VI-lea, legătura pe care ele o mențin între acestea 
era doar de ordin moral, grecii venind să comunice în sanctuarul 
aceluiaşi zeu şi găsind în această apartenență la o religie împăr- 
tăşită de toți un element de identitate comună. 

Mai multe din aceste sanctuare au jucat un rol deosebit de 
important prin panegirii, „adunările generale“, grupînd repre- 
zentanțţii întregii lumi elenice, în cursul cărora erau dedicate 
zeilor concursuri atletice sau artistice. O dată la fiecare patru 
ani, aveau loc astfel Jocurile Nemeene, în onoarea lui Zeus, la 
Nemeea, Jocurile Istmice la Corint, Jocurile Pitice la Delfi şi 
Jocurile Olimpice. Acestea din urmă aveau loc în Olimpia, 
orăşel din Peloponez, unde erau venerați Zeus şi Hera, de al 
căror sanctuar se ocupau eleenii (locuitori ai Elis-ului). După 
tradiție, în 776 î.e.n., au fost organizate pentru prima dată în 
acest loc jocuri panelenice, dar originea lor este, se pare, mult 
mai veche. Oricum ar fi, la sfîrşitul secolului al VI-lea, întreaga 
Grecie se întîlnea la Olimpia, unde concursurile erau, în esen- 
ță, încă, nişte celebrări religioase comemorînd foarte vechi 

ceremonii care vizau reînnoirea anului şi inițierea tinerilor în- 
tr-o clasă de vîrstă. Procesiuni, rugăciuni, sacrificii alternau cu 
probele „sportive“: curse de care, de cai, atletice, alergări ale 
războinicilor înarmaţi, pentatlon4 şi, pentru a sfirşi, „sporturi 
de luptă“ — box, lupte ori pancraţiu. 

Singura condiţie impusă concurenţilor era ca aceștia să fie 
eleni. Pe timpul duratei Jocurilor, precedată şi urmată de un 
răgaz necesar pentru venire şi plecare (o lună, apoi două şi trei 
luni), era proclamată „pacea olimpică“. Conflictele între cetăți 
nu înceţau totuşi, dar beligeranţii se înțelegeau să nu împiedice 
venirea atleților şi a celor ce asistau la aceste jocuri (se esti- 
mează la 40.000 numărul spectatorilor ce se puteau găsi pe 
stadion). Ştim astăzi cît de relativizată este noţiunea de „ideal 
olimpic“, ideal prețuit de Pierre de Coubertin, restauratorul 
Jocurilor la sfîrşitul secolului al XIX-lea e.n. Dacă este adevărat 
că, pînă la dispariţia Jocurilor antice (ele au fost suprimate de 
către împăratul Teodosie, în 393 e.n.), coroana de măslin a 
rămas unica recompensă a învingătorului, întîlnirea o dată la 
patru ani a lumii greceşti a cunoscut în timp o evoluție mergînd 
în sensul profesionalizării atleților şi al „politizării“ întîlnirilor. 
Campionii dobîndeau frecvent un renume care le permitea apoi 
să joace un rol de primă importanţă în cetatea lor. Unii oratori 
de renume puteau păsi aici ocazia de a dezvolta teme politice, 
precum Lisias, care îi invita pe greci să se unească împotriva 
tiranului Siracuzei. În sfîrşit, Jocurile Olimpice serveau drept 
pretext şi loc de întîlnire pentru diplomaţi în căutare de alianţe 
sau tratate. 

La Delfi, cu ocazia Jocurilor Pitice, aveau loc atît compe- 
tiții sportive cît şi concursuri de muzică şi de poezie. Acest 
sanctuar dedicat lui Apollo îşi datora celebritatea mai ales ora- 
colului pe care veneau să-l consulte particulari, reprezentanți ai 
cetăților grecești şi, uneori, suverani străini, care doreau răs- 
puns la proiectele lor politice sau personale. Zeul îşi exprima 
părerea prin intermediul Pitiei, preoteasa care încarna vechea 
zeitate htoniană, al cărei loc îl luase Apollo, dar pe care acesta 


ISTORIA EUROPEI 153 


şi-o asociase. Şezînd pe un trepied, poate în stare de transă, 
graţie fumigaţiei halucinogene, aceasta pronunța cuvinte inco- 
erente pe care clerul delfic le interpreta cu o extremă prudenţă, 
conservînd oracolului destulă obscuritate şi ambiguitate pentru 
a putea păstra, oricînd, credibilitatea zeului. Acest oracol este 
totuşi sensibil la presiunile exersate asupră-i de marile puteri ale 
momentului — perşii, în ajunul războaielor medice, Sparta, ime- 
diat după războiul peloponesiac, şi, mai tîrziu, Filip al Mace- 
doniei. Totuşi, i se recunoaşte acestui oracol că a contribuit la 
făurirea unei morale bazată pe înțelepciune şi măsură, radical 
deosebită de morala de tip oriental. Partea sa nu este deci, deloc 
neglijabilă în aria patrimoniul cultural şi spiritual ce va fi trans- 
mis, prin elenism, romanității şi civilizației occidentale. 

Ultima treime a secolului al V-lea vede dezvoltîndu-se în 
Grecia, amenințată de tulburările care însoțesc războiul pelo- 
ponesiac, o neliniște spirituală care nu va înceta să se afirme 
pînă la cucerirea macedoneană şi care îmbracă aspecte multiple 
şi contradictorii. De o parte, scepticismul copleşește numeroase 
spirite, zguduind credinţa în divinităţile poliade şi motivînd 
actele de impietate care, deşi au dat loc unor procese şi, adesea, 
unor condamnări severe, au tendinţa de a se înmulți. Chiar şi un 
autor atît de conservator precum Aristofan nu prepetă să veşte- 
jească, în comediile sale, lubricitatea unor zei. Pe de o parte, şi 
ca reacție împotriva acestei tendințe, se dezvoltă un misticism 
care nu mai este misticismul moderat de Eleusis, şi care traduce 
anxietate crescîndă a grecilor în fața mizeriei umane şi a morții. 
Printre beneficiarii divini ai acestei evoluţii a spiritelor, figu- 
rează zei precum Dionysos, a cărui influență asupra sufletelor 
nu încetează să crească, şi Asclepios, obscur erou epidaurian 
ridicat în rîndul zeilor şi devenit, în secolul al IV-lea, cu fiica sa 
Hygia, vindecătorul bolilor şi mizeriilor umane — un zeu filan- 
trop, al cărui renume a făcut, tîrziu, din Epidaur unul din prin- 
cipalele sanctuare panelenice. 

Însă zeii greci nu mai ajung să stingă setea de divin ce ca- 
racterizează societatea elenă în timpul acestei epoci 

zbuciumate. Începînd cu sfârşitul secolului al V-lea î.e.n., divi- 
nitățile orientale intră în forţă în Panteonul grecesc: zeița-mamă 
a frigienilor, Cybele, flancată de iubitul ei castrat Attis, apoi 
de acolitul ei Sabazios (identificat cu Dionysos), fenicianul 
Adonis, însoţit curînd de Astarte (care pare a fi un corespondent 
al Afroditei), egipteana Isis, Ammon, zeul libian al oazei Siwa 
etc. Aceste divinităţi noi pătrund în lumea elenică, prin marile 
porturi ale Greciei peninsulare şi, în primul rînd, prin Pireu, 
transportate de marinari, negustori ori de sclavii străini, fiind 
curînd celebrate în edificii publice. Zeii care pătrund cel mai 
repede şi care au cel mai mare succes sînt cei care pătimesc 
asemenea muritorilor cărora le asigură sănătatea şi izbăvirea. 

Acestă deschidere a panteonului clasic către divinitățile 
„umaniste“ se datorează şi liturghiilor pline de mai multă pasiu- 
ne decît cele ale tradiționalelor culte poliade. Ele stau mărturie 
a unui misticism tot mai pronunțat, care se exprimă, în egală 
măsură, în filosofie, odată cu progresul ascetismului, şi în ope- 
rele artiştilor, care, precum Scopas şi Praxiteles, introduc pate- 
ticul în reprezentările lumii divine. Perioada elenistică nu a 
făcut decît să accentueze aceste diverse tendințe. Nesfîrşitele 
războaie, înfrîngerile şi distrugerile suportate de cetăţile antice, 
apoi pierderea independenţei lor au sfîrşit prin a zgudui religia 
poliadică, timp în care, în statele monarhice ieşite din cuceririle 
lui Alexandru se dezvolta un cult al regelui, mai puţin exagerat, 
este adevărat, la Antigonizi, decît în regatele lagid şi seleucid, 
unde a avut loc un autentic amalgam între credinţa elenică în 
virtuțile omului providenţial şi tradiţiile orientale care făceau 
din suveran un fiu de zeu şi chiar un zeu. 

Scoasă din cadrul strîmt al cetăţii, pietatea greacă s-a ori- 
entat spre zeități universale şi, în acelaşi timp, mai accesibile şi 
compătimitoare decît erau Olimpienii epocii clasice. În pan- 
teonul elenic, Dionysos a cîştigat din nou teren asupra rivalilor 
săi uranieni iar Asclepios şi-a sporit considerabil rolul. Zeus şi 
l-a conservat pe al său, dar este onorat, din ce în ce mai mult, ca 
stăpîn al Universului. S-a generalizat, însă, ataşamentul față de 

divinităţile orientale. Peste tot s-au ridicat temple şi capele 
închinate lui Isis şi Osiris, lui Cybele, Astarte, cît şi noilor 
veniţi — Baalinii?!, fenicieni şi asirieni, frecvent identificați cu 
Zeus, sau Serapis, egipteanul, născut din contopirea Osiris - 
Apis din Memfis şi triada greacă Zeus - Hades - Asclepios. 

Tot în această perioadă se dezvoltă magia, astrologia, her- 
metismul, cu alte cuvinte speculaţiile (aşezate sub patronajul 
zeului Hermes) care înțeleg, să-i pună pe oameni şi destinele lor 
în legătură cu zeii şi cu astrele. Dar ceea ce caracterizează cel 
mai mult religia elenistică este noua fervoare care îi animă pe 
adepții ei şi dorinţa lor de a se grupa pentru a adora acelaşi zeu 
în organizații frăţeşti, prin care aceştia încearcă să scape de 
angoasă şi de izolare. Aceste asociaţii — fhiasoi sau eranoi — 
grupează bărbaţi şi femei de orice vîrstă şi condiţii sociale, deci 
Şi sclavii, şi stau mărturie a profundelor transformări ale men- 
talităților ce însoțesc decăderea cetăţii şi slăbirea religiei polia- 
dice. Deoarece cultul monarhic s-a dovedit incapabil să o înlo- 
cuiască, fiecare se simte liber să onoreze zeul preferat. Religia 
tinde astfel să devină, în acelaşi timp, individuală şi universală. 
Paradoxal, integrarea în panteonul grec a tot mai multe divi- 
nități străine, departe de a întări la credincioşi tendințele polite- 
iste, îi împinge pe mulţi dintre să adore un zeu, zeul unic, 
considerat ca singurul zeu adevărat. O evoluţie asemănătoare, 
perceptibilă şi în Roma de după războaiele punice, pregăteşte 
spiritele occidentale în a primi, la sfîrşitul mileniului şi înce- 
putul celui următor, mesajul iudeo-creştin. 


„Fizicieni“ şi gînditori 


Filosofia şi ştiinţa, în sensul pe care îl dăm noi astăzi 
acestor cuvinte, s-au născut în partea orientală a Greciei, mai 
bine spus în Ionia, în secolul al VI-lea. Civilizaţiile orientale 
anterioare strînseseră de multă vreme materialele constitutive, 
Ionia fiind mai bine aşezată decît celelalte regiuni ale lumii 

greceşti pentru a primi şi a fructifica aceste cunoştinţe. Un om 
ca Thales din Milet, matematician, astronom şi filosof al naturii 
— grecii îi spuneau „fizicianul“ —, care a trăit în prima jumătate 
a secolului al VI-lea, a luat, se pare, cunoştinţă, în timpul călă- 
toriei sale în Egipt şi cu ocazia șederii sale în Lidia, de astro- 
nomia şi de calculele preoților mesopotamieni. În acest dome- 
niu, ca şi în altele, grecii au împrumutat multe din Orient. Dar 
împrumuturile lor formează materialul brut. Geniul lor a fost să 
organizeze, pentru prima dată, printr-un efort logic, cunoştinţele 
empirice ale înaintaşilor în ştiinţă abstractă şi în gîndire spe- 
culativă. Este cazul, de exemplu, a aritmeticii lui Pitagora: din 
ceea ce la egipteni nu era decît un ansamblu de reţete negus- 
toreşti, fixate în scopuri utilitare, acesta din urină a ştiut, pentru 
prima dată, să redea elementele unei ştiinţe demonstrative. 

Primii „fizicieni“ s-au străduit să descopere în mod raţio- 
nal principiile naturii, „filosofia“ nedistingîndu-se încă de „şti- 
ință“. Şi în acest caz, grecii nu plecau de la zero. Înaintea lor, 
orientalii concepuseră „cosmogonii“ — sisteme explicative ale 
apariției lumii. Toate plecau de la un element primordial care, 
pentru ele, se identificau cu o zeitate. Meritul ionienilor a fost 
să se ridice deasupra acestei explicaţii religioase şi să o înlo- 
cuiască cu un demers strict rațional, chiar dacă nu era vorba 
decît de un raționament care biîjbiia încă. Thales căuta prin- 
cipiul lucrurilor în apă, alți doi milesieni, Anaximene şi Anaxi- 
mandru, îl căutau în aer şi, respectiv, în infinit (pentru el, o 
materie nedeterminată), iar Heraclit din Efes, în foc.42 Cel din 
urmă scrie: „Această lume, aceeaşi pentru toți, n-a făurit-o nici 
vreunul din zei, nici vreunul din oameni. Ea a fost întotdeauna, 
este şi va fi un foc veşnic viu, care după măsură se aprinde şi 
după măsură se stinge“4. 

Cu Heraclit, a cărui existență acoperă a doua jumătate a 
secolului al VI-lea şi primele două decenii ale secolului al 
V-lea, demersul filosofic face un alt pas important, introducînd 
în explicarea penezei lumii ideea de devenire şi de luptă crea- 
toare. Fiecare lucru, explică el, se converteşte în contrariul său: 

frigul devine cald, ziua devine noapte, ceea ce-i mare se micşo- 
rează, ce-i mic creşte. Lupta contrariilor şi unitatea lor funda- 
mentală stau la temelia oricărui lucru. Idee a cărei posteritate 
este imensă şi dă naştere, se poate spune, dialecticii. Doctrina 
sa se opune celei a eleatului Parmenide, pentru care, dimpo- 
trivă, fiinţa — pe care el o opune nefiinţei — este eternă, imobilă, 
unitară şi continuă; Zenon, discipolul său, va apăra aceste idei 
prin argumente sau „paradoxuri“ (nişte demonstraţii prin redu- 
cere la absurd) rămase celebre şi care trebuie să fie interpretate 
ca o critică a şcolii pitagoreice. Înaintea lor, Xenofan din Colo- 
fon, fondatorul Şcolii din Eleea, critic al antromorfismului di- 
vin şi al „minciunilor lui Homer“, s-a străduit şi el să demons- 
treze că fondul lucrurilor era unitatea imobilă, extrăgînd din 
aceste premise o teologie a unui zeu unic şi impersonal, foarte 
avansată pentru vremea sa.44 

Unui filosof din Grecia Magna, Empedocle din Agrigent, 
îi datorăm faptul de a fi presimţit noţiunile de evoluţie şi de 
selecţie, pe care le vor redescoperi marii naturalişti europeni ai 
secolului al XIX-lea. El va face sinteza între tezele lui Heraclit 
şi cele ale filosofilor Şcolii din Eleea, afirmînd, pe de o parte, 
că elementele sînt imuabile — el este primul care a enunțat teoria 
celor patru elemente: apa, aerul, focul, pămîntul — şi, pe de altă 
parte, că toate combinaţiile dintre ele sînt în permanentă trans- 
formare.45 

Pitagora ocupă un loc deosebit în filosofia greacă din epo- 
ca arhaică. Şi el este un grec din Orient: s-a născut în Samos, în 
prima jumătate a secolului al VI-lea, şi a fost în contact cu Asia 
prin gîndirea şi ştiinţa milesienilor. Dar a emigrat în Grecia 
Magna, la Crotona, şi, în această parte a lumii elenice, gîndirea 
sa şi predica au făcut cei mai mulți adepți. Pitagora nu este, 
într-adevăr, numai un „fizician“ şi un om de ştiinţă, căruia 
matematicile îi datorează cîteva invenţii majore (teorema ipo- 
tenuzei şi tabla înmulţirii). Filosofia naturii este la el puternic 
impregnată de relipiozitate şi dacă matematismul sistematic — 
pentru el „totul fiind număr“, de la configuraţiile astrale la 

armonia unei lire, trecînd şi prin instituţiile cetăţii — a contribuit 
din plin la formarea raționalismului european, nu este mai puţin 
adevărat că, prin mistica numerelor, stă alături de filosofii ezo- 
terici, de marii mistici ai secolului al VI-lea î.e.n. şi de magie. 
Mişcarea căreia i-a dat numele ţine, totodată, de eterie, adică de 
ordinea politico-militară, adunînd cetățeni disciplinaţi şi for- 
maţi pentru a apăra patria, şi de secta care practica ascetismul şi 
purificările. Influenţa acestei comunităţi va fi considerabilă la 
Crotona, Sybaris, cetatea rivală, şi în alte oraşe ale Greciei Mari 
— Syracuza, Metaponte, Tarentul etc., împînzindu-se sub dife- 
rite forme în celelalte regiuni ale lumii greceşti, posteritatea sa 
va fi imensă apoi în spaţiul acoperit de romanitate.46 

Demersul intelectual al pînditorilor ionieni ai secolu- 
lui al VI-lea, vizînd să caute o explicaţie globală a lumii, con- 
tinuă în „secolul lui Pericle“ sub forme mai elaborate. Anaxa- 
gora din Clazomene, un ionian exilat la Atena, unde i se va 
intenta un proces pentru că a afirmat că soarele este o masă 
incandescentă, rezumă materia la un număr infinit de particule 
elementare asemănătoare, al căror amestec dă naştere corpurilor 
deasupra cărora domneşte inteligenţa (nous), ordonatoare a 
haosului originar. Leucipp, un elev al lui Zenon din Eleea, şi 
discipolul său Democrit din Abdera (în Tracia), a cărui doctrină 
o cunoaştem din relatarea făcută de Aristotel, elaborează o 
cosmogonie materialistă şi mecanicistă foarte modernă. Pentru 
Democrit, natura este compusă din particule materiale indivi- 
zibile şi imuabile, afomii, mereu în mişcare şi care, în diverse 
combinaţii, formează diferite corpuri. Sufletul însuşi este făcut 
din atomi subtili, ca şi zeii, iar cunoaşterea senzorială pe care o 
avem despre obiecte este datorată emisiei de către acestea din 
urmă a unor substanţe foarte fine care acționează asupra sim- 
țurilor. Ne dăm seama prea bine ce destin strălucit îi era destinat 
acestei filosofii raţionaliste şi materialiste.4 

Încrederea pe care grecii au avut-o în rațiunea umană şi 
pretenția lor de a şti şi explica totul nu erau, totuşi, pe măsura 
relativelor lor cunoştinţe ştiinţifice. Astfel încît cosmogoniile 

lor trebuiau mereu să recurgă la imaginar, dacă nu la mituri, şi 
sînt puţine domenii unde speculaţiile „fizicienilor“ să nu depă- 
şească ştiinţa adevărată. Singurele care au scăpat acestei „gripe“ 
a spiritului au fost matematicile şi medicina, ilustrate, mai ales, 
de Hipocrate din Cos. Fără îndoială, acest adept al cultului lui 
Asclepios făcea să intervină în teoria sa despre medicină entități 
pur imaginare („umorile“), dar a aplicat şi principiile unei ob- 
servaţii raționale, punînd, prin lucrările sale, bazele medicinii 
clinice. Posteritatea sa a fost considerabilă, atît din punct de 
vedere strict medical cît şi prin importanţa eticii sale profe- 
sionale: a fixat, într-adevăr, datoriile practicienilor în faimosul 
jurămînt pe care-l depun astăzi toți cei ce aspiră să exerseze arta 
vindecării. 

În faţa a ceea ce putea să apară ca un blocaj, dacă nu al 
rațiunii, cel puţin al marilor sisteme de explicare a lumii, apa- 
riția „sofiştilor““ poate fi considerată o adevărată revoluţie. Isto- 
rici germani nu au ezitat să folosească cuvîntul Aufklărung, 
utilizat, în general, pentru a numi mişcarea Luminilor din seco- 
lul al XVIII-lea pentru a-i desemna pe sofişti. Totuşi, această 
etichetă pe care şi-o aplicau lor înşişi — sophos se poate traduce 
prin savant sau înțelept, sau să spunem „om de ştiinţă“ — nu a 
întîrziat să îmbrace o conotaţie negativă, proasta lor reputație 
fiind datorată, în parte, condamnării lor, din diverse motive, 
de către cei doi inspiratori ai gîndirii occidentale: Platon şi 
Aristotel. 

Este adevărat că sofiştii, precum un Protagoras din Ab- 
dera — cel care a fost prietenul lui Euripide şi al lui Pericle —, 
Georgias din Leontinoi, Prodicos din Cos ori Hippias din Elis, 
i-au şocat pe oamenii vremii lor prin îndrăzneală şi noncon- 
formism. Li se reproşa că ajung să cîştige enorm din învățătura 
transmisă, transformînd o activitate pînă atunci dezinteresată 
într-un demers comercial rezervat tinerilor luminaţi, că ignoră 
distracţia dintre bine şi rău, că judecă acţiunile oamenilor în 
funcţie de folosul pe care îl procură, că-i împinge pe discipoli 

să nu vadă în fața lor decît succesul, pe scurt, că privilegiază 
eficienţa şi forma în dauna ştiinţei reale şi a căutării adevărului. 
Or, sofiştii erau ceea ce noi numim de un secol „inte- 
lectuali“: profesionişti ai cuvîntului şi ai scrisului care, fără a 
neglija profiturile pe care le aducea arta lor — cei mai mulți 
dintre ei aparțineau clasei de mijloc şi nu este deloc surprinzător 
că au dat de detractorii cei mai virulenţi printre campionii idea- 
lului aristocratic —, se situau la marginea ideologiei dominante. 
Astăzi nu mai vedem în ei doar nişte simpli jongleri de idei, ci 
gînditori revoluționari, care au concurat din plin la difuzarea 
culturii în societatea timpului lor şi care au introdus în filosofia 
Şi Ştiinţa elenică spiritul critic şi respingerea dogmatismului. 
Cuvîntul-cheie al gîndirii sofistice a fost pronunţat de Pro- 
tagoras din Abdera cînd a scris: „Omul este măsura tuturor 
lucrurilor“. Aceasta înseamnă a pune subiectivismul în miezul 
reflexiei filosofice; însemnă a nega că poate să existe o cunoaş- 
tere obiectivă a lucrurilor. Consecințele erau imense de îndată 
ce devenea imposibil să afirmi sau să infirmi existența zeilor, 
să consideri legea, deci echilibrul cetăţii, ca imuabilă şi, la 
adăpost de variabilele umane, să supui conduita oamenilor unor 
imperative transcendente, provenind dintr-un adevăr şi un bine 
absolute etc. Dar, în egală măsură, înseamnă să pui bazele unei 
noi ordini sociale, ale unei ordini în care, pentru a cunoaşte cum 
să acționeze, omul nu se putea sprijini decît pe sine însuşi. 
Învățătura lui Socrate, a cărui moarte tragică (399) coin- 
cide cu sfîrşitul hegemoniei ateniene, se situează în acelaşi 
curent umanist şi critic cu cel al sofiştilor — Aristofan în Norii 
face din el cel mai prost reprezentant al Şcolii —, dar este şi în 
radicală opoziţie cu ei. Ca şi sofiştii, el refuză să elaboreze 
speculaţii despre materie şi despre forma lumii. Ca şi ei, se vrea 
duşmanul dogmatismului şi face din om obiectul exclusiv al 
filosofiei sale. Dar nu împărtăşeşte nici felul lor de a trăi, nici 
scepticismul lor, nici metodele lor. Atenian de viță şi cetățean 
modest, nu caută auditorii bogaţi, ci se mulţumeşte să parcurgă 
străzile şi piețele oraşului, punînd întrebări trecătorilor, indi- 

ferent de vîrstă şi condiție socială, doar în scopul de a le trezi 
conştiinţa şi de a-i convinge de superficialitatea a ceea ce ştiu. 
Nu ezită nici să condamne superstițiile, nici să-şi bată joc de 
ceea ce i se pare nelalocul lui în instituţiile cetății (de exemplu 
tragerea la sorți a magistraturilor), dar respectă religia tradi- 
țională şi, victimă a unei sentinţe nedrepte — a fost acuzat de a 
fi corupt tineretul —, refuză evadarea şi preferă să bea cucută 
decît să încalce legile cetăţii. 

Din acest personaj enigmatic, pe care îl cunoaştem indi- 
rect, prin Xenofon, Platon şi Aristotel, istoricul care se ocupă 
de cultura şi de identitatea Europei va reţine, în special, metoda 
Şi etica sa: metoda, avînd la bază dialogul cu fiecare, dialog 
unde îşi dădeau mîna „ironia“ şi „maieutica“, adică interogaţia 
sub forma falsei necunoaşteri şi descoperirea a ceea ce este 
latent în spiritul interlocutorului (el face din adagiul delfic 
„Cunoaşte-te prin tine însuţi“ suportul gîndirii sale); etica opu- 
ne noțiunile de datorie şi justiție simplei utilităţi sociale pre- 
dicate de sofişti,şi spune că la baza fericirii oamenilor stă virtu- 
tea luminată de rațiune. lată cît de mult datorează umanismul 
occidental acestui om simplu, a cărui învățătură a străbătut mai 
mult de două milenii, fără ca el să fi lăsat măcar o operă scrisă! 

De la Socrate derivă toată filosofia greacă a secolu- 
lui al IV-lea. Putem vorbi astfel de cîteva şcoli secundare: cea 
din Megara, fondată de Euclid, care combină ideile socratice cu 
cele ale Şcolii din Eleea, dar care cade în tot felul de sofisme 
abstracte, de unde şi numele de eristică (dispută, discuţie în 
contradictoriu) care i-a fost dat; cele din Elis şi Eretria, ai căror 
maeştri vor fi Fedon şi, mai tîrziu, Menedem; cea din Cirene 
care, cu Aristip, fondează fericirea pe căutarea unei plăceri 
alese cu discernămînt rațional (este anunţată astfel şcoala epi- 
curiană). Mai importantă este şcoala „cinică“ 48, de la numele 
gimnaziului atenian de pe locul numit Kynosarges, unde aceasta 
se reunea în jurul lui Antistene. Acesta din urmă transmite 
discipolilor săi o morală a detașării şi a nesocotirii bunurilor 
care-l îndepărtează pe om de natură. Împinsă la extrem, ea 


162 SERGE BERSTEIN, PIERRE MILZA 


sfirşeşte cu Diogene, care trăia aproape gol într-un butoi, şi care 
a inventat, odată cu vocabula cosmopolites (cetăţean al lumii), 
o noțiune revoluţionară, care valorizează omul în armonie cu 
natura, depăşind clivajele sociale şi granițele cetăţii. 

Două nume ilustrează, mai ales, posteritatea socratică: cel 
al lui Platon, fondator la porţile Atenei — în grădina eroului 
Academos, de unde numele său de Academie — al unei Şcoli de 
filosofie onorînd Muzele, şi cel al lui Aristotel, elevul său, 
preceptorul lui Alexandru şi maestrul Lyceumului (şcoala fiind 
instalată în pădurea sacră a lui Apollo Lycaios). Şi unul şi 
celălalt sînt filosofi străluciți, a căror posteritate cuprinde şi ea 
mai mult de 2.000 de ani de istorie europeană. Platon este pri- 
mul grec a cărui operă ne-a fost transmisă sub o formă integrală. 
Discipol al lui Heraclit, înainte de a urma învățătura lui Socrate, 
acest fiu dintr-o familie respectabilă s-a îndreptat, la început, 
spre partida aristocratică (număra două rude printre cei „30 de 
tirani““ care guvernau Atena în 404), de la care spera că va 
redresa cetatea lovită de ultimele dezastre. Raliat democraţiei, 
după ce aceasta a fost restabilită de Trasibul în 403, s-a înde- 
părtat de politica activă în urma morţii lui Socrate şi a întreprins 
lungi călătorii în lumea mediteraneană, vizitînd Egiptul, Cire- 
naica şi, mai ales, Grecia Magna. În Sicilia, a încercat de 3 ori 
(în 389, 367 şi 361), mai întîi pe lîngă Dionysos cel Bătrîn, apoi 
pe lîngă fiul său, Dionysos cel Tînăr, să instaureze în Syracuza 
o guvernare conform idealului său politic şi pe care ar fi con- 
dus-o un tiran-filosof. 

Fondată după întoarcerea sa în Atena în 387, la periferia 
oraşului, Academia a avut ca primă funcţie formarea, pe baze 
raționale, a oamenilor de stat de care avea nevoie cetatea pentru 
a restaura puterea şi rolul ei internaţional. Ea a avut un imens 
succes, primind mulți tineri îndrăgostiţi de ştiinţă şi de înțelep- 
ciune din toate colțurile lumii preceşti şi inspirînd numeroase 
constituţii „platoniciene“. Ea va supravieţui 1000 de ani fon- 
datorului ei, Şcoala nefiind închisă decît în 529 e.n., printr-un 
edict al împăratului Iustinian. 

Extrema bogăţie a gîndirii platoniciene, varietatea şi pro- 
funzimea ei nu pot fi rezumate aici. Vom reţine numai forma — 
o serie de dialoguri prupate în nouă tetralogii (clasament arti- 
ficial operat pe vremea lui Tiberius de către gramaticianul Tra- 
silos) —, metoda, împrumutată de la Socrate și care dă naştere 
dialecticii, sinteza operată între cele două curente ale gîndirii 
greceşti — raționalismul (Parmenide, Socrate etc.) şi spiritua- 
lismul inspirat de pitagorismul religios şi de doctrinele orfice. 
Din această sinteză provin temele magice ale platonismului: 
teoria Ideilor, care sînt realitatea absolută şi imuabilă, pentru 
care lumea sensibilă nu este decît o reflectare degradată, şi care 
pot fi percepute cu ajutorul dialecticii; reamintirea ca sursă a 
cunoaşterii, prioritatea dată inteligenţei intuitive (care, singură, 
ajunge la unitatea absolută a Ideii) asupra inteligenței dis- 
cursive; înrudirea sufletului cu divinul, pe care Platon îşi fun- 
damentează certitudinea despre nemurirea sufletului etc. Aceste 
teze conduc spre o viziune asupra universului şi a existenţei, 
viziune care presupune intervenţia unui Demiurg care con- 
templă un model inteligibil şi imuabil, o organizare ideală şi 
armonioasă a cărei reflectare în materie se străduieşte să o rea- 
lizeze. Ele fondează, de asemenea, etica platoniciană — aspirația 
către transcendență, elanul spre ceea ce e pur, incoruptibil şi 
veşnic — şi concepția sa despre organizarea cetăţii, Statul-model 
fiind pentru Platon acel stat capabil de a-i face pe oameni mai 
buni şi de a realiza armonia socială, obținută prin perfecțiunea 
morală a cetăţenilor ei. 

S-a glosat multă vreme pe marginea gîndirii politice a 
autorului Republicii, luînd drept argument nenumărate pres- 
cripții formulate de filosof în scopul de a conduce toate acti- 
vitățile cetăţii, de la reglementarea nașterilor la controlul artelor 
şi a reprezentațiilor dramatice, trecînd prin distribuirea bogă- 
țiilor şi funcţionarea justiţiei. S-a vrut să se vadă, uneori, în el 
precursorul totalitarismului modern, ceea ce reprezintă o lectură 
puţin cam inconsistentă a ceea ce el a scris, mai ales la o vîrstă 
înaintată (Legile). Trezit din multele sale iluzii, Platon dezvoltă 

aici, de fapt, ideea că în absenţa unui guvern ideal, scopul 
statului este de a stabili o ordine în care fiecare cetățean să 
poată avea parte de o existență dreaptă şi înțeleaptă, unde să-i 
fie asipurată libertatea. Constituţia sa, pe care o vrea diferită atît 
de modelul militar spartan cît şi de imperialismul atenian, este 
un amestec de monarhie şi democraţie şi nu are ca scop puterea 
Statului, ci dreptatea şi ceea ce autorul Politicii numeşte pro- 
gresul şi morala libertăţii. 

Mai importantă poate pentru formarea gîndirii şi civili- 
zaţiei europene este opera lui Aristotel. Născut în Macedonia, 
dar fixat în Atena unde a urmat timp de 20 de ani învățătura lui 
Platon şi unde a fondat, mai tîrziu, Şcoala Lyceumului, acest 
prieten al macedonenilor (tatăl său era medicul regelui Amyntas 
II şi el însuşi preceptor al lui Alexandru cel Mare) a îmbrățişat 
aproape toată ştiinţa timpului său înainte de a elabora o teorie a 
cunoaşterii total nouă. Plecînd de la teoria Ideilor formulată de 
maestrul său, Aristotel critică distincţia pe care acesta o ope- 
rează între „lumea inteligibilă“ şi lumea sensibilă, elaborînd o 
definiție a conceptului care nu mai este metafizică, ci logică. 
Pentru el, ideile nu trebuie separate de lucrurile singulare şi 
sensibile, în sensul că ele se realizează în materie, tinzînd spre 
o formă perfectă, după cum aceasta răspunde mai bine sau nu 
unei cauze finale. 

Deci, plecînd de la această idee concretă, Aristotel înțelege 
să inducă un raționament riguros, care îi va permite să se ridice, 
din aproape în aproape, pînă la cea mai înaltă abstracţiune, şi nu 
cum voia Platon, făcînd din intuiţie şi din dragoste instrumen- 
tele principale ale drumului spre adevăr. Din această dezidea- 
lizare a cunoaşterii decurg atît metoda gîndirii fondate pe in- 
ducţie şi generalizare („nu există decît ştiinţa generalului“) 
plecînd de la o recenzare cît mai completă şi un clasament 
riguros al faptelor, cît şi etica sa foarte pragmatică, care indică 
omului calea spre fericire în realizarea naturii sale. 

Paradoxul epocii clasice greceşti ţine de faptul că mulțimii 
de speculaţii filosofice — ajungînd cu Platon şi Aristotel la 

elaborarea unor adevărate „sisteme“, cuprinzînd o metafizică, o 
teorie a cunoaşterii, o morală şi o filosofie politică — nu i-a 
răspuns o egală dezvoltare a ştiinţelor. Am văzut că, mai puțin 
matematicile şi medicina, ştiinţele mai degrabă au stagnat în 
această perioadă, în timp ce, dimpotrivă, ele au cunoscut un 
remarcabil avînt în lumea elenistică. Este adevărat că, în gene- 
ral, progresele cele mai spectaculoase au avut loc în zonele 
extraeuropene ale fostului Imperiu macedonean şi mai ales în 
Alexandria, dar acestea au fost rodul unor personalități de limbă 
şi cultură greacă, şi, cel mai adesea, tot grecii au asigurat difu- 
ziunea acestora în ansamblul lumii mediteraneene. Aşa încît, 
dacă civilizațiile Orientului antic, de exemplu în domeniul as- 
tronomiei, lucrările şi sintezele realizate în timpul celor două 
secole care preced cucerirea romană — de departe perioada cea 
mai productivă a întregii Antichităţi în materie de ştiinţă — sînt 
opera unor oameni depinzînd, într-un fel sau altul, de elenism. 
Astronomia a beneficiat, în acelaşi timp, de moştenirea 
babiloniană şi de perfecționarea unor instrumente de măsură 
precum clepsidra cu apă, astrobalul, dioptrul. Lucrările cele mai 
importante au fost în acest domeniu cele ale lui Hiparc, născut 
la Niceea în Bitinia, dar a cărui carieră ştiinţifică s-a desfăşurat 
în special în Rodos în secolul al II-lea. Lui i se datorează me- 
ritul de a fi stabilit primul catalog adevărat al stelelor, atribuind 
fiecăreia o mărime determinată în funcție de luminozitate, şi de 
a fi introdus în Grecia împărţirea cercului în grade, minute şi 
secunde, împărțire de mult cunoscută în Babilon. A descoperit 
şi mişcarea retrogradă a punctelor echinocţiale, dar, ca ma- 
joritatea astronomilor şi filosofilor din vremea sa, a refuzat 
sistemul heliocentric enunțat de Aristarc din Samos în seco- 
lul al III-lea şi de Seleucos din Babilon în veacul următor. 
Matematicile au făcut progrese spectaculoase cu Euclid 
din Alexandria, ale cărui Elemente au constituit pînă la o dată 
relativ recentă baza cuoştințelor şi a raționamentelor geome- 
trice, şi mai ales odată cu siracuzanul Arhimede, matemati- 
cian şi fizician din secolul al III-lea, căruia ştiinţa îi datorează 

descoperiri precum principiul calculului infinitesimal şi al greu- 
tății specifice a corpurilor. Ajutate de contactele cu zonele 
exotice, ştiinţele naturale au progresat, de asemenea, antrenînd 
cu ele medicina şi chirurgia. La Alexandria, anatomiştii au 
îndrăznit să disece cadavre şi chiar, se pare, criminali vii. Hero- 
filos (născut în Bitinia, pe la 335) a putut astfel să descopere 
diversele părți ale ochiului şi ficatului, să constate că pulsul este 
sincron cu bătăile inimii şi, mai ales, să stabilească cu 2.000 de 
ani înaintea lui Harvey că arterele transportă nu aer, cum se 
credea pînă atunci, ci sîngele expulzat de mușchiul cardiac. 
Rivalul său, Erasistrate, a distins în rețeaua nervoasă nervi 
motori şi nervi senzitivi. Aceste proprese în cunoaşterea cor- 
pului uman nu au modificat fundamental practica medicală 
moştenită de la Hipocrate și Şcoala sa. Chirurgia şi farma- 
cologia au cunoscut, sigur, o anumită dezvoltare, dar numeroşi 
erau pacienții care, în fața stagnării ştiinţei medicale, preferau 
să recurgă la magie ori să aştepte miracolele pe care zeii vin- 
decători aveau reputaţia de a le realiza, fie că era vorba de zeul 
grec Asclepios, fie de epiptenii Serapis şi Amenhotep. 

Geografia a beneficiat de progresele navigaţie şi de lăr- 
girea spaţiului parcurs de greci în urma cuceririlor lui Ale- 
xandru. Navigatorul Pytheas din Masrsilia a dat, în Descrierea 
Oceanului şi în Periplu, relaţii despre unele călătorii care l-au 
condus, poate, pînă la gurile Vistulei. De asemenea, a măsurat 
distanța pînă la soare, în perioada solstițiului de vară, şi, mai 
ales, legătura care există între maree şi fazele lunii. Instalat în 
Atena, apoi în Alexandria, unde a condus la începutul secolu- 
lui al II-lea faimoasa bibliotecă, Eratostene din Cirene a fost 
prima persoană care a evaluat exact lungimea circumferinței 
Pămîntului. De asemenea, a stabilit cu un sistem de coordonate 
matematice o hartă generală pentru oikoumene, adică a „lumii 
locuite“, deja relativ valabilă pentru coastele mediteraneene şi 
ale Orientului Apropiat. 

Perioada elenistică a consacrat desprinderea legăturii 
care unea încă de la primele tatonări ale gîndirii greceşti filo- 

sofia şi ştiinţa. În timp ce aceasta își cîştiga totala independență 
intelectuală, prima suporta noi mutații, care răspundeau noilor 
nevoi ale societăților, ele însele transformate de nesfîrşitele 
războaie şi de înlocuirea cadrului tradițional al cetății cu vaste 
ansambluri politice. 

Atena rămînea centrul de necontestat al activităţii filo- 
sofice. Discipolii tîrzii ai lui Platon şi Aristotel continuau să 
ducă pe mai departe reputația Academiei şi a Lyceumului, ocu- 
pate în special în a rafina exegeza doctrinelor fondatorilor, în 
timp ce se dezvoltau noi şcoli. Acestea au avut drept trăsături 
comune îndepărtarea de la marile sisteme explicative ale uni- 
versului şi ale metafizicii, pentru a pune accentul pe căutarea 
înțelepciunii şi a unei fericiri în general identificată cu lipsa 
patimilor şi a emoțiilor. 

Pentru cinici, discipoli ai lui Bion din Borystene şi ai 
sirianului Menip, şi unul şi celălalt sclavi deveniți, ca şi Dio- 
gene, predicatori-cerşetori, exagerările în comportament şi lim- 
baj cu care se obişnuiseră (literatura elenistică le datorează un 
gen nou, safira) acopereau, de fapt, o voință de eliberare de 
pasiuni şi de preocupările materiale în scopul de a atinge în- 
țelepciunea. Scepticii, al căror principal reprezentant a fost 
Pyrrhon din Elis — care l-a urmat pe Alexandru în periplul său 
oriental — au preluat de la sofiști şi de la Socrate ideea că nimic 
nu poate fi cunoscut cu certitudine, de vreme ce totul se schim- 
bă. De aceea, aceștia preconizau renunţarea la orice judecată 
pentru a evita eroarea şi pentru a trăi în calm, în „ataraxie“, 
înăbuşind orice patimi4?. 

Mai ales două şcoli au jucat un rol important. Prima este 
cea pe care Epicur din Samos a fondat-o la Atena în 306, într-o 
grădină unde locuia împreună cu discipolii săi. Plecînd, ca şi 
Democrit din Abdera, de la un materialism atomist care nega 
lumea de dincolo, el credea că, eliberat de deşarta preocupare a 
izbăvirii, omul îşi poate consacra viața căutării adevăratei plă- 
ceri, care trebuia să fie pentru el scopul exclusiv. Contrar a ceea 
ce tradiția a reţinut adesea despre epicureism, nu era vorba de 

satisfacere a unor „plăceri josnice“ de către individ, nici chiar 
de a căuta un echilibru rațional şi armonios între plăcerile sen- 
zoriale şi intelectuale, după cum afirmase Aristip din Cirene, ci 
de a trăi „ascuns“, într-un mod cît se poate de frugal şi modest 
(pîinea neagră şi apa trebuiau să fie de ajuns), astfel încît să se 
îndepărteze din existența omului atît dorința cît şi durerea. 
Fericirea astfel căutată era, de fapt, linişte, pace, comuniune cu 
natura, iar faimoasa „Grădină a lui Epicur“ din Atena, departe 
de a fi un loc în care domnea hedonismulS0 deşănțat al syba- 
riților, a fost o oază de convivialitate austeră şi de linişte în 
societatea zbuciumată din perioada războaielor dintre succesorii 
lui Alexandru. 

Cu totul alta era gîndirea stoică. Opusă reîntoarcerii la sine 
a individului şi căutării unui loc retras care să-l aşeze pe acesta 
la adăpostul vitregiilor lumii, stoicii, urmîndu-şi fondatorul 
şcolii (în 301), pe Zenon din Kition, au susținut o morală a 
tensiunii, legată, precum fusese cea a lui Heraclit, de o cosmo- 
gonie organizatoare a focului primitiv. Zenon şi discipolii săi 
(Cleante, Hrisip, Ariston din Chios etc.) concepeau lumea ca pe 
un tot organizat, pus în mişcare de voința divină, şi unde armo- 
nia rezulta dintr-o necontenită tensiune între forțele care animau 
materia. Din această metafizică, ei extrăgeau principiul unei 
morale de „a trăi conform cu natura“, adică în acord cu ordinea 
lumii, pentru a ajunge la perfecțiune. Aceasta însemna că indi- 
vidul trebuia, pentru a ajunge la fericirea adevărată, să facă un 
efort continuu spre a dobîndi virtutea, ceea ce însemna disprețul 
total față de bunurile materiale, de plăceri ori suferinţe. Spre 
deosebire de epicureici, adepţii stoicismului nu recomandau 
izolarea şi indiferența față de treburile cetăţii, ci încurajau, 
dimpotrivă, acțiunea, de vreme ce aceasta deriva din armonia 
universală. Această legătură cu „secolul“, ca şi absenţa unei 
doctrine ortodoxe şi constrîngătoare explică succesul prelungit 
al stoicismului: macedoneanul Antigonos Gonatas şi, mai tîrziu, 
împăratul-filosof Marcus Aurelius vor fi puternic influenţaţi de 
acest curent. 

Literatura şi istoria 


Ca şi filosofia, literatura greacă îşi are izvoarele în Asia 
Mică. Că au fost opera unui poet unic ori că numele de Homer 
desemnează două sau mai multe persoane, Jliada şi Odiseea au 
fost compuse în cea mai mare parte în dialect ionian. Grecii, se 
ştie acest lucru, vedeau în aceste două monumente ale poeziei 
epice arhaice textele fondatoare ale literaturii lor, şi atribuiau 
„poetului orb“ paternitatea acestei Biblii literare. Or, ştim astăzi 
că, chiar dacă Homer a existat şi a pus efectiv cap la cap bucăți 
dintre care unele sînt anterioare lui, el nu este decît cel mai 
faimos dintr-o serie de aezi itineranţi şi că a dispus, pentru a-şi 
compune opera, de un vast stoc de subiecte şi de expresii lăsate 
moştenire de o lungă tradiţie orală. 

Oricare ar fi aceste incertitudini, ele nu pun în discuţie 
geniul operei, fie că e vorba de frumuseţea imaginilor ori a 
limbii, sau de ingeniozitatea montajului efectuat în jurul a două 
personaje şi a două evenimente majore: mînia lui Ahile şi lun- 
gul periplu al întoarcerii lui Ulise, repe al Itacăi, peripeții care 
s-au terminat cu o răzbunare sîngeroasă îndreptată asupra „pre- 
tendenților“. Nu este deci surprinzător că epopeea homerică, 
din motive de ordin estetic şi pentru că era purtătoarea unui 
ideal eroic şi curtenesc, multă vreme reprezentat în lumea grea- 
că, a avut secole de-a rîndul un succes niciodată dezminţit. Nici 
un alt poet nu a fost obiectul unei asemenea admiraţii frecvente 
şi constante. În secolul al VII-lea, poemele sale erau deja popu- 
lare în întreaga Eladă. Erau recitate cu ocazia sărbătorii Panate- 
neelor din Atena secolului al VI-lea și şi-au găsit locul, la acea 
dată, într-o ediție decretată de tirani. Apoi acestea n-au încetat 
să alimenteze, pînă în epoca alexandrină şi chiar mult mai tîr- 
ziu, sub împărații bizantini, o erudită exegeză gramaticală şi 
erudită, în acelaşi timp continuînd să furnizeze una din bazele 
educaţiei tinerilor greci, ajungînd să formeze „umanităţile cla- 
sice“ ale generaţiilor de liceeni europeni. Puţine texte au avut, 

în lunga istorie culturală a continentului nostru, un destin atît 
de spectaculos. 

Nu foarte îndepărtată cronologic de opera lui Homer 
(aproximativ o jumătate de secol), cea a beoţianului Hesiod se 
înscrie într-o perspectivă cu totul diferită. Cu opera sa Teogonia 
şi, mai ales, cu Munci şi zile, redactate pentru fratele său, în care 
enunţă o serie de sentințe prozaice despre datoriile şi muncile 
de zi cu zi ale unui ţăran din Grecia peninsulară, Hesiod pune 
bazele poeziei didactice. Idealul care se degajă din opera sa nu 
mai este cel al războinicului ori al seniorului de la curțile prin- 
ciare, ci al ţăranului cuprins de griji pe umerii căruia vor sta 
curînd soarta şi măreţia cetății. Această operă a avut şi ea în 
epocă un binemeritat ecou. 

Dacă genul epic avea să apună rapid, influența muzicii 
orientale (cea frigiană şi lidiană) şi dezvoltarea individualis- 
mului în Grecia aveau să favorizeze, în secolele al VII-lea şi 
al VI-lea, dezvoltarea fără precedent a poeziei lirice. La dorieni, 
lirismul coral, însoțit de dansuri şi evoluţii ritmate ale băr- 
baţilor, femeilor şi copiilor, a servit în special în a exprima cu 
gravitate obiceiuri colective de celebrare. Acelaşi lucru este 
valabil şi în Sparta, unde poeziile virile ale lui Tirteu au servit, 
secole de-a rîndul, la educarea viitorilor Egali. Totuşi, puţin cîte 
puţin, poezia lirică s-a diversificat, atît pe plan formal, odată cu 
apariţia unor genuri ca elegia, iambul, oda, epigrama etc., cît şi 
în ceea ce priveşte conţinutul. Grecii au utilizat-o pentru a-şi 
exprima sentimentele personale, mînia, dragostea, necazurile şi 
bucuriile. Din nenumăratele subiecte tratate, nu avem astăzi 
decît fragmente şi nume de autori: cele ale lui Teognis din 
Megara, Alcman din Sardes, Simonide din Ceos, Anacreon, un 
lidian emigrat în Samos, apoi în Atena, unde a cîntat vinul, 
plăcerea de a sta la masă şi cea de a iubi. Trebuie să-i men- 
ționăm, îndeosebi, pe cei doi barzi din Milet, Sapho şi Alceu, 
pentru care la începutul secolului al VI-lea, lirismul s-a tradus 
printr-un val nestăvilit de pasiuni dintre cele mai violente. 

Ca şi pentru multe alte forme ale culturii greceşti, seco- 
lul al V-lea marchează apogeul poeziei lirice, cu Bachilide din 
Ceos şi, mai ales, cu Pindar. Acest teban format la Atena, care 
a trăit în epoca democraţiei triumfătoare, a celebrat, în special 
în odele sale, idealul aristocratic, gloria regilor şi a tiranilor — 
Hieron din Siracuza sau Teron din Agrigent, pe lîngă care a 
petrecut ceva vreme în Sicilia, Arcesilas din Cirene etc — sau pe 
învingătorii concursurilor atletice şi hipice de la jocurile panele- 
nice. Aceste opere de comandă sînt totuşi compuse într-un stil 
înflăcărat şi purtătoare ale unui mesaj care, dincolo de confor- 
mismul lor Apologetic, exprimă fragilitatea destinului omenesc, 
vanitatea de a spera şi imposibilitatea de a fi fericit. Puternic 
ataşat moralei şi religiei tradiţionale şi, astfel, un om al tra- 
dițiilor, Pindar a conferit, totuşi, în opera sa, o imagine a zeilor 
foarte îndepărtată de cea a lui Homer, mai conformă cu idealul 
umanist care se dezvolta atunci în Atena. După el, lirismul grec 
se va stinge pentru două secole. 

Dimpotrivă, teatrul cunoaşte o remarcabilă înflorire la 
Atena, unde succesul său — eclipsîndu-l imediat pe cel al poeziei 
lirice, adaptată mai curînd să satisfacă gusturile aristocrației — 
pare inseparabil de progresele democraţiei. Născut din tradiţii 
populare foarte vechi legate de cultul lui Dionysos, teatrul răs- 
punde, într-adevăr, dorinței pe care o au oamenii de stat demo- 
crați de a înfrumuseţa viața educîndu-i pe cetățeni, adunați 
într-un spațiu comun, copleșiți de emoții asemănătoare sau 
chemaţi să reflecteze asupra problemelor întregii comunități 
civice. De aici amploarea sacrificiilor financiare care sînt cerute 
visteriei publice ori particularilor bogaţi pentru a permite celor 
fără posibilități să-şi achite dreptul de a intra la teatru, pentru a 
recruta şi întreține corurile (horegia). 

Evoluţia artei dramatice în secolele al V-lea şi al IV-lea 
are la bază, mai întîi, un anumit număr de inovaţii de ordin 
tehnic. În Atena, de la simplul eşafodaj din lemn ridicat pentru 
cîteva zile în agora la Ceramicii, s-a trecut la amenajarea per- 
manentă a flancului sudic al Acropolei, unde tribunele au fost 

săpate în stîncă, permiţînd unui număr de circa 20.000 de per- 
soane să asiste la reprezentații în aer liber, într-un confort rela- 
tiv dacă ar fi să ţinem seama de durata spectacolului (10 ore pe 
zi, timp de 3 zile, cu ocazia Marilor Dionisii). Pe scenă, nişte 
decoruri pictate şi o maşinărie încă rudimentară aveau drept 
scop să creeze iluzia necesară. Evoluînd în orchestra circulară 
şi scandînd strofe ritmate, corul era compus din 12, apoi 
15 „horenţi“ 5! pentru tragedie, 24, pentru comedie, aleşi din 
rîndul celor ce participau la concursurile ditirambice de către 
horegi. Rolul său a scăzut în secolul al V-lea, în timp ce se 
afirma cel al actorilor, al căror număr a evoluat de la doar unul 
la trei în prima jumătate a secolului al V-lea, funcţia de simplă 
persoană care „răspunde“ corului fiind înlocuită de personajul 
în jurul căruia acțiunea prindea contur. 

Foarte devreme, subiectele au încetat să mai fie alese din 
legendele în onoarea cărora sărbătorile (Marile şi Micile Dio- 
nisii, Leneenele52) erau organizate. Ele au fost luate din imensul 
repertoriu al legendelor eroice, în special de la Homer sau, 
uneori, din actualitate. Frinicos, cel mai vechi tragic de la care 
avem opere, a zguduit Atena în 493 cu u sa Cucerire a Mile- 
tului53, şi, 20 de ani mai tîrziu, Eschil a ridicat publicul în 
picioare celebrînd în Perșii victoria de la Salamina la care luase 
el însuşi parte (ca şi la cea de la Maraton, unde fusese ucis 
fratele său). 

Dintre cei trei mari poeţi trapici ai Atenei secolu- 
lui al V-lea, Eschil este cel a cărui operă (aproximativ 90 de 
tragedii, din care nu avem decît nişte fragmente) rămîne cel mai 
puternic marcată de mentalitatea şi relipiozitatea tradiționale. 
Acesta acceptă vechile credinţe şi pune în scenă atotputernicia 
divină, indiferentă la dreptate şi milă, dictînd propria sa lege 
destinelor omeneşti. Mai mult, el justifică răzbunarea divină şi 
pedeapsa ce rezultă de aici, datorită orgoliului muritorilor. În 
planul formei, arta dramatică îi datorează inovaţii ca intro- 
ducerea unui al doilea actor, inventarea dialogului care reduce 
şi, în acelaşi timp, dramatizează corurile, recurgerea la „lovi- 

turile de teatru“ destinate să țină trează atenţia spectatorilor şi, 
mai ales, un limbaj tragic, somptuos, care amintește de epopee 
prin splendoarea cuvintelor şi îndrăzneala imaginilor, rămînînd, 
totodată, concis şi incisiv. 

Universul lui Sofocle, care aparține generaţiei următoare 
Şi care a participat la guvernarea cetăţii (apropiat al lui Pericle, 
el a fost de două ori strateg), este mai puţin sumbru în compa- 
raţie cu cel al lui Eschil. În opera sa imensă — 123 de piese din 
care doar 7 au ajuns pînă la noi — nu mai sînt zeii cei care ocupă 
locul central, ci oamenii şi condiţia lor de muritori. În Antigona, 
el scrie: „Din multe minuni cîte există, nici una nu-i mai mare 
decît omul“ 54, şi chiar dacă acceptă că existența acestuia ră- 
mîne supusă destinului, nu mai este vorba, la el, de fatalitatea 
exterioară, inexorabilă, pusă în scenă de autorul Orestiei. Neno- 
rocirea care-i loveşte pe eroii săi este consecința actelor împli- 
nite de nişte fiinţe libere, a căror măreție, cea a lui Oedip ori a 
Antigonei, de exemplu, constă în voinţa lor de a rezista. ne- 
dreptăţii. Şi el a adus teatrului grec importante inovaţii. Și-a 
îmbrăcat personajele în costume adevărate. A pus în scenăunal 
treilea actor. A mărit numărul celor din cor (15 în loc de 12) şi 
i-a introdus în acțiune. A dat o mai mare importanţă dialogului, 
a opus şi mai mult caracterele, a dat acţiunii un ritm mult mai 
antrenant. A adus fiecărei tragedii unitatea, opunînd trilogia 
liberă trilogiei legate (obligaţie a fiecărui candidat la con- 
cursurile dramatice de a prezenta trei opere pe aceeaşi temă). 
Discursul său, în acelaşi timp maiestuos şi simplu, marchează 
apogeul limbajului dramatic, aşa cum Fidias a însemnat încu- 
nunarea sculpturii clasice. 

Cu Euripide, cu 15 ani mai tînăr decît Sofocle, se afirmă o 
altă generaţie: cea care a trăit revoluţia sofiştilor şi care res- 
pinge tot ceea ce nu este adevărat şi moral în tradiţie. Cunos- 
cător al lui Anaxagora şi al lui Protagoras, acest fiu născut într-o 
familie nobilă din Salamina, care a studiat pictura şi care a 
practicat disciplinele sportive (ar fi fost atlet), a fost puternic 
influenţat de Socrate. Din cele 90 de opere dramatice pe care 

le-ar fi compus, 17 tragedii ne-au parvenit intacte, subiectele lor 
fiind luate din istoria mitică a Greciei şi din ciclurile epice. La 
început, acestea au suscitat ostilitate din partea atenienilor şi 
persiflările comicilor. De abia după moartea sa, survenită la 
Pela, în Macedonia, unde poetul fusese chemat de regele Arke- 
laus, Euripide a cunoscut în patria sa (era născut la Salamina) 
un succes imens. 

Teatrul său se distinge de cel al predecesorilor săi. Analiza 
pasiunilor, în special a pasiunilor amoroase, locul acordat rolu- 
rilor feminine, pateticul situațiilor, preocupările politice şi filo- 
sofice joacă la el un rol considerabil. Euripide a căutat să re- 
înnoiască subiectele şi să-şi umanizeze protagoniștii tragediilor 
sale situînd acţiunea într-un cadru familiar ateninenilor (cea din 
Electra se desfăşoară într-un sat obscur din Argolida şi nu în 
palatul regal din Argos). A diversificat jocul actorilor, a redus 
şi mai mult rolul corului şi s-a preocupat îndeosebi de costume 
şi de regie. Cu cel despre care Aristotel spunea că este „cel mai 
tragic dintre poeţi“, omenescul, la unison cu învăţătura so- 
fiştilor, va ocupa un rol preponderent pe scena teatrală. Oare 
Socrate nu asista, dacă este să ne luăn după tradiţie, la toate 
piesele acestui autor, din care Corneille (în Medeea) şi mai ales 
Racine (în Andromaca, Fedra, Ifigenia) îşi vor face unul din 
modelele lor preferate, 2000 de ani după dispariţia sa? 

Născută şi ea din celebrarea sărbătorilor dionisiace, come- 
dia a păstrat de la origini — cortegiile burleşti, punctate cu 
glume, cuvinte deocheate şi cîntece, care urmau după cere- 
moniile religioase — caracterul bufonier şi satiric. Spre deo- 
sebire de tragedie, comedia nu s-a fixat în Atica. A existat, 
într-adevăr, în prima jumătate a secolului al V-lea, la Siracuza, 
o comedie numită „doriană“, care-şi extrăpea subiectele din 
viaţa de zi cu zi şi al cărei principal reprezentant a fost Epiharm. 
Dar operele care o compuneau s-au pierdut, ca şi cele ale auto- 
rilor atenieni din aceeaşi perioadă (Hoimides, Magnes, Eufro- 
nios), ca şi pantomimele, farsele şi divertismentele mitologice a 
căror urmă o găsim în Grecia Magna şi la Megara. 

De-abia după 460 î.e.n., comedia a fost admisă la Atena la 
reprezentațiile oficiale. Considerată ca un gen minor, ea a purtat 
multă vreme amprenta originii sale populare. Dar nu a întîrziat 
să joace în cetate un rol foarte important întrucîtva comparabil 
cu cel jucat de presa scrisă şi de revistele şansonetiştilor din 
zilele noastre. Evenimentele vieţii politice, sociale, culturale ale 
cetății erau evocate în aceste comedii. Autorul apărea cu fața 
descoperită şi se adresa publicului denunțîndu-şi adversarii şi 
provocînd rîsete pe seama lor. Cei vizați erau desemnaţi no- 
minal sau figurați prin măşti şi prin aluzii înțelese imediat de 
spectatori. Ferindu-se să rănească sentimente profunde, actorii 
spuneau în rest totul, chiar și cele mai jignitoare mojicii. Totuşi, 
cînd existau situaţii delicate, se impunea un fel de cenzură; 
în 440-439, un decret a interzis chiar punerea în scenă a per- 
sonalităților cunoscute, dar a fost abrogat odată îndepărtat peri- 
colul exterior. 

Partidul democrat fiind la putere în cea mai mare parte a 
secolului al V-lea, comedia a constituit unul din mijloacele de 
expresie favorite ale fracțiunii reacționare şi ostile războiului. 
Acesteia îi slujeşte opera lui Aristofan (vreo 40 de comedii, din 
care doar 1l ne-au parvenit integral), critic acerb şi nedrept al 
marilor spirite din vremea sa, de la Pericle la Euripide şi Socra- 
te, văzut ca cel mai nociv dintre sofişti. Dorindu-se apărător al 
moralei şi al educaţiei tradiționale, din vremea războiului pelo- 
ponesiac, autorul Viespilor şi al Adunării femeilor a devenit 
purtătorul de cuvînt al țăranilor doritori de pace, împotriva 
„demagogilor“ care favorizau războiul. 1 s-a întîmplat să ilus- 
treze zei ridicoli şi nu a ezitat să folosească noutăți cînd acestea 
serveau ideilor sale. De fapt, acest genial meşteşugar al cuvîn- 
tului, care ştia admirabil să alterneze gluma cea mai fără de 
perdea cu poezia cea mai rafinată, avea în vedere să distreze un 
public mereu înclinat, în această capitală a spiritului critic, să 
audă plumindu-se pe seama conducătorilor, pe care el însuşi i-a 
adus la putere şi pentru care va vota în continuare. Şi astfel, 
acestui gen i se deschid orizonturi nebănuite. 

Acest gen se va modifica totuşi în secolul al IV-lea. În 
timp ce tragedia apune iremediabil, reproducînd la nesfîrşit 
modelele elaborate cu un secol în urmă, comedia îşi păstrează 
vitalitatea, dar se transformă radical. Renunțînd, din motive 
politice, dar şi pentru că începea să plictisească publicul, la 
satirele explicit actuale, autorii se apleacă asupra studiului mo- 
ravurilor odată cu aşa-numita „comedie medie“, apoi asupra 
caracterelor şi a „dramei burgheze“, inspirîndu-se dintr-o mo- 
rală pozitivă. Este momentul în care Aristotel va propune una 
din primele definiţii ale comediei care, după el, trebuie să fie 
„imitarea unor oameni de calitate morală inferioară, nu în orice 
fel de viciu, ci în domeniul ridicolului, care formează o parte 
a urîtului“. 

Perioada clasică a văzut dezvoltîndu-se în Grecia două 
genuri literare noi: istoria şi retorica. Prima s-a născut din între- 
tăierea a două tipuri de povestiri: povestirile mitologice în pro- 
ză, provenite direct din tradiția epică și care tratau despre ge- 
nealogii şi despre întemeierea orașelor, şi relatările de călătorie, 
care au pus; în același timp, după cum s-a văzut, fundamentele 
cunoaşterii geografice. Încă din secolul al VI-lea, Hecateu din 
Milet publicase, după un lung periplu prin Imperiul persan, o 
Călătorie în jurul lumii, în care apăreau cîteva notații istorice. 
În Genealogiile sale, în care evoca trecutul Greciei, el a folosit 
pentru prima dată cuvîntul istorie, în sensul de „anchetă“, mani- 
festînd față de legende un scepticism care caracterizează, de 
altfel, această primă „şcoală istorică“ ioniană. 

Dar adevăratul fondator al acestei discipline, acela pe care 
grecii îl numeau deja „părintele Istoriei“, a fost Herodot din 
Halicarnas. Născut pe la 484, făcînd parte dintr-o familie bogată 
refugiată în Samos în timpul războaielor medice, acesta a călă- 
torit mult în Asia, în Africa (a urcat pe Nil pînă la insula Elefan- 
tina) şi în lumea greacă, înainte de a se fixa la Atena, unde a 
devenit prietenul lui Sofocle şi al lui Pericle, şi unde a murit pe 
la 425, fără a-şi vedea terminate Istoriile sale — nouă cărți 
consacrate narării războaielor medice şi evenimentelor petre- 

cute cu puțin înaintea lor. De fapt, Herodot se interesează de 
civilizațiile pe care le descrie mai mult ca etnograf decît ca 
istoric. În plus, scrisă în dialect ionian, opera sa rămîne tributară 
tradiției epice. Ea cuprinde, ca şi epopeea, scene de bătălie, dar 
şi scene din intimitatea cetăţii; dă prioritate supranaturalului şi, 
pe alături, are puternice accente de naivitate. Dar, totodată, face 
dovada unei griji reale de a fi obiectivă şi, mai ales, înmulțeşte 
şi confruntă diversele surse de informaţie de care a putut dis- 
pune: mărturii orale, inscripții, liste oficiale, arhivele sacre de 
la Delfi sau din Samos, lucrările anterioare ale lui Hecateu şi 
Xantos etc. Dorinţa sa de a cerceta adevărul discutînd raţional 
legenda este reală şi deja revoluţionară în epocă, tot aşa cum se 
străduieşte să puncteze umanul în derularea evenimentelor. 

Dacă Herodot a fost „părintele istoriei“, atenianul Tuci- 
dide a dat acestei discipline rigoarea metodologică ce a făcut 
din ea altceva decît un simplu pen literar, încă impregnat de 
legendar şi de superstiții. Tot el a inventat ceea ce numim „isto- 
ria prezentului“, relatînd contemporanilor evenimente — în spe- 
ță, războiul peloponesiac — al căror martor şi actor a fost. Tuci- 
dide era într-adevăr strateg cînd a fost însărcinat, în 424, să 
supravegheze coastele Traciei. Neputînd să-l împiedice pe spar- 
tanul Brasidas să cucerească Amfipolis-ul, a fost condamnat la 
exil şi, deci, şi-a redactat opera pe pămînt străin. 

Discipol al sofiştilor, Tucidide face din om resortul exclu- 
siv al istoriei, nu numai al celei pe care o prezintă şi de limitele 
căreia îşi dă seama, ci şi al ansamblului de evenimente care 
punctează devenirea umană în general. Proiectul său vizează a 
explica nu numai faptele pe care le povesteşte, ci şi „pe acelea 
care, în viitor, în virtutea trăsăturii umane care le caracterizea- 
ză, vor fi analoage ori asemănătoare“. De aceea caută să explice 
mai ales raţional, terminînd-o cu legendele cele mai trainice, cu 
anecdotele inutile, cu evocarea intervenţiei divine. Consultînd 
izvoarele, verificînd fiecare mărturie, păzindu-se să ia partea 
cuiva, evitînd digresiunile şi efectele de stil, el se străduieşte să 
scoată în relief cauzele profunde ale unui război a cărui victimă 

a fost, dar pe care îşi dă osteneala să-l privească obiectiv. Prin- 
tre aceste cauze, „cea mai adevărată“, afirmă el, ţine de temerile 
pe care le suscita în lumea greacă puterea crescîndă a Atenei şi 
logica „imperialistă“ a conducătorilor ei. Nici nu se poate mai 
lucid! După el, disciplina numită istorie tinde să regreseze, 
chiar şi sub forma alertă a lui Xenofon, al cărui moralism şi 
parțialitate aduc prejudicii importante calităţii literare. 

Elocinţa şi retorica cunosc, dimpotrivă, în secolul al IV-lea 
o înflorire remarcabilă. Influenţa sofiştilor este esenţială, în 
sensul că au fondat, tehnic vorbind, „arta cuvîntului“ şi au dat 
acesteia statutul privilegiat al unei profesiuni liberale, lucrative 
şi prestigioase. „Logografii“ (care redactau pledoariile celor ce 
făceau plîngeri ori ale inculpaţilor într-un proces) şi oratorii 
profesionişti se îmbogăţeau, într-adevăr, rapid odată deveniți 
celebri. Aşa, de exemplu, Demostene a reuşit să-şi refacă averea 
delapidată de tutorii lui, cîştigînd mult mai mulți bani grație 
aurului perşilor şi a tot felul de escrocherii de care era acuzat. 

Printre marii oratori „atici“ ai secolului al IV-lea, metecii 
îşi aveau şi ei locul lor: Lisias, Iseu şi Dinarc, originari, res- 
pectiv, din Siracuza, Chalcis ori Corint. Dar două nume merită 
a fi citate — cele ale lui Demostene şi Isocrate —, atît pentru 
calitatea artei lor, cît şi pentru influența pe care au exercitat-o, 
atît în timpul vieţii cît şi după moartea lor. Primul a fost, incon- 
testabil, geniul oratoric al vremii sale. Patima, elanul patriotic, 
patosul ce impregnează, printre altele, F'ilipicile sale, fac din ele 
un model de retorică — acțiune. Cel de-al doilea, cu toate că şi-a 
pus şi el talentul în serviciul cetăţii şi al elenismului, îndem- 
nîndu-i pe greci să se unească împotriva barbarilor şi pe ate- 
nieni să conducă războiul împotriva perșilor, este, înainte de 
toate, un filosof şi un „profesor de retorică“, pentru care ini- 
țierea în această disciplină trebuie să ducă la formarea omului 
onest şi a cărui învățătură a traversat secolele pînă în vremu- 
rile noastre. 

Nu tocmai în domeniul literelor perioada elenistă şi-a dat 
operele sale cele mai strălucite; includem aici totuşi Alexandria, 

unde condiţiile de muncă ale slujitorilor scrisului şi ai cuvîntu- 
lui erau deosebit de favorabile, odată cu instituirea Museionului 
(la început dedicat cultului Muzelor), unde scriitori, savanți şi 
artişti îşi puteau continua munca fără prija zilei de mîine, şi 
odată cu faimoasa bibliotecă în care se aflau deja 200.000 de 
volume în 285 (acestea vor ajunge la 700.000 în anul 48). 

Literatura,alexandrină“ este, înainte de toate, fructul eru- 
diției şi al exegezei textelor. Savanţii autori adunați în capitala 
Lagizilor au început să culeagă şi să comenteze imensul corpus 
de texte de limbă greacă, din care o bună parte a ajuns pînă la 
noi prin intermediul lor, în nişte compilaţii din care nu cunoaş- 
tem decît fragmente. Rolul lor în transmiterea culturii clasice a 
fost, deci, considerabil. Dar a contribuit, în acelaşi timp, la 
osificarea literaturii elenistice, înclinată să reproducă servil 
ilustrele modele ale trecutului şi, lipsită de orice inspiraţie 
populară, ce a devenit astfel privilegiul unei elite reduse. Decli- 
nul este observabil în special în proză. Tentativele mesenianului 
Evhemes de a dezvolta, cu a lui Panhaia, un fel de roman de 
anticipaţieS5, au rămas fără viitor. Elocința, devenită un ritual 
retoric şi repetitiv, este în agonie. Doar istoria mai înseamnă 
ceva cu Polybios, dar acesta din urmă, ostatic predat romanilor 
de perşi, după bătălia de la Pydna, este deja un istoric din epo- 
ca romană. 

Poezia este puțin mai bine reprezentată, cu opere didactice 
precum Fenomenele, în care Aratos descrie sistemul ceresc 
interpretîndu-l după teoriile astronomice ale lui Eudoxiu din 
Cnidos, cu Imnurile lui Calimah şi Argonauticele lui Apolonius 
din Rodos, sau cu /di/ele bucolice compuse de siracuzanul Teo- 
crit, instalat în Alexandria, sub Ptolemeu II, căruia îi datorăm 
cîteva piese cărora nu le lipseşte nici emoția, nici o anumită 
vigoare. Cu el, poezia alexandrină manifestă, dincolo de o sim- 
plă repetiţie a formelor, un spirit nou, punînd în centru indi- 
vidul, sentimentele sale, destinul său. El creează, de asemenea, 
numeroase epigrame a căror vogă se va păstra mult timp în 
lumea bizantină. 

În ceea ce priveşte teatrul, în special teatrul tragic, acesta 
cunoaşte un declin iremediabil, strivit sub povara modelelor 
atice şi incapabil de a se reînnoi. „Clasicii“ continuă să fie 
jucaţi, cu o anumită predilecție spre Euripide, dar nici unul din 
autorii care au încercat să-şi repăsească suflul — că e vorba de 
Calimah ori de autori grupaţi sub numele de „Pleiada“ — nu au 
lăsat vreo operă demnă de marii dramaturgi ai trecutului. Come- 
dia, în forma reînnoită din a doua jumătate a veacului al IV-lea, 
a supraviețuit mai bine, graţie, în special, lui Menandru, un 
bogătaş atenian, discipol al lui Epicur, ale cărui piese excelau 
în a înnoda o intrigă şi a descrie caractere vii şi tipologii sociale 
ce vor servi ca model multor peneraţii de autori de comedie 
pînă la Marivaux. 


Artele în Grecia 


Din imensa moştenire pe care ne-au lăsat-o grecii, nimic 
nu a marcat atît de puternic şi de durabil cultura popoarelor 
Europei ca imensul corpus artistic a cărui cunoaştere directă nu 
ne-a parvenit decît tîrziu, prin rămăşiţe, şi într-o ordine inversă 
marilor faze ale civilizaţiei greceşti. Vreme îndelungată, în- 
tr-adevăr, arta grecească nu a fost percepută decît grație copiilor 
datînd din perioada romană, dintre care cîteva erau dintr-o epo- 
că tîrzie şi executate într-o factură academică. De-abia în seco- 
lul al XVIII-lea, odată cu primele mari descoperiri arheologice, 
arta clasică a început să fie descoperită, nu fără reticenţe uneori 
(cu ocazia sosirii lor la Londra, plăcile Pantenonului au fost 
considerate de unii drept copii tîrzii şi mediocre). Cît despre 
perioada arhaică, interesul purtat acesteia datează de aproxi- 
mativ o sută de ani. 

Datorită descoperirilor arheologice, ştim astăzi că în do- 
meniul artistic, mai curînd decît în cel al literaturii ori al gîn- 
dirii, nu a existat — în sensul comun dat acestui termen — „„mira- 
col grec“, adică apariția bruscă a unei arte ajunse la perfecțiune 

prin nu se ştie ce mutație spontană. Știm că acele capodopere 
ale statuilor atice din secolul al V-lea au fost pregătite timp de 
două-trei secole de eforturi lente, şi că apariția lor datorează 
mult contactelor prelungite ale elenismului cu celelalte civi- 
lizaţii mediteraneene şi orientale. Egiptul, civilizațiile mesopo- 
tamiană şi anatoliană, Creta, lumea miceniană au dezvoltat, cu 
mult înaintea secolului lui Pericle şi al lui Fidias, o artă de o 
mare bogăţie, a cărei moştenire a fost preluată de creatorii 
lumii clasice. i 

Dacă există vreun „miracol“, acesta nu rezidă în apariţia 
bruscă a fenomenului, ci în perspectiva mereu alta pe care arta 
greacă, în ansamblul ei, o aduce relaţiei dintre om şi mediul ce-l 
înconjoară, făcînd din primul măsura oricărui lucru, aşezîndu-l 
în centrul sistemului său de reprezentare, făcînd din imaginea 
corpului său tema majoră de inspirație. Nu este surprinzător, în 
aceste condiţii, că epocile şi generaţiile care au avut drept grijă 
esențială să-şi fondeze sistemul de valori pe om, mai degrabă 
decît pe o dopmă prestabilită — că e vorba de una religioasă, 
filosofică sau politică — au ştiut să reînnoade tradiția cu idealul 
artistic al grecilor şi au putut uneori să se compare cu aceştia, în 
timp ce toate încercările operate în sens contrar au ajuns la 
pastişe grosolane. În prima categorie, vom aşeza diferitele „re- 
nașteri“ europene şi, în special cea care şi-a luat drept sursă 
umanismul, în cea de-a doua, eforturile zadarnice făcute de 
toate totalitarismele contemporane de a-şi apropria mesajul 
estetic al Greciei antice; pe de o parte, David al lui Miche- 
langelo şi statuile lui Bernini, de alta, cele ale lui Arno Breker 
sau, şi mai rău, trupurile numai muşchi care înconjoară Foro 
italico din Roma. 

Arta greacă propriu-zisă apare încet din secolele obscure 
ale propriului „Ev Mediu“. După fastuoasele palate miceniene 
şi cretane, arhitectura şi arta statuară sînt practic inexistente. Nu 
mai rămîne nici o urmă din edificiile construite de micii regi 
care au servit de modele eroilor homerici, nici din templele 
unde erau deja celebrate zeitățile Olimpului. De-abia la 

începutul secolului al VII-lea se găsesc ruinele unor modeste 
capele. În timpul acestei perioade, ceramica constituie unica 
mărturie a unei sensibilități artistice încă foarte legată de ne- 
voile economiei şi ale practicilor funerare. În toate părţile lumii 
greceşti, se fabrică numeroase vase cu decor geometric de cu- 
loare neagră sau roşiatică, pe un fond gri sau bej. Primele mo- 
tive sînt deosebit de simple: romburi, capre, haşuri etc., dispuse 
în registre suprapuse. Începînd cu secolul al VIII-lea, apar totuși 
în cadrul mobilierului funerar cratere şi amfore pe care sînt 
reprezentate figuri vii, în special cai, şi chiar personaje umane — 
totul tratat foarte schematic. 

Odată cu progresul navigaţiei şi începuturile colonizării, 
lumea greacă se deschide influențelor străine, în special celor 
din Orient. De aici rezultă un aflux de obiecte exotice aduse de 
marinari şi de negustori (vase, dar şi statuete, broderii) şi o 
reacţie a artiştilor Eladei — reacție sensibilă mai ales în cetățile 
maritime care jalonează drumurile spre Asia — împotriva auste- 
rității decorului geometric. Este perioada denumită şi „orienta- 
lizantă“, marcată în ceramică prin folosirea culorilor vii (pur- 
puriul, violetul, albul) care înconjoară siluetele negre, pentru 
extrema delicateţe a desenului, pentru abundența de figuri îm- 
prumutate din bestiarul real ori imaginar al țărilor îndepărtate 
(lei, pantere, sfinxul etc.), pentru reprezentarea din ce în ce mai 
frecventă a ființei umane: războinici, eroi homerici sau divi- 
nități antropomorfe. Aceeaşi influență orientală domneşte şi în 
cazul altor arte minore, precum prelucrarea aurului, care, e 
adevărat, a lăsat puţine piese. 

Marea sculptură greacă care îşi face apariţia în seco- 
lul al VII-lea şi a cărei destinaţie este, în mod esențial, reli- 
gioasă şi de cult este mai puţin tributară, se pare, contactelor cu 
Asia, chiar dacă Egiptul şi Mesopotamia au furnizat artiştilor 
schemele inițiale. Două tipuri domină producţia atelierelor de 
sculptură: kouros-ul, reprezentat în goliciunea-i virilă, şi kore, 
al cărei veşmînt placat peste corpuri ascunde puţin atributele 
feminității. Ambele modele sînt reprezentate într-o atitudine 

hieratică, care ne aduce aminte de statuile egiptene. Pentru a 
găzdui aceste figuri divine, se vor construi temple concepute 
după modelul locuinţelor omeneşti: prototipul este megaron-ul 
micenian.56 

Secolul al VI-lea coincide stricto sensu cu ceea ce noi 
considerăm a fi faza „arhaică“ a istoriei artistice a Greciei. 
Dominată, începînd de la jumătatea secolului, de producţia 
atelierelor Aticei, ceramica se transformă. Ea renunţă, puțin cîte 
puţin, la figurile animale şi la reprezentările de ființe monstru- 
oase, pentru a se consacra, în special, imaginii omului în viața 
sa de zi cu zi (banchete, dansuri rituale) sau spre scene mito- 
logice ori epice (luptele cu Amazoanele, războiul Troiei, legen- 
dele lui Hercule şi Tezeu etc.). Tehnica este cea a figurilor 
negre pe fond roşiatic, cu incizii pentru a marca detaliile mus- 
culaturii sau ale veşmîntului, acest lucru cel puţin pînă pe 
la 535. Începînd cu această dată, începe să se utilizeze proce- 
deul figurii roşii şi se încredințează penelului redarea de detalii, 
ceea ce permite reproducerea cu mai multă precizie a trăsă- 
turilor feţei. Pictori ca Exekias şi Amasis devin celebri folosind 
prima tehnică, Eufronios şi Oltos, pe cea de-a doua. 

Inspirația sculptorilor continuă să privilegieze în timpul 
acestei perioade figurile izolate de kouroi şi de korai, chiar dacă 
e vorba de a reprezenta o divinitate sau un defunct grijuliu să 
rămînă sculptat după moarte, aşezîndu-şi o statuie pe mormînt. 
Puțin cîte puţin, totuşi, personajele prind viaţă, relief, îşi văd 
veşmintele şi trăsăturile feței împlinindu-se. La Atena, sînt 
reprezentate adevărate grupuri: Moscoforul din Muzeul Acro- 
polei, care reprezintă un credincios purtînd pe umeri vițelul 
pentru sacrificiu, sau Cavalerul Payne-Rampin de la Luvru, 
care face corp comun cu calul său.57 

Aceste progrese în sculptură, încă modeste, merg mînă-n 
mînă cu realizările din domeniul arhitecturii religioase. Tem- 
plul capătă măreție. Piatra şi marmura înlocuiesc lemnul şi 
cărămida. Planul dreptunghiular cu trei nave, separat de două 
rînduri de coloane, se impune, odată cu tendința de a ridica 

edificiul pe un soclu cu tribune şi de a-l înconjura cu un por- 
tic58. În sfîrşit, în acea epocă încep a se fixa cele două stiluri 
arhitecturale care stabilesc raportul între coloană şi partea supe- 
rioară: doricul şi ionicul. Atît în primul cît şi în celălalt, decorul 
ocupă, pe frontonul edificiului cît şi pe frize, un spaţiu impor- 
tant, fie că e vorba de un decor pictat sau, cazul cel mai frec- 
vent, de basoreliefuri sculptate. Mai puţin tributari, ca în cazul 
sculpturilor ronde-blosse, constrîngerilor de măreție şi soli- 
ditate, artiştii vor putea da operelor lor mai multă mișcare şi, 
mai ales, îşi vor regrupa personajele în compoziţii, reprezen- 
tînd, ca şi pe vase, scene variate: vînători, lupte, evocări mi- 
tologice etc. 

Pe parcursul ultimilor douăzeci de ani ai secolului 
al VI-lea şi al primului deceniu din cel de-al V-lea, arta greacă 
cunoaşte o transformare profundă, consecință, în acelaşi timp a 
măiestriei tehnice dobîndită de creatori şi a efectelor asupra 
mentalităților a marilor mutații politice şi sociale care coincid, 
în anumite cetăţi, şi în special la Atena, cu instaurarea demo- 
craţiei. Odată cu apariția pe frontoanele templelor nu numai a 
unor scene mitologice, ci şi a divinității reprezentate în toată 
gloria ei, odată cu schimbările operate în tratamentul chipurilor 
şi al sentimentelor pe care acestea le exprimă — este momentul 
cînd surîsului puţin înțepenit al figurilor de bărbaţi şi de femei 
din primele două treimi ale secolului al VI-lea i se substituie 
expresia severă şi puțin tristă care, de exemplu, se regăseşte la 
Apollo de Piombrio sau la celebra Îmbufnată —, odată cu suple- 
ţea mişcărilor şi importanța dată modelului corpului omenesc, 
apar trăsăturile unei noi arte care marchează sfîrşitul perioadei 
arhaice şi începuturile perioadei „clasice“. 

Aceasta cunoaşte apogeul la Atena în cursul jumătăţii de 
secol ce urmează după încheierea războaielor medice. Capitală 
a unui vast imperiu maritim, ale cărui venituri îi alimentează 
visteria, cetatea Atena este în contact cu toată lumea greacă şi 
cu periferia „barbară“. Ea beneficiază, pe de o parte, de relativa 
eclipsare a rivalelor sale: Sparta, dominînd mereu militar, dar 

prea închisă în tradiţii pentru a vedea reînnoindu-se inspirația 
artiştilor săi, Corintul, hărțuit între cele două cetăți hegemonice 
ale Greciei peninsulare, lonia, ruinată de dominaţia persană. 
Echilibrul instituţiilor sale, pacea socială pe care o impun în 
cetate deţinătorii democraţiei, calitatea personalului politic, 
ataşamentul cetăţenilor la patria ateniană şi la religia civică, 
ruinele războiului însuşi care sînt peste tot, în această cetate 
unde totul se reconstruieșşte, toate aceste lucruri fac din Atena 
epicentrul unei arte care reuşeşte minunea de a atinge univer- 
salul, traducînd în piatră şi marmură aspirații care sînt cele ale 
elitei polis-ului. Dacă există „miracol grecesc“, atunci el se 
găseşte în această sublimare a condiţiilor de viață colectivă a 
atenienilor, în concepția despre om, în sensibilitatea lor reli- 
gioasă, ajungînd, printr-un imens efort de raţionalizare, la reda- 
rea a ceea ce este permanent în om. 2000 de ani mai tîrziu, din 
această lecţie, „umaniştii“ şi artiştii Renaşterii vor extrage esen- 
ţa „revoluţiei lor culturale“, înaintea clasicismului francez al 
„Marelui Secol“ şi a spiritului „Luminilor“. 

Două nume sînt legate de preeminența artistică a Atenei: 
cel al lui Pericle, căruia îi revine meritul de a fi dat impusul 
inițial, de a fi fixat orientările şi de a fi găsit sumele necesare, şi 
cel al lui Fidias, adevărat maestru al reconstruirii Acropolei, 
căruia, de altfel, Pericle i-a dat misiunea de a face din această 
colină sacră cel mai frumos ansamblu al lumii greceşti. Fidias, 
de la care nu cunoaştem în mod sigur nici o operă ieşită din 
mîinile sale, avea pe atunci 35 de ani. Fiu al atenianului Harmi- 
des, fusese, se pare, pictor înainte de a se fi consacrat sculpturii 
alături de Miron şi de Policlet, şi înainte de a-şi fi făcut, în acest 
domeniu, o reputaţie de mare:maestru, sculptînd, printre altele, 
un monument în onoarea lui Miltiade, statuile Atenei Lemnia 
şi ale Atenei Promachos din Atena, cît şi statuia lui Zeus 
din Olimpia. 

Colina sacră, care a fost în grabă amenajată de Temistocle 
în perioada războaielor medice, era, pe: la 460, acoperită de 
ruine şi de monumente distruse. A trebuit să se distrugă pentru 

a se reconstrui. Pentru a-şi putea duce sarcina la bun sfîrşit, 
Fidias s-a înconjurat de o echipă prestigioasă, cuprinzîndu-i pe 
arhitecţii Ictinos, Mnesicles şi Coroibos, antreprenorii Polignot 
şi Colotes, sculptorii Alcamene, Paionios şi Cresilas. Din 448 
pînă în 432, Ictinos a construit, odată cu Partenonul, în între- 
gime din marmură de Pantelic, sanctuarul cel mai venerat al 
Aticii şi, probabil, edificiul cel mai tipic al arhitecturii reli- 
gioase grecești, „templul“ prin excelență. Combinînd armonios 
doricul (coloane, arhitravă) şi ionicul (friză continuă), arhitectul 
şi echipa sa au calculat şi executat totul cu minuțiozitate. Fidias, 
care era ocupat în timpul construirii templului cu realizarea şi 
cizelarea statuii zeiței pe care trebuia s-o adăpostească, s-a pus 
pe treabă, sculptînd unele părți ale programului stabilit, care 
cuprindea, pe frontoane, naşterea miraculoasă a Atenei şi cearta 
sa cu Poseidon pentru Atica, pe friza dorică lupta zeilor cu 
giganții, victoria grecilor asupra amazoanelor, cucerirea Troiei 
şi centauromahiaS?, în sfîrşit, pe friza ionică, faimoasa pro- 
cesiune a Panateneelor. 

Propileele, ansamblu de portaluri ce deschideau accesul 
spre Acropole, au fost construite între 437 şi 431 de Mnesicles. 
Ansamblul se armoniza cu Partenonul şi cu templul Atenei 
Nike, mic sanctuar construit după pacea din 421: o bijuterie din 
marmură care consacra resurecția şi apogeul artei ioniene. În 
sfîrşit, s-a construit, peste un lăcaş consacrat celor mai vechi 
culte din Atica aflat în fața Partenonului, Erehteionul (consacrat 
zeiței Atena şi lui Erehteu, suveranul legendar al Atenei), un 
mic templu cu un plan interior complicat, dar a cărui eleganță 
exterioară şi rafinament puţin cam preţios contrastau cu sobrie- 
tatea riguroasă a marelui templu. Început înainte de: templul 
dedicat Atenei Nike, acesta n-a fost terminat decît pe la 407 
de Filocles. 

Chiar dacă Atena ocupă primul loc în producțiile arhi- 
tecturale ale epocii, datorită, în acelaşi timp, excelenţei operelor 
realizate şi importanței programului adoptat şi pus în practică 
(odată cu reconstrucția Acropolelor, Pericle a dat de muncă 

atenienilor pentru mai bine de 20 de ani), aceasta nu a avut 
monopolul construcțiilor întreprinse în cursul acestei prime 
perioade de apogeu a epocii clasice. În cea mai mare parte a 
secolului al V-lea, cetăți şi sanctuare panelenice au rivalizat 
puternic în generozitate pentru a ridica zeilor monumentele cele 
mai frumoase şi mai mari. În Italia de Sud şi în Sicilia, unde au 
fost construite, începînd cu secolul al VI-lea, ansambluri gigan- 
tice (precum templul Herei şi al Atenei din Paestum), dăinuie 
moda edificiilor puternice, care combină, ca la Selinunt, ele- 
mente dorice şi ioniene. În Peloponez, realizarea cea mai de 
vază este templul lui Zeus din Olimpia, edificat între 470 şi 456, 
datorită afluxului de pelerini şi pioaselor lor contribuţii: aici 
domneşte doricul şi acesta oferă credincioşilor, în ciuda podoa- 
bei sale sculpturale, un decor de o sobrietate deosebită. Tot în 
această epocă, Egina, care a fost proclamată cetatea cea mai 
vitează după bătălia de la Salamina, îşi consacră cea mai mare 
parte din pradă pentru a finanța construirea unui templu dedicat 
zeiței Atena Afaia, Argosul edifică marele său templu dedicat 
Herei, iar micul orăşel Bassae, în Arcadia, şi-l consacră pe al 
său lui Apollo, la sfîrşitul secolului, în timp ce mişcarea de 
construcție sau de reconstrucţie se întinde din nou pe litoralul 
Asiei Mici. 

Această vîrstă de aur a arhitecturii sanctuarelor nu este 
dublată de nici o inovaţie revoluționară în materie de con- 
strucție şi decoraţii. Planul de ansamblu se reduce întotdeauna 
la o sală dreptunghiulară, precedată, la cele două extremități, de 
porticuri, deasupra cărora se păsesc frontoane triunghiulare. 
Tehnica acoperirii cu decoraţii nu se schimbă nici ea, chiar dacă 
elementele decorative împrumutate registrelor sînt amestecate, 
adesea, cu caracterisiticile doricului şi ionicului. Singura nou- 
tate este apariţia coloanei „corintice“, cu capitelul ei exuberant, 
coloană care cunoaşte o largă difuzare la sfîrşitul secolu- 
lui al V-lea. 

În domeniul sculpturii, în special, se dezvoltă gustul clasic, 
fie că e vorba de tehnica ronde-bosse sau de arta basoreliefului. 

Cu Fidias, despre care anticii ziceau că cine a putut să con- 
temple statuia lui Zeus pe care acesta a realizat-o pentru templul 
din Olimpia — un ansamblu colosal de plăci de aur şi de fildeş 
montat pe un tron de abanos — nu mai putea fi niciodată nefe- 
ricit, triumfă o artă care, la antipozii academismului sever, 
vizează, prin seninătatea pe care o inspiră, ceea ce este perma- 
nent în natura umană şi în raportul acesteia cu lumea. O atare 
inspirație animă şi echipa care s-a constituit pentru a sculpta 
friza Panateneelor: 400 de personaje şi 200 de animale desfă- 
şurate pe un basorelief de marmură de 160 de metri, care cons- 
tituie expresia plastică cea mai înaltă a religiei civice, aceea pe 
care conducătorii cetății au căutat s-o pună în relief în cadrul 
cultului consacrat zeiței protectoare. 

Alături de acest maestru de necontestat al sculpturii atice, 
două nume merită încă a fi citate. Mai întîi, cel al lui Miron din 
Teba, născut pe la 490, căruia îi datorăm printre primele rea- 
lizări ce redau, cu multă veridicitate, mişcarea, precum grupul 
Atena şi Marsyas, campionul Ladas, reprezentat în timp ce 
fugea pe virful picioarelor, sau faimosul Discobol. Apoi, cel al 
lui Policlet din Argos care, între 460 şi 420, a produs un anumit 
număr de opere, printre care statuia lui Cyniscos din Mantineea, 
Doriforul (purtătorul de lance) şi Diadoumenul (bărbatul ce se 
încoronează) — toate marcate de voința de a traduce euritmia 
corpului în repaos. Cu toate că a avut grijă să ilustreze în sta- 
tuile sale din bronz teoriile matematice pe care le concepuse 
asupra proporţiilor ideale ale corpului omenesc (a redactat, 
într-adevăr, un tratat, Canon), Policlet a ştiut să dea perso- 
najelor sale veridicitate şi o uşurinţă în atitudini care, dacă le 
punem în legătură cu seninătatea expresiei, fac din el maestrul 
artei echilibrate şi raționale la care se referea generaţia primului 
clasicism. Ceea ce îl caracterizează în peneral pe acesta, în afara 
perfecțiunii tehnice, este refuzul anecdoticului, al particularului, 
al etalării pasiunilor şi a sentimentelor. Nimic violent nu se 
impune privitorului. Nimic nu este trecător şi întîmplător. Totul 

este măsură, pudoare, voință de a produce tipologii fizice şi 
morale care să transceadă elementul hic et nunc. 

Toate aceste lucruri nu vor dura mai mult decît prima 
perioadă a hegemoniei maritime a Atenei. De la sfîrşitul „seco- 
lului lui Pericle“, apar primele semne ale unei schimbări în 
concepţia operei de artă. Transformarea moravurilor care afec- 
tează societatea ateniană şi neliniştea spiritelor, potențată de 
dificultățile legate de război, se traduc în domeniul artelor plas- 
tice — ca şi în domeniile filosofiei, literaturii şi teatrului — prin- 
tr-o repunere în cauză, timidă la început, apoi din ce în ce mai 
pronunțată, a principiilor clasicismului. Pudoarea sentimentelor 
se atenuează, chipurile încep să exprime altceva decît impasi- 
bilitatea olimpiană, temele reținute de artişti promovează pate- 
ticul şi accidentalul. Este cazul, de exemplu, al decoraţiilor 
vaselor cu fond alb — /ekytoi —, depuse pe morminte: scenele de 
inspiraţie funerară marchează groaza şi tristeţea provocate de 
apropierea morții. 

Aceeaşi situație se întîmplă şi în ceea ce priveşte marea 
pictură, cea a vastelor compoziţii murale care decorau zidurile 
templelor şi pe care nu le cunoaştem decît din informaţiile 
culese din texte ori de pe reproduceri reduse realizate de olari. 
Artei măsurate a unui Polignot din Tasos, care a executat între 
480 şi 450 grandioase decoraţii murale la Atena, Plateea şi Delfi 
şi a cărui influenţă a fost imensă, au succedat compoziţiile unui 
Zeuxis din Heracleea (în Grecia Mare) sau ale unui Parasios din 
Efes, marcate de dorința autorilor de a reprezenta episoade 
dramatice şi de a exprima sentimente violente. 

Aceste noi caracteristici se vor afirma pe parcursul secolu- 
lui al IV-lea. Concepţiile estetice care s-au afirmat în Atena lui 
Pericle şi care corespundeau idealului politic şi religios al po- 
lis-lui nu puteau să nu fie afectate de consecinţele bulversărilor 
intervenite în lumea elenică. Interminabilele conflicte dintre 
cetăţi, disensiunile interne, epuizarea finanțelor publice, rela- 
tiva îndepărtare de cultele civice şi interesul crescut purtat de 
greci divinităților străine şi altor culte considerate că asigură 

inițiaților mîntuirea în viaţa eternă, toate aceste lucruri au modi- 
ficat condiţiile în care se elaborau programele arhitecturale şi 
proiectele decorative. 

Totuşi, dacă nici o altă realizare a epocii nu poate fi com- 
parată cu şantierul de pe Acropole, lumea greacă n-a dus lipsă, 
în timpul acestei perioade frămîntate, de prestigioase con- 
strucţii, dispersate într-un mare număr de oraşe şi sanctuare. În 
secolul al IV-lea, Atena îşi înfrumuseţează sanctuarul din Eleu- 
sis, Delfi şi Efes îşi reconstruiesc, primul, templul lui Apollo, al 
doilea, Artemision-ul, incendiat de Herostrat în 356%, în Epi- 
daur ofrandele credincioşilor lui Asclepios au permis să se 
ridice faimosul teatru, în sfîrşit, numeroase temple dedicate 
divinităţilor poliade au fost construite în regiuni rămase pînă 
atunci departe de marile construcții comandate de conducătorii 
cetății: templul Atenei la Tegeea, cel al lui Apollo Ptoios în 
Beoria etc. 

Atena, deci, a încetat să mai fie centrul care, de-o manieră 
cvasihegemonică, să emane comenzi şi idei. În Asia Mică, aco- 
lo unde bogăţiile rămăseseră destul de considerabile pentru a 
putea finanța importante programe de construcție şi decorație, 
artiştii au mers să caute comenzi şi inspiraţie: la Xantos, în 
Licia, unde a fost edificat, în primul sfert al secolului, un mor- 
mînt regal ornat cu statui ale „nereidelor“ (nimfe ale mării), la 
Halicarnas, în Caria, unde regina Artemisia II a ridicat în me- 
moria regalului ei soţ, Mausolos, un monument colosal („Mau- 
soleul““), din care nu ne-a mai rămas aproape nimic, în afară de 
elementele de decor păstrate la British Museum, la Efes, pentru 
reconstrucția giganticului Artemision ars în 356 etc. Arhitecţii, 
ca şi sculptorii, sînt greci, dar trebuie să satisfacă anumite exi- 
genţe ale comanditarilor lor, deci să facă ca în proiectele lor să 
intre elemente împrumutate de la culturile locale. Mausoleul 
din Halicarnas are, astfel, deasupra o piramidă, iar majoritatea 
monumentelor edificate în acea perioadă sînt dotate, la cererea 
clienţilor orientali, cu o decorație foarte diferită, în spiritul ei şi 
prin temele abordate, de cea a clasicismului din Atica. 

În contact cu Orientul, se accentuează anumite tendințe, 
deja perceptibile în statuaria elenică de la sfîrşitul secolu- 
lui al V-lea. O artă mai sensibilă se afirmă în detrimentul figu- 
rilor atemporale din vremea lui Pericle. Scopas din Paros 
(420-350 î.e.n.), care participă la decorarea templului din Efes 
şi al mausoleului din Halicarnas, dar care execută şi numeroase 
lucrări în Atena şi Peloponez (Herakles din Siciona, Afrodita 
din Elis), sculptează personaje încrîncenate, exprimînd pasiunea 
devoratoare şi tumultul interior, precum Menada cu puiul de 
căprioară. Atenianul Praxiteles (-390--330), care a început să 
sculpteze în registrul lui Policlet, reprezintă cînd femei des- 
puiate, corpolente, inspirîndu-se de la soția sa — care-i era, în 
acelaşi timp, şi model — Phryne (Afrodita din Cnidos, Afrodita 
din Tespis etc.), cînd figuri de tineri avînd un corp svelt şi o 
față efeminată, încarnîndu-i pe Apollo, Hermes sau Eros. Pro- 
porţiile sînt îndrăzneţe, fețele cu un profil foarte pur sînt alun- 
gite şi graţioase. Poziţia în care sînt figuraţi efebii şi zeii este 
departe de forța liniştită care îi anima pe viguroşii atleți din 
secolul al V-lea. Cît despre Lisip din Siciona, portretistul oficial 
al lui Alexandru cel Mare, a cărui operă imensă se întinde pe 
parcursul a 60 de ani, între 370 şi 310, chiar dacă se inspiră şi el 
din modelele lui Policlet, dă figurilor sale de bărbaţi — Herakles 
Epitrapezios şi, mai ales, Apoxiomene (atletul care îşi şterpe 
trupul de sudoare după un efort) — o suplețe şi o mobilitate pe 
care nu le aveau cele ale maestrului din Argolida. Atleţii săi au 
muşchii ieşiţi în relief, ochii neliniştiţi, gura puţin crispată. 
Pugiliştii săi au nasul turtit şi urechile umflate. Realismul şi 
gustul pentru patetic biruie, la Lisip, ca şi la imitatorii săi con- 
temporani, atemporalitatea senină a figurilor clasice 

Acelaşi lucru se întîmpla şi în ceea ce priveşte pictura, 
atunci în plin avînt, mai puţin sub forma minoră pe care o 
îmbracă decorurile obiectelor de ceramică — aceasta din urmă, 
după ce a cunoscut apogeul în secolul al V-lea, intră într-un 
relativ declin în perioada de dinaintea cuceririi macedonene — 
cît în genul nobil al marii picturi murale, de la care, din păcate, 

nu cunoaştem decît ceea ce ne transmit textele ori ne lasă să 
întrevedem palidele copii din epoca romană. Marele nume este 
aici cel al lui Apeles din Colofon, şi el portretist atras de 
Alexandru, a cărui operă, ca şi cea a lui Lisip, reliefează, în par- 
te, arta elenistică. Dacă urmărim descrierile pe care le-au făcut 
anticii în legătură cu principalele sale creaţii (o Afrodita Ana- 
dromenes, un Alexandru cu fulgerul, o alegorie a Calomniei 
etc.), regăsim în tablourile sale trăsăturile care disting statuaria 
secolului al IV-lea de cea a primului clasicism: o natură exu- 
berantă, figuri umane exprimînd sentimente violente, gust pen- 
tru drapaje şi podoabe complicate, la la fel ca şi cea pentru 
nuditatea corpurilor. Dar Apeles şi emulii săi au făcut ca, în 
același timp, pictura antică să treacă prin nişte transformări 
revoluţionare. Lor li se datorează faptul de a fi reuşit să redea 
profunzimea şi etajarea planurilor, ca şi impresia volumului, 
graţie jocului de lumini şi umbre. 

Nu există o adevărată ruptură în materie de arhitectură şi 
de arte plastice între perioada ce precede imediat cucerirea lui 
Alexandru şi vremurile „elenistice“ Asistăm doar la exacer- 
barea tendinţelor care au caracterizat arta secolului al IV-lea, şi 
care se accentuează odată cu deplasarea centrului de gravitate 
de la elenismul Greciei continentale şi insulare spre Orient, 
odată cu dezvoltarea mecenatului princiar, cu cel al „burghe- 
ziei“ urbane, la fel de înclinată în a-şi înfrumuseța diversele 
reşendinţe, odată cu înmulţirea şi accelerarea schimburilor cul- 
turale de-a lungul întregii zone mediteraneene şi pînă departe, 
în interiorul Asiei. 

Vorbim încă de istorie europeană atunci cînd evocăm pro- 
ducţiile intelectuale şi artistice ale statelor născute din des- 
trămarea imperiului macedonean? Esenţial este, de fapt, ceea ce 
se întîmplă în Alexandria, Pergam, Milet sau Antiohia, adică pe 
malurile africane şi asiatice ale Mediteranei elenizate. Grecia, 
devenită teatrul unor războaie fără sfîrşit şi pierzîndu-şi orice 
independență, nu mai este decît o provincie sărăcită al cărei rol 
politic se reduce simțitor. Atena însăşi este încă de atunci pentru 

Elada un oraş-muzeu, deja un fel de loc de pelerinaj pentru 
călători-esteți, dar academismul care domneşte aici nu duce la 
nici o inovaţie. Dacă civilizaţia elenistică îşi are locul ei aici, 
aceasta este pentru că tot ceea ce s-a elaborat nou în teritoriile 
extraeuropene cucerite de Alexandru s-a făcut sub impulsul 
grecilor, printr-o osmoză între civilizaţia lor şi culturile auto- 
htone, şi pentru că produsele acestui imens mixaj cultural au 
pătruns şi au fecundat — datorită contactelor cu Occidentul, prin 
intermediul marinarilor, al negustorilor, călătorilor şi, în curînd, 
al legionarilor romani — întregul nostru continent. 

Arhitectura elenistică a inovat puțin dacă ar fi s-o com- 
parăm cu cea din perioada clasică. S-au construit sau s-au re- 
construit temple vaste, precum sanctuarul din Didymai6!, dar nu 
s-a integrat, în realizarea acestor grandioase edificii, nici unul 
din elementele novatoare care, împrumutate din Orient, ar fi 
permis revoluţionarea artei de a construi, fie că e vorba de arc, 
de boltă ori de cupolă. Dacă există totuşi, vreo inovaţie, acest 
lucru se vede în domeniul urbanismului, în special în repartiția 
elementelor tradiţionale ale oraşului — agora, teatru, gimnaziu 
etc. — şi în împărţirea regulată a locuinţelor, totul fiind conceput 
după un plan organizat în funcţie de scopuri atît estetice cît şi 
funcţionale. Deja în secolul al V-lea, Hipodamos din Milet 
elaborase un plan în formă de tablă de dame, cu străzi vaste, 
perfect aliniate, şi cu o repartizare a edificiilor pe sectoare, dar 
acest principiu nu a fost aplicat decît la o scară redusă. Odată cu 
oraşul elenistic, şi în special cu cea mai importantă şi mai 
prestigioasă dintre ele, Alexandria din Egipt, acest principiu 
devine regula de concepţie a unui urbanism revoluţionar, cu căi 
perpendiculare străjuite de clădiri cu mai multe etaje, cu por- 
ticuri înconjurînd pieţele publice sau mărginind principalele 
străzi, cu teatre din piatră şi cu locuințe bogate, frumos 
decorate. 

Artele plastice oscilează între două tendinţe principale. 
Prima este reproducerea la infinit a operelor clasice, fie că este 
vorba doar de a se inspira din ele pentru a concepe figuri 

originale cu o oarecare prospeţime — Venus din Milo, sculptată 
în secolul al II-lea şi al cărei autor ne este necunoscut, constituie 
un bun exemplu —, fie că e vorba de difuzarea în serie de replici 
şi copii ale unor opere celebre. Avîntul sculpturii de apartament 
face ca unele capodopere să fie reproduse cu zecile, dacă nu cu 
sutele, în special cele din a doua perioadă a clasicismului, care-i 
are drept reprezentanți pe Scopas şi pe Praxitele. Atena se va 
specializa în acest domeniu şi dacă putem, de exemplu, să ne 
facem astăzi o idee despre cum arăta zeița Atena cizelată de 
Fidias pentru Partenon, acest lucru este posibil grație replicii 
acestei opere care a fost găsită în Pergam. Alături de aceste 
modele, mult apreciate de colecționarii particulari bogaţi, proli- 
ferează statuile inspirate după cele ale maeştrilor din trecut şi 
care, aproape toate, decad într-un manierism academic: Afro- 
dite despuiate, efebi delicaţi reprezentîndu-i pe Apollo şi pe 
Hermes, Dionysos-copil în varii replici, satiri şi sileni prinşi în 
dansurile lor deşănțate etc. Artiştii care se dedică reproducerii 
acestor modele nu-i mai onorează pe zei, ci satisfac gusturile 
unui public senzual şi rafinat. 

Cealaltă tendință prelungeşte, dimpotrivă, şi accentuează 
gustul, deja larg răspîndit în secolul al IV-lea, pentru reprezen- 
tarea sentimentelor violente, a episoadelor dramatice, a pasiunii 
împinse pînă la frenezie. La Pergam şi în Rodos acest „roman- 
tism“ a atins paroxismul. Primul, cu gigantica sa friză de pe 
altarul lui Zeus şi cu galul său învins care-şi ucide soţia înainte 
de a-şi lua viața, pentru a scăpa de robie, al doilea, cu celebrul 
său „colos“ gîndit de Hares, şi cu nu mai puţin faimosul grup 
Lacoon şi cei doi fii ai săi, convulsionați sub mușcătura şer- 
pilor, pe care-l va admira Michelangelo. Pateticul domneşte aici 
complet, aşa cum este prezent şi la Antiohia, unde Eutyhides 
sculptează grupul Fortuna, şi peste tot unde se impun influen- 
ţele lui Lisip şi ale Şcolii sale, sau cele ale lui Bryaxis, autorul 
statuii lui Serapis din Alexandria. 

Nu totul este melodramă în piatră şi marmură în aceste 
producţii ale sculpturii elenistice. O statuie anonimă, precum 

Victoria din Samotrace, transmite o reală seninătate şi multe 
dintre operele judecate drept „grandilocvente“ poartă în ele 
grija pe care au avut-o artiştii de a exalta măreția omului şi 
puterea naturii. În ceea ce priveşte sculptura, adesea blamată și 
ea, din Alexandria Egiptului (cuvîntul „alexandrinism“ fiind 
folosit pentru a desemna o estetică mediocră şi manieristă), ea 
este departe de a fi peste tot convenţională şi repetitivă. Alături 
de unele opere academice inspirate din cea mai fadă mitologie, 
ea a ştiut să combine frecvent realismul vieţii de zi cu zi cu o 
senzualitate avînd vagi nuanţe de compasiune, făcînd din copil 
tema sa predilectă, exersîndu-şi gustul pentru pitoresc, legînd 
alegoria de evocarea naturii. 

Aceleaşi tendinţe se manifestă în pictura murală, chiar 
dacă nu putem să ne facem o idee precisă despre aceasta decît 
plecînd de la texte vechi, de la mozaicuri şi fresce din cam- 
paniene (mai ales la Pompei), direct inspirate din modelele 
greceşti, şi de la rare descoperiri arheologice, precum mormin- 
tele macedonene de la Lefkadia şi Vergina-Palatitsa (datînd din 
secolele al IV-lea şi al III-lea). Paralelismul cu evoluţia artei 
statuare este foarte clar, artiştii împărțindu-se între mereu con- 
tinua evocare a unei mitologii convenţionale, pateticul situa- 
țiilor şi al figurilor şi reprezentarea realistă a naturii. Din ceea 
ce putem imagina ori reconstitui, reiese că pictura elenistică a 
fost, se pare, bine reprezentată, pictorii fiind aceia care, foarte 
adesea, i-au precedat pe sculptori în căutarea unor efecte. 

În schimb, declinul ceramicii pictate, deja perceptibil la 
sfîrşitul secolului al IV-lea, s-a accentuat tot mai puternic, odată 
cu înmulțirea atelierelor în întreaga lume greacă (Atena pier- 
zîndu-şi monopolul) şi cu afirmarea gustului clientelei înstărite 
pentru alte produse de lux: vase metalice, produse din aur şi 
argint, obiecte din fildeş şi din sticlă etc. Figurinele care duse- 
seră departe reputația Beoţiei şi a cîtorva centre din Asia Mică 
şi-au pierdut şi ele din atractivitate. Producţia în serie a unor 
obiecte din teracotă, care reprezentau, caricatural, personaje de 
orice gen, nu numai tinere fragede şi suave, a marcat, odată cu 

relativa „democratizare“ a cererii, un recul incontestabil al 
calităţii. Aceasta este situația a ceea ce mai subzista din elenism 
înaintea cuceririi romane. Departe de a face să dispară diversele 
curente care compuneau patrimoniul cultural şi artistic al lumii 
elenistice, aceasta avea să-şi extindă, timp de patru secole, 
geniul în cea mai mare parte a Europei şi să hrănească cu aceas- 
tă sevă mereu vie civilizaţia latină. 


Capitolul 5 


ITALIA ROMANĂ 
(DE LA NAŞTEREA CETĂȚII 
LA ÎNCEPUTUL | 
SECOLULUI AL III-LEA Î.E.N.) 


N Roma, cea care va realiza prima unificare a unei părți din 
spaţiul european, prinde contur într-o Peninsulă Italică care, la 
rîndul ei, nu este în secolul al VIII-lea. decît un puzzle heteroclit 
de popoare supuse influenţei greceşti şi feniciene în Sicilia şi în 
Italia meridională. Din ucest mozaic se nasc etruscii, instalaţi în 
Toscana, aliaţi cu cartaginezii împotriva grecilor şi purtători ai 
unei civilizaţii originale. Organizaţi în cetăți-state conduse mai 
întîi de regi, apoi de o aristocrație a marilor proprietari, şi-au 
construit o cultură în care influenţa greacă se amestecă cu vechea 
zestre mediteraneană şi cu elemente împrumutate din Orient. 


N Naşterea Romei, în centrul cîmpiei Latium, devine obiectul 
unei legende care o atribuie [ui Romulus şi fratelui său geamăn 
Remus, hrăniţi de o lupoaică, acesta din urmă fiind eliminat de 
Romulus după o ceartă dintre cei doi. Istoricii au corectat mitul 
fondării Romei: Roma a fost fondată, se pare, în secolul al VI-lea 
de către etrusci, care i-au transmis civilizaţia. La sfîrşitul seco- 
lului al VI-lea, înfrîngerile etruscilor în faţa grecilor permit ro- 
manilor să-i alunge pe regi şi să proclame Republica, supusă de 
atunci aristocrației patricienilor care domina plebea. 


N Aşezată în defensivă în raport cu puternicii ei vecini care o 
amenință, Roma trebuie să mai şi rezolve conflictul care-i opune 

pe patricieni plebeilor. După retragerea lor pe Aventin, aceştia din 
urmă obțin cedarea de drepturi politice care şterg, puţin cîte puţin, 
distincţiile inițiale în favoarea unora noi, care-i vor opune pe 
bogaţi (nobilitas) săracilor. 


m După ce a organizat, în secolul al IV-lea, o excelentă armată a 
cărei unitate de bază este legiunea, Roma cucereşte Italia în se- 
colul al III-lea. Ea îşi desăvîrşeşte atunci organizarea guvernării 
sale fondată pe adunările de cetățeni, Comiţiile, o ierarhie de 
magistrați aleşi şi un Senat care asigură continuitatea Republicii 
şi din care fac parte reprezentanţii marilor familii. Italia cucerită 
este administrată de prefecți însă locuitorii săi aveau drepturi 
civice mai restrînse decît cetățenii capitalei. 


Deşi grecii au ştiut să creeze între ei o adevărată unitate de 
civilizaţie, ei s-au dovedit incapabili de a ieşi din cadrul politic 
al cetăţii şi de a opune, în consecință, o rezistență durabilă 
puterilor organizate care se găseau la periferia Eladei. Imperiul 
lui Alexandru a avut o existență prea scurtă pentru a procura 
lumii greceşti unitatea politică ce i-ar fi permis să supravie- 
țuiască marilor frămîntări ale secolului al IV-lea şi nici una din 
marile monarhii fondate de succesorii cuceritorului macedo- 
nean nu a ştiut să-şi impună hegemonia rivalelor sale, ceea ce a 
permis romanilor să le cucerească una după alta. 

Prima tentativă adevărată de unificare aplicată unei fracţi- 
uni importante a spaţiului european aparține Romei. Cu sigu- 
ranţă, nu toată Europa a fost supusă legii cuceritorilor latini. 
Germania şi imensele spaţii situate în estul şi nordul Dunării şi 
al Rinului au scăpat aproape în întregime dominaţiei acestora. 
Însă Europa de sud în totalitatea ei, cea de vest şi de centru, în 
special, au fost puternic romanizate. Imperiul, chiar dacă va 
dispărea în secolul al V-lea, ca urmare a consecințelor conju- 
gate ale degradării societăţii în interior şi a loviturilor date de 
popoarele barbare, amintirea unei unități romane şi cea a unei 
pax Romana vor supraviețui acestui dezastru pe parcursul între- 
gului Ev Mediu şi vor inspira pînă în epoca modernă încercările 
de unificare a continentului. 

Italia primitivă şi prezenţa etruscă 


Cite bogății şi cite splendori pe coasta Campaniei, 
această capodoperă la care natura a contribuit cu tot 
geniul ei! Mai adăugaţi cîmpiile fertile, coastele mereu 
însorite şi atit de bine expuse, desişurile lipsite de orice 
le-ar putea dăuna, pădurile umbroase, vegetaţia variată, 
munții de unde coboară atitea adieri de vînt, rodnicia 
seminței, a vinului, a uleiului, turmele ce poartă pre- 
țioasa lor lînă, taurii plini de forţă, lacurile, nenumă- 
ratele fluvii şi izvoare care o stropesc, mările, porturile, 
acel pămint care se oferă peste tot comerțului şi care 
înaintează, de la sine putere, spre marea învolburată, 
grăbit să le dăruiască muritorilor fericirea. 


Astfel se exprimă Pliniu cel Bătrîn (storia naturală, [ll-6) 
în secolul I e.n. Dacă pentru acest „om din nord“ (el s-a născut 
în apropierea lacului Como), Campania este un adevărat paradis 
terestru, acest lucru este posibil pentru că Pliniu cel Bătrîn o 
compară cu restul Italiei peninsulare — „Italia“ antică exclude 
cîmpia Padului, locuită de celți şi care purta numele de Galia 
Cisalpină, cît şi limita muntoasă din nord —, ținut în general 
vitregit de natură şi sărac totodată. 

Muntele este omniprezent, ca şi în Grecia. Nu tocmai cu 
vîrfuri impunătoare, dar greu de trecut. Munţii Apenini ocupă 
cea mai mare parte a peninsulei şi creează un relief foarte com- 
partimentat. Regiunile joase sînt rare şi de mică întindere, ade- 
sea izolate unele de celelalte. Cele mai vaste şi, în acelaşi timp, 
mai fertile, mai ales cînd solul lor este compus din cenuşă 
vulcanică, sînt situate pe versantul occidental al Apeninilor. În 
afara Campaniei, care era în admiraţia lui Pliniu cel Bătrîn, cele 
mai importante regiuni sînt Latium şi Maremma toscană, şi una 
şi cealaltă presărate cu mlaştini. 

Malurile Italiei peninsulare sînt adesea neprimitoare şi nu 
tocmai propice navigaţiei. Acest lucru explică faptul că romanii 
au rămas multă vreme păstori şi agricultori şi nu marinari ori 

negustori, precum grecii şi multe alte popoare din zona Medi- 
teranei. Condiţiile climaterice sînt puţin diferite de cele din 
Grecia, cu ploi, totuşi, mai abundente, care cad mai ales primă- 
vara şi toamna sub forma unor averse puternice, şi o zonă fores- 
tieră mai bogată (mult mai întinsă în perioada Antichității). În 
sfîrşit, adevărat pod între Africa şi Europa, aşezat în centrul 
bazinului mediteranean, Italia se bucură de o remarcabilă si- 
tuare geografică. 

În momentul cînd, după tradiţie, are loc naşterea Romei 
(adică la mijlocul secolului al VIII-lea, în 753 î.e.n.), Italia se 
prezintă ca un puzzle heteroclit de popoare ale căror origini 
rămîn şi astăzi puţin cunoscute. În afară de etrusci şi de gru- 
purile încă numeroase de popoare mediteraneene, precum ligu- 
rii în nord-vest şi în Sardinia, elimii şi sicanii în Sicilia, toate 
instalate de multă vreme, peninsula este ocupată din plin de 
populaţii de limbă indo-europeană, grupate global sub numele 
de „italice“: latinii în cîmpia centrală, umbrienii, sabinii, sam- 
niții, pelignii, marsii în centru, oscii, volscii, lucanii, messapii, 
iapygii şi bruttii în sud, picenienii şi veneţii în nordul Ape- 
ninilor. S-a crezut multă vreme că au venit, în valuri succesive, 
în mileniul al II-lea din diverse teritorii urmînd calea teres- 
tră septentrională sau cea maritimă. Dar această interpreta- 
re „invazionistă“ este astăzi foarte controversată, ca de altfel 
toate tezele relative la indo-europeni. Numeroşi specialişti 
(P. de Francisci şi M. Pallottino, în special) cred că asimilarea 
populațiilor italice s-a făcut prin contacte paşnice, în timp, şi nu 
prin sosirea brutală de grupuri etnice indo-europene, deja puter- 
nic organizate şi diferenţiate. Aceeaşi situație va fi şi pentru 
etrusci, ca şi pentru celții instalați în cîmpia Padului. 

Popoarele al căror nume ne-au fost transmise de tradiția 
istorică nu coincid cu marile arii culturale pe care investigaţiile 
arheologilor au permis să fie decelate: ferramare-le în cîmpia 
Padului, civilizația „apeninică“ şi civilizaţia cîmpurilor de urne 
din perioada bronzului, cultura „laţială“ şi, mai ales, civilizația 
villanoviană (după numele Villanovei, în apropiere de Bologna) 

în perioada fierului, caracterizată în special prin ritul incine- 
raţiei şi prin folosirea urnelor biconice pentru adăpostirea cenu- 
şei. Aceasta din urmă a cunoscut o puternică înflorire în secolul 
al VIII-lea î.e.n. în special în Toscana şi Latium.62 

Chiar dacă peninsula era izolată pînă în secolul al VIII-lea î.e.n. 
ea s-a deschis influențelor exterioare, venite dinspre mare şi 
Orient, modificînd anumite caracteristici ale culturii villano- 
viene. Asistăm, sub influența fenicienilor, care şi-au instalat 
puncte comerciale în Sicilia şi Italia meridională, şi a grecilor, 
mai întîi pirați şi prospectori, apoi neguțători şi colonizatori, la 
apariţia oraşelor, la generalizarea scrisului şi la difuzarea de 
produse de artizanat greceşti. Fondatori, după cum s-a văzut, 
a numeroase cetăți — Siracuza, Agripent, Selinunt, Crotona, 
Tarent, Sibaris, Cumae, pentru a nu le cita decît pe cele mai 
renumite —, locuitorii „Marii Grecii“ au contribuit la progresul 
populațiilor indigene, fără ca totuşi să încerce să le asimileze, 
nevăzînd în ele decît o rezervă de mînă de lucru, de furnizori şi 
de clienţi. Ei nu au putut împiedica, totuşi, ca, în contact cu ei, 
aborigenii să se „hrănească“ cu ştiinţa şi tehnicile lor — începînd 
cu cea a armelor — pînă în momentul cînd au devenit un pe- 
ricol pentru colonizatori, ei înşişi pradă, începînd cu secolul 
al VI-lea, unor conflicte sinucigașe (în 511 Crotona distruge 
Sibaris) şi pînă la primele atacuri ale cartaginezilor. 

Din acest puzzle de popoare, limbi şi culturi care caracte- 
rizează Italia primitivă se naşte o civilizaţie de o extremă origi- 
nalitate, de la care Roma a primit o moştenire bogată şi care a 
transmis Romei moştenirea sa elenică. Începînd din secolul 
al XIX e.n., săpăturile au scos la iveală un material considerabil 
care ne-a permis s-o cunoaştem mai bine, dar poporul care a 
dezvoltat această civilizaţie, etruscii, păstrează şi astăzi o parte 
din misterul său. Limba acestora, într-adevăr, nu a putut fi 
descifrată. Se poate citi, deoarece este scrisă într-un alfabet 
adaptat după cel al grecilor. Se ştie doar că nu este de origine 
indo-europeană. Dar, în absența unui text bilingv care ar da 
cheia nenumăratelor inscripții recenzate, nu au putut fi traduse 
decît cîteva zeci de cuvinte. 

Originea etruscilor este, în aceste condiţii, foarte puțin 
cunoscută şi deosebit de controversată. Încă din perioadele 
antice, două teze s-au opus: cea a lui Herodot, care vedea în 
etrusci descendenții şi colonizatorii lidieni care au părăsit masiv 
această regiune din Asia Mică în urma foametei, şi cea a lui 
Dionysos din Halicarnas, care îi considera, dimpotrivă, ca auto- 
htoni. Etruscologii s-au pus astăzi de acord asupra unei soluții 
mixte, care permite explicarea unor puternice elemente orien- 
tale în această civilizaţie şi rapiditatea dezvoltării sale. Nimeni 
nu mai crede în migrarea unui popor întreg sau în maturizarea 
subită a unei populaţii autohtone închise în ea însăşi, ci se 
avansează ipoteza că grupuri mici, venite din Orient sau purtă- 
toare ale unei culturi bogate în elemente orientale, au putut să 
se instaleze — într-o epocă greu de definit — pe coastele Toscanei 
şi că, progresînd spre interior sau, pur şi simplu, făcînd să 
pătrundă treptat cultura lor au modificat, puţin cîte puţin, dar 
într-un mod radical, civilizaţia villanoviană stabilită anterior. 

Oricum ar fi, dominaţia unei părţi importante din Italia 
peninsulară de către etrusci pare stabilită în secolul al VIII-lea 
î.e.n. Etruriei propriu-zise, ale cărei limite sînt, în linii foarte 
mari, cele ale Toscanei de astăzi, se adaugă Latium şi Campa- 
nia la sud, Emilia-Romagna şi cea mai mare parte a cîmpiei 
Padului, la nord. Aliați cu fenicienii din Cartagina, etruscii 
drenează comerțul Mediteranei occidentale în detrimentul gre- 
cilor din Marsilia (foceenii) şi din Italia de sud, ceea ce nu s-a 
petrecut fără a provoca grave conflicte. În 530, flotele etruscă şi 
cartagineză îi zdrobesc pe foceeni în faţa Alaliei, reglînd provi- 
zoriu problema hegemoniei în marea tireniană, iar Cume din 
Campania rezistă asalturilor aliaților şi, din secolul al V-lea, 
încep să bată în retragere. În 474, siracuzanii şi grecii ies victo- 
rioşi în faţa celor din Cume. În 423, samniţii coborîţi din munți 
cuceresc Capua şi pun capăt dominaţiei etrusce în Campania. 
La începutul secolului al IV-lea, latinii preiau ofensiva, cuce- 
rind Veii în 396, în timp ce celții îşi recuceresc poziţiile în 
cîmpia Padului. Declinul se accelerează în secolul următor şi, 

în 265, cucerirea oraşului Volsinii marchează sfîrşitul cuceririi 
Etruriei de către romani. Civilizaţia sa va supraviețui acestei 
prăbuşiri nu numai în Toscana, ci în toată Italia romană. 

Atât istoria instituțiilor, cît şi istoria politică a efemerului 
„imperiu“ etrusc ne fac să ne gîndim la cea a Eladei. Şi aici 
domină o civilizaţie urbană, al cărei mod de viaţă diferă radical 
de cel al popoarelor italice înconjurătoare. Baza organizării 
socio-politice este cetatea-stat, mai întîi condusă de un rege 
dotat cu puteri aproape absolute (/ucumon), apoi de o oligarhie 
restrînsă a unor mari familii care controlau înaltele magistraturi 
şi Senatul. Spre deosebire de ceea ce se va petrece la Roma, 
Etruria nu a cunoscut o împărțire a drepturilor şi a puterilor între 
diversele clase ale societății. În afară de casta privilegiată a 
marilor proprietari şi a clienţilor atașați fiecărei gens, grosul 
populaţiei era compus din sclavi şi trăia în condiţii extrem de 
dificile. De aici au rezultat violente lupte sociale care au însîn- 
gerat numeroase cetăţi la începutul secolului al III-lea şi care au 
grăbit declinul puterii etrusce. La Volsinii, o revoltă a ajuns să 
dea, pentru o vreme, puterea sclavilor și, pentru a pune capăt 
acestei situaţii, nobilimea locală a apelat la romani, aceştia 
cucerind în 265 ultima cetate independentă a Etruriei. 

Ca şi cetăţile greceşti, amenințate în secolul al IV-lea de 
puternicii lor vecini, oraşele etrusce nu au ştiut să se unească 
pentru a ține piept pericolului. Desigur, existau instituţii fede- 
rale, grupîndu-i anual pe reprezentanții celor 12 cetăți ale Etru- 
riei în sînul Consiliului care-l desemna pe sacerdos (marele 
preot), dar acestor organisme le lipsea eficacitatea, ele nere- 
uşind să împiedice dezbinarea statelor membre, şi acest lucru în 
momentele cele mai grave. Astfel Veii, care restabilise monar- 
hia, nu a fost ajutată de celelalte cetăți rămase sub un regim 
aristocratic cînd aceasta a trebuit să înfrunte, la începutul seco- 
lului al IV-lea, asalturile tinerei puteri romane. 

Buni agricultori, care practicau irigarea şi drenajul terenu- 
rilor mlăștinoase, etruscii au fost şi excelenți meşteşugari, pro- 
ducători de numeroase obiecte din teracotă (vase, urne funerare, 

reliefuri pentru decorarea monumentelor) şi, mai ales, făuritori, 
grație zăcămintelor de cupru din zona Toscanei şi a minere- 
urilor de fier din insula Elba, ai uneia dintre cele mai puternice 
industrii metalurgice a Antichității. Au excelat, de asemenea, în 
activităţile din domeniul maritim şi în comerţul pe distanțe 
lungi, ajungînd din Adria şi Spina pînă în Europa Centrală, şi 
stabilind cu Marea Grecie şi celelalte regiuni ale Eladei rapor- 
turi economice fructuoase. 

Numeroasele contacte cu lumea elenică explică influența 
profundă pe care aceasta a exercitat-o asupra civilizaţiei etrus- 
ce. O influenţă artistică, în primul rînd, marcată încă din secolul 
al VI de puternica difuzare a modelelor ioniene, atît în materie 
de sculptură (Apollo din Veii), cît şi în ceramica decorată şi 
marea pictura. O influenţă religioasă, de asemenea, odată cu 
adoptarea a numeroase divinităţi aparținînd panteonului ele- 
nic (Apollo, Atena) sau asimilate acestuia (Junona / Hera, Jupi- 
ter / Zeus), şi cu asimilarea povestirilor eroice şi a legendelor 
homerice. 

Totuşi nimic din toate acestea nu constituie o demarcare 
față de marea civilizație vecină. Etruscii şi-au construit, de fapt, 
o cultură originală, în care domină elementele împrumutate din 
Orient şi cele care derivă din vechiul fond mediteranean ante- 
rior venirii indo-europenilor. Acestea apar în statutul fe- 
meii, aşa cum ni-l prezintă frescele murale ale mormintelor din 
Tarquinia ori grupurile care ornează sarcofapele ce conțin ră- 
măşițele unor cupluri aristocratice. Soția era, într-adevăr, ad- 
misă pe picior de egalitate la sărbătorile şi banchetele care 
punctau viața nobilelor familii (acest lucru îi scandaliza pe greci 
şi apoi pe romani) şi juca, se pare, un rol deloc neglijabil în 
afacerile politice ale cetăţii. 

Arta etruscă este, la rîndul ei, purtătoarea unei inspiraţii 
care nu este decît parțial tributară Greciei. Ea se distinge de 
aceasta prin alegerea materialelor (bronzul, metalele prețioase, 
argila, mai mult decît piatra şi marmura), prin gustul său de 
supraîncărcare decorativă, dar şi de stilizare şi simplificare, prin 


206 SERGE BERSTEIN, PIERRE MILZA 


dezinteresul pentru a degaja din ele o anumită frumuseţe ori 
vreun adevăr ideal. Arhaismul a persistat aici mai multă vreme 
decît pe pămîntul elenic, iar clasicismul n-a exersat decît o 
influență minoră. 

În domeniul arhitectural şi urbanistic, etruscii au fost mari 
novatori. Din oraşele lor, clădite pe pitoni stîncoşi cu materiale 
fragile (lemn şi cărămizi), nu a mai rămas nimic, eventual fun- 
daţiile şi, uneori, puternicile incinte din tuf vulcanic. Ştim, 
totuşi că au ajuns să cunoască arcul frînt, cupola şi bolta şi că 
edificau oraşele după un plan în formă de tablă de dame, ple- 
cînd de la două axe perpendiculare, orientate respectiv spre 
nord-sud şi est-vest şi care aveau să se numească la Roma — 
moștenitoare atît a acestei practici cît şi a altor inovaţii etrusce 
— cardo şi decumanus. Veneau apoi trasarea incintei sacre a 
oraşului, numită pomoerium, şi construcţia zidurilor protec- 
toare, în interiorul cărora fiecare pătrat al „jocului de table“ 
adăpostea un grup de locuinţe. 

Dar mai ales în materie de credinţe religioase şi de cult, au 
dezvoltat locuitorii Toscanei primitive o civilizaţie foarte di- 
ferită de cea a grecilor. Religiei surîzătoare, optimiste, apro- 
piate de omenesc care caracterizează — cel puțin pînă în secolul 
al IV-lea — popoarele Eladei, etruscii opun o concepţie foarte 
sumbră despre divin şi despre raporturile sale cu muritorii. Zeii 
lor sînt implacabili şi fixează ireversibil destinul oamenilor. De 
aceea singura atitudine posibilă, pentru aceştia din urmă, este 
de a afla semnele care prefigurează un viitor pe care nu-l pot 
influența în nici un fel. De aici, importanţa pe care o acordau, 
ca şi în cazul caldeenilor şi al multor altor popoare din Orientul 
Apropiat, divinaţiei, adică cunoaşterii voinţei divine prin obser- 
varea zborului păsărilor (practicată de auguri) sau a intestinelor 
animalelor sacrificate (efectuată de haruspici). Nici un alt act 
important din viaţa cetăţii, fie că era vorba de construcţia unui 
oraş, a unui templu ori de vreo declaraţie de război, nu era pus 
în practică fără a-i fi consultat, în prealabil, pe zei. 

O altă diferență fundamentală de cea a grecilor şi, mai 
tîrziu, de cea a romanilor este aceea că religia etruscilor este o 
religie revelată, a cărei doctrină este conținută într-un ansamblu 
de cărți sacre şi se bazează pe un mit fondator: învățătura regu- 
lilor disciplinei etrusce propovăduită de geniul Tages, un înțe- 
lept cu cap de copil, şi de nimfa Bepoia. Ea este, de asemenea, 
o religie a mîntuirii, lucru care dă frumuseţe acestei credințe 
într-o lume de dincolo de moarte. De aici, grija cu care etruscii 
Şi-au construit şi întreținut necropolele în care mormintele erau 
edificate după modelul casei defunctului, dar mult mai solide şi 
mai luxoase. Războinicul, înconjurat de armele sale, femeia, de 
bijuteriile şi de ustensilele de pe lîngă casă, puteau duce, în 
aceste condiţii, o existență veşnică, căreia îi erau predestinați. 

Influenţa pe care etruscii au exercitat-o asupra civilizației 
Romei antice este considerabilă, fie că este vorba de civilizația 
materială (planuri de oraşe, elemente arhitecturale), de con- 
cepția despre autoritate şi despre atributele ei, sau de ritualurile 
divinatorii ori de alte ceremonii religioase. Dar, mai ales, prin 
intermediul lor, mai mult decît prin cel al grecilor din Italia de 
Sud — multă vreme neîncrezători față de popoarele italice —, 
romanii au fost puşi în contact cu elenismul. 


Originile Romei 


Tradiția moştenită de istoricii antici aşază fundarea Romei 
pe la anul 753. Multă vreme acceptată fără discuţii, apoi aspru 
critică, ea a primit o confirmare parțială prin săpăturile arheo- 
logice. Cele mai recente, efectuate pe Palatin, au arătat, că 
într-adevăr, înainte de crearea oficială a Cetăţii, pe care trebuie 
să o căutăm la începutul secolului al VI-lea, existau implantări 
umane pe cele şapte coline. 

Acesta ocupă, la jumătatea drumului între mare şi primele 
contraforturi ale Apeninilor, centrul Latium-ului, o cîmpie de 
dimensiuni modeste, presărată cu dealuri şi zone mlăştinoase. 

Unui călăreț nu-i trebuia mai mult de o oră, iar legionarilor 
jumătate de zi de mers ca să ajungă la marginea acestuia. Acum 
cîteva milioane de ani exista aici un golf marin care a fost 
înfundat cu aluviuni, apoi cu depozite vulcanice (lacurile Brac- 
ciano, Nemi, Albano sînt în zona unor foste cratere). Multă 
vreme, zona a rămas umedă şi nesănătoasă, mai curînd propice 
creşterii animalelor decît agriculturii, şi doar munca îndîrjită a 
oamenilor a perimis punerea în valoare a pămînturilor — de altfel 
— mediocre. Ceea ce face unitatea şi, într-o mare măsură, ceea 
ce dă importanţă acestei regiuni este Tibrul cu violente ieşiri din 
matcă, dar pe care se putea naviga. Datorită lui, latinii au putut 
pătrunde pînă în inima Apeninilor şi au început de foarte devre- 
me să facă negoț cu populaţiile montane. 

Păstorii şi agricultorii care ocupau Latium-ul la începutul 
mileniului I trebuiau să se apere de vecinii lor munteni — ecvii, 
volscii, sabinii — şi de insalubritatea cîmpiei. De aceea, au cău- 
tat să se aşeze pe înălțimile care o dominau. Pe malul stîng al 
Tibrului, la vreo 20 km de mare, depozitele vulcanice erau 
decupate în mici coline de vreo 50 m altitudine: acolo avea să 
se dezvolte celula-mamă a viitorului Imperiu roman. 

Multe alte sate situate pe înălțimile ce jalonau cîmpia 
Latiumului, n-au depăşit niciodată stadiul de orăşele mărunte. 
Roma avea asupra lor avantajul de a fi în apropierea Tibrului, 
într-un punct unde se efectua transbordarea între navele venite 
de pe mare şi bărcile capabile de a o lua pe fluviu în sus pînă în 
zona etruscă. Construirea unui pod de lemn puţin în avalul 
insulei tiberine, podul Sublicius avea, prin urmare, să facă din 
oraş un punct nodal între calea fluvială şi importantul drum 
continental care lega Etruria de Campania. 

Condiţiile de viaţă ale primilor romani erau departe de a fi 
uşoare. Clima este relativ vitregă în această parte a Italiei. Vara, 
termometrul poate urca pînă la 38 sau 39 grade la umbră. larna, 
zilele cu îngheț şi zăpada sînt mai rare decît la Nisa... sau la 
Brest. Solurile, sărace şi umede, erau puţin favorabile agri- 
culturii. A trebuit multă muncă pentru a le face cît de cît fertile, 

pentru a seca zonele mlăştinoase ori pentru a aduce apa potabilă 
în această zonă „asediată“ totuşi de ape. Astfel se explică, în 
parte (conform determinismului geografic), caracterul tenace şi 
laborios al locuitorilor Romei primitive. 

Se ştie cum istoricii şi scriitorii latini povesteau istoria 
legendară a fondării oraşului lor. Vergiliu evocă în Eneida 
originile îndepărtate ale cetății. Semizeul Eneas, fiul lui Anhise 
şi al lui Venus, unul dintre cei care au scăpat teferi din masacrul 
de la Troia, ajunge, după lungi peripeții, la gurile Tibrului. Se 
căsătoreşte cu Lavinia, fata regelui Latinus, şi fondează un prim 
oraş. Fiul său Ascanius sau Iulius (din care familia Iulia, cu 
Cezar în frunte, pretindea că descinde) domneşte în Alba Lon- 
ga. Trei secole despart, după tradiţie, domnia lui Eneas de fon- 
darea Romei, povestită de Titus Livius și de Plutarh. Ultimul 
rege al dinastiei, Amulius, care şi-a detronat fratele, pe Numi- 
tor, o obligă pe fiica acestuia din urmă să devină preoteasă a 
zeiţei Vesta, ceea ce îi interzicea să se căsătorească şi să aibă 
copii, care ar fi putut să-l răstoarne de la domnie. 

Or, din unirea zeului Marte şi a tinerei vestale se vor naşte 
doi gemeni, Romulus şi Remus, cărora Amulius le-a dat drumul 
pe Tibru. Dar cei doi fraţi sînt aduşi pe mal de către curent şi 
alăptaţi de o lupoaică, înainte de a fi culeşi de pe ape de păstorul 
Faustulus şi soţia sa, Acca Larentia. Cînd au ajuns mari, l-au 
înlocuit pe Numitor pe tronul Albei recunoscîndu-li-se ca re- 
compensă, dreptul de a fonda un oraş nou. Titus Livius poves- 
teşte cum, pretinzînd fiecare onoarea de a da numele său cetăţii, 
Romulus şi Remus se supun arbitrajului cerului şi cum acesta îl 
desemnează pe primul, trimiţîndu-i ca semn de bun augur doi- 
sprezece vulturi, în loc de şase văzuți de Remus. Oraşul se va 
numi Roma şi cearta dintre cei doi frați va sfîrşi printr-o crimă. 
Remus, ca să-şi bată joc, ar fi sărit peste brazda trasată de 
fratele său geamăn în jurul Palatinului pentru a fixa limitele noii 
cetăți, iar Romulus l-ar fi ucis spunînd: „aşa să piară de aici 
înainte oricine va sări peste zidurile ridicate de mine“63. 

La prima vedere, nu este mare lucru de reținut din această 
legendă despre naşterea Romei şi originile sale troiene, ea fiind 
în parte născocită în secolul I pentru a-i flata pe Augustus şi pe 
succesorii săi (proveniţi din familia Iulia). În schimb, ca orice 
povestire mitică, este plină de semne pe care istoricii s-au stră- 
duit să le descifreze. Căsătoria lui Latinus cu Lavinia ar simbo- 
liza mixajul cultural care s-ar fi desăvîrşit la începutul mile- 
niului 1 î.e.n. între autohtonii italici şi micile grupe de migratori 
orientali veniți pe calea mării. Fratricidul originar săvîrşit de 
Romulus şi care va chinui timp de secole conştiinţa romanilor 
traduce, se pare, foarte vechi nelinişti religioase, aşa de mult 
transpare faptul că se amestecă în legendele povestite de Ver- 
giliu şi Titus Livius amintirea îndepărtată şi oarecum deformată 
a unor fapte reale şi vestigiile unei vechi teogonii. 

Oricum ar fi, aceste mituri de fundare au jucat timp de un 
mileniu un rol capital în istoria şi civilizația Romei. Romanilor 
le va plăcea pînă la sfîrşitul Imperiului să-şi spună „fiii lupoai- 
cei“. Pe vremea lui Cicero, ei încă mai arătau cu mîndrie bor- 
deiul cu acoperiş de paie şi cu ziduri din chirpici unde Faustulus 
i-ar fi primit pe cei doi gemeni predestinați. De la Romulus 
însuşi, de extracţie divină şi dispărut, după tradiţie, pe o zi cu 
furtună în fața poporului adunat pe Cîmpul lui Marte, ei au 
păstrat imaginea eroului charismatic — în acelaşi timp legislator, 
preot şi războinic victorios —, învestit cu o grație supranaturală 
şi interpret al voinţei zeilor, a cărui moştenire mapică şi-o va 
asuma mai tîrziu cel care va fi numit imperator. Să adăugăm şi 
că această mitologie vehiculată de textele latine depăşeşte cu 
mult limitele cronologice şi temporale ale romanități antice. 
Fascismul italian îşi va lua de aici o parte din simbolistica sa. 

Primele secole ale Romei primitive sînt, de asemenea, 
obiectul unei legende. Tradiţia ne transmite că oraşul a fost pînă 
la începutul secolului al VI-lea, condus de regi. Pentru a o 
popula, Romulus va atrage aici păstori, proscrişi şi migratori 
cărora le va da drept soții pe fetele războinicilor sabini, atrase 
în oraş cu ocazia unei sărbători şi răpite de romani. Va urma un 

lung război, oprit prin intervenţia sabinelor și urmat de conto- 
pirea celor două popoare, alt simbol al mixturii efectuate în 
timpul celei de-a doua generaţii romane, sabinele nefiind de 
origine latină. Regele roman a avut alături un omolog sabin pe 
care tradiţia nu a întârziat să-l dea uitării5 şi în legătură cu care 
istoricii cred că a avut rolul de a legitima a posteriori partajul 
colegial al magistraturilor. 

După dispariția miraculoasă a lui Romulus, şase tegi s-au 
succedat, după cum spune legenda, la conducerea statului ro- 
man: sabinul Numa Pompilius, sfătuit de nimfa Eperia şi care a 
dotat Cetatea cu instituțiile sale religioase, romanul Tullus Hos- 
tilius, cel ce a distrus Alba, Ancus Marcius, fondatorul portului 
Ostia, şi, în sfîrşit, trei suverani etrusci: Tarquinius cel Bătrîn, 
fiu al unui grec refugiat în Etruria, căruia Roma îi datorează 
secarea mlaştinilor Forumului, Servius Tullius care ar fi edificat 
primul zid de incintă (de fapt, ridicat în secolul al IV-lea) şi 
Tarquinius Superbus, cel ce a construit marele canal de scurgere 
(Cloaca maxima). Acesta din urmă comportîndu-se ca un tiran 
(determinînd, de exemplu, sinuciderea virtuoasei Lucreția), a 
dus la izbucnirea unei răscoale în 509 care i-a alungat pe regii 
etrusci şi a instaurat Republica.65 

Analiza simbolisticii legendare, eforturile specialiştilor în 
mitologie comparată şi în religii primitive, săpăturile arhe- 
ologice efectuate vreme de un secol în zona celor şapte coline 
au permis corijarea elementelor neverosimile ale legendei re- 
constituită de istoricii latini din secolul 1 î.e.n. şi schițarea, în 
linii mari, a istoriei începuturilor Romei. S-a putut astfel stabili 
că acest ținut nu fusese populat decît tîrziu. Doar la începu- 
tul epocii fierului grupuri de păstori, în căutarea unui adăpost 
împotriva mlaştinilor şi a jefuitorilor, s-au instalat pe colinele 
ce domină cîmpia, acolo unde trecerea Tibrului era uşurată 
de existența unei insule. S-a descoperit pe Palatin urma pri- 
melor lor locuinţe, umile refugii construite în tuful vulcanic, cît 
şi urnele funerare care dovedesc practicarea incineraţiei. Dim- 
potrivă, pe Quirinal şi Esquilin, vestigiile arheologice atestă 

prezența unor populaţii care practicau înhumarea morților, ceea 
ce confirmă coexistenţa în zona Romei a unor nuclee de popu- 
laţii cu tradiţii diferite. Fără îndoială, aici trebuie să căutăm 
opoziţia legendară, apoi fuziunea romanilor şi sabiniilor — a 
trebuit cel puţin un secol ca aceasta să fi devenit efectivă. 

La o dată necunoscută, satele care-şi împărțeau zona celor 
şapte coline s-au grupat într-o ligă latină (Septimontium)5$, dar 
nu se poate încă vorbi de cetate la mijlocul secolului al VIII-lea, 
cum afirmă legenda. Civilizaţia îi era încă primitivă. Se practica 
creşterea animalelor, puţină agricultură şi începuse să se fabrice 
vase imitate după cele produse de greci în Campania. Fondarea 
unui adevărat oraş datează, fără îndoială, din vremea etruscilor. 
Urmărind să cucerească Campania, aceştia au ocupat Latium, 
rămînînd stăpîni pe tot parcursul secolului al VI-lea. Sub domi- 
naţia lor — conform datelor care nu coincid cu cele ale legendei 
— au fost edificate zidul de incintă de 11 km în lungime care 
înconjura cele şapte coline, prima reţea de canale şi templul 
consacrat pe Capitoliu triadei divine: Jupiter-Junona-Minerva. 

Datorită etruscilor, romanii au învăţat să construiască bol- 
te şi ziduri, să folosească alfabetul, să consulte zeii observînd 
zborul păsărilor sau măruntaiele animalelor sacrificate. Sub 
dominaţia lor, oraşul a devenit cel mai strălucitor dintre cetăţile 
Latiumului şi a transferat pe teritoriul său cultele federale care 
uneau de multă vreme triburile latine. Totuşi, la sfîrşitul seco- 
lului al VI-lea a început refluxul. Învinşi de grecii din Cam- 
pania, etruscii au fost nevoiţi să-şi abandoneze cuceririle. În 
acelaşi timp, popoarele supuse se revoltă împotriva hegemoniei 
lor. Probabil că, în cursul acestei revolte generale, romanii îi 
alungau pe regii lor etrusci şi instituie Republica. 

În timpul acestei perioade, contemporană crizei cetăţii 
aristocratice în Grecia şi dezvoltării „tiraniei“, Roma a fost 
condusă de o oligarhie a marilor proprietari de pămînturi — 
patricienii —, uniţi în cîteva mari familii — gentes, în care toți 
membrii descindeau dintr-un strămoș comun şi purtau acelaşi 
nume. Gens conţinea, de asemenea, mici pături sociale, țărani 

în majoritatea lor, care întrețineau cu şeful clanului relaţii clie- 
ntelare, trăsătură care a caracterizat timp de mii de ani nume- 
roase societăți mediteraneene. În schimbul anumitor servicii, 
clienţii beneficiau de protecția şefului unei gens — care exersa 
asupra tuturor membrilor o autoritate absolută — şi se bucurau 
de aceleași drepturi cu ale patricienilor. În majoritatea lor, toți 
aveau acces la o adunare politică, comitia curiataS”, care vota 
legile. Esenţa puterii era totuşi în mîinile aşa-zişilor patres, şefii 
marilor familii aristocratice care formau, pe lîngă rege, un con- 
siliu, Senatul, al cărui rol era considerabil: el valida alegerea 
numitului rex, personaj ale cărui puteri erau mari, dar nu neli- 
mitate, şi îl asista în deciziile sale. Monopolizînd averea şi 
funcţiile sacerdotale, patricienii controlau deci şi puterea poli- 
tică şi judiciară. 

Toţi cei care nu aparțineau unei gens, fie că erau excluşi 
din ea, fie că erau originari din alte cetăți, formau plebea. În 
timpul regilor etrusci, plebeii au devenit mai numeroşi, căci 
marile lucrări atrăgeau o mînă de lucru impresionantă. Fiind 
grijulii să liniştească tensiunile dintre patriciat şi plebe, stăpînii 
etrusci s-au străduit s-o integreze pe aceasta din urmă, substi- 
tuind legăturilor fondate pe apartenenţa la marile familii (prin 
intermediul celor 30 de curii în rîndul cărora erau repartizate) 
numeroase nuclee pentru care doar domiciliul era luat în con- 
sideraţie: triburile. Această reformă, se pare introdusă de Ser- 
vius Tullius, a permis intrarea în armată a unor plebei destul 
de bogaţi pentru a-şi putea plăti echipamentul militar. Totuşi, 
membrii plebei nu erau decît cetățeni de rangul doi. Nu votau. 
Nu puteau deveni magistrați, nici preoți. Nu puteau să se căsă- 
torească cu o patriciană şi nu ştiau legile care încă nu erau 
publicate. Departe de a le modifica favorabil soarta, „revoluția“ 
din 509 — de fapt o reacţie aristocratică dirijată împotriva „tira- 
nilor“ etrusci — nu a făcut decit să le-o agraveze. La naşterea sa, 
tînăra republică romană era în mîinile oligarhiei patriciene. 

Roma în defensivă (509-360 î.e.n.) 


Pînă pe la 475, Roma şi-a menținut cu greu independența, 
ameninţată în acelaşi timp de cetăţile etrusce, popoarele latine 
care au scăpat de dominaţia sa şi de invadatorii veniţi din Ape- 
ninii Centrali: sabinii, ecvii, volscii. Pericolul principal fiind 
înlăturat, oraşul a continuat să fie, totuşi, în stare de asediu, 
sărăcit şi dominat de o aristocrație a proprietarilor de pămînturi, 
cărora plecarea regilor etrusci le-a întărit considerabil puterea. 

Pînă la începutul secolului al III-lea î.e.n., evenimentele 
care marchează această lungă perioadă de conflicte defensive 
nu ne sînt cunoscute decît prin scrierile istoricilor latini, Titus 
Livius, în primul rînd, care n-au utilizat drept sursă decît o 
tradiție orală foarte mult deformată. Trebuie să aşteptăm anul 
296 î.e.n. pentru ca să apară o urmă scrisă, respectiv cu cronica 
ținută de marele pontif (ministru al cultelor). Istoria dificilei 
supraviețuiri a Republicii romane într-un mediu ostil este deci 
amestecată tîrziu cu elemente de legendă, pe care istoricul mo- 
dern are vocaţia de a le interpreta ca nişte semne, mai degrabă 
decît de a le considera ca mărturii fiabile a ceea ce s-a întîmplat 
în realitate. 

Din scenariul complicat al acestor războaie de apărare, nu 
vom reţine decît principalele etape. După tradiţie, după victoria 
lor asupra latinilor la lacul Resilles, romanii ar fi intrat în liga 
latină: nu pentru a o domina — funcţie asumată atunci de Tus- 
culum — ci doar ca simpli membri ai acestei organizaţii. Osti- 
litatea sabinilor a luat sfîrşit la mijlocul secolului al V-lea î.e.n. 
Dar au fost necesare lungi războaie pentru ca ecvii să fie în- 
frînți, la fel şi volscii şi hernicii. Era vorba de fapt nu de con- 
flicte continue, ci de operaţii sezoniere duse cu mijloace modes- 
te şi care conduceau la rezultate adesea efemere. De mai multe 
ori, pericolul i-a obligat pe romani să încredințeze temporar 
comanda supremă unui dictatorS8, precum Cincinnatus, care, 
solicitat să-şi abandoneze plugul pentru a-şi exercita această 

funcţie, s-ar fi întors la ocupațiile sale rustice imediat după ce 
i-a înfrînt pe ecvi. 

Pericolul etrusc nu a dispărut imediat. Puțin timp după 
căderea monarhiei, şeful etrusc Porsenna a încercat fără succes 
să cucerească oraşul (atunci, după tradiție, Hortatius Cocles ar 
fi apărat singur accesul spre podul Sublicius). Lungi războaie 
au fost purtate de atunci împotriva veilor. După un asediu de 
zece ani, oraşul a fost cucerit şi distrus în 396, în timp ce locui- 
torii săi au fost masacrați ori vînduţi. Această victorie a permis 
Romei să ocupe Etruria meridională. 

Acestor conflicte neîncetate cu popoarele dimprejur li s-a 
adăugat, în secolul al IV-lea î.e.n., invazia populațiilor celte: 
galii senoni care, stabiliți încă din secolul precedent în cîmpia 
Padului şi pe litoralul adriatic, au traversat Apeninii (în iarna 
lui 390) şi au coboriît spre sud-vest distrugînd totul în trecere. 
Cîtva timp, cetăţile etrusce au fost ca un tampon între gali şi 
latini, apărînd în special regiunea Felsina, care nu va fi cucerită 
decît în 350, devenind Bononia celtă (Bologna actuală). În acest 
interval, galii au respins mica armată romană dincolo de ma- 
lurile rîului Allia, apoi au cucerit Cetatea şi au jefuit-o barbar, 
cu excepția Capitoliului, salvat de vigilența gîştelor sacre şi de 
eroismul unui pumn de apărători comandaţi de Marcus Manlius. 

Atunci cînd celții au plecat spre nord, încărcați cu prăzi 
importante şi ducînd o grea răscumpărare în aur, romanii şi-au 
reconstruit oraşul şi l-au dotat cu solide metereze. Dar recons- 
trucția a avut loc în grabă, cu mijloace modeste şi în mijlocul 
unei agitaţii sociale accentuate de invazia galilor. Marilor dru- 
muri rectilinii trasate de meşterii etrusci le-a urmat nişte străzi 
strîmte, întortocheate şi întunecoase, de-a lungul cărora romanii 
săraci locuiau înghesuiți în adevărate bordeie. În acest cadru 
s-au derulat ultimele desfăşurări ale unei lupte vechi de două 
sute de ani care opuneau patriciatul roman plebei şi cărora i-a 
urmat un conflict la fel de aspru între bogaţi şi săraci. 

Patricieni şi plebei 


Revoluţia din 509, după cum am văzut, nu modificase întru 
nimic raportul de forță între patriciat şi plebe. Lipsită de spri- 
jinul de care beneficiase pe lîngă regii etrusci, aceasta şi-a văzut 
statutul şi soarta înrăutățindu-se, în timp ce puterea economică 
şi politică a numitelor gentes creştea tot mai mult. Puterea 
marilor familii era aşa de mare încît, dacă ar fi să ne luăm după 
legenda campaniei dusă împotriva veilor în 479, unul din aceste 
clanuri — în speță gens Fabia — era capabil să se mobilizeze 
pentru a înfrunta, fără ajutorul vreunui alt grup, duşmanul din 
afară. Totuşi, chiar dacă deţineau cea mai mare parte a bogă- 
țiilor din societate şi a puterii şi continuau să impună restului 
societății un sistem ce le asigura monopolul magistraturilor şi 
al cunoaşterii legilor, patricienii nu au putut să-i împiedice pe 
cei excluşi din rîndul lor să devină, puţin cîte puţin, conştienţi 
de forţa ce o reprezentau. 

Odată cu războaiele tot mai numeroase, rolul plebei a cres- 
cut considerabil. Cei care aveau mijloacele de a se echipa con- 
stituiau marile batalioane ale infanteriei legionare. Sub presiu- 
nea acestora, conducătorii cetății obişnuiau să adune pe Cîmpul 
lui Marte poporul înarmat, organizat după modelul militar în 
comiţii centuriate$9, şi să permită acestora luarea de decizii 
politice şi alegerea de magistrați. Totuşi, nu era vorba decît de 
o participare foarte marginală la treburile statului, ea nepu- 
tînd împiedica concentrarea puterilor în mîinile unei oligarhii 
restrînse. Plebeul nu putea să se căsătorească cu o patriciană iar 
acesta putea ajunge sclav din cauza datoriilor. Pentru ca o anu- 
mită satisfacţie să fie dată revendicărilor lor, a trebuit ca aceştia 
din urmă să recurgă la forță. 

După tradiţie, în 494 î.e.n., plebea a ameninţat cu sece- 
siunea; aceasta s-a retras pe Aventin, colina din faţa Palatinului, 
unde era onorată zeița Ceres, hotărîndu-se să fondeze un nou 
oraş. Ea a obținut, astfel, crearea instituţiei magistraților plebei, 
care aveau drept sarcină de a o proteja împotriva unor eventuale 

abuzuri de putere. Aceşti tribuni ai plebei, adunaţi într-un cole- 
giu de doi, cinci, apoi zece magistrați, aveau puteri extrem de 
întinse. Sacrosanţi, aceştia posedau dreptul de vero, prin care se 
opuneau tuturor celorlalți magistrați, erau inviolabili cît priveş- 
te persoana şi bunurile lor, şi se bucurau de o potestas70 compa- 
rabilă cu cea a consulilor. Pentru a-i alege şi pentru a le alege 
asistenții, edilii plebeieni, a fost legalizată adunarea pe care 
plebea şi-o constituise, concilium plebis, reunit în cădrul tri- 
burilor (cele patru triburi din vremea lui Servius deveniseră 17) 
şi ale cărui moțiuni de interes general, chiar dacă nu aveau 
putere de lege, au început să concureze hotărîrile comiţiilor 
centuriate în rîndul cărora patricienii rămîneau majoritari. 

În faţa unei plebe astfel organizată, patricienii nu şi-au 
putut păstra multă vreme privilegiile lor legale. În 450, a fost 
publicat un cod de legi aplicabile tuturor cetăţenilor romani de 
către o comisie de zece membri (decemviri”!), gravat pe două- 
sprezece table şi expus pe .rabularium, deasupra Forumului. 
Cîţiva ani mai tîrziu, alianțele matrimoniale au fost permise 
între patricieni şi plebei. În schimb, a fost mult mai greu aces- 
tora din urmă să acceadă la diverse mapistraturi. Pentru a le 
bara drumul spre consulat, acesta a fost suprimat în 444 şi 
înlocuit cu tribuni militari luaţi atît din rîndurile patricienilor 
cît şi din cele ale plebeilor, apoi a fost stabilită instituția consu- 
lară. În 367, legile liciniene au stabilit un fel de echilibru între 
cele două ordine72. Acestea stipulau că unul din cei doi consuli 
trebuia să fie ales din rîndul plebeilor, creîndu-se în schimb, în 
acelaşi timp, noi magistraturi — pretura, cenzura —, care moş- 
teneau o parte din puterile consulilor, şi la care plebeii au cerut 
accesul, obţinîndu-l pînă la urmă. 

Începînd cu 387, plebiscitele ele au avut forță de lege 
pentru toţi romanii. De atunci patricienii au început să participe 
la adunările plebei, care vota legile în acelaşi fel ca şi comiţiile 
centuriate şi a luat numele de comitia tributa”3. Dar, de la acea 
dată, distincţiile dintre patricieni şi plebei nu mai aveau mare 
importanţă. Familiile bogate din cele două ordine, unite prin 

legături matrimoniale şi prin interese comune, formau o aristo- 
craţie nouă, nobilimea (nobilitas). Conflictele sociale nu au 
dispărut, dar de această dată opuneau pe bogaţi săracilor. 


Armata romană cucerește Italia 


Odată instalată pacea interioară prin legile liciniene, Roma 
Şi-a putut consacra toate energiile luptei împotriva vecinilor cei 
mai periculoşi: etruscii din Tarquinia şi Caere, popoare din 
Apeninii Centrali, şi latinii, ale căror cetăţi, mai întîi federate, 
au sfîrşit prin a fi anexate pur şi simplu. După care, urmărind 
coasta Latium-ului spre sud, romanii au năvălit în Campania în 
ajutorul aristocrației locale. De atunci, lor le-a revenit sarcina 
de a lupta împotriva samniţilor, o primă etapă dintr-un şir lung 
de cuceriri care, în mai puţin de un secol, au condus la domi- 
naţia acestora în întreaga peninsulă. 

Pentru a duce la bun sfîrşit acest lucru, stăpînii Latiumului 
şi ai Campaniei au dispus de un redutabil arsenal militar care a 
evoluat de altfel secole de-a rîndul. Pe vremea regilor, armata 
avea un caracter strict aristocratic. Ea era formată din membrii 
marilor familii, gentes. Nu exista deloc disciplină iar bătăliile 
se rezumau la un şir de lupte singulare. Regele însuşi nu avea 
decît o autoritate foarte limitată asupra ei. Dar în secolele al 
V-lea şi al IV-lea, au apărut modificări importante odată cu 
creşterea populaţiei şi transformările survenite în economie şi 
în societate. Plebeii au intrat în armată, cu excepția celor ce nu 
aveau deloc avere. Cetăţenii, care. trebuiau să se echipeze mili- 
tar pe cheltuiala lor, erau împărțiți după avere în cinci clase, 
fiecare avînd un echipament identic. În frunte luptau cei mai 
bogaţi, care serveau în cavalerie ori în infanteria prea, apoi 
venea infanteria uşoară, ai cărei combatanți aparțineau cate- 
goriilor mai nevoiaşe. 

Toţi cetăţenii de la 17 la 46 de ani erau mobilizați pînă în 
momentul în care îndeplineau cel puţin 10 campanii militare în 

rîndurile cavaleriei, 20 — în cele ale infanteriei. Consulii, după 
ce îi adunau la Capitoliu pe toți bărbaţii în vîrstă de a purta 
arme, desemnau, prin tragere la sorţi, pe cei de care aveau 
nevoie pentru campania ce urma să aibă loc. Totuşi, campaniile 
aveau să se succeadă într-un ritm atît de rapid că numeroşi 
soldați puteau rămîne sub arme o lungă perioadă de timp. În 
sfîrşit, în caz de mare pericol, putea fi decretată mobilizarea în 
masă a tuturor cetățenilor. Armatei romane propriu-zise trebuie 
să-i adăugăm şi contingentele furnizate de popoarele supuse ori 
aliate. Ei serveau în special în cavalerie şi în marină. 

Legiunea constituia unitatea de bază a armatei. Numărul 
legiunilor nu va înceta să crească, de la două, la începutul 
Republicii, la 25, în perioada celui de-al doilea război punic 
împotriva Cartaginei (218-201 î.e.n.). Fiecare legiune era con- 
dusă de un consul sau de un legat asistat de şase tribuni militari. 
Ea conţinea 3000 de infanterişti de linie, greu echipați, 1200 de 
velites (infanteria uşoară) şi 300 de cavaleri. Ea era divizată în 
manipule formate, fiecare, din două centurii de 60 de oameni, 
comandate de un centurion.74 Aliaţii luptau pe aripile laterale, 
constituiți în cohorte asociate fiecărei legiuni. 

Adevărata maşină de război, perfect rodată, armata în marş 
avansa 25 km pe zi, precedată de mulți soldați, trimişi în recu- 
noaştere pentru a evita orice surpriză. Cînd se opreau, legio- 
narii, mereu activi, construiau tabere fortificate înconjurate cu 
un parapet (agger) întărit de palisadă şi un şanţ. Cortul con- 
sulului (praetorium) era în centru. Ordinea de luptă cuprindea 
un dispozitiv format din trei linii. În primul rînd se găseau cei 
mai tineri, hastati, în cel de-al doilea principes. Ei aruncau 
sulița (pilum), înainte de a se prinde în lupta corp la corp, 
folosind spada. Cel de-al treilea rînd era format de veterani 
(triarii), înarmaţi cu o lance (hasta) şi folosiți doar în situaţiile 
critice. În față, se aflau velites şi pe aripi, aliaţii şi cavaleria. 
Aceasta din unnă a constituit multă vreme punctul slab al ar- 
matei romane. De aceea s-a recurs, încă de pe vremea răz- 
boaielor punice, la cavaleria auxiliară, recrutată din țările unde 
călăreţii se bucurau de faimă: Galia, Spania şi Africa. 


220 SERGE BERSTEIN,_ PIERRE MILZA 


Tehnica de război, armamentul, arta fortificațiilor şi a 
asediului au evoluat mult cu timpul. Folosirea balisticii şi a 
maşinii de asediu a fost transmisă romanilor de grecii din Sicilia 
şi din Italia meridională. Pînă atunci ea nu cunoscuse nici o 
modificare epocală, fiind bazată pe principiile mecanicii ne- 
schimbate de secole, însă romanii au perfecționat-o extraordinar 
de mult, fie că era vorba de dispozitivele destinate aruncării 
proiectilelor (catapulte, baliste, onapre) ori de materialul pro- 
priu-zis (berbeci, ziduri false, turnuri mobile). 

Disciplina era extrem de severă. Generalul (imperator), 
după ce-şi depunea jurămîntul (sacramentum), era investit cu 
drept de viață şi de moarte asupra soldaţilor săi şi nu se dădea 
deloc în lături în a-l folosi. Orice lipsă era pedepsită în diverse 
moduri, de la simpla bătaie cu bastoanele la decapitare ori 
decimare, în cazul insubordonării colective (un om din zece 
fiind executat). Însă teroarea nu era unicul mijloc de care dis- 
puneau responsabilii din armată pentru a asigura disciplina şi 
emulaţia printre oamenii din subordine. Recompensele erau la 
fel de numeroase: decoraţii (coliere, brățări, lănțişoare din me- 
tal preţios, medalioane din bronz ori din aur, purtate pe platoşă), 
arme de onoare, coroane, prime, părți din prada de război etc. 
Pentru generalul ieşit victorios, recompensa supremă era trium- 
ful, încununat cu o defilare care se derula la Roma, între Cîmpul 
lui Marte şi Capitoliu, unde luau loc magistraţii în exercițiu, 
senatorii, un şir imens de oameni care purtau obiecte preţioase 
luate de la duşmani, apoi principalii captivi (adesea executaţi în 
închisoare ori imediat după ceremonie) şi, în sfîrşit, impera- 
tor-ul (generalul), îmbrăcat în purpură şi înconjurat de soldaţii 
săi şi de o mulţime de Judiones, actori după moda etruscă care 
dansau în sunetul lirei. Cortegiul triumfal constituia — ca şi 
sărbătorile civice în Grecia clasică — unul din marile momente 
religioase ale cetăţii. 

Acesta era instrumentul care avea să permită măruntului 
oraş din Latiumul primitiv să devină centrul unui imens impe- 
riu, care cuprindea atît malurile şi teritoriile mediteraneene cît 

Şi o mare parte a Europei. Pentru a ajunge aici, romanii au 
îndepărtat mai întîi pericolul ce-l reprezenta pentru statul lor 
agresivitatea vecinilor neîncrezători, începînd cu latinii care 
Şi-au pierdut independenţa în 335 (cetăţile lor fiind practic 
anexate teritoriului roman). Apoi romanii şi-au impus auto- 
ritatea principalelor puteri ale peninsulei. La nord, cucerirea 
Etruriei a luat sfîrşit în 265 odată cu căderea Tarquinilor. În sud, 
duşmanii cel mai greu de învins au fost samniţii. A fost nevoie 
nu mai puțin de trei lungi războaie — punctate uneori cu înfrîn- 
geri, precum aceea care, în 321, la Caudium, a dus la o umili- 
toare capitulare a armatei romane (Furcile Caudine) — pentru a 
înfrînge pe aceşti munteni, aliați cu alte popoare ale Italiei şi cu 
galii şi, în sfîrşit, zdrobiţi la Sentium în 295. 

La acea dată, nu le mai rămînea romanilor, pentru a deveni 
stăpînii întregii peninsule, decît să-şi stabilească durabil domi- 
naţia asupra oraşelor greceşti ale Italiei meridionale. Acestea se 
găseau atunci victime ale unei duble amenințări: cea a „barba- 
rilor“ italici, care exersau asupra lor o presiune permanentă, şi 
cea a Tarentului care avea ambiția de a-şi impune hegemonia în 
întreaga regiune. Pentru a se apăra de acest dublu pericol, cele- 
lalte cetăţi greceşti au intrat puţin cîte puţin în orbita Republicii 
latine, acceptînd staționarea pe teritoriul lor a garnizoanelor 
romane şi apelînd la puternicii vecini din nord pentru a-i înde- 
părta pe duşmani. Aristocraţia romană, dorind să-şi întărească 
puterea şi bogăţia cucerind oraşe opulente şi pămînturile fertile 
ale cîmpiilor litorale, incita puternic la cuceriri. Ocazia i-a fost 
dată cînd locuitorii din Thurii, asediați de lucani, i-au chemat 
pe romani în ajutor, făcîndu-i pe aceştia din urmă să violeze 
un tratat vechi care interzicea navelor lor să depăşească pro- 
montoriul Lacinium. 

Enervaţi de această provocare şi voind să-şi păstreze pro- 
pria influență asupra Marii Grecii, tarentienii au pus mîna pe 
arme. Ei au scufundat o flotilă romană ce pătrunsese în Golful 
Tarent, ocupînd Thurium şi încredințînd apărarea lor unui prinț 
grec, Pyrrhus, regele Epirului, care, la începutul anului 280, a 


222 SERGE BERSTEIN, PIERRE MILZA 


debarcat în Italia cu 20.000 de pedestrași, 3.000 de călăreţi şi cu 
elefanţi de luptă, adevărate „care de asalt“ ale vremurilor antice. 
Alianţă ambiguă între tarentieni, care vedeau în Pyrrhus un 
simplu mercenar în serviciul cauzei lor, şi regele Epirului, care 
nutrea ambiţii hegemonice asupra Marii Grecii. Primele lupte 
cu legiunile romane I-au încurajat pe această cale. Învingător la 
Heracleea, aliat al samniţilor şi al lucanilor, a renunţat la dru- 
mul spre Latium şi la confruntarea cu grosul armatelor romane, 
bătînd în retragere spre sud, apoi începînd cucerirea Siciliei 
unde cartaginezii puseseră şi ei piciorul. Întors în peninsulă, a 
fost învins de romani aproape de Benevento, în 275, şi a hotărît, 
cu această ocazie, să-şi repatrieze falangele în Macedonia. Ră- 
mas doar cu propriile-i forțe, Tarentul a fost cucerit de romani 
în 272. Doi ani mai tîrziu, aceşti din urmă deveniseră stăpînii 
întregii Italii Meridionale, controlînd pe viitor un spaţiu ce ţinea 
din Valea Padului pînă la strîmtoarea Messina. 


Guvernarea Romei şi organizarea 
ţărilor cucerite 


În momentul în care se încheie cucerirea Italiei penin- 
sulare, trei puteri ajung să echilibreze un sistem instituţional 
care se doreşte a fi emanaţia „Senatului şi poporului roman“: 
Senatus populusque romanus (SPQR), aşa cum o afirmă deviza 
Republicii, prezentă pe însemnele legionarilor romani cît şi pe 
frontoanele monumentelor publice ale Cetăţii. 

Poporul se exprimă în două adunări, comiţiile, care vo- 
tează legile şi aleg magistrații. În Comiţiile centuriate, cetăţenii 
sînt repartizați în 5 clase şi 193 de centurii, după avere. Bogaţii, 
grupaţi în primele 93 de centurii, îşi pot deci impune opinia căci 
votul este oprit de îndată ce majoritatea este atinsă. Or, la acest 
nivel sînt aleşi magistraţii cei mai importanți. La fel şi comiţiile 
tribute, care se ţin în Forum şi unde nu contează decît domi- 
ciliul cetățenilor. Aceştia se găsesc repartizați în 35 de triburi: 

31 rurale şi 4 urbane, iar săracii sînt automat înscrişi pe ulti- 
mele. Aceste comiţii nu aleg decît magistraţii de rang 'inferior. 
Magistraţii sînt constituiți într-o ierarhie; la primul nivel 
al aşa-numitului cursus honorum se păsesc chestorii (doi în 
secolul al VI-lea, opt în secolul al III-lea), care aveau în custo- 
die tezaurul şi care plăteau armatele. Se ajunge apoi la funcţiile 
de edili (doi „plebei“, doi „curuli“), care se ocupă de sarcinile 
municipale: poliția, întreţinerea drumurilor, aprovizionarea cu 
hrană a oraşului şi organizarea jocurilor. Vin apoi pretorii, care 
împart dreptatea şi-i pot înlocui pe consulii absenți, apoi cei doi 
consuli, magistrați supremi, aleşi, ca şi ceilalți, pentru un an. 
Moştenitori ai vechilor regi, consulii dau numele lor anului şi 
au „pîinea şi cuțitul“ în ceea ce priveşte toate treburile publice. 
Ei convoacă Senatul şi comiţiile, prezidează activitatea reli- 
gioasă din cetate şi îşi asumă comanda supremă a armatei. 

Trei alte magistraturi ocupă un loc important în sistemul 
de guvernare a Republicii. Cei doi cenzori, aleşi o dată la cinci 
ani, se ocupă de recensămîntul cetățenilor şi de averea lor. Ei 
stabilesc lista senatorilor (a/bum), supraveghează moralitatea 
publică. Cei zece tribuni ai plebei, întotdeauna sacrosanți, şi-au 
păstrat posibilitatea de a se opune votului unei legi. Dar puterea 
acestora se exersează pe viitor asupra ansamblului de cetățeni. 
Avînd loc în Senat, ei pot, cu timpul, să ajungă la diversele 
paliere a ceea ce numim cursus honorum. În sfîrşit, în mo- 
mentele de criză — interioară ori exterioară —, Senatul poate cere 
unuia din consuli să desemneze un dictator. Numit pentru şase 
luni, acesta dispune de toate puterile. 

În afară de cariera normală a onorurilor, a căror funcție 
este temporară, Senatul reprezintă continuitatea Republicii. El 
era compus, în timpul regilor, din şefii familiilor patriciene. În 
perioada republicană, acest sfat al „bătrînilor“ cuprinde 300 de 
membri recrutați de cenzori din cei mai vechi magistrați. Teo- 
retic, puterile sale sînt foarte limitate: el este păstrătorul tra- 
dițiilor romane şi nu poate desemna magistrați. Cel mult li se 
oferă auctoritas, adică puterea de a comanda, putere de esență 

cvasi religioasă, şi poate da „sfaturi“ (senatus consultum'5) care 
nu au caracter imperativ. De fapt, lucrurile apar, totuşi, foarte 
diferite şi fac din Senat adevărata autoritate permanentă a Repu- 
blicii. El supraveghează religia naţională, finanţele şi admi- 
nistrarea provinciilor. Tot el fixează efectivele armatei şi con- 
trolează acţiunea generalilor cărora le poate acorda onoruri 
triumfale. Mai ales, conduce politica externă a Romei, numeşte 
şi-i primeşte pe ambasadori, decide asupra războiului -şi păcii. 
Magistraţii superiori provin din rîndurile sale şi se reîntorc 
odată ce sarcina lor anuală se încheie. Noii magistrați sînt, în 
cea mai mare parte, aleşi din familiile care au deja un membru 
în Senat. Astfel se constituie o adevărată aristocrație guver- 
namentală, cea a „familiilor senatoriale“ care coincide, de alt- 
fel, într-o foarte mare măsură, cu straturile cele mai bogate ale 
populaţiei romane. În perioada războaielor din secolul al III-lea, 
senatorii vor face dovada unui curaj şi a unor virtuţi civice care 
vor confirma, incontestabil, rolul lor în viaţa cetăţii. 

Întinzîndu-şi dominaţia asupra celei mai mari părți a Ita- 
liei, statul roman nu şi-a modificat structurile instituţionale. 
Legate printr-o magnifică rețea de căi de comunicaţie, destinate 
să favorizeze schimburile comerciale şi mai ales să permită 
deplasarea rapidă a trupelor pentru a oprima eventuale răscoale, 
teritoriile cucerite au fost anexate fie Cetăţii, fie au devenit 
„aliaţi“ ai Romei sub diverse forme. 

Teritoriul roman propriu-zis (ager romanus) forma un an- 
samblu de 25.000 de km? cuprinzînd regiunea Romei, a colo- 
niilor romane ai căror locuitori, adesea soldaţi-țărani, aveau 
exact aceleaşi drepturi ca şi cei din capitală, şi a „municipiilor“, 
populate de indigeni posedînd un drept de cetate incomplet (nu 
putea vota, nici nu putea fi ales). În sfîrşit, prefecturile erau 
administrate de un prefect trimis de autoritățile Republicii. 
Aceste „Rome în miniatură“, adesea fortificate, aveau drept 
misiune să supravegheze Italia cucerită. 

Teritoriul aliaţilor se întindea pe mai bine de 100.000 de 
km2. Locuitorii săi nu erau cetățeni romani, dar îşi administrau 

singuri cetatea şi se bucurau uneori de dreptul latin, puţin diferit 
de cel al municipiilor. Dar erau legaţi de învingătorul lor prin- 
tr-un tratat care-i obliga să aibă „aceiași duşmani ca şi Roma“. 
Profitînd de aceste inegalităţi dintre popoarele supuse şi acor- 
dîndu-le, pentru a-şi asigura supuşenia lor, un avantaj sau altul, 
romanii au ajuns să mențină ordinea şi să-şi asigure autoritatea 
asupra Italiei. Învinşii erau uneori tratați dur de către magistraţii 
romani.76 Neavînd reprezentanţi în Senat, aceştia nu-şi puteau 
auzi vocea decît prin intermediul generalilor care i-asu supus şi 
care deveneau frecvent, imediat după cucerire, „patronii“ lor, 
adică protectorii lor. 

Trebuie să menţionăm, în sfîrşit, că supunerea față de le- 
gea legiunilor nu s-a făcut fără duritate şi cruzime. Jaful, masa- 
crele, duşmanii ajunşi sclavi şi deportaţi pe teritoriul roman 
pentru a. face faţă sarcinilor celor mai diverse au fost răscumpă- 
rarea unei cuceriri care avea curînd să se întindă asupra întregii 
lumi mediteraneene. 


Capitolul 6 


APOGEUL, CRIZA ŞI CĂDEREA 
REPUBLICII ROMANE 
(SECOLELE III-I Î.E.N.) 


m Odată Italia cucerită, Roma se înfruntă cu puterea maritimă a 
Cartaginei, cetate fondată de fenicienii din Tyr pe coasta actualei 
Tunisii şi care domină Mediterana Occidentală. Intre sfîrşitul 
secolul al III-lea î.e.n. şi prima jumătate u secolul al II-lea î.e.n. 
izbucnesc trei „războaie punice“, care vor da cîştig Republicii 
romane: în 146, Cartugina este distrusă iar teritoriul său de- 
vine provincia romană Africa. Roma stiăpîneşte Mediterana Occi- 
dentală. 


m În cursul secolul al II-lea î.e.n., Roma cucereşte Macedonia şi 
Grecia înainte de a ujunge în Asia Mică şi Egipt. Paralel, gene- 
ralii romani cuceresc Spania şi o încep pe cea a Galiei, desăvirşită 
de Cezar între 58 şi 51 î.e.n.. 


N Imperiul Roman are în componența sa 14 provincii din care 8 
în Europa, sub comanda unui guvernator, pretor ori magistrat 
tras la sorţi. Roma le confiscă domenii întinse şi reclamă plata 
unui tribut, strîns de oamenii de afaceri, publicanii. Imense averi 
iau naştere astfel într-un timp record. De aici, tensiuni puternice 
între clasele înstărite, familiile senatoriale sau oamenii de afaceri 
îmbogățiți (cavalerii) şi proprietarii mici şi mijlocii îndatoraţi, 
ruinați şi proletarizaţi. 


MW La zece ani interval, cei doi fraţi Gracchus sînt masacrați 
pentru că au luptat în favoarea adoptării legile agrare, favorabile 

claselor populare. Mizînd pe diferite tulburări, generalii învin- 
gători încearcă să pună mîna pe putere, sprijinindu-se cînd pe 
partidul popular, precum Marius, cînd pe cei de la putere, precum 
iSylla. Ambiţiile rivale ale lui Crassus şi ale lui Pompei, în a doua 
jumătate a secolului I î.e.n.., încurajeazii ambițiile lui Cezar, care, 
sprijinit de partidul popular, se gîmuleşte să restabilească monar- 
hia. Dar, între timp, survine asasinatul din 44 î.e.n. Nepotul şi fiul 
său adoptiv, Octavian, realizează proiectul său, dupii ce l-a înfrînt 
pe consulul Marcus Antonius, stăpînul Orientului. În 27 îe.n., 
instaurarea principatului în profitul lui Octavian, pune capăt 
Republicii, chiar. dacă aparențele acesteia supraviețuiesc. 


Stăpînitoare a unui teritoriu care se întindea de la cîmpia 
Padului în Italia de sud, Roma s-a angajat, începînd cu 264, 
într-o lungă suită de operaţii războinice, unele mai degrabă 
defensive, altele pur şi simplu ofensive şi de cucerire, operaţii 
care au adus-o în postura de a cuceri lumea mediteraneană, apoi 
o întreagă parte din Europa de vest. A rezultat un formidabil 
aflux de bogății spre capitală şi o profundă transformare a cetă- 
ţii, a moravurilor şi a vieţii politice, ajungându-se la o criză, în 
a doua treime a secolului al II-lea î.e.n., care îşi va găsi epilogul 
în 27 î.e.n. odată cu fondarea principatului (demnitate impe- 
rială) de către Octavianus. 


Roma împotriva Cartaginei: Războaiele punice 


În secolul al IX-lea î.e.n., fenicienii veniţi din Tyr au fon- 
dat pe coasta actualei Tunisii un port căruia i-au dat numele de 
Qart Hadasht, „orașul nou“. Mai întîi, simplă etapă spre Spania, 
oraşul cunoaşte un mare avînt începînd din secolul al VI-lea 
î.e.n. În timp ce marinarii săi recunosc coastele Africii (Rio de 
Oro) şi ale Europei, atingînd Bretagne şi Irlanda, Cartagina îşi 
stabileşte capetele de pod în Spania, în Baleare, Corsica, Sar- 
dinia și în Sicilia. În secolul al III-lea î.e.n., este primul oraș 
al Mediteranei Occidentale. La adăpostul triplului său zid, ea 

practică un comerț deosebit de activ, cumpărînd şi redistribuind 
în toată lumea mediteraneană metalele preţioase din Spania şi 
Maroc, mirodeniile din Orient, cositorul din Cornuaille, fildeşul 
Şi sclavii africani etc. Industriile sînt prospere (arme, vase, 
țesături în purpură) iar regiunea învecinată, exploatată intensiv, 
dă grîu din belşug, ulei şi vinuri. 

Toată puterea Cartaginei se bazează pe flotă, fără rivali în 
Mediterana. Armata este formată din mercenari, adesea revol- 
taţi, dar dispune de o excelentă cavalerie numită şi de numeroşi 
elefanţi de luptă. Ea este comandată de nobili cartaginezi, în 
rîndul cărora găsim generali de mare valoare. Guvernat, la înce- 
put, de doi regi, oraşul este, din secolul al V-lea, administrat de 
doi suffecti, aleşi pentru un an şi proveniți, ca şi membrii Sena- 
tului şi ai Consiliului, dintre cele mai bogate familii de armatori 
şi de mari proprietari. 

Timp de două secole şi jumătate, Roma şi Cartagina au 
trăit într-o bună înțelegere. Relativa depărtare dintre teritoriile 
lor, despărțite de mare, şi faptul că ambițiile lor erau comple- 
mentare — dominarea peninsulei italice pentru prima, cea a 
Mediteranei, pentru a doua — au împiedicat fricțiunile între 
aceste două puteri în creştere și au garantat pacea. Dar sfîrşitul 
războiului cu Tarentul (272 î.e.n.) marchează o întorsătură în 
politica romană. Roma, fostă cetate a Latiumului, îşi termină, 
odată cu luarea Tarentului, cucerirea sudului Italiei; ea este pe 
viitor în fruntea unui adevărat imperiu, ale cărui limite sînt 
foarte aproape de cele ale domeniului punic (din latinescul 
punicus însemnînd „cartaginez“). Roma şi Cartagina se vor 
înfrunta de-a lungul a trei războaie punice (264-241, 218-201 şi 
149-146 îe.n.). 

Miza primului război punic este Sicilia. În 264, neliniştitiţi 
de progresele cartagineze în Sicilia, romanii hotărăsc să trimită 
trupe în insulă pentru a susține împotriva celor din urmă pe 
mercenarii italioți (mamertinii) care, în serviciul locuitorilor 
din Messina, apoi îndepărtați de ei, au pus mîna pe acest oraş 
Şi şi-au întins dominaţia asupra cetăților vecine. Riscul unei 

înfruntări directe cu Cartagina este mare, dar, la Roma, Senatul 
este supus presiunii tuturor celor ce au de gînd să cucerească 
Sicilia: marii proprietari funciari care aspiră să cucerească noi 
pămînturi şi sclavi, cei ce sprijină armata, antreprenorii diver- 
selor lucrări publice, dar şi muncitorii şi meşteşugarii care 
trăiesc de pe urma expedițiilor militare. Imperialismul în faşă al 
Republicii se hrăneşte cu visuri de cucerire, dar şi cu frica ce o 
au romanii de a-şi vedea Imperiul „încercuit şi sufocat“ de 
cartaginezi, lucru care pare foarte puțin probabil. „Opţiunea 
pentru război“ cîştigînd, lupta se angajează între cele două 
puteri mediteraneene. 

Aliați cu grecii din Sicilia, romanii încep prin a-şi pune la 
punct o flotă de război. Nu tocmai la fel de buni cîrmaci, dacă 
ar fi să-i comparăm cu adversarii lor, care au în spatele lor o 
lungă experiență maritimă, ei caută sistematic să-şi perfecţio- 
neze tehnica abordajului, ceea ce permite legionarilor de să-şi 
impună superioritatea. Această tehnică au folosit-o cu succes 
cu ocazia luptei navale care a avut loc la Mylae, în nordul 
Messinei, la începutul anului 260 şi care i-a costat pe carta- 
ginezi jumătate din flota lor. Succes pe mare deci, împotri- 
va celei mai puternice maşini de război din epocă, confirmat 
în 256, la Ecnome, dar eşec pe uscat al consulului Regulus, 
debarcat în Africa cu o forță insuficientă, care a fost învins în 
255 de o armată de mercenari şi capturat de duşmani. 

Adus de cartaginezi pe teritoriul sicilian, primul război 
punic va mai continua încă 15 ani, întrerupt de înfrîngeri roma- 
ne pe mare, bătălii terminate fără victorii clare, razii şi asedii. 
Sub comanda lui Hamilcar Barca, tatăl lui Hannibal, armata 
cartagineză, bine stabilită în regiunea Palermo, îşi înmulțeşte 
operaţiile de jaf, atît în Sicilia cît şi pe coastele italiene, fără ca 
romanii, lipsiţi pe viitor de flota lor, să poată să facă ceva pentru 
a împiedica aceste incursiuni pe teritoriul lor. Între 247 şi 242, 
sentimentul de descurajare era atît de puternic în Roma, întrucît 
se intenţiona să se ipnoreze fapte şi să se recunoască victoria 
Cartaginei. Totuşi, o tresărire de patriotism permite Senatului 

să obțină de la cetăţenii cei mai bogați punerea pe picioare a 
unei flote de război, singurul mijloc de a-i înfrînge pe soldaţii 
lui Hamilcar Barca, rupîndu-i de baza africană. În 241 î.e.n. 
200 de nave de război comandate de consulul Caius Lutatius 
vor distruge astfel, în apropierea insulelor Aegate flota carta- 
gineză. Această victorie permite romanilor să impună pacea 
adversarilor lor care le cedează o parte din Sicilia şi se anga- 
jează la plata unei indemnizaţii de război de 3.200 de talanți. 

Pe parcursul a două decenii ce au urmat acestei victorii, 
profitînd de eclipsa puterii cartagineze, slăbită şi de o revoltă, 
dur dar dificil reprimată, a mercenarilor ei, Roma îşi întăreşte 
poziţiile în Mediterana Occidentală şi pe cele două maluri ale 
Adriaticii. În 238, ea profită de o răscoală a mercenarilor din 
Sardinia pentru a constrînge Cartagina să-i cedeze această in- 
sulă şi să-i verse un tribut suplimentar de 1200 de talanţi; ane- 
xiune imediat urmată de cea a Corsicei. Apoi ea trebuie, împin- 
să de logica propriei sale expansiuni, să ducă, pentru a proteja 
interesul marinarilor şi negustorilor săi în Adriatica, două răz- 
boaie împotriva piraţilor iliri care s-au instalat pe coasta dal- 
mată (225 şi 219 î.e.n.), cee ce o face să pună piciorul pe țărmu- 
rile actualei Albanii: o primă etapă a unei politici de pătrunderi 
în Mediterna Orientală, care va avea ca efect, în secolul urmă- 
tor, cucerirea lumii elenistice. 

În timpul acestei perioade de răgaz în conflictul cu Carta- 
gina, imperialismul roman a trebuit să se lovească de rezis- 
tențele cele mai puternice chiar în interiorul peninsulei italice. 
În 232, consulul Caius Flaminius hotărăşte parcelarea pămîn- 
turilor din Picenum, care aparţinea galilor senoni. Scopul urmă- 
rit era de a oferi compensaţii plebei epuizate şi decimate de 
primul război punic, permițîndu-i să obţină loturi de pămînt 
ieftine şi să corecteze astfel dezechilibrul care era pe cale să se 
instaureze în societatea romană, în profitul fenomenului mer- 
cantil şi al unor proprietari bogaţi. Pentru a împiedica ca această 
colonizare să nu ducă la exproprierea lor pur şi simplu, galii 
cisalpini au pus mîna. pe arme, ajutaţi de triburile de celți care 

trecuseră Alpii, şi au purces spre Roma. Învingători la Clusium, 
la trei zile de mers de capitală, aceştia au fost, în final, învinşi 
şi dispersaţi în apropiere de capul Telamon, în 225. În cursul 
anilor următori, Galia cisalpină — cîmpia Padului — a fost cuce- 
rită de consulul Claudius Marcellus, învingător la Clastidium în 
222. Pentru a-şi asigura definitiv controlul, romanii au construit 
via Flaminia şi au fondat două colonii: Placentia şi Cremona. 

Cartaginezilor nu le-a trebuit mai mult de 20 de ani pentru 
a-şi reface forțele şi a-şi pregăti revanşa. Susţinut de elementele 
populare favorabile reluării luptelor împotriva marei rivale din 
Mediterana şi şeful unei aristocrații de neguţători a căror soartă 
era legată de supremaţia maritimă a Cartaginei, Hamilcar Barca 
decide în 236 să ocupe sudul şi estul Spaniei, cu scopul de a le 
exploata bogăţiile sale miniere. De fapt, continuată după moar- 
tea sa de Hasdrubal, apoi Hannibal, cucerirea Spaniei a dus la 
un aflux de bogății spre Cartagina oferindu-i acesteia, pe lîngă 
posiblitatea de a întreţine o puternică armată de mercenari, şi 
oportunitatea unei baze de plecare pe uscat pentru a angaja 
războiul decisiv împotriva Romei. 

lată deci din nou faţă în față cele două puteri ce-şi dispută 
hegemonia în Mediterana apuseană. Este, de fapt, miza celui 
de-al doilea război punic (218-201 î.e.n.). La Roma, există 
temeri ce vin din partea amenințării care-i apasă, din Spania în 
Marsilia, aliata Republicii, şi asupra Italiei de nord. În Carta- 
gina nu este bine văzută înaintarea romană în Galia Cisalpină şi 
în Liguria, teritorii de unde proveneau numeroşi mercenari 
cartaginezi. Logica imperialismelor comandă, deci, celor două 
Imperii de a o lua înaintea celuilalt şi de a împiedica toate 
inițiativele sale. Această rațiune îi împinge pe romani să-şi 
asigure prietenia oraşelor iberice care nu sînt încă sub domi- 
nația Cartaginei, să încheie o alianță cu Saguntul, cetate de 
pe coasta răsăriteană a Spaniei, şi să obțină de la Hasdrubal, 
în 226, angajamentul de a nu traversa Ebrul cu armata sa. 

Or, odată cu alegerea sa ca şef al armatei, în 221, Hanni- 
bal îşi manifestă dorința de a porni războiul cu Roma. Anul 

următor, atacă Saguntul, cucerit după un an de asediu (219), 
fără să-i pese de protestele şi de amenințările romane. Cum 
Senatul Cartaginei a refuzat să-l cheme acasă. războiul începe 
în primăvara lui 218. În curînd, armata lui Hannibal, o forță 
militară de 50.000 de infanteriști şi 9.000 de cavaleri, flancată 
de elefanți de luptă şi comandată de un şef militar genial, se 
îndreaptă spre Pirinei după ce a trecut Ebrul. Pierderile sînt 
grele (jumătate din infanterie, o treime din cavalerie), dar cînd 
cartaginezii ajung în valea Padului, după ce au traversat Alpii şi 
au efectuat un marş susținut de cinci luni şi jumătate, primesc 
sprijinul ligurilor şi al galilor cisalpini. Victorios la Ticinum şi 
Trebiae în toamna anului 218, Hannibal trece Apeninii în pri- 
măvara lui 217, invadează Etruria şi obţine un succes fulminant 
în zona lacului Trasimenus, distrugînd armata romană coman- 
dată de consulul Flaminius. Capitala însăşi nu este salvată decît 
datorită iscusinţei dictatorului Quintus Fabius Maximus denu- 
mit şi „temporizatorul“ (Cunctator), care evită angajarea bătă- 
liei decisive în cîmp deschis şi se mulţumeşte cu hărţuirea 
trupelor cartagineze, lăsîndu-l pe Hannibal să treacă prin foc şi 
sabie satele din Apulia, Samnium şi Campania. 

Sub presiunea opiniei publice romane şi italice care nu 
acceptă să vadă distruse bogăţiile peninsulei de către carta- 
ginezi, Senatul hotărăşte modificarea tacticii, trimiţînd o legiu- 
ne în Galia Cisalpină pentru a o recuceri şi încredințînd celor 
doi consuli, Paulus Aemilius şi Varro, misiunea de a-l opri pe 
Hannibal în Apulia cu o forță de 80.000 de oameni. Pe 2 august 
216, această armată suferă la Cannae o înfrîngere dezastruoasă: 
70.000 de morţi, dintre care 21 de tribuni militari şi 100 de 
senatori. Ea este urmată de numeroase defecţiuni printre po- 
poarele aliate ale peninsulei: brutti, lucani, samniți, campani 
(Capua îşi deschide porţile lui Hannibal) şi greci, în timp ce 
Filip din Macedonia, pînă atunci nehotărît, se hotărăşte să trea- 
că de partea cartaginezilor. 

Totuşi, din lipsă de oameni şi de materiale, Hannibal nu-şi 
poate exploata la maximum victoria. În timp ce recucereşte 

Sicilia, raliază Siracuza la cauza sa şi îşi adjudecă Tarentul, 
marele port al Italiei răsăritene, locul pe unde pot tranzita toate 
ajutoarele venite din Cartagina şi din Macedonia, Senatul mobi- 
lizează toate energile poporului roman, ridică o armată pentru a 
apăra capitala, obligîndu-l pe generalul cartaginez să bată în 
retragere și revenind la vechea tactică a războiului de uzură. În 
curînd, romanii trec la ofensivă. Siracuza este cucerită, la fel şi 
Capua, a cărei populaţie este vîndută şi al cărei Senat este 
decimat. În Spania, tînărul Publius Cornelius Scipi6 începe 
cucerirea părții răsăritene iar armata venită în ajutor şi coman- 
dată de Hasdrubal (fratele lui Hannibal) este bătută în 207 pe 
țărmurile rîului Metaurus. 

Războiul mai durează mulți ani în zonele muntoase ale 
Italiei de sud unde armata lui Hannibal se retrăsese. Neputînd 
s-o disloce, Senatul hotărăşte, după multe ezitări, să urmeze 
planul propus de Scipio. Întors din Spania, unde purtase o nouă 
campanie victorioasă, acesta din urmă obţine provincia Sicilia, 
cu permisiunea de a debarca în Africa de îndată ce va crede că 
a venit momentul. La începutul lui 204, pune piciorul pe lito- 
ralul tunisian cu o armată de 35000 de soldaţi, constrîngînd 
Senatul cartaginez să-l cheme pe Hannibal. Bătălia decisivă 
are loc la Zama, în 202. Alăturarea cavalerilor numizi ai lui 
Massinissa de partea romanilor îi permite lui Scipio să stri- 
vească armata cartagineză. 

Pacea semnată la 201 ia Cartaginei flota de război, ele- 
fanţii şi Imperiul. Ea trebuie să evacueze Spania, ocupată ime- 
diat de romani, să plătească timp de 50 de ani un tribut anual 
de 200 de talanțţi, să renunţe la mercenari şi să nu mai pornească 
nici un război fără autorizarea venită din partea senatului ro- 
man. De fapt, ea devine, începînd cu această dată, depen- 
dentă de Roma, care domină de acum tot bazinul apusean al 
Mediteranei. 

Redusă la o umbră, fosta capitală a Imperiului cartaginez 
continuă totuşi să-i înfricoşeze pe romani. Ostilitățile dintre 
Cartagina şi Massinissa, rege al numizilor orientali aliați cu 

Roma, vor constitui punctul de plecare al celui de-al treilea 
război punic. „Cartagina trebuie distrusă“ nu încetează să repete 
bătrînul cenzor Cato, care a luptat în legiunile romane în timpul 
celui de-al doilea război punic. După mai multe decenii de 
somn, cetatea maritimă începe să-şi refacă forțele; astfel încît, 
Senatul roman va hotări să sfirşească definitiv cu ea. Sub pre- 
textul că cei din Cartagina au anpajat fără autorizaţia sa războiul 
contra unui stat vecin, romanii trimit o armată în Africa şi 
ordonă cartaginezilor să evacueze oraşul şi să fondeze un altul 
în altă parte. Timp de trei ani, ei vor rezista atacurilor romane, 
dar în 146 Scipio Aemilianus, nepot adoptiv al „Africanului“, 
cucereşte orașul care este ras de pe fața pămîntului, acoperit cu 
sare şi blestemat pentru ca nici măcar o dată să nu mai amenințe 
Roma. Teritoriul punic devine provincia romană Africa. După 
victoria repurtată asupra numidului lugurtha, care ducea un 
război de gherilă împotriva Romei (140), aceasta este de atunci 
stăpînă Africii de Nord. 


Cucerirea Orientului 


După Zama (202 î.e.n.), romanii îşi exercită o hegemonie 
completă în Mediterana apuseană. lată-i pe viitor față în față cu 
puternicele regate elenistice, în special cel al lui Filip V, rege al 
Macedoniei, şi cel al Seleucizilor, care domină Asia Mică şi 
Siria. Temîndu-se ca nici unul din aceste două regate să nu 
reconstituie Imperiul lui Alexandru, Roma caută mai întîi să-şi 
asigure securitatea. În curînd, totuşi, senatorii se vor lăsa antre- 
nați de generali avizi de glorie şi de pradă şi de oamenii de 
afaceri în a practica o fructuoasă politică de cucerire şi de 
anexiuni. 

Consideraţii de ordin defensiv şi ofensiv stau la baza gene- 
zei conflictelor care-i vor face pe romani să cucerească Medite- 
rana Orientală. În 204, Ptolemeu IV murind, iar coroana Egiptu- 
lui — cel de-al treilea stat ieşit din moştenirea lui Alexandru — 

revenindu-i unui minor, cei doi suverani ai Macedoniei şi Si- 
riei se înțeleg pentru a-şi împărţi teritoriile din afară ale Lagi- 
zilor: Palestina, Cicladele, Chersonesus, Bitinia etc. Este ofe- 
rită, astfel, Romei, chemată în ajutor de unele cetăţi care aveau 
protectorat lagid (Radosul, Attalos, Pergamul), ocazia de a-şi 
regla conturile cu Filip V şi de a sfărîma alianţa celor doi adver- 
sari ai săi. 

Romanii se vor răzbuna întîi pe macedoneni, aliaţii lui 
Hannibal din timpul celui de-al doilea război punic. Odată ce a 
fost încheiată pacea cu punii, aceştia declară război Macedoniei, 
mai curînd în scopul de a-i modera ambițiile decît de a o cuceri 
efectiv. Debarcată în Iliria (200), armata romană duce vreme de 
doi ani un război de hărțuire, evitînd, ca şi falangele lui Filip de 
altfel, angajamentul decisiv. Trebuie aşteptat anul 197 cînd 
consulul Flaminius invadează Macedonia interioară şi anga- 
jează grosul forţelor sale în Tesalia împotriva armatei lui Filip 
V, bătut la Kynosskefalai şi constrîns să-şi abandoneze toate 
posesiunile din Grecia, Tracia, Iliria şi Asia Mică, să recu- 
noască independenţa oraşelor greceşti vasale Macedoniei şi 
să-şi reducă considerabil armata şi flota. Treizeci de ani mai 
tîrziu, izbucneşte un al doilea război, purtat împotriva fiului lui 
Filip, Perseu, care a dorit să-şi ia revanşa asupra romanilor şi 
care este bătut la Pydna de Paulus Aemilianus, fiu al consulului 
ucis la Cannae (168). Regatul macedonean este desființat şi 
transformat, după o ultimă revoltă, în provincie romană, la care 
este ataşată şi Grecia (146). 

Odată cu lichidarea monarhiei macedonene şi întinderea 
suzeranității sale asupra Greciei, Roma a atins limitele Europei 
Orientale. În fața ei, pe celălalt mal al Egeei, se întind pose- 
siunile seleucide, peste care domneşte Antioh III. În timp ce 
romanii se ocupau de Macedonia, acesta cucerise mai multe 
oraşe de pe coasta sudică a Asiei Mici, ocupase Efesul şi debar- 
case în Europa, la Lysimachia. Ocupată cu pacificarea Galiei 
Cisalpine şi a Spaniei, Roma încearcă să evite înfruntarea cu 
Antioh III şi să obţină de la acesta să se întoarcă în Asia şi să 

elibereze oraşele greceşti. Fără alt rezultat decît acela de a-l 
incita să debarce în Tesalia, în 192, în fruntea unei puternice 
armate care va fi nimicită doi ani mai tîrziu, se apropie de 
Magnesia, la Sipyla, de Scipio Asiaticul. În timp ce Hannibal, 
care se refugiase la curtea repelui Bitiniei, se otrăveşte pentru a 
scăpa de romani, regatul seleucid este dezmembrat şi se găseşte, 
curînd, redus chiar la Siria, ea însăși anexată în 63, după victo- 
riile lui Pompei. Cît despre regele Pergamului, mort fără urmaşi 
în 133, acesta lasă moştenire romanilor toate statele sale (toată 
partea apuseană a Asiei Mici), transformate în provincia Asia. 

Egiptul Lagazilor devine, la rîndul său, un adevărat protec- 
torat (el va fi anexat în 30 î.e.n.), odată cu teritoriile situate în 
estul provinciei Asia. Dar din 89 pînă în 63 î.e.n., regele Pon- 
tului, Mithridate ridică la luptă Asia Mică şi cetățile grecești 
împotriva jugului Romei. El este învins, în cele din urmă de 
Sylla, apoi de Pompei, așa încît la mijlocul secolului I î.e.n doar 
parții, instalaţi în partea estică a Eufratului, îşi păstrează inde- 
pendenţa. 


Cucerirea Occidentului 


Expansiunea Romei în Occident s-a realizat mai întîi în 
Spania, apoi în Galia. 

Cucerirea şi pacificarea Spaniei, începute de Scipio Afri- 
canul au fost de lungă durată şi întrerupte de numeroase revolte 
foarte dure reprimate de legiunile romane. Cea a celtiberilor, 
începută pe la mijlocul secolului al II-lea î.e.n., a fost, în final, 
înăbuşită în 133 de Scipio Aenilianus — reales consul, împotriva 
tuturor tradiţiilor Republicii, la întoarcerea din Orient —, care 
a rezervat cetăţii lor Numantia soarta Cartaginei. Două pro- 
vincii romane au fost create în peninsulă: Ulterior şi Citerior 
(197 î.e.n.). 

Stăpîni ai Galiei Cisalpine, care trebuie să fi reintrat 
în mîna populaţiei galeze, după ce Hannibal le dăduse 

independenţa, şi ai Peninsulei Iberice, romanii au ajuns, pentru 
a asigura legături între aceste două provincii, să cucerească 
Galia Meridională. Profitînd de conflictele care-i opuneau pe 
aliaţii lor din Massalia (Marsilia) ligurilor şi galilor, ei au cuce- 
rit acest ținut şi au fondat în 120 î.e.n. Provincia romana, care 
va deveni mai tîrziu Narbonensis, avînd drept oraşe principale 
Aix-en-Provence şi Narbonne. La sfîrşitul secolului al II-lea 
î.e.n., această provincie bogată a fost invadată şi devastată de 
triburile germanice venite din actuala Danemarcă, cimbrii şi 
teutonii. Aceştia, după ce au administrat mai multe înfrîngeri 
armatelor romane, au fost în cele din urmă bătuți şi exterminați 
de Marius în trei bătălii: două în zona Aix-en-Provence în 102 
Şi a treia, deosebit de sîngeroasă, anul următor în Italia de nord, 
aproape de punctul de confluență al Padului cu Sesia. 

Restul Galiei a fost cucerit de Cezar între 58-51 î.e.n. Zona 
căreia romanii i-au dat numele de Galia Transalpină era un vast 
teritoriu limitat de Rin, Alpi, Mediterana, Pirinei şi Atlantic. 
Populaţia era, în majoritate, celtică, la care s-au adăugat, în 
nord, triburile germanice venite de dincolo de Rin. Ea era domi- 
nată de o aristocrație războinică și proprietară de pămînturi şi 
de o clasă respectată de preoți şi de judecători, druizii. Țara nu 
avea nici o unitate politică: cuprindea vreo 60 de popoare inde- 
pendente şi adesea rivale, fiecare cu obiceiurile sale, legile şi 
zeii proprii. Cîţiva, precum heduii din Bourgogne și arvernii din 
Masivul Central, reuşiseră să-şi întindă influenţa pe un teritoriu 
relativ vast, însă indisciplina nobililor făcea ca această situaţie 
să fie deosebit de precară. 

În imensa lor majoritate, locuitorii Galiei erau țărani. Cul- 
tivau grîul şi orzul, creşteau cai şi porci, foloseau plugul cu roți 
şi coasa, cunoşteau folosirea varului şi marnei pentru amelio- 
rarea randamentului culturilor. Iscusiţi în prelucrarea lemnului 
(care, nave, butoaie) şi a metalelor (arme, bijuterii), aceştia 
practicau, pe mare şi pe uscat, o intensă activitate comercială. 
Diviziunile şi luptele dintre triburi, incapacitatea galilor de a se 
constitui într-o entitate politică coerentă nu-i împiedicau să fie 

parte integrantă a unei culturi comune, din punct de vedere 
lingvistic, religios ori al organizării sociale. Exista o „lite- 
ratură“ galeză, sub forma unor poeme recitate de rapsozi cu 
ocazia ospăţurilor aristocratice, şi a unor tratate diverse com- 
puse de druizi, dar transmiterea lor se făcea oral, aşa încît nu 
ne-a rămas nimic. Începînd cu secolul al VII-lea î.e.n., civi- 
lizaţia galeză a fost influențată de greci, în special de colonia 
Foceei (viitoarea Marsilie), după cum stau mărturie monedele 
şi operele de artă provenite din Grecia sau din Italia.de Sud, 
prin defileele alpine, valea Ronului ori cea a Dunării (menţio- 
năm astfel faimosul vas din Vix păsit în 1953, aproape de 
Chatillon-sur-Seine). 

Ocazia de a interveni în Galia şi de a o cuceri a fost dată 
de Cezar, devenit în $8 î.e.n. proconsul în Galia Cisalpină şi în 
Narbonensis, prin migrarea helveţilor, împinşi spre vest de 
invadatorii germanici, suevii conduşi de Ariovist. Chemat în 
ajutorul heduilor, el i-a împins pe helveţi spre Elveţia de azi, 
apoi s-a întors împotriva lui Ariovist şi i-a nimicit armata în 
Haute-Alsace, respingîndu-i pe invadatori dincolo de Rin. 

Odată popoarele germanice respinse, Cezar nu s-a grăbit 
să părăsească ţara. În mai puţin de cinci ani, a procedat la 
cucerirea Galiei, supunînd triburile de belgi, cele din Aquitania 
şi Armorica, trecînd chiar Rinul şi Canalul Mînecii. În 56, făcu 
Senatul să decreteze anexarea Galiei Transalpine („dincolo de 
Alpi“ pentru romani), transformată, ca şi Spania, Macedoania 
şi Siria, în provincie romană şi guvernată de cîţiva prinți puter- 
nici deveniți clienţi ai Romei: Commes la atrebaţi, Tasget la 
carnuți, Vecingetorix la arverni etc. Dar în 52 î.e.n., carnuţii 
antrenează celelate popoare din Galia la o revoltă generală 
împotriva puterii protectoare. Comanda triburilor răsculate a 
fost încredințată lui Vercingetorix, care a încercat să-i orga- 
nizeze şi să le impună un minimum de disciplină. Practicînd 
tactica pămîntului pîrjolit, acesta din urmă l-a ţinut o vreme pe 
Cezar în şah, în special la Gergovia. Dar a comis greşeala, 
grăbit de aliaţii săi, să cruţe Avaricum, permiţînd romanilor să 

se aprovizioneze cu hrană. Prea impetuos şi prea încrezător, 
Vercingetorix s-a văzut în cele din urmă închis în oppidum-ul 
Alesia77. Blocat de romani, a trebuit să se predea în septembrie 
52, fiind trimis în captivitate la Roma, purtat cu ocazia trium- 
fului lui Cezar şi apoi condamnat la moarte. Stăpîn al Galiei, 
Cezar a înrolat imediat în armată floarea aristocrației din Galia 
şi elita războinicilor ce supraviețuiseră luptelor şi măcelurilor. 


Exploatarea popoarelor cucerite 


Începînd cu sfîrşitul primului război punic (241 î.e.n.), 
teritoriile cucerite sînt organizate în provincii — primele au fost 
Sicilia, Corsica şi Sardinia — guvernate de magistrați degrevați 
de sarcini, proconsuli ori propretori, desemnaţi de Senat şi 
dotați cu puteri imense. Scutiţi de sarcinile administrative, aceş- 
tia vor lăsa în grija oamenilor de afaceri, proveniţi din clasa 
ecvestră, perceperea impozitelor şi: exploatarea domeniului pu- 
blic, acest lucru în detrimentul populațiilor autohtone. 

La sfîrşitul Republicii, Roma poseda 14 provincii, dintre 
care 8 în Europa. Cînd o ţară învinsă şi supusă autorităţii sale 
era transformată în provinicie romană, senatul preciza printr-o 
lege (Jex provincialis) cum va fi organizarea şi obligațiile sale. 
Nici o provincie nu avea o organizare identică. În fruntea fie- 
căreia era aşezat un guvernator care putea să fie ori un pretor, 
ori un magistrat desemnat de Senat prin tragere la sorţi — pro- 
pretor sau proconsul. Reprezentant atotputernic al Republicii, 
era în acelaşi timp comandant şi judecător suprem, cu drept de 
viață şi de moarte asupra băştinaşilor. Era asistat de unul sau de 
mai mulți locotenenţi (legati) şi de un cvestor trezorier, cît şi de 
o adevărată camarilă de prieteni şi de consilieri veniţi cu el de 
la Roma. 

În toate teritoriile cucerite, Roma confiscase vaste domenii 
— aparținînd în special foştilor regi şi nobilimii — care deve- 
niseră proprietatea poporului roman: ager romanus. Admi- 

nistrat de Senat, acest domeniu public trebuia să furnizeze sta- 
tului venituri importante. Pe de altă parte, fiecare provincie 
trebuia, ca semn de supunere, să achite un tribut care era fie o 
contribuţie în bani, fie o parte de recoltă (de exemplu, a zecea 
parte pentru sicilieni). Aceste impozite nu erau percepute de 
către magistrații romani, ci de „oamenii de afaceri“ grupaţi 
într-o societate, publicanii, care vărsau visteriei sumele cerute 
de aceasta şi luau de la locuitorii tributuri mult mai ridica- 
te, realizînd astfel enorme beneficii. Magistraţii înşişi, care-şi 
exersau în principiu gratuit funcţiile, profitau frecvent de posi- 
bilitatea care le era oferită de a se îmbogăţi rapid, chiar dacă nu 
toți propretorii şi proconsulii semănau cu Verres, acel guver- 
nator al Siciliei ale cărui tîlhării au fost denunţate de Cicero, pe 
atunci cvestor, în celebrul său discurs din 70 î.e.n.: cetăţeni 
bogaţi despuiaţi de averi, impozite ridicate de mai multe ori, 
magistraturi vîndute, vinovaţi declaraţi nevinovaţi în schimbul 
banilor etc. Victimele aveau mereu posibilitatea teoretică de a 
merge să se plinge la Roma. 

Cei care aveau mijloace se adresau unor tribunale (quaes- 
tiones) compuse din senatori care, chiar dacă se arătau uneori 
severi față de aceşti publicani, erau în general mult mai indul- 
genţi față de guvernatorii aleşi din rîndurile lor. 


Consecințele marilor cuceriri 


Lungul conflict cartaginez, apoi războaiele de cucerire 
duse de romani în afara peninsulei au avut consecinţe econo- 
mice și sociale considerabile. Mai întîi, dacă prădăciunile cau- 
zate de armatele cartagineze şi de populaţiile răsculate împo- 
triva hegemoniei romane au afectat profund agricultura romană, 
Roma a cunoscut de la începutul secolului al III-lea î.e.n. un 
imens aflux de bogății: metale preţioase şi obiecte de artă aduse 
de învingători, grîu din provincii vîndut la un preț de nimic sau 
distribuit gratuit plebei, prozonieri de război ajunşi sclavi şi 

care furnizau o mînă de lucru gratuită marilor proprietari, tri- 
buturi enorme cerute popoarelor supuse, extorcarea de fonduri 
de orice fel operate de guvernatorii provinciilor şi publicani etc. 
Astfel, în puţină vreme, s-au adunat averi fabuloase, ceea ce a 
favorizat gustul pentru lux şi pentru cîştig. 

De aici, a rezultat o transformare radicală a societăţii şi a 
moravurilor. Clasele înstărite au fost marile beneficiare ale 
cuceririlor. Nobilimea senatorială, din ce în ce mai închisă şi 
mai atentă la prerogativele sale, a acaparat majoritatea magis- 
traturilor, comanda armatelor, guvernările din provincie, toate 
surse de enorme profituri. Pe de altă parte, şi-a constituit imense 
domenii (atifundia) închiriind pe nimic teritorii din domeniul 
public, răscumpărîndu-le pe cele ale micilor proprietari ruinaţi 
şi punînd să fie muncite de turme întregi de sclavi aduşi din 
teritoriile cucerite. Cota parte prelevată de pe producţia cerea- 
lieră din provincii a făcut să cadă cursul grîului, iar într-o pe- 
rioadă în care uleiul şi vinurile din Galia se vindeau bine şi erau 
uşor exportate, un domeniu bine condus putea fi sursa unor 
enorme venituri. În acelaşi timp, s-a dezvoltat o clasă de oameni 
noi, cavalerii, proveniţi din lumea afacerilor şi a finanţei. Cei 
mai bogaţi erau publicanii, beneficiari ai concesiunilor făcute 
de stat pentru supravegherea lucrărilor publice şi strîngerea 
impozitelor din provincii. 

În schimb, clasa proprietarilor mici şi mijlocii, care consti- 
tuise osatura societății romane şi care, în fața armatelor de 
mercenari ale generalilor cartaginezi şi ale monarhilor elenişti, 
făcuse forța legiunilor, a dispărut aproape peste tot. Mulţi dintre 
reprezentații săi au murit în război. Cei care s-au întors şi-au 
găsit domeniul în paragină şi au trebuit să se îndatoreze pentru 
a-l aduce la starea de dinainte. Foarte repede, aceştia s-au po- 
menit ruinaţi de afluxul de grîu din provincii şi de concurența 
marilor proprietari. Aceştia dispuneau, prin munca sclavilor, de 
o mînă de lucru ieftină şi posedau îndeajuns capital pentru a-şi 
transforma domeniile în teritorii pentru creşterea animalelor 
sau pentru cultivarea vieţei-de-vie, a măslinilor sau a arborilor 

fructiferi. Nu le mai rămînea acestor „soldaţi-țărani“, pe care 
concurența sclavilor îi împiedica să se transforme în muncitori 
agricoli, decît să-şi vîndă pămînturile, să părăsească satul şi să 
se aşeze sub umbrela protectoare a vreunui patron. 

Plebea urbană, al cărei efectiv a crescut puternic odată cu 
proletarizarea clasei mijlocii şi cu exodul rural rezultat de aici, 
îi cuprindea, în afara acestor țărani ruinaţi şi deposedați de 
bunurile lor, pe foştii meşteşugari, şi ei concuraţi de munca 
servilă a sclavilor proaspăt eliberați. Fără ocupaţie şi fără resur- 
se, toți trăiau din distribuirea grîului sau se aşezau sub protecția 
vreunui bogătaş a cărui clientelă o forma şi care le furniza zilnic 
„sportula“: un pachet de provizii şi ceva bani. Se îngrămădeau 
în locuinţe insalubre cu mai multe etaje (insu/ae) şi încep să 
îndrăgească jocurile şi circul (lupta dintre fiare, gladiatori), 
cursele de cai şi reprezentațiile teatrale. Această mulțime leneşă 
şi înadins turbulentă şi-a pierdut în puţină vreme virtuțile civice 
care o caracteriza în primele secole ale Republicii. Gata să se 
vîndă celui care oferea mai mult, ea va fi folosită de ambiţioşii 
care vor să profite de dezechilibrele din societate şi de criza 
regimului. 

Alături de plebe se afla şi mulțimea de sclavi. Romanii nu 
avuseseră decît cîțiva, dar războaiele de cucerire au adus în 
sclavie milioane de învinşi. În sate, erau folosiţi la muncile de 
la cîmp pe marile domenii, în cariere sau în mine. În oraș, 
practicau, ca şi în Grecia, aproape toate meseriile şi puteau 
ajunge la posturi de încredere (secretar, intendent etc.). Stăpînul 
le putea reda libertatea, ceea ce făcea din urmaşii lor oameni 
liberi. Erau, în general, mai dur tratați decît la Atena, frecvent 
supuşi pedepselor corporale (bici, lanţuri etc.) şi crucificați în 
caz de greşeau grav. De aceea Roma a cunoscut numeroase 
răscoale în secolul I î.e.n., mai ales în Italia de sud (cea, de 
exemplu, a gladiatorului Spartacus între 73-71) şi în Sicilia. 

Crizele care vor puncta ultimul secol al Republicii au ca 
origine, pe de o parte, dezechilibrele şi conflictele sociale care 

decurgeau din formidabilele cuceriri romane, pe de altă parte, 
din constrîngerile politice care voiau ca un Imperiu aşa de întins 
ca cel al Romei să aibă în frunte un executiv puternic. În sînul 
oligarhiei bogate se lovesc nobilimea senatorială, care ține să-şi 
păstreze privilegiile, şi noua aristocrație financiară, care doreşte 
reforme care să-i permită să joace şi un rol politic pe măsură. 
Mai ales, clasa conducătoare se împarte între fracțiunea nobi- 
limii senatoriale care înțelege să-şi apere status quo-ul — opti- 
mates — şi cei care, impregnaţi de idealul grec de justiţie şi de 
umanitate şi care se sprijineau pe plebe, formează partidul po- 
pular: populares. Această tensiune socială antrenează, începînd 
de la mijlocul secolului al II-lea î.e.n., o instabilitate politică 
care se traduce prin repunerea în cauză a instituţiilor tradi- 
ționale şi prin escaladarea violenței. 

Acestui pericol i se adaugă şi cel care rezultă din criza 
instituției militare. Practica războiului de cucerire şi contactul 
cu Orientul au dezvoltat la legionari gustul pentru lux, pentru 
plăceri şi jaf. A crescut indisciplina şi, odată cu ea, refuzul de a 
mai face vreun efort. Soldaţii îi pun pe sclavi la diverse cor- 
voade şi se împotrivesc exigenţelor venite de la şefi. Astfel, 
atunci cînd Scipio Aemilianus a luat comanda armatei 
împotriva Numantiei, a trebuit mai întîi să restabilească ordinea 
în rîndul trupelor sale. Pe de altă parte, recrutarea în armată 
devine tot mai dificilă pentru că scade numărul micilor 
proprietari rurali. Celor bogaţi le repugnă obligaţiile militare iar 
săracii nu au mijloace să se echipeze pe banii lor. În sfîrşit, 
antrenat de logica imperialismului cuceritor, Senatul 
încredinţează tot mai ades comanda legiunilor acelor generali 
remarcați în diverse cuceriri, pe care prada îi îmbogăţeşte şi ale 
căror ambiţii politice cresc odată cu averea. Asiguraţi de 
devotamentul trupelor lor, se vor strădui să pună mîna pe putere 
aliniindu-se cu una sau alta din facțiunile create de diversele 
conflicte sociale. 

De la fraţii Gracchi la Sylla: începutul 
războaielor civile 


Doi reprezentanţi ai nobilimii reformiste se implică în 
rezolvarea crizei sociale, născută din ruina proprietarilor mici şi 
mijlocii, şi în găsirea forțelor de mobilizat necesare. armatei 
romane: Tiberius şi Caius Gracchus. Membri ai clasei sena- 
toriale, aceşti doi nepoți ai lui Scipio Africanul au suferit, trans- 
misă de mama lor Cornelia şi de perceptorii greci, influența 
stoicilor, al căror ideal de egalitate şi justiție îl împărtăşeau. 
Emoţionat de disperarea claselelor populare, cel mai mare din- 
tre cei doi fraţi, Tiberius Sempronius Gracchus, ales tribun al 
poporului în 133, va încerca să reconstituie clasa proprietarilor 
propunînd o lege agrară — lex sempronia — care limita întinderea 
latifundiilor şi prevedea împărțirea în loturi mici a pămîntului 
din ager publicus, pe nedrept ocupate de marii proprietari. O 
parte a nobilimii senatoriale, conştientă de pericolul care ame- 
nință instituţiile publice şi apărarea Republicii odată cu dispa- 
riția clasei medii, sprijină tentativa lui Tiberius. Dar majoritatea 
conservatoare, simțindu-se ameninţată în privilegii, se opune 
proiectului său şi îl determină pe unul dintre colegii săi să 
opună acestei legi dreptul său de veto. Cum Tiberius obține 
depunerea acestuia de către popor, şi apoi cere, împotriva tutu- 
ror legilor, reînnoirea misiunii sale, senatorilor conservatori nu 
le vine deloc greu să-l acuze de tiranie şi să suscite o revoltă 
împotriva lui. În iulie 133, este masacrat de mulțime şi aruncat 
în Tibru. Legea sa, parțial aplicată cîțiva ani, va fi.suspen- 
dată în 129. 

Zece ani mai tîrziu, fratele său Caius, devenit la rîndu-i 
tribun al plebei, reia proiectele fratelui său, completîndu-le cu o 
profundă reformă de stat. Pentru aceasta, reia aplicarea lui /egii 
sempronia, multiplică atribuirile de pămînturi, în special la 
Capua şi la Tarent, instalează colonii în Corint şi în Cartagina. 
Se străduieşte, mai ales, să-i izoleze pe oprimates sprijinindu-se 
pe celelalte clase — cavalerii, cărora le oferă perceperea de 

impozite în noua provincie Asia, plebea romană, care bene- 
ficiază de vînzări regulate de grîne la preţ ieftin, italienii, care 
îşi văd propus un statut mai favorabil (dreptul de cetate complet 
pentru aliaţii latini şi statul de latini pentru toți ceilalți). În 
sfîrşit, creează o reformă a instituţiilor care ar fi făcut din tri- 
bunat cea mai mare magistratură a statului roman. 

Dar adversarii săi nu întîrzie să reacționeze. Optimates se 
străduie să-l discrediteze, acuzîndu-l de sacrilegiu pentru că a fi 
fondat o colonie pe locul fostei Cartagine, şi făcîndu-i cunoscut 
plebei că cedarea dreptului de cetate tuturor locuitorilor Penin- 
sulei Italice îi va obliga pe aceştia să împartă cu ei locurile la 
circ şi distribuirile de grîu. Aşa de bine conduc această cam- 
panie de defăimare că, în 121, asmut împotriva lui Caius o nouă 
revoltă populară. În timp ce Senatul votează un senatus consul- 
tum ultimum'8 care decretează starea de asediu şi dă puteri 
depline consulilor, cel mai mic dintre frații Gracchi se refugiază 
pe Aventin cu partizanii şi încearcă o rezistență. Dar cum con- 
sulul Opimius ia cu asalt colina, acesta ordonă sclavului său 
să-l omoare. 

Egoismul meschin dovedit de optimates împiedică astfel 
Republica romană să se reformeze. Aristocraţii reveniţi la pu- 
tere îşi perpetuează politica lor de conservatorism social, fără 
ca să încerce să rezolve diversele probleme, care adesea îi depă- 
şesc. Calea este deschisă, astfel, ambițiilor militarilor. 

Primul care a pus mîna pe putere, Caius Marius, simbo- 
lizează secesiunea unei noi clase sociale: bogata burghezie 
italică. Aparţinînd unei familii înstărite de la ţară, din Arpinum, 
în Sabinia, el a făcut carieră în armată înainte de a se angaja pe 
drumul onorurilor. Brutal, nu prea cultivat, nepus la punct cu 
toate intrigile politice, are pentru sine talentul militar şi aura pe 
care i-o conferă succesele sale pe cîmpul de luptă: în Africa, 
unde-l învinge şi capturează pe regele Numidiei, lugurtha; în 
Galia Cisalpină, unde, între 102 şi 101 îi alungă pe cimbri şi pe 
teutoni. Detestat de nobili şi de Senat, Marius face alianță cu 
şefii partidului popular, în rîndul cărora se aflau şi un mare 

număr de demagogi. În 99, trebuie totuşi să reprime excesele 
celor mai extremişti dintre ei, ceea ce-l face suspect în ochii 
poporului. 

Roma îi datorează o importantă reformă militară, care se 
va dovedi a fi plină de consecinţe pentru viitorul Republicii. 
Legiunea, care cuprinde acum 6.000 de membri, este împărțită 
în 10 cohorte, unități mai ușor de mînuit. Dar, în special, se 
decide înrolarea în armată a proletarilor italici, care se pot 
angaja pe o durată de 16 ani. Pe viitor, esențialul efectivelor 
legiunilor va fi constituit din voluntari, atraşi de solda consis- 
tentă şi de pămîntul primit după fiecare campanie. Devota- 
mentului civic, care a caracterizat armata romană în primele 
vremuri ale Republicii, i se substituie fidelitatea necondiționată 
față de generalul victorios, cel ce dă părți din pradă şi diverse 
avantaje. Armata devine astfel un instrument de putere în miîi- 
nile unor ofițeri ambiţioşi, care nu vor ezita să se folosească de 
ea pentru a-şi impune voința Republicii. 

Dacă Marius pune bazele viitoarelor dictaturi, acesta nu 
este încă, la începutul secolului I, decît iniţiatorul timid al unei 
tradiții care, în cîteva decenii, va duce la pieirea regimului 
republican. Reales de şase ori la rînd în consulat — ceea ce era 
absolut contrar legilor —, acesta deține pe toată această perioadă 
o putere personală ilegală, dar care emană incontestabil din 
voința populară. După victoriile sale asupra cimbrilor şi teuto- 
nilor, linguşit cu titlul de „al treilea fondator al Romei“ şi 
aureolat de un imens prestigiu popular, ar fi putut să încerce 
să-şi instaleze durabil dictatura personală, dar pentru aceasta îi 
lipsea prea mult simţul politic, respecta prea mult ordinea şi 
legalitatea, pentru a lua inițiativa unei lovituri de stat. Repre- 
siunea condusă împotriva popularilor l-a lipsit de sprijinul poli- 
tic de care ar fi avut nevoie pentru a duce la bun sfîrşit un 
proiect de o asemenea natură. 

Sylla nu va avea aceleaşi scrupule. Originar dintr-o veche 
familie patriciană ruinată, dar luînd în căsătorie moştenitoarea 
unei ilustre familii (Caecilia Metella), acesta din urmă dusese o 

viață plină de plăceri, înainte de a debuta, tardiv, în cariera 
onorurilor. Declanșarea „războiului social“, 91 î.e.n., i-a oferit 
ocazia să se distingă şi să ia pieptiş urcuşul spre putere, opu- 
nîndu-se lui Marius şi luînd puterea partidului senatorial. 

Prin „război social“ desemnăm lunga şi teribila răscoală a 
aliaților Romei (socii), exasperați de dăinuirea şi chiar agra- 
varea unei situaţii care-i menținea într-un stadiu de inferioritate 
în raport cu cetățenii romani. După ce au luptat alături de aceş- 
tia din urmă pe toate cîmpurile de luptă, ei se vedeau îndepărtați 
de la beneficiile rezultate din cuceriri şi cereau drept de cetate. 
Senatul refuzînd să le dea satisfacţie, ei s-au răsculat în 91, cu 
samniții în frunte, şi au dus mai bine de trei ani împotriva 
Romei un război fără milă, punctat de o parte şi de alta, de 
episoade atroce, şi care n-a luat sfirşit decît în 88. Învingă- 
tori, romanii au acordat rebelilor ceea ce ei ceruseră în zadar 
vreme de decenii, cei din Galia Cisalpină văzîndu-şi atribuit 
dreptul latin. 

„Războiul social“ i-a permis lui Sylla să se distingă şi să 
pozeze în rival al unui Marius îmbătrînit şi izolat politic. În 88, 
ales consul cu sprijinul optimaţilor, însărcinat de Senat să co- 
mande armata în războiul împotriva lui Mithriade, dar lipsit de 
această funcţie în urma unui vot popular iniţiat de Marius, nu a 
ezitat să meargă spre capitală în fruntea trupelor adunate în 
Campania şi să depăşească incinta sacră numită pomerium. Era 
pentru prima dată cînd se comitea un asemenea sacrilegiu. După 
care, stăpîn al Romei, Sylla şi-a scos rivalul în afara legii şi i-a 
instalat la putere pe prietenii săi din partidul senatorial. 

Cînd Sylla a plecat în Asia pentru a lupta împotriva regelui 
Mithridate, partidul popular a reluat conducerea. Marius însuşi, 
reales a şaptea oară consul în 87, moare anul următor, dar „ma- 
rianiştii“ au păstrat puterea. În 83, Sylla victorios asupra lui 
Mithriade, debarcă la Brindisi în Italia de sud, nimiceşte pe 
locoteneţii lui Marius şi stabileşte la Roma un regim dictato- 
rial, care avea toate aparențele unei monarhii. A început prin a 
se debarasa de adversari prin sîngeroase „proscripții“ (denunţ 

public, exil şi condamnare la moarte, uninate de vînzarea bunu- 
rilor condamnatului), care au atins mai bine de 3.000 de per- 
soane, printre care mulți marianişti şi cavaleri, dar şi bogaţi ale 
căror bunuri Sylla le rîvnea de mai multă vreme. Apoi şi-a 
atribuit o dictatură sine die, cumulînd toate puterile, chiar şi cea 
de a modifica Constituţia. Atribuţiile magistraţilor au fost re- 
duse. Tribunii şi-au pierdut dreptul de a convoca Senatul şi de a 
opune veto-ul lor proiectelor de legi. Perceperea de impozite din 
Asia a fost retrasă cavalerilor, în timp ce numărul senatorilor 
este dublat (600 în loc de 300). În sfirşit, Sylla însuşi s-a încon- 
jurat cu însemnele exterioare ale monarhiei. Nu se deplasa decît 
înconjurat de gardă, punea să se bată monede cu efigia lui, făcea 
dreptate stînd pe tron şi se făcea onorat ca un zeu, uzurpînd 
supranumele de felix, rezervat divinităţilor. 

Totuşi, Republica nu era încă pregătită să abdice, se pare, 
în fața unui monarh. Senatul și-a manifestat neliniştea în fața 
puterilor fără limite ale dictatorului. Opoziția a ridicat capul şi 
prin vocea unui tînăr avocat, Cicero, nu a ezitat să conteste 
regimul („mai bine am trăi cu sălbăticiunile pădurii decît să 
continuăm a ne complace într-o asemenea sălbăticie“). Poate că 
aceste rezistențe explică pestul lui Sylla care, în 79, a renunţat 
brusc la toate puterile sale şi s-a retras în Campania, unde a 
murit un an mai tîrziu. În orice caz, stupoarea a fost imensă la 
Roma. 


Pompei şi Cezar: agonia Republicii 


Dispariţia voluntară şi profund inexplicabilă a lui Sylla 
lasă Senatul stăpîn peste Capitală. Dar, de peste tot, apar difi- 
cultăți. Spania se revoltă sub conducerea unui locotenent al 
lui Marius, Sertorius. Războiul se reia în Orient împotriva lui 
Mithriade, în timp ce piraţii ce-și aveau bazele în Cilicia para- 
lizează comerțul şi perturbă aprovizionarea peninsulei. În 73, 
Roma trebuie să facă față răscoalei lui Spartacus. Din nou 

Senatul trebuie să cheme în ajutor generali ambiţioşi, din nou 
ajunge la cheremul lor. Loviturile de stat militare, al căror 
exemplu a fost dat de Sylla, vor avea astfel, la Roma mai întâi, 
apoi în toată Europa, o solidă tradiţie de care vor scăpa puţine 
țări de pe continent. 

Răscoala sclavilor din Italia de sud este pentru Roma peri- 
colul cel mai presant. Un pretor, bogătaşul Crassus, primeşte, 
pentru a lupta împotriva răsculaților lui Spartacus, comanda 
unei armate. Îi atrage pe răsculați într-o capcană şi sfîrşeşte prin 
a-i învinge în Apulia. 6.000 de sclavi crucificaţi jalonează Via 
Appia, în timp ce generalul învingător revine la Roma, unde va 
şti prea bine, sprijinindu-se pe partidul popular al cărui şef este, 
să profite de victorie. 

Dar evenimentele din Spania asigură ascensiunea unui alt 
general, Pompei. Fost locotenent al lui Sylla, care l-a acoperit 
de onoruri (supranumele de Magnus şi oferirea unui triumf cînd 
nu îndeplinise încă nici o magistratură), acest mare proprietar 
din Picenum este însărcinat în 77 să lupte împotriva lui Serto- 
rius. Graţie şansei, dar şi calităților sale militare, Pompei resta- 
bileşte ordinea în Spania şi se întoarce în Italia în 71 î.e.n, 
destul de devreme pentru a extermina ultimele grupuri de sclavi 
şi pentru a-şi atribui meritul victoriei lui Crassus. În 70, devine 
consul împreună cu acesta din urmă şi decide imediat, susținut 
de cavaleri şi de partidul popular, să lichideze tot ceea ce a făcut 
Sylla, retrocedînd puterile ce le aveau înainte tribunilor şi re- 
dînd cavalerilor privilegiile care le fuseseră luate. În 67, îi 
alungă din birlogurile lor pe piraţii din Cilicia. În 66, i se încre- 
dințează misiunea de a purta război în Orient. El apare, începînd 
cu această dată, ca adevăratul stăpîn al Romei, ceea ce suscită 
împotrivă-i gelozia şefilor partidului popular, printre cei mai 
cunoscuţi numărîndu-se Crassus, şi în rîndul cărora începe să se 
facă la fel de cunoscut tînărul Cezar. 

Tot în rîndurile partidului popular va activa şi ambițiosul 
Catilina. Nobil ruinat, ducînd o viaţă lipsită de griji, înconjurat 
de: oameni gata la toate pentru a obține de la şeful lor cîteva 

firimituri de putere, el pregăteşte un complot împotriva Repu- 
blicii. În 63, îşi prezintă candidatura la consulat, sprijinit de 
Crassus şi de Cezar, împotriva celui mai mare avocat al Romei, 
Marcus Tullius Cicero, şi el „om nou“, dar apărător intransigent 
al constituţiei tradiționale. Cicero este ales şi denunță în faţa 
Senatului conjuraţia lui Catilina. Acesta trebuie să fugă iar 
complicii lui sînt denunțaţi şi executați. Va fi, puţin mai tîrziu, 
bătut în Etruria cu ultimii săi partizani şi ucis. Cicero apa- 
re atunci, în 62, ca o culme a gloriei sale, drept salvator al 
Republicii. 

În anul următor totuşi, Pompei s-a întors la Roma, aureolat 
cu prestigiul unei noi victorii în Orient. Are onorurile unui 
triumf fără precedent. Binefăcător al patriei sale, distribuie mai 
bine de 380.000.000 de sesterți soldaţilor săi, 4830.000.000 vis- 
teriei publice. Popularitatea sa este aşa de mare că Senatul 
începe să se teamă de el. Totuşi, stăpîn al Romei, Pompei nu 
ştie să profite de victorie. El acceptă demobilizarea armatei sale 
Şi, neîndrăznind să-i înfrunte singur pe optimaţi, intră în intri- 
gile şefilor partidului poplar, care se vor servi de el. Cu toate că 
era ostil lui Crassus, ale cărui ambiţii îi contrariază propriile 
sale proiecte, nu ezită să facă corp comun cu acesta împotriva 
Senatului, artizanul acestei apropieri nefiind altul decît Cezar. 

Întors din Spania, acesta din urmă îndeamnă pe cei doi să 
încheie cu el un pact secret, al cărui scop este cucerirea puterii: 
va fi primul triumvirat. În virtutea acestui acord, Cezar, ales 
consul în 59, ia o serie de măsuri care îl vor face să apară ca 
omul partidului popular, în opoziție cu Senatul conservator. El 
face să se voteze o lege agrară în favoarea veteranilor lui Pom- 
pei şi a săracilor Romei. De asemenea, în timp ce Crassus îşi 
foloseşte imensa avere pentru a-şi plăti o parte din datoriile 
sale, el îşi atribuie proconsulatul Galiilor, ca şi conducerea 
războiului împotriva galilor. 

Bărbatul pe care cărțile de istorie îl desemnează cu numele 
de Iulius Cezar — Caius lulius Caesar — aparține unei vechi 
familii patriciene, gens Iulia, care pretindea a fi scoborîtoare din 

Iulius, fiul lui Eneea, deci din zeița Venus. Nepot al lui Marius, 
el se ataşează partidului popular. Tinereţea nu lasă să se între- 
vadă nimic din intențiile sale. Familiarizat cu civilizația greacă, 
trăieşte ca un mare senior, cheltuie fără să clipească, oferă 
jocuri magnifice şi se înglodează în datorii. La 26 de ani, se 
angajează în cariera politică. Are farmec, atrage simpatii. Eloc- 
venţa sa este limpede şi convingătoare. Se bucură de o reputaţie 
de om ferm, datorită faptului că la 19 ani a fost unul din rarii 
romani care i-au rezistat lui Sylla; nu-i lipseşte nici îndrăzneala, 
nici vitejia, oblipînd la asediul oraşului Mytilene cea mai înaltă 
recompensă la care putea spera un combatant. Dar este ros de o 
ambiţie nepotolită şi, convins că regimul cetăţii nu poate con- 
veni unei lumi romane mereu în extensie, crede că ceasul mo- 
narhiei a sosit şi înțelege bine că ea se realizează în profitul său. 
Urcînd, unul cîte unul, gradele în ierarhia onorurilor, el parti- 
cipă la intrigile popularilor, iscusiți în a lăsa Republica să se 
degradeze şi ambițiile adversarilor să se dezvăluie. Dorința sa 
de a vedea constituindu-se o societate mai echitabilă îşi dă mîna 
cu interesul său de a stabili un regim puternic al cărui singur 
stăpîn să fie şi care ar avea vocaţia de a extinde puterea civili- 
zatoare a Romei în lumea întreagă. 

Devenit Mare Pontif, în ciuda opoziţiei din Senat, apoi 
consul în 59, datorită ajutorului oferit de către Crassus şi Pom- 
pei, Cezar dă lovitura odată cu punerea pe picioare a triumvi- 
ratului, de pe urma căruia profită bogăția primului şi gloria 
celui de-al doilea, dar care face să avanseze şi propriile-i afa- 
ceri. Învingător asupra galilor după nouă ani petrecuţi de partea 
cealaltă a Alpilor, dispune, pentru a-şi duce la bun sfîrşit proiec- 
tele, de o armată întărită, care îi este devotată pînă la fanatism. 

În timpul absenței lui Cezar, situația s-a degradat puternic 
la Roma. Crassus a fost învins şi ucis în Siria de parți (53). 
Oraşul este lăsat pe mîna bandelor înarmate în solda unuia sau 
a altuia. Asasinatele şi procesele răsunătoare se înmulţesc, pre- 
cum cel al lui Milo, acuzat de a fi ucis un alt agitator, Clodius, 
şi apărat de Cicero. Senatul înnebunit şi neputincios în a stăpîni 

valul de violenţe, încredințează în 5| totalitatea puterilor lui 
Pompei care, sprijinindu-se pe aristocrația financiară a cavale- 
rilor, îi apare mai puţin periculos decît Cezar, şef al partidului 
popular. Numit consul unic, Pompei nu se gîndeşte decît la 
îndepărtarea lui Cezar de la conducerea treburilor publice. În 
ianuarie 50, el obține de la Senat un decret, prin care acesta din 
urmă este obligat să dea drumul trupelor sale instalate în Galia 
Cisalpină şi să se întoarcă la Roma ca simplu cetățean. După 
lungi tratative, Cezar refuză şi se hotărăşte să joace totul pe o 
singură carte. Pe 17 decembrie 50, el trece cu armata sa Rubi- 
conul, un mic fluviu de coastă care separă Galia Cisalpină de 
Italia peninsulară şi se îndreaptă spre Roma, deschizînd ostilită- 
țile cu Pompei. Războiul civil începe: va dura aproape cinci ani. 

După ce a ocupat Roma, evacuată de Pompei şi de sena- 
torii favorabili lui, Cezar îşi urmăreşte adversarul în Grecia şi îi 
nimiceşte armata la Farsalus, în Thessalia (48). Pompei caută 
atunci refugiu în Epipt, dar este asasinat de oamenii regelui 
lagid. Cezar, care a debarcat la rîndul său în Egipt, îi pedepseşte 
pe ucigaşi, îl detronează pe rege şi îl înlocuieşte cu sora sa, 
frumoasa Cleopatra, după care se hotărăşte să înfrîngă rezis- 
tența partizanilor lui Pompei, încă numeroşi şi îndrăzneţi în 
Asia Mică, Tunisia şi Spania. Victorios peste tot, se întoarce la 
Roma în 45, pentru a-şi celebra triumful. 

Cezar va încerca atunci, în etape, să creeze acea monarhie 
de esență divină, al cărei model i-a fost furnizat de Orient şi 
care pare singura în măsură să asigure grandoarea Romei. Deja 
şef al religiei romane, Mare Pontif din anul 63, este numit 
dictator pe viaţă în anul 44, ceea ce-i permite să modifice con- 
stituția. Deţinător al puterii tribunciare, 7ribunicia potestas, şi 
al imperium-ului care face din el şeful suprem al armatei şi al 
provinciilor, primeşte titlul de imperazor şi dreptul de a purta în 
permanență pelerina de purpură pe care o îmbracă cînd are loc 
triumful comandantului suprem. 

Avînd imense puteri, Cezar întreprinde o serie întreagă de 
reforme. Restaurează finanțele, ameliorează funcționarea tribu- 

nalelor, angajează o politică de lucrări impresionante în capitală 
Şi încearcă să reformeze moravurile prin legi care limitau luxul. 
Dornic de a lupta împotriva mizeriei, se străduieşte mai deprabă 
să dea de lucru săracilor decît să înmulțească măsurile de asis- 
tență. Pentru aceasta, reduce la jumătate numărul beneficiarilor 
de distribuții gratuite de grîu şi îi obligă pe proprietari să folo- 
sească cel puțin o treime din muncitorii liberi. În acelaşi timp, 
pentru a grăbi unificarea lumii romane, reorganizează admi- 
nistrația provinciilor, atribuie dreptul de cetate provincialilor, 
introduce în Senat gali şi spanioli şi favorizează fondarea de 
colonii cu cetăţeni în afara peninsulei. 

La începutul anului 44, este clar că cel care cucerise Galia 
se prepăteşte să se proclame rege. De aceea şefii republicani se 
hotărăsc să o termine cu el. Un complot se organizează în jurul 
lui M. lunius Brutus, un fost partizan al lui Pompei, căruia 
dictatorul i-a iertat împotrivirea şi pe care l-a acoperit cu tot 
felul de atenţii. În ziua idelor lui Marte (15 martie 44 î.e.n.), la 
sosirea sa în Senat, Cezar este înconjurat şi ucis cu lovituri 
de pumnal. 


Octavian, fondatorul Principatului 


În spiritul celor care au urzit și executat asasinarea lui 
Cezar, cu toții reprezentanți ai aristocrației senatoriale,- moartea 
dictatorului însemna în mod firesc restaurarea Republicii con- 
servatoare. Nici unul dintre ei nu are stabilit vreun program pe 
care să-l propună imediat după moartea lui Cezar, şi nu mică 
le-a fost surpriza de a da peste un adversar pe măsură, consulul 
Marcus Antonius. Acesta asmute asupra conjuraților plebea ro- 
mană, rămasă fidelă lui Cezar, obţinînd, pentru acesta onorurile 
divine. Apoi, după ce şi-a însuşit tezaurul public, ajunge în 
Galia Cisalpină şi porneşte de acolo lupta împotriva Senatului. 

În acel moment, soseşte din Grecia un tînăr slăbuţ de 19 ani, 
Octavian, nepot şi fiu adoptiv al lui Cezar, care pare lipsit de 

ambiţii politice şi care declară că a venit pentru a primi moş- 
tenira defunctului. Senatul, unde Cicero are un cuvînt greu de 
spus, crede că a venit momentul de a opune redutabilului Anto- 
nius pe acest palid moştenitor al lui Cezar. Octavian acceptă 
misiunea care îi este încredinţată cu o aparentă umilință, pînă 
în momentul în care ajunge să ceară depline puteri, ceea ce 
senatorii refuză. Se apropie de Antonius şi de Lepidus, fost 
şef al cavaleriei lui Cezar, pentru a constitui cel de-al „doi- 
lea triumvirat“. 

De data aceasta, nu este vorba de un pact secret, ca cel care 
îi legase pe Cezar, Crassus şi Pompei, ci de o dictatură militară 
cu trei capete, în mod clar îndreptată împotriva republicanilor. 
Ca şi în timpul lui Sylla, teribile proscripţii se abat asupra 
adversarilor triumvirilor. Cicero, adversar încrîncenat al lui 
Antonius, este asasinat la ordinul acestuia din urmă. Arma- 
ta, adunată cu mare greutate de republicani şi comandată de 
Brutus, este zdrobită la Filippi, în Macedonia (42 î.e.n.). Odată 
adversarii îndepărtați, triumvirii se înțeleg asupra împărțirii 
Imperiului, Lepidus primeşte Africa, Octavian, Italia şi restul 
Occidentului, Antonius, Orientul. Excelentă căpetenie de război 
şi deţinînd provinciile cele mai bogate, acesta se pîndeşte că 
nu-i va veni deloc greu să triumfe asupra asociaţilor săi şi, după 
ce îi va fi învins pe parți, să se îndrepte spre Roma pentru a se 
proclama rege. În acest timp, se căsătoreşte cu regina Egiptului, 
Cleopatra, şi se instalează la Alexandria, unde duce un trai 
fastuos, lipsit de griji, de monarh elenistic. 

În tot acest timp, tînărul Octavian începe, cu răbdare, să 
restabilească ordinea în partea de Imperiu ce-i revenise. Îşi 
stabileşte puterea în capitală, reintră în posesia Italiei şi a pro- 
vinciilor occidentale, îşi apropie veteranii romani, cărora le 
distribuie pămînturi. ÎL constrînge pe Lepidus să părăsească 
Africa şi să se mulțumească cu titlul de Mare Pontif. Solid 
instalat în Occident, se erijează, în faţa rivalului său din Ale- 
Xandria, devenit un potentat oriental, în campion al civilizației 
şi al tradiţiilor romane. În conflictul care izbucnește în 31, 

bătălia decisivă are loc pe mare, la Actium, fiind cîştigată de 
Agrippa, locotenent al lui Octavian. Lumea romană scapă astfel 
de influenţa Orientului — o întorsătură capitală în istoria Europei 
—, Antonius şi Cleopatra refugiindu-se în Epipt, unde Octavian 
îi urmăreşte. Pentru a scăpa de duşmanul său, fostul locotenent 
al lui Cezar se sinucide, urmat, puţin mai tîrziu, de Cleopatra. 
Egiptul anexat devine, la rîndul său, o provincie romană. 

În 29 î.e.n., Octavian se întoarce la Roma. Singur stăpîn al 
puterii, va organiza după placul său monarhia la care visase 
Cezar. Dar, avînd în minte exemplul cuceritorului Galiei, va 
acţiona extrem de prudent, lăsînd să supraviețuiască aparențele 
unui regim republican, nedorind să fie decît Princeps, adică 
prima persoană din stat. De fapt, instaurarea „principatului“ în 
27 î.e.n. face din el un monarh absolut şi marchează sfîrşitul 
Republicii romane. 


Capitolul 7 


CIVILIZAȚIA ROMANĂ 
ÎN TIMPUL REPUBLICII 


m Popor de ţărani cumpătați, trăind în colibe de chirpici sau în 
case construite după modelul etrusc, în jurul unui atrium, roma- 
nii îşi văd modificate condiţiile de viaţă în urma cuceririlor din 
secolele II-I î.e.n. Clasele înstărite, urbane sau rurale, încep să se 
deprindă cu luxul. 


m În aceeaşi manieră, virtuțile familiale şi civice, liantul de pînă 
atunci al societății romane, slăbesc în favoarea plăcerilor şi a 
profitului. Religia tradiţională cunoaşte şi ea aceeaşi eroziune, iar 
cultul civic, închinat marilor zei din Panteonul grec, devine foarte 
repede formal. În schimb, se manifestă un interes crescînd pentru 
zeii orientali, care răspund mai bine angoaselor spirituale ale 
omului şi care continuă să se impună, în ciuda măsurilor luate 
împotriva religiilor orientale. 


N Abia la sfîrşitul secolului al III-lea î.e.n. apare o literatură 
latină în limba greacă şi sub influenţa culturii greceşti. Textele în 
latină care vor urma (epopei, tragedii, comedii) combină influ- 
enţele greceşti şi italice. Mai aproape de spiritul roman este satira, 
în timp ce elocinţa, istoria şi, în special, filosofia ajung cu greu să 
iasă de sub influenţa elenică. De abia în secolul ] î.e.n., odată cu 
Sallustiu şi Cezar, istoria produce primele ei opere majore; în 
aceeaşi perioadă, Cicero apare ca principalul mediator al gîndirii 
greceşti la Roma. 


m În domeniul artistic, regăsim acea sinteză între o influență 
grecească, dominantă, şi tradiţiile italice anterioare. Grosolanele 

temple etrusce ale originilor vor face loc, în curînd, edificiilor 
inspirate după modelul elenic. Roma va exporta în Spania, Africa 
şi Galia un urbanism împrumutat din lumea elenisticii, şi con- 
cepții arhitecturale noi care au la bază bolta. Dezvoltarea luxului, 
a monumentelor şi a portretelor comandate de aristocrație favo- 
rizează artele decorative, pictura şi sculptura. În sfirşit, marii şefi 
militari din secolul I, care-şi dispută puterea, se străduiesc să 
amelioreze arta urbanismului lu Roma. 


Într-o jumătate de mileniu, fosta confederație de sate, din 
care regii etrusci făcuseră un adevărat oraş ce-şi exersa domi- 
naţia asupra Latiumului, a devenit capitala unui imens imperiu 
Şi inima unei civilizaţii care, de la un secol la altul şi de la o 
cucerire la alta, s-a îmbogăţit prin aporturile elenismului şi ale 
culturii orientale. Viața materială, moravurile, religia, artele şi 
toate activitățile spirituale au suferit, astfel, transformări pro- 
funde, care au avut, după cum s-a văzut, o influenţă covîrşitoare 
asupra organizării politice a cetăţii şi asupra evenimentelor care 
au punctat istoria lumii romane. 


Modul de viaţă 


Pînă în secolul al III-lea î.e.n., romanii au păstrat deprin- 
derile şi felul de a trăi ale unui popor de țărani. Cei mai mulți 
dintre ei erau agricultori care munceau pe brînci, de la răsăritul 
la apusul soarelui, care se hrăneau cu legume fierte, terci de 
grîu, fructe, puţină brînză, ceva măsline şi care beau vin ames- 
tecat cu apă. Hainele, ţesute acasă de femei, apoi de sclavi, erau 
şi ele foarte simple, aşa cum le era şi casa. La țară, aceasta era 
o simplă colibă din chirpici acoperită cu paie şi crengi. La oraş, 
etruscii îi învăţaseră pe romani să construiască locuințe rectan- 
gulare, cu doar o cameră unică, azrium, un fel de cameră pă- 
trată, care servea în acelaşi timp ca bucătărie, sufragerie şi 
dormitor. Se mai găseau şi un bazin tot în formă de pătrat, ce 

urma să strîngă apa de ploaie (impluvium) şi altarul închinat 
cultului domestic. Mobilierul se reducea la cîteva scaune şi 
cufere din lemn, o masă şi la nişte paturi foarte modeste. 

Acest mod de viață nu se deosebea întru nimic de cel al 
Greciei arhaice şi chiar clasice. Au existat, cu siguranță, dife- 
rențieri de avere, dar ele se vedeau mai curînd în suprafeţele de 
pămînt şi în numărul de sclavi, decît în luxul de zi cu zi. Se 
povesteşte că, la începutul secolului al III-lea î.e.n., senatorii 
care au vrut să-l trateze cu fast pe un trimis al regelui Epirului, 
Pyrrhus, au trebuit să umble din casă în casă ca să adune unica 
veselă de lux care exista în oraş. 

Datorită contactului cu lumea elenică şi cu afluxul de bo- 
găţii ce a urmat războaielor punice şi marilor cuceriri din seco- 
lele II-I, a apărut Juxuria, luxul practicat în particular, lux care 
pînă atunci era rezervat edificiilor publice. În oraş, a continuat 
să se construiască locuinţe clasice cu atrium, cu încăperi mai 
numeroase şi adesea cu prăvălii ce dădeau spre stradă. Însă, tot 
mai mult, cei din clasele înstărite au vrut să juxtapună acestui 
tip de locuinţă case de tip grecesc, cu o grădină cu peristil spre 
care dădeau încăperile de locuit şi de primire: sufragerie, diver- 
se camere, baia, biblioteca. Cei mai bogaţi aveau la țară (adesea 
în Campania) una sau mai multe vile luxoase, înconjurate cu un 
parc. Mobilierul rămînea modest, limitat la cîteva piese, însă 
acestea erau concepute într-o optică decorativă, cu încrustaţii 
de fildeş sau de metale preţioase. S-a introdus moda statui- 
lor, aduse din Grecia ori din Asia, apoi copiate de artiştii lo- 
cali. Lumea a început, de asemenea, să prindă gustul tablouri- 
lor, mozaicurilor, frescelor murale, basoreliefurilor în stuc sau 
în teracotă. 

Nu toate straturile societăţii erau implicate în aceste schim- 
bări. La țară, dacă locuinţa marelui proprietar — villa rustica —, 
care se găsea în chiar centrul domeniului, adăuga clădirilor 
propriu-zise unele încăperi confortabile rezidenţiale, coliba 
ţăranului modest era cu puţin diferită de cea din timpurile arha- 
ice. La Roma, chiar şi la Ostia, o mare parte din populaţie trăia 

în locuinţe cu mai multe etaje (pînă la şapte sau opt), unele 
relativ înstărite, altele, dimpotrivă, neconfortabile, repede de- 
gradate şi periculoase pentru locatarii lor, prăbuşirile şi incen- 
diile fiind foarte frecvente. 

Luxului locuinţei i se adaugă pentru beneficiarii îmbo- 
gățirii Romei cele din domeniul culinar şi îmbrăcăminte. Masa 
nu se mai ia în afrium, ci într-o sufragerie special amenajată. 
Cina se ia pe un pat; se introduce vesela din argint. Piesele de 
îmbrăcăminte rămîn aceleaşi, dar vor fi croite din stofe pre- 
țioase sau vor fi ornate cu bijuterii. Degeaba la începutul seco- 
lului al II-lea, cenzorul Cato tună împotriva invadării Romei de 
către luxul grecesc şi oriental. Acesta aminteşte romanilor vir- 
tuțile strămoşilor lor, propune o lege împotriva podoabelor 
purtate de femei şi radiază un anumit număr de senatori, printre 
care şi fratele marelui Scipio. Totuşi nimic nu a putut împiedica 
ca noile moravuri să se răspîndească în capitală, şi în curînd, în 
toată Italia şi în provincii. 


Măreţia și decadenţa virtuţilor romane 


Puternicele transformări economice şi sociale legate de 
cuceririle romane nu au avut ca efect numai introducerea la 
Roma a gustului pentru lux. S-a produs, de fapt, începînd cu 
secolul al III-lea î.e.n., o puternică erodare a legăturilor fami- 
liale şi o degradare nu mai puţin sensibilă a spiritului civic şi a 
virtuţilor tradiționale ale poporului roman: dragostea pătimaşă 
pentru muncă, frugalitatea, respectul scrupulos al legii etc. 

Slăbirea celulei familiale constituie, se pare, schimbarea 
cea mai spectaculoasă şi cu cele mai nefaste consecințe. În 
primele secole ale Republicii, familia romană forma o comu- 
nitate extrem de sudată, peste care se suprapunea autoritatea 
cvasiabsolută a lui pater familias, preot al zeilor domestici. 
Acesta putea să-şi abandoneze copiii cînd se năşteau, să-i căsă- 
torească după pofta inimii, şi chiar să-i ucidă dacă se făceau 


ISTORIA EUROPEI 263 


vinovaţi de a fi comis o crimă. Soţia îi datora supunere, la fel 
copiii şi servitorii; totuşi, acest lucru nu o împiedica pe femeia 
romană, mult mai liberă, în general, decît femeia greacă, să fie 
onorată ca cea care veghea la bunul mers al casei şi să aibă o 
mare influență asupra deciziilor luate în familiale. 

Căsătoria era un moment capital în viaţa familiei. Vîrsta 
legală era de 12 ani pentru fete, 14 ani pentru băieţi, dar, în 
general, căsătoriile aveau loc mult mai tîrziu (35 de ani pentru 
bărbaţi). Consideraţii diverse — avere, clientelism politic etc. — 
intrau în alegerea făcută de pater familias, afecțiunile fiind 
judecate ca accesorii. Logodna era şi ea celebrată: ea consta 
într-o angajare solemnă şi religioasă între familii. Ea putea să 
fie foarte lungă, căci exista obiceiul de a-i logodi pe copii de la 
o vîrstă fragedă. 

În ajunul căsătoriei, fata îşi îmbrăca tunica albă şi-şi oferea 
păpuşile /ari/or — spiritele protectoare — din casa părintească. A 
doua zi, ea renunţa în mod solemn la familia sa în atrium, unde 
era oferit un sacrificiu zeilor domestici. După care, tînărul mire 
trebuia să simuleze răpirea soției şi s-o aducă pe aceasta la noua 
locuinţă, însoţit de un alai de rude și prieteni. 

Bătrînii se bucurau de foarte mult respect; la fel şi morții. 
Oamenilor le era frică ca aceştia să nu descindă printre cei vii şi 
apoi să-i bîntuie. În perioada regilor, funerariile aveau loc noap- 
tea. Mai tîrziu, ele au fost oficiate ziua, dar la lumina torțelor, 
în amintirea vremurilor trecute. Morţii au trebuit să fie obliga- 
toriu îngropaţi în afara oraşului, de-a lungul marilor căi de 
acces care străbăteau cîmpiile romane. În sfîrşit, romanii în- 
chinau un adevărat cult strămoşilor, pe care-i considerau zei: 
Manii (manes). 

Formal, toate aceste practici nu au dispărut odată cu ma- 
rile frămîntări din ultimele secole ale Republicii. Dar fami- 
lia a pierdut mult din coeziunea ce o caracteriza odinioară. 
Admis de dreptul roman, întîlnit cînd şi cînd pînă în secolul 
al III-lea î.e.n., divorțul s-a răspîndit în toate straturile socie- 
tății, motivele de natură financiară contribuind de cele mai 

multe ori la despărțirea soților. Soţiile au început să se eman- 
cipeze şi să-şi gireze după voie propriile lor averi. Autoritatea 
tatălui, teoretic încă foarte puternică, nu a încetat să scadă şi 
practic, începînd cu secolul al II-lea î.e.n., s-a generalizat proce- 
dura de emancipare, procedură prin care se permitea bene- 
ficiarelor să se bucure personal de avere şi să şi-o administreze 
după plac. În sfîrşit, cuplurile au fost obligate să-şi limiteze 
numărul de copii, făcînd astfel ca natalitatea să scadă. 

La slăbirea instituţiilor familiale veneau să se adauge şi 
alte forme de respingere a modelelor ancestrale. Virtuţile civice 
care dăduseră atîta vreme forță Romei — dragostea de patrie, 
civismul, devotamentul dezinteresat față de treburile publice, 
gestionarea scrupuloasă a banului de către magistrați etc. — au 
început, puţin cîte puţin, să dispară. Odată cu afluxul de bogății 
şi cu patima pentru lux, pofta de cîştig şi corupția devin o 
regulă. Chiar şi cei ce nu aveau averi, voluntarii angajaţi în 
armată şi gata, pentru a-şi rotunji solda, să urmeze orice general 
ambițios, şi aşteptînd, pur şi simplu, sportula (bani şi provizii), 
beneficiau de un sistem care se baza pe atotputernicia banului. 


Transformările din viaţa religioasă 


În primele secole ale Republicii, ceea ce, în mod obişnuit, 
se umeşte „religia“ romană — adică ansamblul de rituri şi cre- 
dinţe care împodobeau viaţa cetăţii, dar şi cea a viaţa diferitelor 
comunităţi în care individul se afla integrat —, s-a constituit din 
contopirea elementelor proprii popoarelor italice cu. împru- 
muturi preluate timpuriu de la etrusci şi de la cetăţile greceşti 
din sudul peninsulei. Altfel spus, se pare că nu a evoluat de la 
un animism primitiv şi vag pentru a ajunge, sub influenţa ele- 
nismului, la un politeism de zeități personale, ci, dimpotrivă, 
încă din vremurile arhaice exista o gîndire teologică, care orga- 
niza riturile şi asimila cel puţin pe unii zei cu persoane. 

În orice caz, ceea ce caracterizează fenomenul religios 
roman este, în primul rînd, infinita extensie a numărului de 
divinităţi. Nu există nici un eveniment al vieţii umane, nici un 
fenomen natural, care să nu se afle sub patronajul uneia dintre 
ele. Varro a numărat mai mult de 30.000 de zei. Flora prezida 
tot ceea ce înfloreşte, Fons, apele ce ies la suprafață, Tellus, 
fecunditatea recoltelor (împreună cu Ceres), Janus este zeul 
uşii, dar mai existau, de asemenea, un zeu al pragului şi un zeu 
al bălămălilor! Fiecare dintre aceşti zei „majori“ şi „minori“ se 
considera a fi dotați cu voinţă şi putere — romanii numesc acest 
lucru numen'? —, pe care era important a le concilia şi aceasta 
era rațiunea pentru care romanii judecau ca necesar să urmeze 
scrupulos anumite reguli, să pronunţe anumite formule rituale, 
avînd grijă să nu comită nici o eroare ori vreo omisiune. Există, 
astfel, formule pentru a îndepărta boala, pentru a abate fulgerul 
sau furtuna, pentru a obține victoria etc. Trebuie ca, pe de altă 
parte, înainte de a se întreprinde ceva, să se consulte zeii. Acest 
lucru revenea specialiştilor în divinaţie: haruspicii, care exami- 
nau măruntaielor animalelor sacrificate, şi augurii care obser- 
vau semnele — zborul păsărilor, de pofta de mîncare a puilor de 
găină sacri etc. Deci, dacă ar fi să cochidem, este vorba de o 
religie foarte apropiată de natură. Zeităţile nu sînt suprana- 
turale, ele aparțin lumii, precum ființele vii, plantele şi obiec- 
tele neînsufleţite. 

Această religie fără dogmă a fost la început o religie a 
căminului, a casei, şi a-rămas aşa, în timp ce se dezvolta, paralel 
cu evoluţia cetăţii, şi o religie civică. În casă, sînt onoraţi o 
mulțime de zei şi de genii: larii, penațţii, cei ce protejau casa, 
dar şi zei ai mobilierului şi ai proviziilor, apoi manii, care 
încarnau spiritul strămoşilor şi cărora li s-a dat acest nume (cei 
„buni“), de vreme ce se credea că sînt în stare, dacă nu erau 
potoliți prin rugăciuni şi ofrande, să vină să-i chinuie cu pre- 
zenţa lor pe cei vii. Este onorată şi Vesta, zeița focului din vatră, 
căreia mama din casă îi dedică zilnic un cult, geniul protector al 
lui pater familias, şi multe alte zeități care protejau locurile şi 

locuitorii lor, introduse în acest Panteon al familiei de un popor 
a cărui imaginaţie pare a fi fost, cel puţin în acest domeniu, 
lipsită de limite. 

Alături de cultul familial şi al celui pus în slujba unor 
colectivități mai largi (gens-ul, curia, colegiul), s-a constituit, 
odată cu perioada monarhică, un cult civic, care a urmat o 
evoluţie constantă sub impulsul preoților şi al autorităţilor pu- 
blice. Astfel, sub influenţa greacă, întîlnim în acest caz zeitățile 
cel mai bine conturate, cei 12 zei şi zeițe din Panteonul grec: 
Jupiter, tată al zeilor, stăpînul luminii şi al fulgerului, Junona, 
protectoarea matroanelor romane, Minerva, zeița meşteşuga- 
rilor — aceştia trei figurau în marele templu al Capitoliului şi 
formau „triada capitolină“ —; Ceres, zeița recoltelor (Demetra, 
la greci); fiica sa Libera (Persefona), Liberus Pater (Dionysos), 
toți trei adorați pe Aventini; Marte (Ares), zeu al războiului, 
Diana (Artemis), Vulcan (Hefaistos), zeu al focului, Neptun 
(Poseidon), Vesta (Hestia), păstrătoarea focului sacru în cetate, 
Mercur (Hades) şi Venus (Afrodita). 

În perioada monarhică, regele este acela care, ca preot 
suprem, conduce cultul civic. După dispariţia instituţiei regale, 
se creează o novă demnitate, cea de „rege al sacrificiilor“ al 
cărui rol este de a-şi asuma unele din funcțiile religioase ale 
suveranilor detronaţi. Paralel s-au constituit colegii sacerdotale 
care-şi împart marile manifestări religioase. Flaminii sînt preo- 
ţii legaţi de cultul unei zeități deosebite. Primii trei îi servesc pe 
Jupiter — flamen dialis —, Marte şi Quirinus (protector al cetă- 
țenilor) şi sînt depozitarii puterii divine. Ei trebuie să fie în 
orice moment „puri“ din punct de vedere religios şi, astfel, sînt 
obligaţi la unele constrîngeri foarte stricte (/lamen dialis nu 
poate mînca nimic fermentat; îi este interzis să urce pe cal, să 
doarmă departe de casă mai mult de trei zile etc.). Pontifii sînt 
administratorii aleşi şi păstrătorii religiei, lucru care face din ei 
atît magistrați, cît şi preoți. La sfîrşitul Republicii, aceştia for- 
mează un colegiu constituit din 15 membri, prezidat de pontifex 
maximus, stăpîn peste toate cultele. Aceştia vephează ca tradiția 

sacră să fie respectată şi păstrează mărturiile scrise ale tuturor 
evenimentelor importante din cetate. 

Mai există şi un colegiu al vestalelor, cuprinzînd şase 
fecioare care păzeau focul sacru, un colegiu al augurilor şi, la 
sfîrşitul Republicii, un colegiu format din 10 membri, decem- 
virii, însărcinaţi cu cercetarea Cărţilor Sibiline (atribuite preo- 
teselor din Cumae). Ca şi celelalte culte, cel al cetăţii presupune 
rugăciuni, ofrande, sacrificii. Sînt organizate banchete şi proce- 
siuni, întrerupte de dansuri şi cînturi religioase, cît şi de jocuri 
publice care, ca şi în Grecia, sînt destinate zeilor, îmbunării lor: 
Marile Jocuri sau Jocurile romane, sărbătorite în fiecare an la 
jumătatea lunii septembrie în onoarea lui Jupiter. 

Remarcabila disponibilitate a Panteonului roman, posibi- 
litatea lui de a primi în rîndurile sale un număr tot mai mare de 
zeități de tot felul, nu puteau decît să-l predispună la multe 
influenţe din afară. Cea a etruscilor şi a grecilor a început să se 
manifeste, după cum s-a văzut, încă din vremurile arhaice. Dar, 
odată cu expedițiile militare, cucerirea lumii orientale şi cu 
mulțimea de sclavi veniţi din cele patru zări, au pătruns în toate 
straturile societăţii umane credinţe şi practici religioase care au 
avut un succes cu atît mai viu — aşa cum s-a întîmplat în Grecia 
începînd cu secolul al IV-lea î.e.n. şi, apoi, în perioada ele- 
nistică — cu cît ele răspundeau unor nevoi şi nelinişti pe care nu 
le putea acoperi caracterul formal al religiei romane. 

Reprezentanții elitei sociale şi politice continuau să res- 
pecte, cu siguranţă, practicile religiei oficiale, din civism şi din 
scrupule de ordin moral, dar mulţi dintre ei se lansează în spe- 
culaţii filosofic-religioase, puternic inspirate de elenism: stoi- 
cism, epicureism, platonism etc. Începînd cu secolul al III-lea, 
Şi mai ales în secolul al II-lea î.e.n., respectul faţă de divinitate 
scade. Întîlnim tot mai mulţi sceptici şi tot mai puțini candidaţi 
la diverse demnități preoțeşti. Riturile cultului public sînt ade- 
sea luate în derîdere. Auspiciile sînt abandonate, augurii ajung 
să se îndoiască de ce ştiu („doi auguri nu se pot privi fără să 
rîdă“ spunea cîndva Cicero). 

Poporul respectă formal, din obişnuinţă ori superstiție aceste 
rituri, mai ales pentru a se bucura de petrecerile care însoțesc 
sărbătorile oficiale, dar dau mare importanţă zeilor casei, mai 
apropiaţi de el şi mai îndreptăţiți, se crede, pentru a-i asigura 
traiul şi mîntuirea. Omul simplu nutreşte o credință din ce în ce 
mai puternică față de caracterul divin al unor personaje care 
domină viaţa politică a cetăţii: Scipio Africanul, după ce a 
luptat în primul război punic, apoi Marius, Sylla şi, mai ales, 
Cezar care, după ce a fost ales Pontifex maximus, va şti să 
profite enorm de această carismă, sfîrşind prin a se numi divus. 

În sînul tuturor categoriilor sociale, se observă un interes 
mereu crescînd pentru cultele aduse din Asia Mică, Siria ori 
Egipt. Cu ocazia celui de-al doilea război punic, zeița-mamă din 
Frigia, Cybele, este introdusă la Roma construindu-se un tem- 
plu pe Palatin. Zeițele egiptene Isis şi Seraphis sînt adorate la 
Puteoli (azi Pozzuoli) în secolul al II-lea î.e.n. şi la Roma în 
secolul următor. Piraţii din Asia Mică, pe care Pompei i-a în- 
vins şi instalat în Magna Grecia, fixează cultul închinat lui 
Mithra. În 186, Senatul este nevoit să intervină pentru a regle- 
menta Bacanalele, sărbători în onoarea zeului Dionysos, ale 
cărui rituri clandestine se transformau uneori în orgii ce se 
încheiau cu omoruri. Mai multe zeci de mii de persoane vor fi 
astfel urmărite şi condamnate la moarte, în numele apărării 
bunelor moravuri, de fapt din prija de a lupta împotriva peri- 
colului căruia i se expunea astfel statul, ţinînd cont de secretul 
cu care se înconjurau aceste grupuri. Nici una din măsurile luate 
în perioada republicană de a stăvili succesul meteu crescînd al 
religiilor orientale nu va avea nici cel mai mic efect; nu vor 
ajuta la nimic nici măcar măsurile de expulzare a retorilor şi 
filosofilor greci, acuzaţi de impietate sau bănuiți de a hrăni 
spiritul critic al poporului roman. Promiţîndu-le credincioşilor 
nemurirea, punîndu-i să participe la ceremonii misterioase şi 
grandioase, totodată, cei ce oficiau cultele orientale răspundeau, 
pe drept cuvînt, unor aspirații, unei angoase a destinului. 

Naşterea unei literaturi latine 


Pînă în secolul al III-lea î.e.n., nu putem vorbi de literatură 
romană ori „latină“. Primele documente scrise ce au o anumită 
întindere, redactate în limba latină, sînt comediile lui Plaut, iar 
ele datează de la sfîrşitul secolului al III-lea î.e.n. Cu toate că 
popoarele din Italia centrală au cunoscut alfabetul încă din 
secolul al VII-lea î.e.n., nu ne rămîn, din epocile anterioare, 
decît foarte rare şi scurte inscripţii. În timpul acestei perioade și 
pînă în secolul I î.e.n., limba culturală nu este deci latina, ci 
greaca, limbă pe care o folosesc aristocrații şi toate notabi- 
litățile lumii romane — Cato însuşi, critic virulent al influenței 
greceşti, vorbeşte şi scrie în această limbă —, cît şi mulți repre- 
zentanţi ai plebei care, în contact cu marinarii, negustorii şi 
sclavii, au introdus în limba de zi cu zi cuvinte şi forme împru- 
mutate din greacă. Cînd, în 155 î.e.n., Atena îi trimite la Roma, 
în calitate de ambasadori, pe cei trei maeştri ai şcolilor sale de 
filosofie, acestora nu le vine deloc greu să se facă înţeleşi de 
marele public de curioşi, veniţi să-i audă vorbind. Începînd cu 
mijlocul secolului al II-lea î.e.n., este deja o modă în societatea 
romană să se înveţe limba greacă, să fie asigurat copiilor un 
perceptor grec şi să fie trimişi tinerii să petreacă un an la Atena 
sau Rodos pentru a-şi desăvirşi cunoştinţele de limbă şi cul- 
tură elenică. 

Primii autori care au scris în limba latină au fost, de altfel, 
nişte greci din Italia de sud: Livius Andronicus, un tarentin 
venit la Roma după ce romanii i-au cucerit cetatea, traducător 
al Odiseei lui Homer în versuri saturniene, apoi Ennius, originar 
din Calabria şi autor al unei enorme epopei în 18 cărți care 
celebrau gloria Romei, Analele, şi campanianul Naevius, căruia 
i se datorează Războiul punic, compusă pe la 209 î.e.n. şi din 
care se va inspira mult Cato în ale sale Origini. Influenţa greacă 
asupra acestor prime opere, redactate într-o limbă sensibil dife- 
rită de cea vorbită de ţăranii din Latium, este incontestabilă, 

dacă e să luăm în considerare atît forma cît şi temele dezvoltate 
de autori. Totuşi, în aceste texte de început, transpar şi caractere 
italice, care vor rămîne prezente secole de-a lungul, în literatura 
latină: gustul pentru realism, interesul pentru omenesc sub toate 
formele sale, dorința de a-i face pe oameni mai buni etc. 

Acelaşi lucru se întîmplă în teatru. Prima tragedie în limba 
latină este atribuită lui Livius Andronicus. Compusă în 240, 
aceasta nu este departe de modelele grecești, aşa cum existau 
ele la acea dată, în Syracuza şi Tarent. Se poate afirma aceleaşi 
lucruri şi despre alte opere ale lui Livius, ca şi ale lui Ennius şi 
Naevius, care, fără nici o excepţie, împrumută subiectele lor din 
ciclurile legendare greceşti şi care utilizează din plin corurile. 
Dar, în acelaşi timp, aceşti autori integrează în spectacolele lor 
şi elemente italice provenite din spectacolele populare unde se 
împletesc dansurile, pantomimele şi bufoneriile. Comedia, ilus- 
trată mai ales de nume ca Plaut ori Terenţiu, are la bază această 
dublă influenţă elenică şi italică. Primul, născut în 254, pro- 
duce, începînd cu anul 210, opere pe care le prezintă a fi, din 
grija de a se adapta curentului filogrec, atunci la modă, ca 
traduceri din Menandru, Difiles sau din Filemon. În realitate, el 
transformă radical modelele sale greceşti, favorizînd trăsătura 
individuală de caracter, pitorescul, bufoneria, jocul actorilor, tot 
atîtea caracteristici care aşază teatrul alături de tradiţia farsei, 
foarte răspîndită în Italia peninsulară. Cel de-al doilea, născut 
la Cartagina pe la 190, adus de mic copil la Roma şi vîndut ca 
sclav, apoi eliberat de senatorul Terentius Lucanus, care i-a dat 
numele său, rămîne foarte apropiat de modelele elenistice, cău- 
tînd mai degrabă adevărul, culoarea și fineţea psihologică decît 
efectul comic. Teatrul său, mai sensibil decît cel al lui Plaut la 
problemele morale ale timpului său (relaţiile dintre tată şi fiu, 
educaţia dată copiilor, conflictul dintre generaţii etc.), va fi, de 
altfel, respins de publicul roman. 

Tot de vechiul fond italic se leagă un pen literar care va 
cunoaşte un imens succes, începînd din secolul al II-lea î.e.n. — 

satira. Puțin cunoscută grecilor, aceasta combină sub forma 
unei cozerii libere (satura = salată) bucăţi în proză ori în ver- 
suri, întrerupte de scene mimate, de cugetări, de atacuri la per- 
soană etc., scopul fiind de a moraliza, mizînd pe gustul publi- 
cului pentru ironia caustică. În secolul al II-lea î.e.n., maestrul 
genului devine Caius Lucilius, un cunoscut al lui Scipio Aemi- 
lianus, sub care a servit în războiul împotriva Numantiei şi ale 
cărui satire vestejesc, cu o vervă pur romană, tarele timpului 
său: corupţia, luxul, snobismul elenizat etc. 

Elocinţa şi istoria, cele două genuri majore care ilustrează 
literatura în proză, începînd cu secolul al II-lea şi mai ales cu 
secolul 1 î.e.n., datorează, în schimb, mult Greciei. Pînă la acea 
dată, Tucidide şi Polibios rămîn pentru istoricii latini modelele 
de referință. Prima istorie a Romei a fost redactată în plin război 
punic, de către senatorul Q. Fabius Pictor, în limba greacă. Abia 
Cato Cenzorul, se pare, cu ale sale Origini şi cu Enciclopedia, 
destinate să-l abată pe fiul său de la „ştiinţa“ greacă la cea 
romană, inaugurează în secolul al II-lea î.e.n. tradiţia literară a 
prozei latine. 

Nici marii oratori nu lipsesc de la Roma în timpul ulti- 
melor două secole ale Republicii, iar învățarea elocinţei face 
parte din bagajul indispensabil oricui doreşte să strălucească în 
avocatură ori în politică. Pentru a se forma în vederea dez- 
baterilor din tribunale şi din adunările publice, tinerii pot urma 
la Roma cursuri de retorică greacă, unele vizînd învățarea so- 
brietăţii discursului (stilul „atic“*), altele, dimpotrivă, dezvoltînd 
la orator sensul pateticului (stilul „asianic“). Ei pot pleca şi în 
Grecia chiar pentru a dobîndi şi a-şi desăvîrşi o tehnică de-acum 
rodată perfect. Dar un decret al cenzorilor, din 92 î.e.n. interzice 
pe viitor orice transmitere de cunoştinţe retoricienilor de limbă 
latină. Ceea ce nu-l va împiedica pe Cicero, de departe cel mai 
cunoscut dintre oratorii romani, să redacteze în limba latină 
multe lucrări teoretice destinate începătorilor în arta cuvîntului, 

şi să pună astfel bazele unui nou statut al acestei discipline, 
perfect autonomă față de modelele greceşti. 

Cît priveşte istoria, aceasta nu se desprinde decît foarte 
greu de expunerea liniară a evenimentelor, relatat an după an, 
după procedeul utilizat de multă vreme de către pontifi. În 
secolul al II-lea î.e.n., Analele de acest tip sînt compilate de 
L. Cassius Hemina, L. Calpurnius Frugi şi C. Fannius. Puțin 
cîte puţin, se vede, totuşi, dezvoltîndu-se un gen nou, care 
tratează nu numai istoria generală a Romei, ci şi evenimente 
particulare, precum cărţile pe care le consacră Caelius Antipater 
războiului cu Hannibal, sau cea în care Cornelius Sisenna evocă 
luptele dintre Marius şi Sylla. De-abia la sfîrşitul ultimei jumă- 
tăți a secolului I î.e.n. putem vedea dezvoltîndu-se la Roma o 
literatură istorică demnă de a fi pusă alături de cea a grecilor, 
odată cu Sallustiu şi cu Cezar. Primul este autorul Conjuraţiei 
lui Catilina şi al Războiului cu Ingurtha, apoi al Istoriilor, în 
care acest fost protagonist al luptelor interne de după destră- 
marea primului triumvirat (îl susținuse pe Clodius împotriva lui 
Milo) manifestă o imparţialitate rece, diferită de angajamentele 
sale anterioare. Cel de-al doilea este, în acelaşi timp, un croni- 
car de geniu, format în spiritul retoricii greceşti şi al gramaticii 
de către maestrul său M. Antonius Gnipho, dar şi un memoria- 
list al războiului cu galii şi al războiului civil, opere certe în 
sprijinul retoricii greceşti şi al gramaticii realizate de către 
maestrul său de propagandă, destinate a menţine vii în conştiin- 
ţa publică amintirea şi charisma generalului victorios, atunci 
cînd el era departe de Roma, dar şi mărturii preţioase, (jurnal de 
marş, corespondenţă, rapoarte către Senat etc.), într-un stil lim- 
pede şi de o extremă eleganţă. 

Nici elocinţa, nici istoria, nici chiar poezia nu pot fi sepa- 
rate, la Roma, de gîndirea filosofică, care este în întregime 
tributară gîndirii elenice. Nu se poate vorbi, într-adevăr, de o 
filosofie romană propriu-zisă, şi gînditorii care scriu în latină, 
începînd cu secolul al II-lea î.e.n., nu sînt decît traducători 
Şi adaptori ai conceptelor împrumutate din speculaţia greacă. 

Învățăturile stoicilor s-au bucurat de un real succes. De ace- 
laşi succes, la fel ca şi gîndirea epicuriană şi cea zisă, a „Noii 
Academii“. Epicurianismul, de exemplu, apare în opera lui 
Lucrețiu, autor, în perioada războiului civil, al unui tratat despre 
natură, De Natura Rerum, care este, în acelaşi timp, un poem 
liric — poate prima capodoperă poetică în limba latină — şi o 
expunere didactică în maniera filosofilor-poeţi ai lumii greceşti 
(Parmenide, Empedocle), care învățau oamenii detaşarea şi 
supunerea acceptată şi liniştitoare în faţa legilor naturii. 

Maestrul incontestabil al acestei transcrieri .a gîndirii gre- 
ceşti într-o limbă a țăranilor şi a soldaților, care n-aveau nici o 
vocaţie pentru a exprima abstractul, va fi Cicero. Sigur, nu mai 
mult decît alți gînditori latini, autorul Academicelor şi al operei 
De natura deorum nu apare ca un creator în materie. Format şi 
el la şcoala gîndirii elenice, la Roma a fost elevul unui epicurian 
şi al unui stoic, apoi a urmat la Atena cursurile Academiei şi la 
Rodos pe cele ale unui alt stoic, Posidons din Apameea —, el se 
mulțumește, cel mai adesea, să tragă linii de demarcaţie între 
scrierile marilor filosofi greci. Dar, hrănindu-se din conceptele 
lor şi străduindu-se să facă sinteza, într-o perspectivă care ia 
forma unui eclectism rezonabil şi „umanist“, el face, incontes- 
tabil, oficiile de mediator şi oferă contemporanilor săi, ca şi 
generaţiilor următoare, în lipsa unei metafizici care nu cores- 
punde deloc spiritului acesta pragmatic, o artă de a trăi expusă 
într-o limbă foarte curată şi foarte accesibilă. Mediatizare deci, 
dar şi transmitere: fără el, nu s-ar şti mare lucru despre inspira- 
torii săi greci, ale căror scrieri s-au pierdut în majoritate la 
sfirşitul Antichității. 


Arhitectura şi artele frumoase 


In domeniul artistic, ca şi în cel al creaţiei literare, Roma a 
împrumutat foarte mult de la civilizațiile vecine, în special de 
la greci. Dar a fost, în egală măsură, anterioară dezvoltării 

elenismului care apare, în special, în forma templelor şi a pieţe- 
lor publice, cît şi în preocuparea constantă pe care romanii au 
avut-o de a concilia vocaţia propriu-zis religioasă şi estetică a 
operei de artă cu utilitatea ei socială şi morală. 

Pînă în secolul al II-lea î.e.n., nu se poate vorbi de o artă 
specific romană, atît sînt de pregnante modelele „străine“, mai 
mult în materie de arhitectură decît în decor. Cele mai vechi 
sînt, evident, acelea care rezultă din lunga dominație etruscă. 
Templele care sînt construite în perioada arhaică sînt grosolan 
lucrate, zidurile fiind făcute din cărămidă nearsă, părțile înalte 
din lemn, piatra servind doar pentru coloane şi fundaţii. În 
această epocă, este clar totuşi că decorarea edificiilor religioase 
(plăci de teracotă, ornate cu reliefuri pictate) se înrudeşte cu cea 
care se întindea atunci în tot bazinul occidental al Mediteranei 
şi care era dominată de modelul ionian. Latiumul este, de fapt, 
o răspîntie unde se întîlnesc şi comunică grupuri foarte diverse: 
latini şi reprezentanți ai altor populaţii italice, etrusci, preci şi 
chiar fenicieni, ceea ce nu poate decît să favorizeze schimburile 
şi influenţele tehnice şi estetice. 

Cucerirea cetăţii Veii, în 396, însoțită de jaful statuilor şi 
al altor opere de artă, apoi cucerirea Italiei de sud de către 
romani, marchează începutul unei hegemonii a influenţei ele- 
nice, care se va accentua odată cu marile cuceriri din secolele 
al II-lea şi I. Este momentul în care are loc, prin cooperarea 
meșterilor romani şi al tehnicienilor şi artiştilor veniți în mare 
măsură din lumea greacă, fuziunea dintre temele şi formele 
importate acesteia din urmă şi vechiul fond latin, fidel pe mai 
departe simplităţii sale originare şi al cărui conservatorism va 
împiedica arhitectura templelor romane să atingă eleganța şi 
armonia celor ale greciei clasice. 

De-abia începînd cu mijlocul secolului al II-lea, se poate 
vorbi de o „artă romană“, destul de originală în raport cu pro- 
ducţiile etrusce şi greceşti similare. Această artă, care refuză, în 
acelaşi timp, eleganța manieristă şi excesul de patetic şi care 

exprimă simplitatea şi austeritatea taravilor Italiei Centrale, nu 
va întîrzia, de altfel, să se întindă dincolo de aria originară, în 
anumite regiuni proaspăt cucerite, cum ar fi în Spania, Africa, 
şi Galia. Odată cu colonizarea, se impune totodată şi un pro- 
gram urbanistic rațional, bazat — spre deosebire de Roma unde 
domneşte, dimpotrivă, o totală indisciplină în acest domeniu — 
pe folosirea planului geometric, inspirat, în egală măsură, de 
urbanismul grec al lui Hipodamos din Milet şi din ordonarea 
taberelor militare. Arhitectura dobîndeşte mijloacele care-i vor 
permite să-şi afirme, specificitatea în raport cu modelele ele- 
nice. Blocajul, compus din moloni neregulaţi introduşi într-un 
ciment foarte dur, care devine materialul de bază, este marcat 
de paramente compuse adesea din blocuri rectangulare regulate 
(opus quadratum). Bolta înlocuieşte frecvent acoperişul în şar- 
pantă; apar cupola şi semi-cupola. Şi astfel, sistemul pus la 
punct de greci, care avea la bază colonadele şi antablamentul, 
îşi pierde din importanță. Coloana, asociată capitelului corintic, 
tinde să devină un element pur ornamental. 

Tot în această epocă triumfă şi arta nobilimii. Se înmulţesc 
monumentele comemorative individuale ale marilor căpetenii 
militare sau ale reprezentanţilor clasei conducătoare. Cel mai 
vechi monument de acest fel, un soclu decorat în relief, situat în 
templul lui Neptun, aproape de circul Flaminius, datează de la 
începutul secolului 1 şi a fost comandat, se pare, de un membru 
din familia lui Domitius Ahenobarbus. În acelaşi timp, portretul 
aristocratic, inspirat de modelele elenistice şi care viza expri- 
marea în piatră sau în marmură sculptată a personalităţii 
comanditarului, dobîndeşte distincţie, în timp ce pierde din tra- 
diţia italică a portretului realist, încarnat, de exemplu, de repre- 
zentările lui Cezar. 

Creşterea luxului, consecutiv marilor cuceriri şi a jafurilor 
efectuate de romani în patrimoniul artistic al popoarelor sus- 
puse, a fost deosebit de favorabilă dezvoltării artelor decorative. 

Titus Livius va scrie mai tîrziu în Anale (XXV, 15, 1-3)80 că 
înfrîngerea Siracuzei a marcat „începutul admiraţiei pentru 
operele de artă greceşti“; de fapt, se pare că, pînă în secolul 
al III-lea, valoarea atribuită de romani producţiilor artistice 
depindea în special de conţinutul lor de metal preţios. Odată 
Macedonia şi Siria cucerite, perspectiva se schimbă. Nu nu- 
mai că o cantitate enormă de opere de artă invadează capitala 
Imperiului, dar, odată cu ele, sosesc artiştii, pictorii şi sculptorii 
veniţi din toate colțurile lumii greceşti, care vor forma gustul şi 
cîteodată talentul tinerilor romani, şi vor produce, totodată, 
obiecte destinate consumului privat. 

Atunci se elenizează casa bogătaşilor romani, atît în Roma 
cît şi în zonele „reşedințelor secundare“, precum Campania. 
Primele coloane din marmură îşi fac apariţia în 101 la casa lui 
Lutatilus Catulus. Membrii clasei conducătoare încep să apre- 
cieze pictura decorativă, mai întîi tablourile maeştrilor greci, 
apăţate de perete, apoi decoraţiile pictate, favorizate de tehnica 
blocajului care permite crearea unor vaste întinderi netede, pe 
care sînt figurate, într-o primă perioadă, ansambluri arhitec- 
turale, scene de viaţă şi peisaje. 

Roma s-a mărit într-un mod anarhic de la sfîrşitul domi- 
naţiei etrusce. În secolul | î.e.n., marii şefi militari, care îşi 
dispută primatul în afaceri, vor încerca să pună puţină ordine în 
urbanismul Romei. Capitoliul este reconstruit iar Tabulariumul 
edificat puţin timp după dictatura lui Sylla. În 56, Pompei ridică 
pe Cîmpul lui Marte primul teatru permanent, inspirat, cu sigu- 
ranță, după modelele greceşti, dar cu diferenţa esenţială că în 
loc să fie săpat în panta unui deal, este construit în întregime pe 
un loc plan. Proiectele cele mai grandioase sînt cele ale lui 
Cezar. Dictatorul a gîndit să mărească oraşul anexîndu-i cîmpia 
Trastevere şi construind un cartier nou pe Cîmpul lui Marte. Nu 
a avut timpul necesar şi a trebuit să se mulțumească cu edifi- 
carea, după modelul lui Pompei, a forumului ce-i poartă nume- 
le, la nord de forumul republican. 

În momentul în care se termină, odată cu apariţia prin- 
cipatului, istoria Romei republicane, trăsăturile care definesc în 
specificitatea ei civilizația romană sînt definitv fixate. Fuziunea 
vechiului fond autohton italic cu aporturile civilizației etrusce, 
apoi cu cea a lumii greceşti şi elenistice, ea însăşi îmbogăţită de 
moştenirile Orientului, este încheiată. Ea a modelat o cultură 
originală pe care legiunile imperiale şi administratorii din pro- 
vincii o vor impune curînd celei mai mari părți a Europei. 


Capitolul 8 


EUROPA ÎN EPOCA 
ROMEI IMPERIALE 
(SEC. 1 L.E.N.- SEC. AL V-LEA E.N.) 


WI Octavian, luîndu-şi şi titlul de Augustus, dă Imperiului roman 
0 anumită organizare, instituind o putere centrală puternică şi 
reorganizînd aulministraţia, societatea şi armata. El consolidează 
frontierele de pe Rin şi Dunăre şi menţine cuceririle din Orient. 


= Împărații din secolul I e.n., Iulio-Claudienii şi Flavienii, conti- 
nuă opera lui Augustus, în cadrul unei vieţi politice haotice, unde 
comploturile şi asasinatele temperează tirania suveranilor. În 
secolul al II-lea şi al III-lea e.n., sub Antonini şi Severi, împărați 
pricepuţi fac să domnească o lungă perioadă de pace, apogeu al 
Imperiului roman. Imperiul se întinde în jurul bazinului medi- 
teranean, depăşeşte în Europa granițele Rinului şi ale Dunării (în 
Dacia) şi ajunge pînă în Scoţia; securitatea este asigurată de o 
frontieră fortificată, limes-ul, păzit de legiuni. În interior, o densă 
reţea de drumuri înlesneşte comerțul şi deplasarea trupelor, pro- 
vinciile sînt apărate, administraţia este eficuce, economia este 
activă şi, în 212 e.n., Edictul lui Caraculla conferă cetățenia 
romană tuturor oamenilor liberi din Imperiu. 


m În secolul al III-lea e.n., Imperiul intră în criză: triburile 
barbare trec frontierele, situaţia internă devine tot mai instabilă. 
Conştienţi de dificultatea de a apăra un imperiu aşa de întins, 
împărații romani hotărăsc, începînd cu Diocletian, să scindeze 

teritoriul în două părți, Orientul şi Occidentul, menţinînd însă 
principiul unităţii entității romane. 


m Făcînd obiectul persecuțiilor sub Dioclețian, creştinismul devi- 
ne, odată cu împăratul Constantin, o religie de stat&! pe care 
acesta o apără, făcînd din ea liantul spiritual al Imperiului. Pen- 
tru a-i învinge mai uşor pe barbari, Constuntin creează, pe lo- 
cul anticului Byzantion, o nouă capitală, care detronează Roma, 
Constantinopolul. 


N După moartea lui Constantin (337 e.n.), Imperiul se sclero- 
zează. Asediat de barbari, el încearcă, pentru a asigura încasările, 
să osifice societatea, interzicînd orice mobilitate profesională, 
geografică sau socială. Dar babrbarii înaintează şi în 476 e.n., 
cuceresc Roma, punînd capăt Imperiului roman de Apus. 


Republica întinsese „romanitatea“ în jurul bazinului medi- 
teranean şi în Galia. Imperiul îi va da forma sa definitivă, aşa 
cum o va cunoaşte şi va încerca să se inspire lumea medievală 
europeană. „Imperiul timpuriu“, perioada fastă a „păcii roma- 
ne“, ocupă primele două secole ale erei noastre, apoi, după 
„criza secolului al III-lea“ şi restaurația instaurată de Aurelian 
şi Dioclețian, „Imperiul tîrziu“ al cărui centru de greutate se 
deplasează spre Orient, în timp ce provinciile occidentale şi 
Italia însăşi se găsesc încetul cu încetul încercuite de barbari, 


Augustus, fondatorul Imperiului 


Învingătorul lui Antonius era un om inteligent şi abil care 
avea să se străduiască să împace diferitele grupări rivale şi să-şi 
ascundă autoritarismul sub o aparentă simplitate, dublată de 
dezinteres. ,,...Nu permisese să fie numit stăpîn — spune despre 
el Suetonius -— (...) şi. nici să întrebuințeze la adresa lui acest 
cuvînt fie în serios, fie în glumă“ (Vieţile celor doisprezece 
Cezari, Augustus, LIII).82 Convins, ca şi Cezar, de necesitatea 
de a stabili o monarhie de tip oriental pentru a asigura guver- 

narea şi administrarea vastului imperiu cucerit de legiunile 
romane, el ştie, totuşi, să tragă învățăminte de pe urma eşecului 
tatălui său adoptiv. De aici, după cum s-a văzut, instituirea 
principatului, care, chiar dacă mai păstra aparențele republi- 
cane, îi conferă toate puterile. 

Puternic sprijinit de armată, Octavian montează în 27 î.e.n. 
o comedie abilă, prin care dorea să se facă recunoscut de Senat. 
Declară, într-adevăr, că renunță la puterile sale excepționale 
pentru a-şi relua — precum Cincinnatus în vremurile eroice ale 
războaielor cu ecvii — locul său de simplu cetăţean. De fapt, el 
nu doreşte acest lucru şi se lasă uşor convins să rămînă în 
fruntea statului, de către senatorii pe care falsa sa modestie nu 
i-a înşelat şi care, pentru a-l răsplăti pentru dezinteresul său, îi 
acordă în unanimitate titlul divin de Augustus, rezervat pînă 
atunci doar zeilor. Persoana sa are, deci, din acel moment, un 
caracter sacru şi prin titlul de Augustus — care îi conferă celui 
care-l poartă auctoritas, adică o putere şi o autoritate suve- 
rane, fondate pe asigurarea protecţiei divine — el este universal 
desemnat. 

Oficial, Augustus nu este decît Princeps, adică primul în 
Senat și în stat. În realitate, „Împăratul“ dispune de toate pu- 
terile. Puterea militară, graţie titlului de Imperator şi impe- 
rium-ului proconsular, care îi conferă comanda supremă a ar- 
matei şi guvernarea provinciilor ocupate militar. Puterea civilă, 
prin exercitarea puterii tribuniciare şi, cînd doreşte, a fostelor 
magistraturi (consulatul, cenzura). În sfîrşit, puterea religioasă, 
datorită funcţiilor sale de Mare Pontif şi titlurilor divine de 
Caesar şi Augustus. În curînd, împăratul va autoriza popoarele 
Imperiului, în Orient mai întîi, apoi din Occident, să practice 
cultul Romei şi al lui Augustus. În anul 2 î.e.n., Senatul îi 
decernează titlul de „Părinte al patriei“. După el, toți succesorii 
vor lua aceleaşi titluri şi vor putea, din această cauză, să-şi 
exercite aceeaşi putere absolută. 

Fostele magistraturi şi comiţii (adunări populare) se men- 
țin, dar rolul lor este acela de a aproba deciziile împăratului. 

Acelaşi lucru se întîmplă cu Senatul, față de care împăratul 
dovedeşte un profund respect, dar pe care îl privează de atri- 
buţiile sale majore — conducerea războiului şi diplomaţia —, 
atribuindu-i sarcini mai mult decît modeste, cum ar fi, de exem- 
plu, gestionarea fostului tezaur (aerarium) şi administrarea 
anumitor provincii. 

Rolul esenţial aparţine noilor organe de conducere: Con- 
siliul împăratului, al cărui rol nu va înceta să crească, în special 
în materie de creare, reformă şi clasificare a legilor (acesta va 
deveni adevăratul „Consiliu de Stat“ al Imperiului), visteria 
imperială (fiscus), ale cărei resurse le depăşesc curînd pe cele 
ale aerarium-ului şi pe care Augustus o încredințează liberților, 
secretari însărcinaţi cu corespondenţa oficială, înalți funcţionari 
aleşi din ordinul ecvestru şi care tind treptat se se substituie 
foştilor magistrați. Cei mai importanţi sînt procuratorii, însăr- 
cinaţi cu problemele financiare şi prefecţii, în special prefectul 
pretoriului, şef al garnizoanei Romei, prefectul Oraşului, res- 
ponsabil cu ordinea din capitală, prefecţii vigiliilor (poliţia de 
noapte, lupta împotriva incendiilor) şi prefectul annonei, care 
se ocupa cu aprovizionarea Romei. Provinciile recent cucerite 
depind direct de împărat, care îi desemnează, pentru a le guver- 
na, pe legaţi, recrutați din rîndul senatorilor sau al prefecţilor 
aparținînd ordinului ecvestru. 

Pentru a administra şi a pacifica imensul teritoiu pe care 
este stăpîn, Augustus are, deci, o mare nevoie de funcționari şi 
de generali, pe care îi va recruta din rîndul claselor condu- 
cătoare reînnoite şi reorganizate. Într-adevăr, începînd cu seco- 
lul I î.€.n., elitele sociale ale Republicii au suferit profunde 
transformări. Fosta clasă politică, care se identifica cu aristo- 
craţia tradițională, s-a văzut, puțin cîte puţin, înlocuită cu nota- 
bilităţi provenite din colonii şi din municipiile Italiei. Între 
timp, o nouă elită, bogată şi competentă, îşi făcea intrarea în 
scenă: cea a cavalerilor, a cărei importanță nu va înceta să 
crească sub Pompei şi Cezar, apoi în timpul luptei ce l-a opus 
pe Octavian lui Antonius. 

Între senatori şi cavaleri, diferenţele țin mai puţin de avere 
ori de standard de viață, cît mai ales de maniera în care unii sau 
alţii se bucură de onoruri. Cei dintîi sînt foarte legați de pres- 
tigiul pe care li-l conferă locurile ocupate în cursus honorum. 
Pe cavaleri, în schimb, îi preocupă în special puterea propriu-zi- 
să. La sfîrşitul Republicii, mulți dintre ei s-au dovedit a fi bune 
căpetenii de război şi talentaţi finanţişti. Abilitatea lui Augustus 
va consta în folosirea competenţei şi gustului lor pentru ges- 
tionarea afacerilor publice, pentru a face din ei administra- 
tori eficienți. 

Competiţia dintre aceste două fracțiuni ale clasei condu- 
cătoare a fost însoțită, în sînul fiecăreia dintre ele, de o puter- 
nică mobilitate socială. La senatori, transformările socio-econo- 
mice pe de o parte, masacrele din războaie şi proscripţiile pe de 
altă parte, au produs o reînnoire parțială a nobilimii. Chiar dacă 
proporţia provincialilor dintr-un Senat de 900 de membri a 
rămas mică, oamenii noi — gali, spanioli şi, mai ales, italieni — 
şi-au făcut apariția şi s-au dovedit repede a fi cei mai activi şi 
cei mai talentaţi. De la mijlocul secolului 1 î.e.n., componența 
vechii clase conducătoare romane se vede astfel modificată în 
profitul familiilor italiene. La cavaleri, reînnoirea a avut loc 
prin instituția militară, soldaţi şi centurioni îmbogățiți din pră- 
zile de război şi deveniți locotenenţi ai vreunui general norocos 
accedînd la ordinul ecvestru. 

Grijuliu să restaureze ordinea socială şi să constituie în 
jurul regimului un consens al elitelor — este vorba de acea con- 
cordia ordinum pe care Cicero o dorise din tot sufletul în timpul 
războiului civil —, Augustus va urmări să stabilească regulile de 
apartenenţă la cele două ordine, senatorial şi ecvestru. Senatorii, 
al căror număr este fixat la 600, se recrutează întotdeauna dintre 
foştii magistrați; doar cei a căror avere se ridică la cel puțin 
1.000.000 de sesterți pot face carieră şi forma ordinul sena- 
torial. Din rîndurile sale sînt aleşi legaţii şi membrii Consiliului. 
Cavalerii constituie, la rîndul lor, ordinul ecvestru, accesibil 
doar celor ce dispuneau de o avere de 400.000 de sesterți şi care 

aveau titlul de cavaler. Lor le sînt încredințate noile sarcini 
(procuratori, prefecţi etc.), cele două cariere fiind, prin urmare, 
strict ierarhizate şi reglementate. 

Mereu preocupat de un conservatorism social, împăratul ia 
un anumit număr de hotărîri ce vizau să favorizeze notabilitățile 
italiene, şi în provincii, colonii şi reprezentanţii marilor familii 
municipale. El restrînge posibilitățile ieşirii din sclavie, încear- 
că să micşoreze distribuirile de grîu şi ulei plebei romane şi se 
arată deosebit de zgâîrcit cu extinderea dreptului de cetate. Pe de 
altă parte, lupta împotriva libertinajului moravurilor şi a decli- 
nului familiei, dînd o serie întreagă de legi morale în ceea ce 
priveşte căsătoria, adulterul, obligaţia de a avea copii etc. 

Reorganizează, de asemenea, armata romană. Recrutată 
prin voluntariat, aceasta devine permanentă şi-şi vede efectivele 
stabilite la 25 de legiuni. După ce a servit timp de 20 de ani în 
legiuni (formate din cetăţeni) sau 25 de ani în ale şi cohorte 
(deschise necetăţenilor), soldatul se poate căsători şi, pentru a 
se stabili undeva, primeşte bani sau pămînturi. Cu excepţia 
gărzii pretoriene (9.000-10.000 de oameni), cantonată în Roma, 
cei 300.000 de legionari sînt repartizați de-a lungul imensei 
frontiere. Cadrele de rang înalt sînt recrutate din rîndul celor 
două ordine superioare, pentru care serviciul militar devine o 
obligaţie inevitabilă. Mulţi dintre ei, fără experienţă şi fără 
motivații, sînt departe de a egala valoarea militară a subal- 
ternilor lor, proveniţi şi ei din rîndurile neprivilegiaţilor şi care 
nu pot pretinde să depăşească gradul de centurion. Roma va 
plăti uneori foarte scump dorința lui Augustus de a se sprijini 
pe o castă militară puţin deschisă (sînt rare cazurile de centu- 
rioni care au putut, la sfîrşit de carieră, să acceadă la ordinul 
ecvestru). Această organizare a rămas aproape neschimbată în 
timpul primelor două secole ale Imperiului. Destul de repede, 
părăsind legiunile, italienii vor prefera în mod predilect cohor- 
tele pretoriene, lăsînd legiunile pe seama provincialilor din 
ce în ce mai frecvent recrutați în provincia unde aceştia îşi 
au garnizoana. 

Imperiul roman în epoca lui Augustus 


Augustus nu era un om al războiului şi era conştient de 
dificultatea de a domina durabil imensul Imperiu ce i-l lăsase 
moştenire Republica cu o armată, desigur, disciplinată şi de 
valoare, dar ale cărei efective se arătau a fi total insuficiente. 
De aceea, s-a străduit să-și limiteze ambițiile de politică externă 
la consolidarea a ceea ce cucerise deja şi la stabilirea păcii 
în teritoriile rebele, neîntreprinzînd cuceriri decît în această 
perspectivă absolut defensivă; respingînd triburile barbare care, 
de peste tot, presau la porțile lumii romane. 

Augustus va încheia ocuparea Peninsulei Iberice, începută 
în vremea războaielor punice. Tot el a pus capăt agitației ce 
domnea printre populaţiile din Alpi. S-a preocupat, mai ales, 
să-şi consolideze frontiera septentrională a Imperiului, supusă 
presiunilor triburilor germanice. Armatele romane au împins 
această frontieră pînă la linia Dunării, creînd trei noi pro- 
vincii: Noricum (actuala Austrie), Panonia (în cîmpia ungară) 
şi Moesia (în nordul actualei Bulgarii). Dar, între aceste limite 
„naturale“, constituite din frontiera Rinului şi cea a Dunării, 
triburile germanice străpungeau teritoriul roman. Pentru a opri 
incursiunile triburilor germanice în Galia şi a proteja, astfel, 
Imperiul, împăratul a hotărît să ocupe Germania şi să facă astfel 
ca să coincidă limitele teritoriului controlat de Roma cu ceea ce 
forma, după cunoştinţele geografice ale epocii, limita de nord a 
lumii locuite. Pentru aceasta, i-a trimis pe Drusus şi Tiberius, 
copiii săi vitregi, la faţa locului. Primul a lansat în anul 12 î.e.n. 
o puternică ofensivă maritimă şi terestră care i-a permis să 
ajungă pînă la Elba. Cel de-al doilea a continuat cuceririle pînă 
în anul 6 e.n., însă, trei ani mai tîrziu, germanii revoltați, sub 
conducerea lui Arminius, zdrobesc pe legatul Varus, care a 
pierit cu cele 3 legiuni ale sale în pădurea Teutburg, între Weser 
şi Ems. Augustus a renunțat la cucerirea Germaniei şi a fixat 
frontiera Imperiului pe Rin. 

În Orient, Augustus a dus o acţiune prudentă, urmînd poli- 
tica protectoratelor inaugurată de Antonius, şi ajungînd să sta- 
bilească tutela Romei asupra regatului Armeniei, fără a-l cuceri 
totuși şi, deci, a-l anexa Imperiului. În schimb, nu a ţinut cont 
deloc de proiectele grandioase ale lui Cezar de a cuceri Imperiul 
part, mulțumindu-se de a menţine frontiere solide pe Eufrat. 
Singura mare anexiune în regiune, în timpul domniei sale, a fost 
Egiptul, transformat într-un adevărat domeniu privat al împă- 
ratului, administrat de un prefect de rang ecvestru. 


Succesiunea lui Augustus 


Fondatorul principatului nu deţinea imensele sale puteri, 
decît cu titlu personal. Or regimul suferea de o gravă contra- 
dicție internă. Menţinerea aparentă a instituţiilor republicane, 
dorită de împărat pentru a-i face pe romani să accepte monar- 
hia, nu-i permitea să-şi lase un urmaș care ar fi moştenit auto- 
mat Imperiul, în timp ce sistemul de guvernare pe care el îl 
instalase cerea, pentru a dăinui, crearea unei dinastii. Acestei 
dificultăți i se adăuga faptul că Augustus nu avea decît o fiică, 
Iulia, născută dintr-o primă căsătorie. Se căsătorise din nou cu 
Livia, mamă deja a doi fii, Tiberius şi Drusus, dar nici un copil 
nu se născuse din această a doua căsătorie. 

În aceste condiţii, împăratul nu avea nici o altă posibilitate 
decît să-şi transmită puterile unui fiu sau unui nepot adoptiv. 
Or, din acest punct de vedere, va avea parte numai de neno- 
rociri. Alegerea sa se va opri asupra nepotului său Marcellus, 
fiul surorii sale Octavia. ÎI adoptă, îi dă fata de soție, dar, în 
23 î.e.n., Marcellus moare. Doi ani mai tîrziu, lulia se mărită cu 
Agrippa, un vechi prieten de-al lui Augustus, cu care va avea o 
fiică şi doi fii, Caius Cezar şi Lucius Cezar. Împăratul vede în 
soț, apoi în cei doi fii ai Iuliei schițarea unei dinastii, dar toţi 
trei mor înaintea lui: Agrippa, căruia i-a dat pentru cinci ani 

puterea tribunciară şi puterea consulară, în 12 î.e.n., Lucius 
Cezar în anul 2 e.n. şi Caius, doi ani mai tîrziu. 

Aşadar, lui Augustus nu-i rămîne decît să se orienteze spre 
ultimul supraviețuitor al fiilor Liviei, fiul său vitreg, Tiberius, 
pe care nu-l suporta. Îl determină s-o ia de soție pe Lulia, îl 
adoptă şi îl asociază puţin cîte puţin, la conducerea afacerilor. 
În anul 13 €.n., i se dau exact aceleaşi puteri pe care le avea 
tatăl său adoptiv. Cînd acesta va muri, în august anul următor, 
în vîrstă de 76 de ani, lui Tiberius nu îi lipseşte decît titlul de 
Augustus pentru a fi egalul împăratului. Trebuie, de asemenea, 
să fie respectată ficțiunea ce legitimează regimul şi care vrea ca 
puterea absolută de care dispune suveranul să-i fie încredințată 
de popor şi de Senat. Tiberius, care a primit deja jurămîntul de 
credință din partea poporului, a soldaţilor şi a Senatului, se va 
preface că abdică, apoi că cedează la rugăminţile senatorilor 
care îi conferă toate puterile avute de predecesorul său. 

Imperiul supraviețuia, deci, fondatorului său. Octavian 
moştenise, la ieşirea din războiul civil, o situaţie internă foarte 
compromisă. În 40 de ani de domnie, a ştiut, datorită abilității 
şi prudenţei sale, să impună romanilor un regim puternic, căruia 
a reuşit, în cele din urmă, să-i asigure continuitatea şi care, în 
condiții diverse, va dăinui mai mult de patru secole. În toate 
domeniile, opera sa a fost imensă. 


Împărații din secolul I: lulio-Claudienii 
şi Flavienii 


Primii patru succesori ai lui Augustus sînt rude apropi- 
ate ale împăratului defunct şi aparţin, ca şi el, marilor familii 
patriciene lulia şi Claudia, de unde şi numele dat dinastiei — 
„iulio-claudiană“. Aceasta ne este făcută cunoscută de istoricii 
secolului al II-lea e.n., Tacitus şi Suetonius, care reprezentau 
opinia aristocrației senatoriale şi care au căutat, înnegrindu-le 
caracterul, să-i pună în lumină pe prinții timpului. Totuşi, bilan- 

țul acestora se dovedeşte a fi pozitiv. Pacea domneşte în Impe- 
riu. Administraţia îşi desăvîrşeşte organizarea. Odată cu Brita- 
nia (Anglia), Roma mai anexează o provincie. Imperiul cunoaş- 
te o mare prosperitate economică. Toate acestea, este adevărat, 
pe fondul intrigilor de palat, al comploturilor şi loviturilor mi- 
litare de forţă. 

Tiberius, care urmează lui Augustus în 14 e.n., are 56 de 
ani cînd accede la principat. Bun general şi excelent admi- 
nistrator, dar gelos şi bănuitor, acesta e încă afectat de modul în 
care fondatorul Imperiului l-a ţinut deoparte. Devenit foarte 
nepopular în rîndul poporului şi, mai ales, al nobilimii; care nu 
încetează să țese în jurul lui comploturi, acesta continuă politica 
lui Augustus. Evită cu grijă cuceririle. Chiar dacă nepotul său, 
Germanicus poartă o serie de strălucitoare campanii pe Rin, 
pentru a răzbuna zdrobitoarea înfrîngere a lui Varus, el nu ezită 
să-l cheme la Roma, de îndată ce situația din Germania era în 
ajutorul său. 

În interior, Tiberius, ca şi Augustus, respectă prerogativele 
Senatului, căruia îi dezaprobă adesea incapacitatea şi servi- 
lismul. Politica sa financiară şi monetară este un succes, căci 
este conştient că impozitul nu-şi poate face efectele decît dacă 
provinciile nu sînt copleşite. Dar calitățile guvernării sale nu 
ajung să-l facă popular pe acest împărat cu un caracter dificil. 
Moartea lui Germanicus, strălucitul general al armatelor de pe 
Rin, aduce în punct critic antipatia romanilor față de el, căci 
Tiberius este suspectat că l-ar fi otrăvit. Temîndu-se pentru pro- 
pria sa viaţă şi suferind de un adevărat delir paranoic, împăratul 
se retrage în insula Capri, lăsînd Roma în mîinile prefectului 
său, Seianus, căruia îi acordă o încredere absolută. 

Or, Seianus, care unelteşte pentru a ocupa chiar el tronul 
imperial, se comportă ca un adevărat tiran, decimează senatori, 
punînd să fie executaţi fiul lui Tiberius şi prinții familiei impe- 
riale, concentrînd garda pretoriană, instrument al cuceririi şi al 
păstrării puterii, într-o cazarmă romană, pînă în momentul în 
care împăratul, care şi-a revenit, îl arestează şi îl execută. De 

atunci devenind şi mai bănuitor, nu va mai părăsi insula Capri, 
administrînd cu fermitate şi bun simţ provinciile, dar făcînd să 
domnească în capitală o adevărată teroare odată cu legea de 
„lese-majeste“, care pedepsea cu moartea pe oricine ofensa 
persoana împăratului. Urît de senatori, dar şi de publicani, care 
se simțeau atinşi de politica sa de economii bugetare, de plebea 
urbană, care vede cum se răresc jocurile şi distribuirile gratuite 
de hrană, el moare în 37, la vîrsta de 79 de ani. 

Entuziasmul este cu atît mai mare pentru a-l primi cum se 
cuvine pe succesorul său, Caligula, un tînăr de 25 de ani, fiu al 
renumitului şi foarte popularului Germanicus. Neexistînd nici 
o regulă pentru a asigura succesiunea imperială, Caligula se 
orientează, fireşte, spre armată. Trupele staționate la porţile 
Romei, cohortele pretoriene, al căror şef este prefectul preto- 
riului, îl proclamă pe noul împărat, care primeşte, odată cu 
imperium-ul, puterea absolută. Este un precedent pe care preto- 
rienii nu-l vor uita. 

Foarte repede, noul stăpîn peste Imperiu va da semne de 
dezechilibru. Încon jurat de orientali — strănepot al lui Antonius, 
el a fost crescut printre servitori egipteni şi era adorator al lui 
Isis —, Caligula se comportă ca un despot, înmulţeşte execuțiile 
senatorilor şi se complace să-şi vadă adversarii torturați, dedîn- 
du-se celor mai abjecte extravapanțe: după Suetonius, ale cărui 
afirmaţii trebuie luate cu prudenţă, acesta ar fi vrut să-şi facă 
armăsarul consul! Oricum ar fi, el a contribuit din plin la trans- 
formarea principatului într-o autocrație după modelul elenis- 
tic, împărțind generos onoruri în stînga şi-n dreapta, conside- 
rîndu-se încarnarea zeului solar Apollo şi ordonînd să fie adorat 
ca atare. Excentricitățile sale şi despotismul său crescînd avură 
repede, drept consecinţă, neliniștirea anturajului său. În ianuarie 
41 e.n., după mai puţin de 4 ani de domnie, a fost ucis de ofiţerii 
din garda pretoriană. 

Cum nimic nu era prevăzut pentru succesiunea sa, tot co- 
hortele pretoriene decid alegerea succesorului. Ei l-au pro- 
clamat pe cel mai neaşteptat dintre candidaţii posibili, în per- 


Dinastia iulio-claudiană 


Octavian Octavian Augustus ———— Livia 
(27 î.e.n. - 14 e.n.) (văduva lui Claudius Nero) 
Marcellus Iulia Tiberius Drusus 
(14-37 e.n.) 


Caius Cezar Lucius Cezar Agrippina 





i | 
Germanicus Messalina — Claudius — Agrippina 


| (41-54 e.n.) 
Caligula Britannicus Nero 


(37-41 e.n.) (54-68 e.n.) 

soana lui Claudius, frate al lui Germanicus şi unchi al împă- 
ratului asasinat. Acest bărbat de 51 de ani, bolnav, dizgraţiat, 
fusese întotdeauna ţinut departe de familia lui. Rolul care i s-a 
oferit l-a îngrozit într-atât încît a încercat să se sustragă hotărîrii 
pretorienilor. A trebuit ca aceştia să-l aducă cu forța în tabăra 
lor pentru ca acesta să accepte, în final, onoarea ce-i fusese 
făcută. Senatul n-a făcut decît să se încline în fața faptului 
împlinit, în timp ce pretorienii, ca răsplată a iniţiativei lor, 
primesc pentru prima dată de la noul suveran o sumă 'de bani: 
donativum. Nu va fi ultima! 

Acest timid care evita responsabilităţile puterii a fost totuşi 
cel mai bun din dintre suveranii dinastiei iulio-claudiene. A 
guvernat în înțelegere cu Senatul, a organizat o serie întreagă 
de „birouri“ pe care le-a încredințat liberţilor săi devotați, a 
demarat la Roma construcţii de anvergură şi a fondat la Ostia 
un port modern. Tot el a cucerit sudul Angliei, făcînd din el 
provincia Britania, desăvîrşind intrarea Europei de nord-vest în 
orbita romană. 

Dacă influenţa liberților asupra împăratului Claudius — 
care, crescut printre sclavi, număra puţini prieteni în „lumea 
bună“ — a fost foarte criticată la vremea ei, ea a fost mult mai 
puțin nocivă decît cea a soțiilor sale succesive: Messalina şi 
Agrippina. Prima i-a dat doi copii, Octavia şi Britanicus, dar a 
devenit celebră prin infidelităţile sale. Acuzată de a fi urzit cu 
amantul ei un complot pentru a-l răsturna pe împărat, a fost 
executată în 48 e.n. Cea de-a doua, ambiţioasa Agrippina, nu va 
avea linişte pînă nu-l va forţa pe Claudius să-l adopte pe fiul ei 
dintr-o primă căsătorie, Nero, deposedîndu-l de tron pe moş- 
tenitorul legitim, Britanicus. Atingîndu-şi scopurile, îl otrăveşte 
pe Claudius în 54 e.n. şi îi obligă pe pretorieni să-l accepte, 
făcînd astfel ca pretorienii să-l aclame în grabă pe Nero. 

Împărat la 17 ani, acesta din urmă lăsase să se creadă pînă 
atunci că este fiul docil, visător şi manierat. Mama sa, care 
credea că poate conduce singură, l-a încredințat pe Nero pre- 
fectului pretoriului, Burrhus, şi filosofului Seneca. În curînd, 

tînărul împărat a dat şi el semne de dezechilibru, relevîndu-şi 
adevărata natură, înlăturînd de la putere pe consilierii lui Clau- 
dius, făcîndu-i să dispară pe preceptorul său Seneca, prima sa 
soție Octavia, a doua, Popeea, mama sa Agrippina, fratele său 
vitreg Britannicus, după care s-a lăsat pradă celor mai inima- 
ginabile excese. A fost foarte probabil la originea marelui in- 
cendiu al Romei din 64 e.n.; apoi, pentru a potoli furia populară, 
a dat vina pe creştini, care au fost goniți sau martirizați. Totuşi, 
acest dezaxat periculos, a cărui popularitate a fost, totuşi, mai 
mare decît cea de care s-a bucurat Tiberius — el şi-a avut fidelii 
săi, Augustiani, tineri senatori şi cavaleri care constituiau escor- 
ta şi „clasa“ sa —, închina un adevărat cult artelor şi frumuseții, 
scria şi recita versuri în limba greacă, se credea un actor de 
geniu şi avea să declare în momentul morţii (68 e.n.), atunci 
cînd revolta mai multor generali îl. obligase să se sinucidă: „Ce 
mare artist va muri odată cu mine!“ 

Moartea lui Nero a fost urmată de o criză militară care, în 
mai puţin de un an — (68-69) — a văzut succedîndu-se patru 
împărați, aduşi şi eliminaţi de legiuni: Galba, guvernator al 
Spaniei Citerior, Othon, care, după ce l-a ajutat, va complota 
împotriva lui şi îl va asasina, Vitellius, aclamat de armata din 
Germania şi, în sfîrşit, Vespasian, guvernator al ludeii. Singuri 
pînă atunci în desemnarea împăraților, pretorienii trebuiră să 
țină cont acum de armatele de pe frontiere, Senatul şi poporul 
nefăcînd decît să întărească decizia soldaților. În timpul acestei 
perioade de confuzie şi de războaie interne, al căror teatru a fost 
în special Italia de nord, Roma a fost şi ea însîngerată de reglă- 
rile de conturi şi de luptele dintre facțiuni. 

Noul împărat, a cărui domnie va dura zece ani şi care se va 
termina cu moartea naturală a sa, aparținea, spre deosebire -de 
predecesorii săi, toți membri ai nobilimii senatoriale, unei fa- 
milii modeste de cavaleri originari din Sabinia, gens Flavia (de 
unde numele dat noii dinastii Flavienii). Energic, econom, Ves- 
pasian restabileşte ordinea şi pacea în Imperiu, supraveghea- 
ză îndeaproape garda pretoriană şi pune pe roate finanțele. A 
reconstituit Senatul, decimat de Nero, făcînd să intre în el mulți 

dintre provinciali şi a consolidat puterea imperială. A conferit 
cu generozitate titlul de cetăţeni romani locuitorilor din pro- 
vincii şi a accelerat romanizarea Spaniei. Sub domnia sa, fiul 
său, Titus, însărcinat cu reprimarea primei revolte a poporului 
evreu, a cucerit şi distrus Ierusalimul în 70, antrenînd exo- 
dul multor evrei în oraşele Mediteranei orientale din regiunea 
Rinului. O altă revoltă, pornită de la începuturile domniei de 
galii şi germanii din regiunea Rinului, a fost reprimată, de 
asemenea, de o rudă a împăratului. 

Cînd Vespasian a murit în 79, nu au fost probleme de 
succesiune, împăratul desemnîndu-l pe fiul său, Titus, la tron. 
Ca să nu displacă Senatului, acesta şi-a repudiat metresa, prin- 
cipesă evreică, pe Berenice, şi a hotărît să guverneze cu înţe- 
lepciune, acoperind capitala cu tot felul de daruri. Dar domnia 
sa foarte scurtă (79-81) a fost umbrită de teribila erupție a 
Vezuviului, care a acoperit oraşele Herculanum şi Pompei. 
Fratele său, Domițian, care i-a succedat și a domnit pînă în 96, 
a consolidat frontierele Imperiului, odată cu încheierea cuceririi 
Britaniei şi Cîmpurilor decumate83 dintre Rin şi Dunăre. A 
reprimat revoltele din Germania şi a pus piciorul în Dacia (azi, 
România). Dar, neîncrezător şi de un autoritarism extrem, a 
reînnodat tradiția politicii absolutiste şi teroriste practicată de 
unii dintre predecesorii săi, umilind Senatul, eliminîndu-şi opo- 
ziția, cu o mare cruzime, purtînd în permanență veşmîntul tri- 
umfal şi cerînd să fie numit dominus et deus. În septembrie 96, 
el este ucis, în urma a unei conspirații pusă la cale de prefec- 
ţii pretoriului. 


Împărații păcii romane: Antoninii și Severii 


Timp de aproape un secol şi jumătate, Imperiul cunoaşte o 
perioadă de ordine şi de prosperitate. Este vorba de pax romana, 
opera a două dinastii: Antoninii şi Severii. 

„Secolul Antoninilor“ (96-192) marchează apogeul Impe- 
riului roman. După Flavieni, ai căror reprezentanţi încarnează 

ascensiunea burgheziei italice, vine rîndul vechilor familii in- 
stalate în Spania şi Galia să acceadă la putere. Stabilitatea insti- 
tuțională care caracterizează această epocă şi calitatea suve- 
ranilor derivă din faptul că împăratul în exercițiu adoptă pentru 
a-i succede candidatul care i se pare cel mai demn să-şi asume 
conducerea statului. 

Această. practică începe cu adopţiunea lui Traian de către 
Nerva84. Stăpîn pe putere după eliminarea lui Domițian, acesta 
începe prin a înăbuşi o răscoală a pretorienilor, apoi, pentru a 
evita reînnoirea masacrelor din anii 68-69, desemnează pentru 
a-i succede pe guvernatorul Germaniei Superioare, respectat de 
armată pentru calitățile sale militare. 

Traian, care domneşte între 98 şi 117, aminteşte mult de 
Augustus prin simplitatea şi prin bunele raporturi pe care le 
întreține cu Senatul. Excelent general, reînnoadă firul politicii 
de cuceriri şi anexiuni, punînd stăpînire pe Mesopotamia şi 
Dacia85, regiune situată la nordul Dunării. Dar el se dovedește, 
în acelaşi timp, un excelent administrator. Reorganizează finan- 
țele şi justiția, introduce, la rîndul său, în Senat numeroşi pro- 
vinciali şi întreprinde lucrări de anvergură. Sub domnia sa, 
regiunea mlăştinoasă situată în sudul Romei este secată şi asa- 
nată, portul Ostia — mărit, un nou forum este construit la Roma, 
ca şi coloana care-i poartă numele şi care a fost ridicată pentru 
a consemna victoria asupra dacilor. Traian a nutrit gîndul, ca 
şi Cezar, să reînnoade cuceririle orientale ale lui Alexandru. 
Totuşi, atunci cînd moare în 117, în Asia Mică, după ce anexase 
Armenia, atinsese Golful Persic şi transformase regatul part 
într-un stat clientar Romei, el lasă opera sa neterminată. 

Succesorul său, Hadrian, care s-a născut în Spania şi dom- 
neşte între 117 şi 138, era legatul Siriei şi de asemenea, de mult 
timp, colaboratorul.lui Traian. Aclamat de armatele din Orient, 
el adoptă imediat în Orient o politică pe măsura mijloacelor 
militare de care dispune, abandonînd cuceririle recente ale lui 
Traian şi stabilind frontiera Imperiului pe Eufrat. Domnia sa 
este un şir lung de călătorii efectuate în diferitele zone ale 

Imperiului, pentru a supraveghea provinciile, a inspecta şi a 
reorganiza legiunile, a întări Jimes-ul (limitele fortificate ale 
Imperiului). De exemplu, în Britania, unde a fost construit, între 
vărsarea fluviului Tyne şi golful Solwag, „zidul“ ce-i poartă 
numele. 

Pe plan intern, instaurează un „despotism luminat“, între- 
ținînd o viaţă artistică şi intelectuală strălucită, ducînd el însuşi 
o viaţă de diletant cultivat, conducînd cu înţelepciune, dar şi cu 
o autoritate nu o dată scutită de o anumită brutalitate, îndreptată 
în special împotriva Senatului, ale cărui incompetenţă şi mărgi- 
nire nu le înghite. Imperiul îi datorează o organizare mai eficace 
a administraţiei superioare, încredințată mai degrabă cavalerilor 
decît liberţilor, actualizarea dreptului scris, măsuri destinate a 
favoriza în provincii dezvoltarea unei clase puternice de mici 
proprietari. 

Adoptat chiar la sfîrşitul domniei de Hadrian, Antonius 
Pius succede acestuia în 138, la vîrsta de 52 de ani. Provenit din 
rîndurile marii burghezii din Latium şi foarte legat de intere- 
sele marilor proprietari şi provinciali, continuă opera internă a 
predecesorului său, menajînd, mai mult, Senatul. Foarte ata- 
Şat sarcinilor sale — lucru care îi va aduce supranumele de 
„piosul“ —, se străduieşte să restaureze cultele tradiționale, ame- 
nințate de succesul crescînd al religiilor orientale, şi duce o 
politică externă pacifistă.86 

Marcus Aurelius, fiul său adoptiv şi ginerele său, îi succe- 
de în 161, asociind la putere pe fratele său vitreg, Lucius Verus, 
pînă la moartea acestuia din urmă în 169. Extrem de cultivat, 
format la şcoala greacă şi impregnat de ideile stoicilor, acest 
împărat filosof îndrăgostit de pace şi de cultură îşi va consacra, 
paradoxal, cea mai mare parte a domniei sale luptelor împotriva 
triburilor barbare de la Dunăre — quazii, marcomanii, sarmații —, 
pe care înaintarea goților îi împingea peste /imes şi care, tra- 
versînd Alpii în 167, au năvălit în peninsulă. Pentru a face față 
presiunii lor, împăratul se va strădui să scurteze frontiera şi 

pentru aceasta să cucerească Boemiei. Dar va eşua în tentativa 
sa, răpus de ciumă, pe front, în 180 e.n. 

Rupînd cu tradiţia Antoninilor, care toţi îşi aleseseră 
succesorii lor din afara propriei familii, Marcus Aurelius l-a 
desemnat ca moştenitor pe fiul său, Commodus, asociat la 
conducerea treburilor statului din 177. Acesta va restabili 
situaţia la frontiera Dunării, dar, personaj de o extremă 
brutalitate, care nu ezita să se afişeze în arenă ca gladiator şi 
care lua parte cu cea mai mare plăcere la numerele de suplicii, 
a dus o politică internă dezastruoasă, terorizînd Senatul, cerînd 
să fie recunoscut ca zeu — Hercule în viaţă, ruinînd finanţele 
publice datorită cheltuielilor nesocotite, lăsîndu-i pe prefecţii 
pretoriului să conducă în locul său, mergînd chiar pînă la a da 
un nou nume Romei, Colonia Commodiana. Temîndu-se pentru 
viața lor, apropiații săi l-au asasinat în 192. 

După o scurtă perioadă de anarhie şi de tulburări, Imperiul 
îi revine în 193 lui Septimius Severus, un african din 
Tripolitania, care se căsătorise cu o siriancă, dar care comanda 
armata de pe Dunăre. Bun general şi administrator riguros, 
acesta a restabilit situaţia la frontierele orientale ale Imperiului, 
dar a guvernat la Roma ca despot, sprijinindu-se pe armată (a 
fost primul care a pus o legiune să staţioneze la porţile Romei) 
Şi tratînd cu dispreţ Senatul. Septimius Severus se prezenta ca 
fiind succesorul lui Marcus-Aurelius, dar era departe de Roma 
Antoninilor. Imperiul începuse să devină o monarhie militară 
dominată de influența Orientului. 

Aceste trăsături se vor accentua odată cu fiul şi succesorul 
lui Severus, Caracalla, care domneşte între 212 şi 217. Soldat 
brutal şi lipsit de scrupule, îşi asasinează fratele, pe Geta (pe 
care împăratul defunct îl asociase, din timpul vieţii, la putere), 
în braţele mamei sale. Marele act al domniei lui Caracalla este 
Edictul din 212, prin care tuturor oamenilor liberi din Imperiu 
li se acordă cetățenia romană. Semnificaţia acestui act este 
foarte controversată. Barbarii, care locuiau în provinciile de 
frontieră sînt excluşi, la fel şi cei lipsiţi de libertate, în schimb, 

însemnătatea simbolică este imensă. Odată cu el, Roma aban- 
donează definitiv concepţia strîmtă a statului cetate şi înscrie în 
dreptul său ceea ce apărea de mult timp ca realitate: existența 
unui imens imperiu ale cărui provincii sînt aşezate pe picior de 
egalitate cu metropola, atunci cînd n-o depăşesc chiar. 

Dar, după asasinarea lui Caracalla, în 217, începe pentru 
Severi o decădere ineluctibilă. Nepoatele siriene ale fondato- 
rului dinastiei, adevăratele stăpîne ale puterii, atribuie tronul 
unuia dintre nepoții lor, Elagabal, care trăieşte în Siria, unde 
este preot al unui zeu solar. Venit la Roma, unde execută în 
costum oriental dansuri incantatorii care scandalizează pe ro- 
mani şi înstrăinează, imediat, clasa senatorială, este asasinat în 
222 şi înlocuit cu vărul său Severus Alexander, şi el manipulat 
de prinţesele siriene. Toate încercările de redresare manifestate 
de acest împărat plin de bunăvoință, dar slab, sînt sortite eşe- 
cului. Soldaţii îi reproşează lipsa de energie în fața barbarilor şi 
sfirşesc în 235 prin a-l masacra. Dispariţia sa marchează în- 
ceputul unei perioade de anarhie militară, la sfirşitul căreia 
Imperiul, încheindu-și transformarea, va apărea cu trăsături 
total diferite, care anunţă Evul Mediu european. 


Roma şi provinciile la apogeul Imperiului 


În secolul al II-lea, sub dinastia Antoninilor, Imperiul a 
cunoscut maxima sa extensie, dar şi o perioadă de prosperitate 
Şi de pace, unică în istoria lumii antice. 

Dominația romană se întinde, mai întîi, asupra întregu- 
lui bazin mediteranean, înglobînd toată Africa de Nord — din 
Marocul actual pînă în Egipt —, Palestina şi Siria, prelungite, 
spre nord-est, de Mesopotamia şi Asiria, pînă la Eufrat, în sfîrşit 
Asia Mică şi Armenia. În nordul acestui imens ansamblu, ro- 
manii sînt stăpînii unei bune părți a Europei actuale, depăşind 
în Dacia (România) şi în Germania frontierele naturale, pe care 

le formează Dunărea şi Rinul, şi atingînd, dincolo de Marea 
Mînecii, țărmurile Angliei şi ale Scoției. 

Ceea ce s-a numit pax romana a constat, în primul rînd, în 
a aduce securitatea internă şi externă locuitorilor Imperiului. 
Această protecție era asigurată de un dispozitiv militar cuprin- 
zînd legiuni, formate din cetăţeni romani recrutați, cum s-a 
văzut, prin voluntariat şi trupele auxiliare, cohorte de infan- 
terişti şi ale de cavalerie, recrutate pe loc, dintre populaţiile 
indigene. Grosul marinei de război, destinată a controla Marea 
Interioară (Mediterana), staționa în Peninsula Italică, în por- 
turile din Ravena şi Misenum, în timp ce flotilele erau afectate 
zonelor periferice: Britania, Rin şi Dunăre. Repartiția acestei 
forțe. armate care, o repetăm, nu depăşea 350.000 de oameni, se 
făcea în funcţie de interesul strategic şi de pericolele care ame- 
nințau unul sau altul dintre sectoare. În Europa, grosul trupelor 
era concentrat pe frontierele Dunării (18-20 legiuni) şi Rinului 
(4-8 lepiuni), în timp ce Spania nu era apărată decît de o singură 
legiune, iar Britania de trei. 

Pentru a-i stopa pe barbari şi pentru a asigura transportul 
rapid al trupelor de-a lungul frontierei, romanii au înfiinţat, 
acolo unde nu exista nici un obstacol natural la penetraţia tri- 
burilor duşmane, un sistem defensiv cuprinzînd căi strategice şi 
fortificaţii: limes-ul. În Europa, acest dispozitiv a fost instalat 
în Germania superioară, în zona slab protejată care despărțea 
Rinul de Dunăre — „Cîmpurile Decumate“ —, în Pannonia, în 
Dacia şi în Moesia, cît şi în Britania, unde Hadrian a pus să se 
construiască, pe la 122, un imens zid de 128 de kilometri, cu 
Şanţuri, turnuri şi tabere. Se găsesc, de asemenea, lucrări defen- 
sive de acelaşi gen în Africa şi în Asia. 

La adăpostul limes-ului şi al forței legionare, legate între 
ele şi cu Italia printr-o reţea foarte densă de drumuri roma- 
ne, propice atît comerțului cît şi deplasării rapide a unităților 
militare, provinciile, puternic exploatate în timpul republicii, 
au fost, dimpotrivă, protejate în epoca imperială. Se distin- 
geau provinciile senatoriale — Asia, Betica, Narbonensis, Africa 

proconsulară, Sicilia, Macedonia, Epirul, Ahaia, Cirenaica —, 
cucerite de multă vreme şi pacificate, şi provinciile imperiale. 
Primele erau guvernate de consuli traşi la sorți pe un an de 
Senatul care le controla; secundele aveau în fruntea lor un legat 
ales de împărat, din rîndul senatorilor. În general, toate pro- 
vinciile au trebuit să bucure de un sistem care îi obliga pe 
guvernatori să fie pedepsiți pentru toate neregulile comise, 
lucru care nu se întîmplase timp de secole înainte, şi care le 
limita contribuţiile bănești. În fiecare an se reunea în capitala 
provinciei, în preajma altarului închinat Romei şi lui Augustus, 
o adunare a provinciei compusă din reprezentanţi ai diferitelor 
oraşe, cu scopul de a celebra cultul imperial. Cu această ocazie, 
guvernatorul lua cunoştinţă de toate doleanţele acestei adunări, 
care, la rîndul ei, putea adresa rapoarte împăratului. 
Administraţia şi personalul care o compunea au evoluat 
mult începînd cu domnia lui Augustus. Sub Antonini, senatorii 
Şi cavalerii continuă să-şi împartă posturile din marile funcţii 
publice, însă dezvoltarea birocraţiei şi a dreptului favorizează 
ordinul ecvestru pe care Hadrian l-a pus la dispoziţia juriştilor 
(avocaţii fiscului) şi a civililor. Oraşele sînt administrate de ma- 
gistraţi, cvestori, edili, duumviri etc. În afara coloniilor romane, 
în care locuitorii se bucură din plin de statutul de cetățean ro- 
man, anumite cetăți pot obține concedarea unui statut interme- 
diar, cel al dreptului latin, care constituie o etapă spre cetăţenia 
romană, conferită magistraţilor municipali la ieşirea lor din 
funcţie. Această participare progresivă a elitelor locale la viața 
oficială va da regimului Antoninilor stabilitatea sa, favorizînd 
constituirea unei burghezii municipale, compusă din proprietari 
funciari bogaţi care au ajuns rapid să monopolizeze magistratu- 
rile şi flaminatele (cultul imperial). Sistemul era, altfel, propice 
înfrumusețării cetăţii şi creşterii nivelului de trai al locuitorilor 
ei, titularii funcţiilor municipale şi ai flaminatelor orientînd o 
parte din veniturile lor — obținute e drept, de pe urma muncii 
colonilor — spre activități desemnate, în general, sub numele de 
evergetism: monumente, spectacole, distribuții diverse etc. 

Nu toate sectoarele activității economice a Imperiului au 
beneficiat în acelaşi mod de „pax romana“. În ciuda prospe- 
rităţii din jur şi a dezvoltării ce caracterizează domeniul gîndirii 
şi al artei, se asistă, pe de altă parte, în Grecia, la o totală lipsă 
de curiozitate pentru aplicaţiile tehnice ale ştiinţei. Nici moara 
de apă, pusă la punct în Orient în epoca elenistică, nici asola- 
mentul, cunoscut de agricultorii din cîmpia Padului, nici folo- 
sirea plugului şi a butoiului de către gali nu s-au răspîndit pes- 
te tot în lumea romană, şi, dacă drumurile erau numeroase, 
atelajele care le utilizau rămîn cele din trecut, permiţînd o trac- 
țiune de maximum 500 de kilograme. 

Agricultura rămîne principala activitate economică, însă 
cu mari disparități de la o regiune la alta. Începînd cu secolul I, 
cea din Italia a decăzut mult, concurată de produsele provin- 
ciilor şi perturbată de transformările structurii agrare. La sfîr- 
şitul Republicii tendinţa era, într-adevăr, dezvoltarea marilor 
domenii latifundiare, particulare sau imperiale, în detrimentul 
proprietății mici şi mijlocii. Pe aceste vaste teritorii, regula era, 
în principiu, mica exploatare, încredințată coloniilor (fermie- 
rilor) care trebuiau să achite o rentă în natură şi cîteva corvezi, 
însă declinul muncii sclavilor (consecinţă a încetinirii cuce- 
ririlor) îi obliga pe propietari să înlocuiască culturile destinate 
alimentaţiei cu o creştere extensivă a animalelor care a avut ca 
efect agravarea depopulării. 

Dimpotrivă, agricultura în provincii a fost puternic stimu- 
lată de cerere, fie că era vorba de nevoile proprii fiecăreia dintre 
ele, legate de puternica industrializare a lumii romane, fie de 
aprovizionarea cu hrană a capitalei sau a altor cetăți ale penin- 
sulei. Acest lucru este adevărat mai ales pentru provinciile din 
Apus: Africa, devenită grînarul Romei, Spania, mare produ- 
cătoarea de ulei, şi, mai ales, Galia, renumită pentru podgoriile 
sale, dar şi exportatoare de grîu, in, cînepă, fructe de mare 
(stridii), sare. 

Minele au cunoscut şi ele un puternic avînt în această 
perioadă de continuă prosperitate. Ele aparțineau, în general, 

statului, care le exploata sau le închiria particularilor. Fierul 
alimenta forjele, foarte dispersate în Galia şi Britania. Aceasta 
din urmă mai dădeai cositor şi plumb. Dacia, minereu de fier, 
Spania, metale prețioase şi aramă, Lusitania, plumb argintifer. 

Activităţile industriale şi-au păstrat, în ansamblul lor, ca- 
racterul artizanal şi rutinier. Cele din peninsulă au avut de 
suferit de pe urma concurenţei provinciale, precum cerami- 
ca din Arezzo, amenințată pe piaţă de ceramica galeză. Galia 
producea, într-adevăr, vase renumite, dar şi îmbrăcăminte (de 
exemplu, mantii cu glugă confecţionate la Saintes şi la Lan- 
gres), bijuterii, produse metalurgice şi încălțăminte. Totuşi, 
dispersată într-o mulțime de ateliere, producţia artizanală a 
Europei romane nu dădea şi posibilitatea unei foarte intense 
activități comerciale. 

Comerţul „internaţional“, favorizat de abundența şi de 
relativa stabilitate a monedei romane (aureus, dinarul de ar- 
gint), stimulat de cererea de produse de lux, venită din partea 
claselor înstărite şi de necesitățile Romei în materie de hrană şi 
de construcţii, a fost principala sursă de îmbogăţire. Provinciile 
nu aveau relații comerciale doar cu Roma, ci şi între ele sau cu 
țările din depărtare (India şi China). De aici rezultă un trafic 
intens şi o foarte vie activitate în porturi: cele din Orient, fă- 
ră îndoială, precum Alexandria şi Antiohia, cele din Grecia, 
Spania, Africa, Narbonensis, ca şi cele două porturi italiene de 
la Ostia şi Pozzuoli, unde se găseau din belşug grîu, vin, ulei, 
bijuterii, mirodenii, stofe preţioase din Orient şi din Extre- 
mul-Orient, sclavi, fildeş, lemn preţios, animale sălbatice din 
Africa, chihlimbar şi blănuri din zonele nordice etc. Aceasta a 
provocat un imens amestec de oameni — negustori orientali, 
indistinct desemnaţi sub numele de „sirieni“, erau prezenţi în 
toate colțurile Imperiului —, de mărfuri, de monedă, de idiomuri, 
dar şi de idei şi credinţe. 

Prosperitatea lumii romane în Imperiul timpuriu se baza, 
în fapt, pe un echilibru fragil şi cerea, pentru a se putea menţine, 

condiţii de pace interioară şi exterioară care nu vor întîrzia să 
dispară. La fel şi societatea, tot mai acut împărțită în bogați şi 
săraci, dar unde persistă totuşi posibilități de ascensiune socială 
care se vor reduce în timp şi odată cu greutăţile de tot felul pe 
care le va inaugura criza din secolul al III-lea. 

Împărații au acordat din ce în ce mai des cetățenia romană, 
pînă la Edictul lui Caracalla, care, în 212, o acordă tuturor 
locuitorilor Imperiului. Dar aceasta nu a dus totuşi la ştergerea 
diferențelor de avere şi de condiţie. Bogaţii (honestiores), mem- 
bri ai ordinului senatorial şi ai celui ecvestru, continuă să ocupe 
cele mai înalte funcţii în stat, dar nu constituie o castă închisă. 
Se vede dezvoltîndu-se, în afara acestor două fracțiuni ale clasei 
conducătoare, o burghezie municipală, formată din magistrați 
Şi din decurioni, care vor deveni binefăcătorii oraşului lor, 
asigurînd finanţarea lucrărilor de construcții, înfrumusețarea şi 
apărarea oraşului, cît şi întreținerea şi distracţiile concetăţenilor 
lor. Capacitatea şi averea lor le vor permite adesea să acceadă 
la rangul de cavaleri şi de senatori, tot aşa cum foştii militari 
(centurionii) şi oamenii din popor, chiar şi fiii de liberţi vor 
reuşi în afaceri. 

Situaţia claselor populare — humiliores — este foarte varia- 
bilă. În oraşe, cei mai săraci beneficiază de distribuiri gratuite 
sau de preţuri modice, la Roma fiind în întregime în sarcina 
statului. Meşteşugarii şi micii negustori se adună în colegii, 
strict reglementate şi care devin adevărate societăți de ajutor 
mutual. La ţară, în schimb, în special în Italia, mulţi țărani 
liberi, ruinaţi de concurența marilor latifundiari, sînt nevoţi să 
devină muncitori agricoli sau fermieri pe domeniile împăratului 
sau pe cele ale proprietarilor bogaţi. Cît priveşte pe sclavi, care 
au devenit tot mai puţini odată cu sfîrşitul războaielor de cuce- 
rire, soarta lor s-a îmbunătăţit. Stăpînii lor îi tratează cu mai 
multă cumpătare iar eliberările se multiplică. 

Criza secolului al III-lea e.n. 


După domnia Severilor, Imperiul roman a intrat într-o 
criză gravă şi periculoasă care a durat o jumătate de secol şi, de 
pe urma căreia, a ieşit profund transformat. 

Este vorba mai întîi de o criză externă. De la Marcus Aure- 
lius, presiunea barbarilor asupra frontierelor Imperiului n-a 
încetat de a fi tot mai amenințătoare. În Orient, în timp ce un 
stat independent se constituia în jurul Palmirei iar maurii din 
Africa şi nomazii din sudul Egiptului se agitau, un nou imperiu 
persan se organiza sub impulsul dinastiei Sasanizilor, dotîn- 
du-se cu o armată puternică întărită de arcași luptînd pe cai şi 
de luptători acoperiți cu platoşe. Pe Dunăre, presiunea goților 
veniți din Scandinavia împinge către sud alte popoare 'barbare: 
quazi, marcomani şi sarmaţi, care trec /imes-ul, urmaţi de goți, 
ajutaţi de burgunzi şi vandali, obligînd pe romani să părăsească 
Cîmpurile Decumate şi Dacia. Galia, invadată de franci, se 
transformă pentru o perioadă într-un imperiu independent de 
Roma (258-273), în timp ce alamanii invadează Italia de nord 
ajungînd pînă la porțile Milanului. Distrugerile sînt conside- 
rabile, numeroase oraşe fiind ruinate sau jefuite, atît în Orient 
cît şi în Balcani, în Pannonia şi în Galia. Imperiul pare a fi pe 
punctul de a se dezintegra şi de a fi inundat de barbari. 

Bineînţeles, această situație conferă puteri sporite mili- 
tarilor. Armata face şi desface împărați, în majoritate provin- 
ciali de origine rurală, care se succed într-un ritm rapid, ucişi în 
lupte sau masacrați de propriile lor trupe. De aici rezultă o 
profundă anarhie politică, principatul transformîndu-se astfel 
într-o monarhie absolută de tip militar, în timp ce Senatul se 
vede lipsit de ultimele sale prerogative. 

Dar criza este şi de natură economică şi socială. Depopu- 
larea antrenează abandonul a numeroase culturi. Romanii sînt 
nevoiţi să recurgă la barbari, nu numai pentru a apărara Impe- 
riul, ci şi pentru a cultiva solul. Impozitele se percep cu gre- 
utate. Întreținerea armatei este asigurată prin rechiziționări, 
smulse țăranilor şi magistraţilor municipali de militarii în mi- 

siune, care jefuiesc satele şi extorchează oraşele. Repede rui- 
nată, burghezia municipală tinde să abandoneze sarcinile sale şi 
să părăsească oraşele, care se golesc de o parte a populaţiei lor 
Şi care încep să se pună la adăpost în spatele unor puternice 
ziduri. În sate, înflorește brigandajul, care devine o ameninţare 
permanentă pentru comerţul interior şi pentru securitatea popu- 
laţiilor. Imperiul se transformă, din ce în ce mai mult, într-o 
imensă tabără de luptă în care reprezentanții claselor populare, 
țăranii, dar şi meşteşugarii şi negustorii, sînt mobilizați pe loc 
şi deja legaţi de condiţia lor, fără ca vreo regulă scrisă să fi 
legitimat încă această situație de fapt. Roma, în fine, care se 
găseşte acum în poziţie de defensivă, nu mai poate conta deloc 
pe tezaurele smulse învinşilor; ea continuă să cumpere nume- 
roase produse din Orient, dar îi lipseşte aurul. Moneda îşi pierde 
din valoare iar preţurile cresc rapid. 

Dintre numeroşii împărați şi uzurpatori care se succed şi 
îşi dispută puterea în această perioadă, merită a fi reținute, în 
special, numele lui Maximinus8? şi al lui Decius85, organi- 
zatorul primelor persecuții sistematice împotriva creştinilor, 
Valerian (253-260), care, primul, se pare, dîndu-şi seama că 
imperiul devenise prea vast pentru a fi condus doar de o singură 
persoană, a încredințat Occidentul fiului săi Gallienus8?, în 
timp ce el şi-a păstrat partea Orientul, unde, învins de perşi, 
este capturat şi ucis; în sfîrşit, pe cel al lui Gallienus, care a 
oprit persecuția îndreptată împotriva creştinilor şi a procedat la 
reorganizarea armatei, constituind o nouă forță mobilă bazată 
pe cavalerie. 


„Imperiul tîrziu“ şi naşterea celor 
două Europe 


Salvarea Imperiului roman se produce la sfîrşitul secolului 
al III-lea e.n., graţie cîtorva împărați originari din Ilyria, aduşi 
la putere de legionarii care făceau parte din armata ce staționa 
în zona Dunării, de departe cea mai bună armată a Imperiului. 

În 268, Gallienus a fost înlăturat de la tron şi ucis de o conju- 
rație a statului său major. După foarte scurta domnie a lui Clau- 
dius%0, învingător al alamanilor și al goților, primele semne de 
redresare apar odată cu urcarea pe tron a lui Aurelian”!, în 270. 
Unitatea lumii romane este reconstituită prin lichidarea Impe- 
riului Galiilor, al cărui suveran Tetricus%2 se supune imediat 
unui împărat care se arată hotărît să-şi apere teritoriul împotriva 
incursiunilor francilor. Palmira, devenită centrul unui alt Impe- 
riu care se voia în Orient rivalul Roma, este recucerită. 

Aurelian şi succesorii săi imediaţi vor dedica cea mai mare 
parte a domniei lor luptei împotriva barbarilor. Acolo se va afla, 
pe viitor, principalul pericol pentru Imperiu. Istoria a ceea ce, 
convenţional, s-a numit Imperiul tîrziu este o suită de războaie 
duse de împărați în încercarea lor de a opri încercuirea popoa- 
relor care înconjurau din toate părțile lumea romană, punctate 
de victorii care readuceau pentru moment securitate, dar şi de 
grele înfrîngeri. Cea de la Placentia, din iarna lui 270, a semănat 
la Roma o adevărată panică. Pentru a înfrunta aceste asalturi, 
împărații ilyrieni se repliază pe frontierele naturale ale Europei, 
Rinul şi Dunărea, în timp ce la Roma Aurelian înconjoară ceta- 
tea cu un imens zid de apărare. 

Atiît efortul de redresare întreprins de Aurelian,instituirea 
de către acesta din urmă a unei monarhii de esenţă divină fon- 
dată pe cultul soarelui neînvins (Sol invictus), de origine pano- 
nică95, nu pun totuşi capăt anarhiei din sînul armatei. În 275, 
împăratul este asasinat în apropierea Bizanțului de un grup de 
ofiţeri. Un bătrîn senator, Tacitus, îi urmează şi cunoaşte el 
însuşi aceeaşi soartă un an mai tîrziu. Probus, şeful armatei 
imperiale din Orient, domneşte din 276 pînă în 282. Acesta 
reuşeşte să elibereze aproape tot Imperiul de barbarii care năvă- 
liseră din nou şi restabileşte situaţia din armată, reia conducerea 
armatei, supusă unei discipline de fier şi folosită în special la 
construirea zidurilor de apărare a oraşelor. Ucis şi el de ofițerii 
săi chiar în momentul cînd se pregătea să reia războiul împo- 
triva perşilor, acesta va fi înlocuit de Carus. 

Conştient de faptul că-i este imposibil să-şi administreze 
singur imperiul, ducînd, în acelaşi timp, şi lupte împotriva bar- 
barilor pe toată întinderea limes-ului, Carus va lua o iniţiativă 
cu grele consecințe pentru viitor. El asociază la conducerea 
Imperiului pe cei doi fii ai săi, atribuindu-le titlul de Cezari şi 
delimitează teritorial întinderea puterii fiecăruia. Carinus va 
guverna Occidentul, Numerianus Orientul. 

Această conştientizare a dificultăților născute din întin- 
derea lumii romane îşi găsește rapid expresia sa instituțională. 
Atunci cînd, în 284, soldaţii din Moesia îl proclamă împărat pe 
şeful lor, Dioclețian — a cărui domnie va dura 21 de ani şi se va 
termina fără vărsare de sînge, printr-o abdicare — acesta avea 
încă intenţia de a guverna singur. Totuşi, el nu întîrzie să-şi 
schimbe părerea şi hotărăşte, în mai multe etape, să organizeze 
Imperiul pe baze cu totul noi, instituind fetrarhia. Vor fi de 
atunci patru împărați: doi vor purta titlul de Augustus — Diocle- 
țian şi colegul pe care şi l-a ales, Maximianus, un general de 
origine panoniană. Cei doi Auguşti vor fi secondaţi de doi 
Cezari, care le vor servi de adjuncţi, fiindu-le încredințată res- 
ponsibilitatea unei părți din Imperiu, şi care le vor urma auto- 
mat. Dioclețian desemnează pe Galerius, iar Maximian alege pe 
Constantius Chlorus. 

În principiu, Imperiul rămînea unitar. Totuşi, separarea 
teritorială crea un fapt împlinit, o ruptură durabilă, pe care 
istoria, după cum o să vedem, o va perpetua şi accentua. Dio- 
cleţian se instalează la Nicomedia, în Asia Mică, şi îşi rezervă 
guvernarea Orientului, pe cale de a deveni, deja, partea cea mai 
vie a Imperiului. Cezarul său, Galerius, se fixează la Sirmium, 
pe Dunăre, avanpost al luptei împotriva barbarilor. Lui Maxi- 
mian i se încredințează Occidentul, iar el alege Milano drept 
capitală, pentru a se găsi în apropierea /imes-ului, ca şi Constan- 
tius Chlorus, instalat la Treves, pe Rin. Roma se vedea astfel 
depreciată la rangul de capitală nominală. 

Această reorganizare revoluţionară a puterii centrale a 
fost însoţită de o profundă reformă administrativă. Numărul 
provinciilor a fost crescut prin subdivizarea lor: de la 40 sub 


ISTORIA _EUROPEI 309 


Traian, la 104 în secolul al IV-lea. Dar, în acelaşi timp, pentru 
a evita dispersarea puterii şi a administraţiei, provinciile au fost 
regrupate în 12 dioceze, în fruntea cărora erau numiţi vicari 
dependenţi de patru prefecți ai pretoriului. Armata, ale cărei 
efective au fost sensibil sporite, a suferit şi ea o nouă orga- 
nizare. Alături de armata de frontieră (/imitanei) formată exclu- 
siv din cetățeni romani, în general soldaţi-coloni de-o valoa- 
re militară mediocră, s-a creat o puternică armată de rezervă 
(comitatus), care aduna, sub conducerea directă a împăratului, 
unitățile de elită şi, în special, cavaleria, devenită pivotul forței 
militare romane. 

Greutățile tot mai mari de recrutare îi conduc pe împărați 
să oblige fiii soldaţilor să rămînă în armată şi pe marii pro- 
prietari să plătească solda voluntarilor, aleşi tot mai frecvent din 
rîndurile barbarilor. 

Pentru a stăvili creşterea prețurilor, Dioclețian a promulgat 
în 301 un edict care fixa prețul maximal la toate bunurile, dar 
care n-a avut decît o eficacitate relativă. A reuşit, grație sta- 
bilirii şi controlului regulat al cadastrului, să obţină un ran- 
dament mai bun al impozitului plătit de proprietari. În sfîrşit, 
pentru a întări prestigiul imperial, a pus să fie recunoscut drept 
fiul lui Jupiter, Maximian fiind, la rîndul său, declarat fiu al lui 
Hercule. De atunci, şi unul şi celălalt devin obiectul de adoraţie 
al unei părți a supuşilor. Palatele lor erau sacre. Se făceau 
sacrificii în fața imaginilor lor devenite idoli. Lumea se pros- 
terna înaintea lor, îmbrăţişîndu-le poalele veşmîntului de pur- 
pură. Creştinii refuzînd să se asocieze cultului imperial, Diocle- 
țian, îndemnat de Galerius, porneşte împotriva lor, în 303, o 
lungă şi teribilă persecuție. 

Născut în ludeea, creştinismul s-a răspîndit în Imperiu pe 
măsură ce penetrau influențele orientale. Începînd cu secolul 1, 
mici comunităţi creştine s-au constituit în marile oraşe din 
Orientul roman, în special la Antiohia şi Alexandria. Evreii din 
diaspora, alungaţi din Palestina după rebeliunea lor din timpul 
Flavienilor, au favorizat răspîndirea religiei lui Hristos, încă 

puțin diferențiată, la acea dată, de cea a iudaismului. Sfîntul 
Paul, evreu fariseu şi cetățean roman convertit la creştinism 
după ce i-a persecutat pe credincioşi, a jucat un rol esențial în 
delimitarea celor două doctrine religioase. El a contribuit, în 
egală măsură, prin acțiunea sa misionară dusă atît pe lîngă foştii 
săi coreligionari cît şi pe lîngă păgîni (gentiles), la difuzarea 
creştinismului în Asia Mică, în Macedonia şi în Grecia. 

Prezenţa creştină la Roma este atestată încă din 59 e.n. (în 
cartierul Trasteverus) şi în 64, discipolii lui lisus sînt destul de 
numeroşi şi vizibili, pentru ca Nero, în căutarea unui ţap ispă- 
Şitor, să le atribuie responsabilitatea incendierii oraşului şi să 
pornească împotriva lor primele persecuții. În secolele al II-lea 
şi al III-lea, progresele noii religii sînt tot mai rapide în tot 
Imperiul, mai ales printre cei săraci, care găsesc în el speranța 
unei lumi mai bune în viața de dincolo. De aceea, persecuțiile 
cărora le-au căzut pradă au fost tot mai sîngeroase. Romanii 
reproşează creştinilor că nu se implică în viaţa cetăţii, că evită 
jocurile şi circul, că se dedau unor rituri misterioase şi clan- 
destine şi chiar unor sacrificii umane. Guvernanțţii le mai repro- 
şează că resping meseria armelor, că refuză să facă sacrificii 
zeilor statului şi să participe la cultul imperial, deci că sub- 
minează înseşi fundamentele societăţii romane. De aici, perse- 
cuţiile care lovesc, din cînd în cînd, dar sălbatic şi în exce- 
se, comunităţile creştine, în special sub Domițian, Marcus 
Aurelius, Decius şi Valerian. 

Restaurator al unităţii şi vigoarei Imperiului, adorat ca un 
zeu, Dioclețian nu-i vedea cu ochi buni pe creştini, şi aceasta cu 
atît mai mult cu cît, în momentul venirii sale la tron, îi întîl- 
nim pînă şi în Senat, şi în cele mai înalte funcţii administra- 
tive. Îndemnat de Galerius, va porni împotriva lor o persecuție 
sălbatică, interzicîndu-le cultul, excluzîndu-i din toate funcțiile 
oficiale şi ucigînd mii dintre ei. Totuşi, fără a reuşi să-i facă 
să dispară. 

În 305, dorind să facă dovada solidităţii sistemului pe care 
l-a creat, Dioclețian abdică, imitat îndeaproape de Maximianus. 

Tetrarhia avea să supravieţuiască plecării lui Dioclețian şi am- 
bițiilor atît ale lui Maxenţiu, fiu al lui Maximian, cît şi ale lui 
Constantin, fiul lui Constantius Chlorus. Dioclețian, care nu 
avea încredere în ei, a făcut tot ce i-a stat în putință pentru a-i 
supraveghea, obligîndu-i să nu părăsească curtea ori trimi- 
țîndu-i să lupte pe limes. După abdicarea sa, Constantin este 
încredinţat lui Galerius, care purta lupte pe Dunăre. Dar reu- 
şeşte să scape şi să se alăture tatălui său Constantius Chlorus în 
Britania. Cînd acesta moare, în 306, armata de aici îl proclama 
Cezar pe Constantin. În acelaşi an, Maxenţiu cucereşte Roma 
cu ajutorul pretorienilor şi ia titlul de Princeps. 

Cezar-ul Severus asediază oraşul, dar este ucis în timpul 
luptelor. În 307, Galerius eşuează, la rîndul său, în încercarea 
de a cuceri Roma. Timp de cinci ani, domneşte din nou anarhia 
militară. Se pot număra pînă la şapte Auguști în acelaşi timp. În 
sfîrşit, în 312, după victoria lui Constantin asupra lui Maxenţiu, 
la podul Milvius, Imperiul colegial este restabilit. Licinius, 
căsătorindu-se cu sora împăratului, devine Augustus şi guver- 
nează în colaborare cu acesta din urmă, care îl depăşeşte, totuşi, 
în rang, Senatul recunoscîndu-i titlul de Maximus Augustus. 
În 324, în urma unor disensiuni ce au avut loc între cei doi 
Auguşti, Constantin pune mîna pe arme împotriva lui Licinius, 
îl înfrînge, îl detronează, face să fie ştrangulat şi rămîne astfel 
singurul stăpîn al Imperiului, pînă la moartea lui în 337. 

Domnia lui Constantin este marcată de două evenimente 
de o importanţă covîrşitoare. Primul este trecerea împăratului 
la religia creştină imediat după bătălia de pe podul Milvius%?. 
Consecinţă, în acelaşi timp, a unei evoluţii personale a stă- 
pînului Imperiului, trecut de la adorarea lui Jupiter şi Hercule la 
o credință sincretică, al cărei centru era Apollo, zeul solar, dar 
şi a unor motive politice: mai puţin, se pare, din dorința de a 
obține sprijinul Bisericii, cît din cea de a consolida Imperiul, 
lucrînd la unificarea sa spirituală. Desigur, această conversiune 
nu a făcut din el imediat un „împărat creştin“, în sensul pe care 
îl va avea această denumire în Evul Mediu. De fapt, Constantin 

nu se va boteza decît înaintea morții, şi va continua, de altfel, 
ca toţi succesorii săi, timp de mai bine de un secol, să ceară 
supuşilor săi respectul strict al cultul imperial. Acest lucru nu 
l-a împiedicat să proclame, în acord cu Licinius, Edictul de la 
Milano (313) care acorda libertate tuturor cultelor, apoi să facă 
treptat, din creştinism, o religie de stat, interzicînd prostituţia şi 
divorțul, introducînd practici care vizau o mai bună tratare a 
prizonierilor şi sclavilor, acordînd Bisericii privilegii judiciare, 
intervenind în viaţa instituţiei ecleziastice pentru a menține 
ortodoxia doctrinei: în 325, împăratul însuşi a prezidat Con- 
ciliul de la Niceea, reunit pentru a condamna arianismul (de la 
numele unui preot din Alexandria, Arius, care a pus la îndoială 
esența divină a lui Hristos). 

O altă decizie este tot atît de importantă. Considerînd că 
Tracia, mereu ameninţată de sarmaţi şi de goți, devenise un 
sector nevralgic al /imes-ului, şi dorind să nu se depărteze pen- 
tru a asigura mai bine securitatea Imperiului, Constantin îşi 
mută capitala pe malurile Bosforului, pe locul vechii colonii 
greceşti Byzantion. Un nou oraş este creat şi consacrat în 330, 
primind numele de Constantinopol. Împăratul încurajează fami- 
liile romane să-şi stabilească aici domiciliul, ctitorindu-şi, la 
rîndul său, un palat imperial, un hipodrom, terme şi o imensă 
biserică închinată înţelepciunii divine: Sfînta Sofia. Prin ale- 
gerea acestei noi capitale, situată la întîlnirea continen tului 
European cu Asia, influența Orientului elenistic în Imperiu 
triumfă. Fără îndoială, împăratul se străduie să păstreze ceva 
din Roma antică în această capitală a Imperiului creştin, pe care 
tocmâi a fondat-o. Dar vocaţia greacă a ceea ce va deveni pres- 
tigioasa metropolă a Imperiului de Răsărit se va afirma con- 
tinuu. În curînd, ea va revendica, față de rivala sa decăzută, 
monopolul conducerii Imperiului roman şi al lumii creştine. 

În afara acestor două răsturnări majore, domnia lui Con- 
stantin prelungeşte şi amplifică tendințele animate de Dioclețian. 
Convertirea împăratului la creştinism n-a putut înfrîna deriva 
autoritară, chiar totalitară, a regimului: dimpotrivă. Nu doar 

un „zeu în viață“ ca predecesorii săi, ci ca „locotenent al lui 
Dumnezeu“, suveranul beneficiază de „favoruri“ speciale care-i 
întăresc puterea, fac din el „legea vie“ şi conferă la tot ceea ce 
atinge un caracter sacru. În jurul lui se organizează o viață 
de palat strict ierarhizată şi supusă unei etichete scrupuloase, 
împrumutată din obiceiurile curților orientale. 

Mai mult ca niciodată instrument de prezervare a puterii 
şi a Imperiului, armata este din nou reorganizată. Constantin 
măreşte efectivul germanilor şi întăreşte garnizoanele de pe 
graniță. Suprimă garda pretoriană şi o înlocuieşte cu o alta 
(scholae palatinae), creată de Dioclețian. Sînt create două noi 
funcţii: cea de conducător al infanteriei şi de conducător al 
cavaleriei. Graţie acestei forţe militare reînnoite, împăratul ob- 
ține succese importante asupra barbarilor de pe Rin şi Dunăre, 
în special asupra sarmaților care sînt deportați cu miile în pro- 
vinciile depopulate ale Imperiului. 

Moartea lui Constantin, în 337, deschide calea unor noi 
lupte pentru putere. Cei trei fii şi cei doi nepoți ai împăratului 
decedat se opun cu furie unul celuilalt. Lupte şi asasinate se 
succed într-un ritm rapid şi, în final, după moartea violentă a 
fratelui lor, Constantin II, cei doi fii în viață ai fondatorului 
Constantinopolului, Constans şi Constantius II, îşi împart pute- 
rea pînă în 350, primul guvernînd Occidentul, cel de-al doilea 
Orientul. După moartea lui Constans, Constantius II domneşte 
singur, pînă în 360, reluînd politica tatălui său față de Biserică 
şi împotriva barbarilor. 

La moartea sa, un nepot al lui Constantin I, lulian95, urcă 
pe tron şi se instalează la Constantinopol. Soldat neînfricat, a 
apărat Galia de alamani şi s-a arătat a fi un strălucitor adminis- 
trator. Îşi are în general reşedinţa la Lutetia, unde Constantius 
Chlorus a pus să se construiască un palat şi unde se dezvoltă o 
viață activă în jurul unui teatru şi al termelor romane. Aici, îl 
proclamă soldaţii săi ca Augustus. Crescut în religia creștină, 
dar hrănit cu lecturi neoplatoniciene, Iulian se va lepăda de 
creştinism pentru a reveni la religia tradițională a romanilor. Va 

fi deci pentru creştini „Iulian Apostatul“. Adeziunea sa la păgî- 
nism se explică atît prin admiraţia pe care o arăta culturii gre- 
co-latine cît şi prin dorința pe care o are de a restaura valorile 
Romei antice, ceea ce îi asigură sprijinul Senatului roman şi — 
mai puţin explicit, este adevărat — cel al populaţiei satelor răma- 
să departe de creştinare (din cuvîntul paganus a derivat „țăran“, 
dar şi „păgîn“).% Templele păgîne, pe care Constantius II le 
închisese, au fost redeschise. Împăratul se străduieşte să pună 
pe picioare o biserică păgînă, cu un cler pe care să-l conducă şi 
care este însărcinat cu organizarea unui cult solar. Domnia lui 
Iulian va fi, totuşi, de scurtă durată — moare în 363, ucis de o 
lance, pe frontul din Orient —, pentru ca persecuțiile împotriva 
creştinilor să fie reluate, dar rolul lor s-a micşorat considerabil 
în această paranteză repede uitată. 


Agonia Imperiului 


După acest împărat-filosof, Imperiul se îndreaptă spre o 
lentă dezmembrare, punctată cînd şi cînd de efemere perioade 
de redresare. Dinastia constantiniană fiind stinsă, noii şefi mili- 
tari se succed la putere încercînd să pună capăt pericolului 
barbar. Cei mai norocoşi sînt Valentinian I, care conduce Apu- 
sul din 364 pînă în 374, şi fratele său Valens, împărat în Orient 
pînă în 378 e.n. După dispariţia lor, Imperiul se fragmentează 
din nou pînă ce Teodosiu îi redă, pentru ultima oară în istorie, 
unitatea. De origine spaniolă, bun general, căsătorit cu fata lui 
Valentinian I, îi succede, mai întîi, în Orient, lui Valens, ucis în 
lupta împotriva goților de la Marea Neagră. Prin victoriile sale, 
reuşeşte să ferească Imperiul de Răsărit de amenințarea barbară, 
apoi se străduieşte să treacă sub dominaţia sa şi Imperiul de 
Apus, acolo unde fiii lui Valentinian nu reuşesc să stopeze 
anarhia. El reuşeşte pentru un timp foarte scurt să restabilească 
aici ordinea, reaşezîndu-l pe tron pe cumnatul său, Valentinian 
II, căruia îi asociază un şef franc, Arbogast, pentru a comanda 


ISTORIA _ EUROPEI 315 


armata. De-abia în 394, după moartea lui Valentinian, Teodosiu 
reuşeşte să reunifice Imperiul: un Imperiu pe teritoriul căruia 
numeroase triburi barbare — francii în Belgia, goții în Moesia și 
în Panonia etc. — au fost instalate cu statutul de „federaţi“ cu o 
singură condiţie de a oferi recruți armatei imperiale. Un an mai 
tîrziu, Teodosiu moare, punînd capăt, de această dată definitiv, 
unității romane. Imperiu este împărțit între cei doi fii. Cel mare, 
Arcadius, va conduce de la Constantinopol Imperiul de Răsărit, 
avîndu-l drept consilier pe galul Rufin. Cel mic, Honorius, care 
şi-a ales Milano drept capitală, şi care va conduce Apusul cu 
ajutorul vandalului Stilicon. 

Anul 395 marchează, deci, sfîrşitul unității romane. Două 
Imperii diferite, unul de Răsărit avînd capitala la Constanti- 
nopol, celălalt în Apus, unde Roma a cedat în fața oraşului 
Milano, noua capitală, adună moştenirea a cinci secole de do- 
minaţie romană asupra Europei şi asupra lumii mediteraneene 
şi orientale. Dar mitul Imperiului unic, care se referă mai puţin 
la Augustus cît la Constantin, primul împărat creştin, va con- 
tinua să obsedeze Evul Mediu european. Oricum, pagina era 
întoarsă. Barbarii sînt deja în Imperiu, precum acest Stilicon 
care s-a căsătorit cu o prințesă imperială şi care veghează la 
Milano asupra moştenitorului atîtor împărați. Alţii îi vor succe- 
da, pînă ce, în Apus, un şef barbar, mai îndrăzneț decît alții, îl 
înlătură, în 476, pe nevolnicul Romulus Augustulus”” şi insta- 
lează în locul său primul regat barbar din Italia. 

În Orient, Imperiul roman de cultură greacă şi de religie 
creştină, pe care l-a instaurat Constantin, va supravieţui o mie 
de ani acestui eveniment. Cînd va dispărea, la rîndul său, în 
1453, sub loviturile noilor cuceritori, acesta va fi modelat în 
sud-estul Europei o civilizație cu imaginea sa, total diferită de 
cele pe care le cunosc nordul şi vestul continentului. 

O societate încremenită 


În cea mai mare parte a secolului al IV-lea e.n., Imperiul 
roman a fost aproape mereu în stare de asediu. La cauzele 
descompunerii interne, s-au adăugat, cu o pregnanţă tot mai 
puternică, cele care rezultau din presiunea barbarilor asupra 
limes-ului, apoi din incursiunile lor pînă în inima teritoriului 
roman. Sigur, lumea antică nu s-a prăbuşit fără reacție şi după o 
cronologie lineară în ceea ce numim „Evul Mediu timpuriu“. 
Ea a cunoscut tresăriri, scurte perioade de revenire, care coinci- 
deau cu domniile unor împărați valoroşi. Declinul nu s-a efec- 
tuat peste tot în acelaşi ritm. Orientul, dar şi Galia ori Spania, în 
ciuda jafurilor şi a războaielor, au rezistat mult mai bine decît 
Italia ori alte*provincii ale lumii romane lentei deteriorări care 
caracterizează Imperiul tîrziu. Sub Constantin, economia lumii 
romane şi-a regăsit o anumită strălucire. Dar, pe ansamblu, 
această lume asediată, adevărat cîmp fortificat, unde barbarii nu 
încetează a fi pericolul cît şi auxiliari periculoşi, pe care trebuie 
să-i instaleze şi să-i plătească, a devenit, încet-încet, o lume, 
încremenită, unde fiecare se găseşte mobilizat la postul său şi 
unde şansele de a-şi modifica locul său şi rangul său în societate 
se rarefiază. 

Această evoluţie a fost accentuată de necesitatea impusă 
administraţiei imperiale de a face față enormelor cheltuieli pe 
care le presupuneau aparatul de stat tot mai sofisticat şi con- 
strîngerile apărării (soldă, fortificaţii etc.) şi, în consecinţă, de a 
aduna impozitele prin orice mijloace. Burghezia oraşelor şi 
meşteşugarii, care fuseseră elementele dinamice ale societăţii 
Imperiului timpuriu, s-au văzut striviți de sarcinile fiscale. Pen- 
tru a-i împiedica să se sustragă de la obligaţiile lor prin diverse 
expedimente (evaziune, scutiri obţinute prin protecţie sau co- 
rupție, privilegii acordate de guvernanţi soldaţilor, veteranilor, 
artiştilor etc.), statul s-a angajat într-o veritabilă întreprindere 
totalitară, constrîngîndu-i pe cetățeni la muncă forțată şi obli- 
gîndu-le fiii să îmbrăţişeze profesiunea tatălui. În cetăţile mici, 
curiales, proprietarii unui domeniu mai mic de 6,25 ha, au 

trebuit, de voie de nevoie, să se supună tuturor exigenţelor 
statului, să întreţină clădirile, să finanţeze sărbătorile, să furni- 
zeze recruți armatei, să asigure ordinea, să presteze diverse 
corvezi. Atîtea obligaţii strivitoare pe care le moşteneau obliga- 
toriu descendenții lor îi determină pe numeroşi dintre ei să 
părăsească oraşele. În sfrşit, pe domeniile marilor proprietari, 
colonii, care fuseseră pînă atunci țărani liberi, au fost legaţi de 
glie, cu alte cuvinte aserviți oficial şi ereditar pe pămîntul pe 
care-l cultivau. 

Societatea imperială tinde, astfel, în secolul al IV-lea, să 
se transforme într-un sistem de caste rigide, dominat de o aris- 
tocrație funciară care monopoliza înaltele funcții publice şi pri- 
vilegiile. Puterea imperială îi pune şi pe aceştia să suporte o 
mare parte a cheltuielilor militare şi „sociale“ (finanţarea jocu- 
rilor şi distribuirilor de hrană), dar le acoperă, în acelaşi timp, 
cu privilegii şi onoruri. Celor mai bogaţi, celor mai bine văzuţi 
la curte sau celor ce s-au achitat de sarcinile cele mai impor- 
tante, le sînt atribuite consulatul, sau unele titluri ce exprimau o 
legătură deosebită cu împăratul — cum ar fi cel de patriciu sau 
de conte. Aceştia trăiesc în villae somptuoase, în mijlocul unui 
lux nemăsurat, impunîndu-şi, puţin cîte puţin, autoritatea suve- 
rană asupra tuturor celor care trăiesc pe domeniu: sclavi (tot 
mai puţini), coloni, dar şi oameni liberi în căutare de protecţie 
Şi care veneau să se plaseze sub patronajul lor. La sfîrşitul Impe- 
riului tîrziu, în timp ce numărul săracilor este în continuă creştere 
şi se impun legături tot mai personale de dependență, marele pro- 
prietar latifundiar este pe punctul de a deveni un senior. 


Capitolul 9 


CIVILIZAȚIA EUROPEI ROMANE 
SUB IMPERIU 


E Civilizația romană sub Imperiu este de tip urban. Născută 
din transformarea oraşelor greceşti din Mediterana sau creată 
ex nihilo în Apus, rețeaua de oraşe romane prezintă trăsături 
comune: plan în formă de „tablă de dame“ în jurul a două axe 
perpendiculare, forumul, monumente numeroase, aprovizionare 
cu apă cu ajutorul apeductelor... Adesea, monumentele din pro- 
vincii le imită pe cele de la Roma. 


m Avînd o populaţie de cel puţin 1.000.000 de locuitori, Roma nu 
promovează un urbanism anarhic în jurul forumurilor construite 
în timpul Republicii sau al Imperiului timpuriu. Toţi împărații 
construiesc monumente destinate să le perpetueze memoria: mau- 
solee, arcuri de triumf, coloane, circuri, amfiteatre, teatre ori 
terme. 


m Vechea religie romană este într-un continuu declin. Cultul 
imperiul evoluează spre o adorare u prinţului, iar introducerea 
creştinismului nu modifică deloc supunerea totală faţă de împă- 
rat. Ca şi religiile orientale, creştinismul răspunde mântuirii de 
după moarte. Dacă creştinismul se formează şi organizează în 
Europa aşezînd în frunte o ierarhie de episcopi, mitropoliți şi 
patriarhi, el cunoaşte totuşi erezii şi schisme. 


a Împărații, mecenaţii, notabilităţile provincile au favorizat viața 
intelectuală care prinde un contur precis în mediul urban. Dacă 
Imperiul a dat puţini mari savanți şi mari filosofi, mulțumindu-se 

să transmită în aceste domenii moştenirea greacă, ei au jucat un 
rol major în materie juridică, lăsînd moştenire civilizaţiei euro- 
pene dreptul roman. Începînd cu secolul lui Augustus, literatura 
cunoaşte o înflorire surprinzătoare prin istorie” (Titus Livius, 
Suetoniu şi Plutarh), poezie (Vergiliu şi Horaţiu), filosofie (Sene- 
ca). Odată cu dezvoltarea creştinismului, apar Apologetica şi ope- 
rele de exegeză, dintre care cele mai importante sînt cele care 
aparţin Sfîntului Hieronimus şi Sfîntului Augustin. 


N Artele plastice continuă tradiţia elenică în reprezentarea per- 
soanei prinţului şi cea a realismului pentru comenzile particulare. 
iSculptorii romani se specializează în arta basoreliefului, în timp 
ce mozaicul înlocuieşte pictura din secolul I e.n. 


Pe parcursul celor patru secole care preced prăbuşirea 
dominaţiei romane în Apus, regimul imperial a servit drept 
cadru — dar şi ca instrument — al unui imens efort de romanizare 
a Europei. Extraordinara osmoză culturală, care a avut loc la 
scara întregului continent şi a ansamblului lumii mediteraneene 
nu a funcționat doar în sens unic. Civilizaţia greco-latină, la 
rîndul ei de multă vreme puternic impregnată de influenţele 
orientale, nu s-a întins pînă în teritoriile „barbare“ ferite pînă 
atunci de contactul cu ea şi cu Orientul şi, mai ales, nu s-a 
impus pur şi simplu culturilor indigene. Peste tot, dar în special 
în Galia sau Spania, ea a preluat multe elemente alogene şi mai 
ales din această fuziune s-a născut originalitatea lumii romane. 


O civilizaţie a orașului 


Romanizarea Europei s-a făcut, în special, prin interme- 
diul unei urbanizări care nu a avut loc peste tot în acelaşi ritm, 
şi nici plecînd de la aceleași date iniţiale. În Orient, romanii nu 
au avut decît să continuie opera deja considerabilă începută de 
monarhii lumii elenistice. În Grecia, în Africa şi pe litoralul 
Mediteranei Occidentale, ei nu au făcut decît să extindă rețeaua 

urbană inițiată de greci, etrusci şi de „popoarele mării“. Dar, în 
toată partea de apus şi de nord a Europei, cît şi în Balcani şi în 
regiunea dunăreană, urbanizarea a fost o creaţie preponderent 
romană şi ea a servit ca vector pentru influențele culturale cele 
mai variate, atît în domeniul lingvistic, odată cu răspîndirea 
limbii latine, cît şi în cel religios, intelectual sau artistic. 

În funcţie de situarea originară şi de multiple consideraţii, 
oraşul imperial s-a dezvoltat după proceduri şi modele foarte 
diverse. Acolo unde existau deja cetăţi ce-şi aveau viața pro- 
prie, patrimoniul lor monumental, un progres propriu economic 
şi cultural, romanii s-au mulțumit să le modifice statutul politic, 
uneori de a le salva financiar (sub Augustus, o mare parte din 
prada de război a fost utilizată pentru a aduce la linia de plutire 
unele cetăți ruinate), după care lăsau autorităților municipale 
grija de a le întreţine şi de a le înfrumuseţa. Rarisime au fost 
cazurile în care, precum Cartagina în vremea Republicii, ora- 
şele inamice au fost pur şi simplu rase de pe hartă. De alt- 
minteri, acolo unde nu existau urme de viață urbană sau existau 
foarte puţine, aşa cum a fost cazul Galiei, cuceritorii au stimulat 
edificarea de oraşe demne de acest nume din rațiuni militare şi 
administrative (controlul țărilor cucerite şi pacificate), politice 
(dezvoltarea unei clase conducătoare municipale receptivă la 
pacea romană şi pe care reprezentanţii guvernului imperial 
puteau conta) şi culturale. Cîteva dintre aceste oraşe erau ve- 
chi colonii romane, fondate după modelele celor care fuseseră 
construite în Italia în secolul al II-lea î.e.n., aşezări de: cetățeni 
instalați pe un teritoriu cucerit de Roma pentru a-i asigura con- 
trolul şi apărarea. Acest tip de urbanizare, încă foarte răspîndit 
sub domnia lui Augustus — fondatorul, printre altele, al colo- 
niilor Susa, Torino, Aquileia în Italia, Treves în Renania etc. — 
Şi sub dinastia Iulio-Claudiană (Cologne îşi datorează numele 
unei colonii de veterani instalată de Claudius), avea să dispară 
încetul cu încetul prin secolul al II-lea e.n. Alte aşezări au luat 
naştere ca urmare a noilor imperative generate de apărarea şi de 
supravegherea limes-ului, precum Strasbourg sau Mayence, 

construite pe locul unui fost castru roman. În sfîrşit, altele îşi 
datorează dezvoltarea lor iniţiativelor luate de clasele condu- 
cătoare locale. Acesta a fost cazul Galiei, de exemplu, unde 
locul fostului oppidum a fost, în general, părăsit în favoarea 
unei creaţii în întregime noi, ocupînd cîmpia, mai bine adaptat 
fucţiilor de reşedinţă ale notabilităţilor şi de centre de viaţă 
economico-socială, care trebuiau pe viitor să fie cele ale oraş- 
ului romanizat, integrat în Imperiu. 

Diversitatea circumstanțelor care au stat la baza înfloririi 
oraşelor romane nu le-a împiedicat să se supună unor norme 
comune şi să concureze la unificarea Imperiului. Doar atunci 
cînd condiţiile geografice se opun, planul oraşelor fondate de 
cuceritorul roman sau de clienţii săi provinciali reproduce mo- 
delul geometric al castrului roman sau al cetăţii elenistice. Deci 
plan în formă de „tablă de dame“, organizat în jurul a două axe 
perpendiculare: cardo, orientată spre nord-sud, şi decumanus 
maximus, în jurul cărora celelalte străzi erau trasate aşa încît să 
formeze un patrulater regulat. În centru se găsea forumul, o 
piață pătrată, ornată cu statui şi înconjurată cu porticuri şi cu 
monumente publice: curia, unde se reuneşte senatul local, tem- 
plele destinate cultului zeilor civici, bazilica unde se întîlnesc 
negustorii şi unde îşi are sediul un tribunal etc. Monumentele 
sînt numeroase: teatru semicircular, înconjurat de tribune din 
pietre amenajate pe panta unei coline, amfiteatru circular pentru 
„jocurile de circ“ (lupte între gladiatori profesionişti, lupte cu 
animale sălbatice, naumahii etc.), circ în formă de elipsă alun- 
gită pentru cursele de care, terme (cu apă caldă ori rece), uneori 
saloane, săli de cultură fizică şi biblioteci, arcuri de triumf 
destinate comemorării evenimentelor importante, victorii mili- 
tare sau altele, apeducte grandioase asigurau aprovizionarea 
oraşului cu apa potabilă aşa ca cele din Segovia, în Spania, sau 
podul Gard, construit la începutul secolului I e.n. de Agrippa, 
ginerele lui Augustus. 

Romanii au propus peste tot modele pe care ei înşişi le-au 
moştenit din lumea elenică şi elenistică, lăsînd, însă, o mare 

libertate de mişcare arhitecţilor locali şi decurionilor indigeni 
în ornarea şi dezvoltarea oraşelor. Desigur, aceştia s-au inspirat 
frecvent din monumentele capitalei: forum, curie, porticuri, 
arcuri de triumf etc. Este rar ca vreun forum din vreo provincie 
să nu fie dominat de un Capitoliu, cu un templu asociind cele 
trei divinități capitoline şi sanctuare ridicate în cinstea divi- 
nității împăraţilor. Templele majestăţii lor protectoare sînt ridi- 
cate atît ca recunoştinţă adusă suveranilor, cît şi datorită faptu- 
lui că monumentele de la Roma apar ca fiind cele mai frumoase 
şi mai prestigioase pentru a fi copiate. În acest domeniu Roma 
propune, dar nu impune, lucru care permite constructorilor 
indigeni să introducă în programele lor de construcţii elemente 
caracteristice ale propriilor lor culturi, precum acele temple cu 
cella?9 circulară sau poligonală, înconjurate sau nu de un peris- 
til, aşa cum putem întîlni în oraşele galo-romane, ca turnul 
Vesone din Perigueux sau templul lui Ianus din Autum, sau 
acele case din Bretagne, înconjurate de o vastă prădină exteri- 
oară în care se poate ajunge printr-un fel de verandă. 

Țesătura urbană foarte strînsă care s-a constituit astfel în 
toată partea apuseană şi septentrională a Europei romane, acolo 
unde nu era nimic înainte de venirea legiunilor decît sate stabi- 
lite în jurul marilor domenii, a servit deci drept vehicol conver- 
siei aceastei părți a Imperiului la cultura greco-latină. Atunci 
cînd invaziile barbare vor năvăli asupra Imperiului roman, ora- 
şele se vor replia în ele însele, înconjurîndu-se cu ziduri de 
apărare ridicate în grabă cu materialul monumentelor publice şi 
particulare (temple, amfiteatre, morminte etc.), lăsînd în exteri- 
orul incintei cartierele ce nu puteau fi apărate şi umplînd golu- 
rile interioare (forumuri şi piețe) cu insule de locuire ocupate 
foarte dens şi tăiate de străduţe întortocheate. De la sfîrşitul 
secolului al IV-lea e.n., în multe din regiunile cucerite de tribu- 
rile germanice sau altele, oraşul de tip antic va ceda locul ora- 
şului medieval, simbol al unei regresii culturale ale cărei as- 
pecte multiforme vom avea ocazia să le examinăm. 

Roma Imperială 


Din toate oraşele Imperiului, Roma este, la apogeul epocii 
pe care o studiem, cea mai vastă, cea mai populată — pe puţin 
1.000.000 de locuitori, dacă nu şi mai mulți —, cea mai bogată 
în monumente de tot felul, fiecare împărat contribuind la înfru- 
museţarea ei, fie şi numai pentru a-şi grava în eternitate propria 
sa personalitate. 

Refăcută după marele incendiu din 64 e.n., mereu sortită 
unor vaste proiecte urbanistice (cel mai important rămînînd cel 
al lui Cezar) care n-au fost nicicînd puse în aplicare, Roma nu a 
reuşit niciodată să pună capăt unei dezvoltări anarhice ori să se 
organizeze rațional în jurul unui centru politic şi religios, cum 
ar fi forumurile ori Palatinul. Forumul republican, într-adevăr, 
loc de comerț şi de multiple contacte sociale, cît şi centru al 
activităţilor oficiale, se va dovedi repede prea mic pentru a 
putea primi mulțimea, şi neadaptat unui regim care aspira la 
glorificarea prinţului. După Cezar, care a conceput primul ideea 
unui forum compus dintr-o vastă piață dreptunghiulară încon- 
jurată de porticuri pe trei laturi şi mărginită pe a patra de un 
templu consacrat divinității suveranului (de exemplu Venus, 
pentru cuceritorul galilor), Augustus a pus să se construiască, 
pentru a celebra propria sa glorie, un forum şi un templu închi- 
nat lui Marte Răzbunătorul, fiind limitat apoi, de Vespasian, de 
Domițian şi de Traian. Dintre toate, forumul lui Traian, operă a 
unui sirian grecizat, arhitectul Apollodor din Damasc, este cel 
mai grandios, cu piaţa lui dreptunghiulară împodobită în centru 
cu o statuie ecvestră a împăratului, cu arcul său monumental 
care dă spre forumul lui Augustus, cu porticul său de marmură 
colorată dominat de statui, cu cele două hemicicluri unde se 
adunau filosofii şi discipolii lor, cu gigantica sa bazilică Ulpia, 
cu cele două biblioteci ale sale şi coloana de 38 de metri, care 
relatează în imagini de marmură despre războiul cu dacii; toate 
acestea continuate de o piață monumentală cu două terase care 
adăpostea prăvălii, birouri și săli destinate securităţii oraşului. 

Dominînd forumul republican, Palatinul era ocupat de pe 
vremea lui Augustus — ce se născuse pe această colină — de 
reşedințe imperiale: cea a lui Augustus, mai întîi, locuință rela- 
tiv modestă, desemnată în mod obişnuit cu numele de „casa 
Liviei“, apoi cea a lui Tiberius, mărită de Caligula şi Nero, care 
a părăsit-o pentru o domus aurea, „casa de aur“, formată din 
mai multe pavilioane împrăștiate prin grădinile de pe versanţii 
colinei Caelius. Succesorii săi reintegrează colina sacră, loc 
unde Domițian a pus să se construiască un nou Palat. 

Dincolo de ceea ce forma inima Romei politice şi reli- 
pioase — puteai găsi la picioarele Capitoliului, Curia, sediul 
Senatului, şi Comitium, locul de adunare al comiţiilor curiate şi 
tribute din perioada republicană —, prinții din perioada Impe- 
riului timpuriu au ctitorit numeroase monumente, repartizate în 
spaţiul celor 14 regiuni instituite de Augustus şi care, mărit de 
Vespasian şi de Marcus Aurelius, va fi înconjurat, în secolul al 
III-lea, de zidul lui Aurelian. Mausoleului lui Augustus, de pe 
Cîmpul lui Marte, corespundea pe malul celălalt al Tibrului 
celui al împăratului Hadrian, imensă clădire de formă cilin- 
drică, pe care Evul Mediu o va transforma în fortăreață (castelul 
„Saint-Ange“). Coloane, arcuri de triumf, obeliscuri aduse din 
Epipt sau copiate de arhitecții romani, temple, precum Panteo- 
nul lui Agrippa, care a fost distrus de un incendiu şi pe care 
Hadrian l-a reconstruit pentru a-i da aspectul cunoscut de noi 
astăzi, se multiplică în cele patru puncte cardinale ale oraşului. 
Dar, mai ales, acesta s-a îmbogăţit cu monumente grandioase 
destinate timpului liber al locuitorilor săi: circurile, mai întâi, 
unde aveau loc cursele de cai şi care, cît şi simulacre de bătălii 
cu elefanţi de luptă. Lui Circus maximus, amenajat încă de la 
începuturile republicii, între Palatin şi Aventin, şi care a fost 
mereu înfrumusețat (în special de Nero), i s-a adăugat, în seco- 
lul al III-lea î.e.n., pe Cîmpul lui Marte, Circus Flaminius. 
Apoi, amfiteatrul, unde se desfăşurau luptele dintre gladiatori: 
cel al lui Statilius Taurus, construit în 29 î.e.n., a fost distrus de 
incendiul din 64 e.n. şi înlocuit cu grandiosul Coliseum sau 

Amfiteatrul Flavienilor, contruit de Vespasian şi care putea 
adăposti mai multe zeci de mii de persoane. 

Capitala Imperiului avea şi multe teatre, cel mai important 
fiind acela pe care Augustus l-a construit între Palatin şi Tibru 
şi pe care l-a dedicat memoriei tînărului său nepot, Marcellus. 
El putea adăposti aproximativ 14.000 de spectatori. În sfîrşit, 
termele şi-au făcut apariţia la începutul imperiului, moşteni- 
toare îndepărtate ale palestrei greceşti importate din Campania 
de către Agrippa, care a construit în 33 e.n. prima baie publică 
(laconicum). Au urmat apoi termele propriu-zise: cele ale lui 
Nero de pe Cîmpul lui Marte, apoi cele ale lui Titus, Traian, 
Caracalla — cele mai celebre şi mai grandioase —, în sfîrşit, cele 
ale lui Dioclețian. Instalaţiile balneare nu constituiau decît o 
parte din aceste vaste ansambluri care cuprindeau şi locuri de 
promenadă, terase, grădini şi biblioteci. Ele cereau, pe lîngă 
necesitățile de securitate şi aprovizionare cu apă potabilă a 
oraşului, un sistem de aducţie şi de evacuare a apei, care este 
perfecționat constant. În perioada Imperiului timpuriu, şapte 
apeducte aduceau în fiecare zi la Roma aproape 1.000.000 mc 
de apă, în timp ce trei imense canale de scurgere asigurau eva- 
cuarea apelor uzate. 

Totuşi, nu totul era confort pentru locuitorii Romei impe- 
riale. Am remarcat că, încă din prioada republicană, costul 
ridicat al terenurilor îi obligau pe constructori să ridice pe înăl- 
țime clădiri colective care s-au dovedit a fi insalubre şi peri- 
culoase. Nu toate cartierele oraşului dispuneau de binefacerile 
apei curente. Pe străduţele strîmte şi acoperite de mizerie, circu- 
laţia era îngreunată şi vacarmul — insuportabil. Vai de bogătaşul 
roman care se aventura noaptea fără escortă, căci tilharii erau 
numeroşi. De aceea, cei din clasele înstărite preferau să trăisacă 
în afara Romei, în luxoasele lor vile de pe muntele Albanus şi 
din Campania. Roma continua totuşi să aibă în ochii lumii 
romane reputaţia de „regină a oraşelor“. 

Viaţa religioasă 


Nici Augustus, nici vreun alt împărat ce i-a urmat la tron 
nu au putut împiedica declinul vechii religii romane. Clasele 
conducătoare au continuat să sacrifice zeilor cetăţii şi să asiste 
la ceremoniile oficiale, dar nu mai era vorba decît de o atitudine 
formală, care disimula slab progresele necredinţei. Două fapte 
majore caracterizează, în Imperiul timpuriu, evoluţia vieţii reli- 
gioase: pe de o parte, dezvoltarea cultului împăratului, asimilat 
tot mai mult unui „zeu în viaţă“, pe de alta, favoarea, crescîndă, 
de care se bucurau, la Roma şi în provincii, religiile orientale, 
cu misterele şi promisiunile lor de mîntuire. 

Religia imperială, organizată începînd cu domnia lui Au- 
gustus, n-a încetat să evolueze în sensul unei divinizări din ce 
în ce mai marcate a persoanei prințului, poate sub influența 
Egiptului, unde împărații erau considerați ca moştenitori ai 
faraonilor. Nero se prezintă ca un nou Apollo şi ca un nou 
Hercule. Traian, moderat totuşi, se aşază şi el sub patronajul 
semidivinului fiu al lui Jupiter, ca şi Commodus despre care am 
văzut că ar fi afirmat pînă şi în amfiteatru virtuțile sale „hercu- 
leene“. Evoluţia generală mergînd spre credințele monoteiste, 
teologia imperială nu putea să lase să-i scape mult timp această 
tendință şi acest lucru cu atît mai mult cu cît coincidea cu grija 
ce-o aveau romanii de a da un conținut religios principiului de 
unitate a lumii romane. Deja, cu Nero, se afirma o teologie 
solară a prințului, Aurelian, restauratorul Imperiului după grava 
criză ce-l cuprinsese în secolul al III-lea e.n., mergînd mai 
departe, asimilînd persoana sa zeului-soare, practică reluată de 
Constantin la începutul domniei sale, apoi de Iulian, ale cărui 
concepții religioase se împleteau cu ideile filosofilor nestoici, 
pentru care soarele era simbolul zeului-stăpîn al Cosmosului. 
Dioclețian s-a îndepărtat mai puţin de reprezentările clasice ale 
panteonului greco-latin; a conceput totuşi, dintr-o perspectivă 
care punea în relaţie religiosul cu politicul, o ierarhie teologică 

care-i plasa pe Augusti deasupra Cezarilor, decretîndu-i pe 
primii de rang „iovian“, iar pe secunzii de rang „herculean“. 

Convertirea lui Constantin la creştinism, repede transfor- 
mat în religie de stat, nu a modificat cîtuşi de puţin practicile 
care, începînd cu Dioclețian, făceau din împărat o ființă ieșită 
din comun, adorată aidoma unui zeu. Totuşi, semnele supunerii 
absolute pe care monarhul o cerea supușilor săi, şi care va 
dăinui şi se va perpetua timp de un mileniu în perioada bizan- 
tină, nu se mai adresează unui „zeu în viață“, ci doar „locote- 
nentului lui Dumnezeu“, care poate fi determinat de Biserică 
să recunoască supremaţia Evangheliei în fața propriei puteri. 
Atunci cînd în 390 Teodosiu a pus să fie masacrate mai multe 
mii de oameni în circul din Thessalonike pentru a-i pedepsi de 
a se fi revoltat şi de a-l fi ucis pe guvernator, Sfintul Ambrozie, 
episcop de Milano, îi interzise împăratului să mai intre în vreo 
biserică înainte de a face penitenţă, şi el a obținut, în final, 
cîştig de cauză. 

Succesul de care s-au bucurat, începînd cu secolul I, adep- 
ţii doctrinei lui Hristos, apoi triumful său în Imperiul tîrziu, se 
înscriu într-o perspectivă lungă, care ne duce înapoi la sfîrşitul 
războaielor punice, cînd religiile orientale dobîndesc la Roma 
Şi în provincii o influență crescîndă. Imensul amestec de popu- 
laţii care s-a efectuat în ultimul secol al Republicii, a favorizat 
schimbarea unor zei şi a unor culte străine care, mai mult decît 
cele ale panteonului clasic, oficial, răspundeau preocupărilor 
metafizice şi misticismului ce caracterizau o întreagă parte a 
populaţiei romane. Astfel, s-au dezvoltat, cum s-a văzut, din 
epoca lui Sylla, în secolul I e.n., cultele lui Isis şi Serapis, apoi 
religia dionisiacă şi cea a lui Cybele, Marea mama a zeilor, 
importată din Frigia şi care fusese interzisă în timpul Repu- 
blicii. Augustus a încercat în zadar să stăvilească această miş- 
care, dar, după moartea sa, nimeni n-a mai putut să împiedice 
cultele orientale să-şi cîştige adepţi şi, în final, să se instaleze 
chiar în capitala Imperiului. Cybele, sub domnia lui Claudius, 
Isis şi Serapis, sub cea a lui Caligula, au avut sanctuarele lor 

în oraş, în timp ce în întregul Imperiu se dezvolta cultul lui 
Mithra, zeu solar iranian al cărui cler organizat şi ierarhizat 
predica o morală umanistă şi puritană, şi a cărui influenţă a fost 
imensă în elaborarea teologiei solare imperiale. Totuşi, este cert 
că, răspîndind monoteismul în Imperiu, popularizînd ceea ce 
fusese pînă atunci doctrina filosofică a unei elite, familiarizînd 
pe supuşii Imperiului cu o metafizică şi o etică ce se bazau 
pe lupta dintre bine şi rău, religia lui Mithra, puţin cîte puţin 
asimilatoare a altor culte aduse tot din Orient de negustorii 
sirieni — cel al lui Adonis, de exemplu —, a deschis drumul 
creştinismului. 

Schimbarea statutului religiei lui Hristos, la început tole- 
rată, apoi devenită religie de stat, nu a eliminat imediat vechiul 
păgînism roman. Creştinarea Imperiului, o repetăm, a fost esen- 
țialmente un fenomen urban şi vor trebui secole pentru ca el să 
se implanteze durabil în satele din Apus, în special în Galia. 
Chiar şi în oraşe, rezistenţele vor fi puternice, obligîndu-l pe 
Teodosiu să ia măsuri drastice pentru a combate păgînismul 
renăscut: interzicerea oracolelor, a sacrificiilor, a haruspiciilor, 
a vizitării templelor, a Jocurilor Olimpice etc. Au rezultat de- 
zordini şi revolte, numeroase în Orient, în special la Alexandria, 
cît şi un adevărat „război religios“ care a opus, în ultimii ani ai 
secolului al IV-lea e.n., armata creştină a lui Teodosiu celei a 
lui Eugenius, un funcţionar imperial care, după ce a devenit 
stăpîn peste Italia cu ajutorul francului Arbogast, a încercat să 
restaureze păgînismul la Roma, lunde a pus să fie reconstruite 
templele şi să fie celebrate riturile ancenstrale. El este învins în 
394. Cît despre păgînism, oficial învins şi interzis, a continuat 
să supraviețuiască multă vreme în riturile creştine. 

La sfîrşitul secolului al IV-lea, Biserica creştină a devenit 
o putere în Europa romană, ca şi Orient ca şi în Africa. Orga- 
nizată după modelul circumscripțiilor imperiale, ea este con- 
dusă de o ierarhie care cuprinde episcopi (în fruntea fiecărei 
cetăţi), mitropoliți (episcopul capitalei provinciei) şi, în partea 
orientală a Imperiului, — la Ierusalim, Antiohia, Alexandria şi 

Constantinopol — patriarhi, care se bucură de un prestigiu parti- 
cular. Ca episcop al Romei şi ca „succesor al Sfintului Petru“, 
papa'se străduieşte să se facă recunoscut ca şef al Bisericii, dar 
acest rol îi este contestat în secolul al V-lea e.n. de patriarhul de 
la Constantinopol. 

Amploarea însăşi a succesului său, atît pe plan spiritual, 
dar şi politic, a făcut ca Biserica creştină să cunoască încă din 
primele secole ale existenţei sale crize grave care adesea ame- 
nințau unitatea sa. Interpretarea dogmelor a dat loc unor erezii, 
adică unor opinii care erau în dezacord cu „adevărata“ doctrină, 
aşa cum era ea fixată de „Părinţii Bisericii“ şi de conciliile 
universale, reuniuni ale episcopilor din întreg, Imperiul. Cea mai 
gravă a fost cea care s-a dezvoltat în 323 în jurul lui Arius, un 
preot din Alexandria, care nega caracterul divin al lui Hristos, 
sau, cel puţin, nu-i recunoștea acestuia decît o divinitate secun- 
dară. Condamnat de Conciliul de la Niceea (325) — care stabilise 
că Fiul era „consubstanțial“ Tatălui, şi, prin urmare, Dumnezeu 
Adevărat şi el —, arianismul a avut totuşi numeroşi partizani, în 
special în partea orientală a Imperiului. Anumiți împărați, pre- 
cum Constanțiu, îi vor lua partea, adunînd concilii anti-niceene 
şi persecutînd pe partizanii „ortodoxiei“. Teodosiu a pus, în 
final, capăt conflictului. Conciliul, pe care l-a reunit în 381 la 
Constantinopol confirmînd deciziile de la Niceea, el a impus 
prin decret respectarea lor în întreg Imperiul. Totuşi, arianis- 
mul nu a dispărut cu totul. Importat de popoarele barbare prin 
episcopul Ulfila, care i-a convertit pe goți la creştinism şi a 
tradus Biblia în limba lor, arianismul va supraviețui printre 
popoarele germanice instalate în Imperiu pînă la sfîrşitul seco- 
lului al V-lea. 

Donatismul, schismă al cărei ințiator a fost episcopul de 
Cartagina, Donat, a tulburat şi el Biserica în secolul al IV-lea 
e.n., fiind mai durabil decît arianismul, acesta însă şi-a limitat 
influenţa la Africa şi nu intră, prin urmare, în sfera noastră de 
interes. Să reținem doar că, dincolo de aspectele propriu-zis 
religioase — adepţii săi pretindeau că valide erau doar sacra- 

mentele administrate de un „drept“, titlu pe care-l refuzau disci- 
polilor Bisericii oficiale —, donatismul exprima revolta socială 
a săracilor cultivatori berberi împotriva bogaţilor coloni ro- 
mani. A fost condamnat de mai multe concilii, în special de cel 
de la Arles din 314. 

Reacţiile provocate de continua îmbogăţire a Bisericii — 
consecință atît a privilegiilor care i-au fost recunoscute de către 
puterea imperială, darurilor şi moştenirilor care-i erau cu gene- 
rozitate lăsate de membrii claselor înstărite — au avut, pe de altă 
parte, drept efect să dezvolte printre creştini, tot începînd cu 
secolul al IV-lea e.n. şi originară tot din Orient, o nouă formă 
de viaţă religioasă: monahismul. Călugării — (gr. monos = sin- 
gur) — se retrăgeau din lume, pentru a duce o viață de austeritate 
şi de meditaţie, ca Sfîntul Antoniu în deşertul Egiptului, multă 
vreme pămîntul ales al monahismului, sau Sfîntul Simion, izo- 
lat pe o coloană de 18 metri. Occidentul este atins mult mai 
tîrziu şi sub o formă diferită, odată cu dezvoltarea, la sfîrşitul 
secolului al V-lea, a cenobitismului, adică a comunităților mo- 
nastice care trăiau în respectul unei reguli morale şi spirituale 
foarte stricte. 


Viaţa intelectuală 


Apariţia, apoi lenta transformare a regimului imperial nu 
au modificat radical condiţiile producţiei culturale. În acest 
domeniu, autoritarismul puterii nu s-a transformat niciodată 
într-un totalitarism care să-i adune în acelaşi tipar pe gînditori 
şi pe artişti. Sigur, favoarea ori disgraţia venită din partea împă- 
ratului au putut, uneori, să le influențeze cariera şi, cîteodată, 
destinul. Tacitus a fost proconsul în Asia, Pliniu cel Tînăr, 
guvernator al Britaniei. Tiberius a condamnat la moarte un 
istoric. Dar înregimentarea spiritelor nu a fost niciodată, în nici 
un moment al istoriei, la ordinea zilei. 

Creaţiile spiritului s-au bucurat, dimpotrivă, de iniţiativele 
şi de extrema generozitate a împăratului, a generalilor mecenaţi 
şi a notabilităților provinciale. Suveranii au creat, la Roma 
chiar, numeroase biblioteci şi au finanțat marile lucrări de înfru- 
museţare a oraşului. Au acordat şi burse de studiu celor mai 
buni elevi şi scutiri fiscale magiştrilor, fiind imitaţi de burghe- 
ziile municipale. Peste tot şcoala a fost obiectul unei mari griji 
din partea celor ce dețineau puterea. 

Difuzarea culturii s-a făcut mai ales în mediul urban. Cul- 
tură de bază, mai întîi, limitată la tehnicile elementare de lec- 
tură, de scris şi de calcul, dar destul de larg răspîndită în toate 
straturile populației. Cultură de înalt nivel, pe de o parte, pentru 
reprezentanții clasei conducătoare, mereu axată pe o formaţie 
intelectuală bilingvă, pe studiul marilor maeştri ai literaturii 
greceşti şi latine şi, în sfîrşit, pe învăţătura retorului care punea 
la dispoziţia celor mai dotați şi mai înstăriți o cultură generală, 
o erudiție literară, o virtuozitate în arta de a folosi cuvîntul şi 
ideile care făceau spiritele strălucite, îndemînatice în luptele din 
pretoriu şi adunări, dar puţin deschise spre gîndirea ştiinţifică şi 
spre filosofie. 

Mari savanţi, produşi de Roma imperială în cursul istoriei 
sale de cinci ori centenare nu au fost decît în două domenii 
circumscrise şi, de altfel, strîns legate între ele — astronomia şi 
geografia, ca şi în cel al studiilor medicale. Figura cea mai 
cunoscută este cea a unui grec din Alexandria, Ptolemeu, care a 
trăit în secolul al II-lea, şi căruia i se datorează în special Marea 
Sintaxă, numită şi Almagesta, în care acest spirit universal — în 
acelaşi timp, matematician, astronom, geograf, muzician etc. — 
îşi expune sistemul său asupra lumii, şi o Geografie însoţită de 
hărți, în care apare pentru prima dată indicarea paralelelor şi 
meridianelor. Tot greci sînt predecesorul său Strabon (58 î.e.n. 
—-21-25 e.n.), istoric şi geograf el însuşi, pe care Occidentul îl 
va descoperi în secolul al XVI-lea şi care a avut meritul de a 
pune în relație oamenii şi mediul lor fizic, şi Pausanias, autor în 
secolul al II-lea al unei Descrieri a Greciei, care face dovada 

unei imense credulități, dar care este totuşi o lucrare prețioasă 
pentru studiul mitologiei şi al arheologiei. 

Medicina a beneficiat de interes din partea împăraților. 
Hadrian i-a scutit pe medicii din Roma de impozit iar Anto- 
ninus i-a consituit într-un ordin strict reglementat. Chirurgia şi 
obstretica au făcut progrese. S-a dezvoltat cura cu ape termale. 
Celsius, originar din Verona, a redactat pe timpul lui Augustus 
un tratat de medicină, De arte medica, care, scris într-un stil de 
o mare puritate (a fost botezat „Cicero al medicinii“), a prezen- 
tat toate cunoştinţele în domeniu la acea dată. Galienus — tot un 
grec, născut la Pergam şi discipol îndepărtat al lui Hippocrate — 
a fost medicul lui Marcus Aurelius. Lui îi datorăm Arta medi- 
cală care, plină de speculaţii total gratuite despre „spirite“ şi 
„umori“, conţine descoperiri importante în anatomie, fondate pe 
observaţie şi experiment. 

Dacă romanii nu au fost, în materie de filosofie şi ştiinţă, 
decît moştenitorii lipsiţi de geniu ai unei lumi elenice şi elenis- 
tice al cărei mesaj l-au transmis popoarelor europene — este deja 
considerabil. Fără ei, o întreagă parte a patrimoniului intelectual 
al Greciei ar fi dispărut. Există un domeniu unde, în schimb, 
contribuţiile lor au fost covîrşitoare: cel al dreptului. Mult mai 
mult decît grecii, ei au fost legislatori, dornici să dea societăţii 
un cadru juridic coerent, raţional şi atent să împace spiritul de 
dreptate cu exerciţiul libertăţii, limitat, desigur, la cetățeanul 
adult, bărbat şi cap de familie. Superioritatea dreptului roman 
asupra celorlalte a fost, de altfel, destul de manifestă pentru ca 
învățămîntul juridic să se facă în latină, chiar în partea orientală 
a Imperiului. 

Secolele II şi III ale erei noastre au reprezentat perioada de 
maximă înflorire a dreptului roman. Jurisconsulţii, ale căror 
opere au dispărut sau ne-au parvenit doar fragmentar, au pro- 
cedat la unificarea şi clarificarea lui. În secolul al II-lea, edictul 
prin care pretorul anunţa, la începutul mandatului său, pe ce 
principii îşi propune să elibereze „formule“ care precizau mi- 
siunea judecătorilor, a primit astfel o formulă unică şi fixă: 

acesta este edictul perpetuu al lui Salvius Iulianus. Printre alți 
jurisconsulți, trebuie citate numele lui Papinianus, Ulpianus, 
Modestinus şi mai ales Gaius, autor în 143 al primului manual 
de drept, Institutes. Odată cu stabilirea absolutismului imperial, 
dreptul roman devine, din ce în ce, emanaţia voinţei principelui 
şi se caracterizează prin predominanţa legii scrise şi atotputer- 
nicia legislaţiei, adică prin trăsături care se regăsesc azi în toate 
construcțiile juridice derivate din el. În fața amploarei şi a 
complexităţii crescînde a dreptului, va deveni necesar, în pe- 
rioada Imperiului tîrziu, să se realizeze compilaţii, private sau 
oficiale, printre care se cuvin a fi amintite, la începutul seco- 
lului al V-lea, Codul teodosian, promulgat în Imperiul de Apus 
de împăratul Teodosie II. 


Literatura 


Aşa cum se vorbeşte pentru Atena de un „secol al lui Peri- 
cle“, a existat, la Roma, la începutul erei noastre, un „secol al 
lui Augustus“, a cărui strălucire a fost deosebit de vie în do- 
meniul literar. Proza latină a fost ilustrată în special de Titus 
Livius, un retor originar din Padova care şi-a consacrat cea 
mai mare parte a vieţii sale redactării unei Istorii a Romei în 
142 de cărţi, istorie care a rămas neterminată (ea se opreşte 
la anul 9 î.e.n.) şi din care nu ne-au rămas decît fragmente. 
Compilînd operele predecesorilor săi şi păstrînd structura tradi- 
țională a analelor, urmărind să exalte virtuțile Romei antice 
restaurate de Augustus şi lucrînd, în acest sens, la formarea unei 
ideologii imperiale, Titus Liviu a făcut, totuşi, o operă ori- 
ginală, afirmînd o poziţie critică față de izvoare, interogîn- 
du-se asupra cauzelor evenimentelor şi impunîndu-şi o relativă 
obiectivitate. Întreprinderea sa se înscrie în seria celor ale lui 
Tucidide şi Polybios. 

Dar, domnia lui Augustus s-a afirmat, în special, prin tri- 
umful poeziei. Marele nume este aici cel al lui Vergiliu. Prove- 

nit dintr-o familie modestă din regiunea Mantua, raliat de foar- 
te devreme de Octavian, trecut de la epicureism la stoicism, 
acesta şi-a consacrat existența — la Milano, mai întîi, apoi la 
Roma -— studiului şi compoziţiei operei literare, care combină 
poezia, filosofia şi politica: Bucolicele, care exaltă frumuseţea 
naturii, Georgicele, Apologia vieţii rustice, singura „umană“ şi 
conformă cu ordinea lumii, şi mai ales Eneida, veritabilă epo- 
pee națională pe care Augustus o aprecia cu atît mai mult cu cît 
îi legitima dinastia (ca descendent al lui Eneea şi a fiului său 
Iulius), dar pe care poetul — mort la Brundisium, la întoarcerea 
din Grecia, în 19 e.n. — n-a avut timp s-o termine. 

Un alt protejat şi prieten al lui Mecena, bogatul prieten al 
împăratului a cărui casă pe Esquilin şi vilă de la Tibur erau 
deschise în permanenţă scriitorilor şi artiştilor, a fost Horaţiu, 
fiu de libert care, după ce a studiat filosofia la Atena şi a servit 
în armata lui Brutus, ucigaşul lui Cezar, s-a fixat la Roma, unde 
şi-a datorat primele succese protecţiei oferite de Vergiliu şi de 
Mecena. Mai epicurean decît autorul Georgicelor, dar de un 
epicureism măsurat, Horaţiu a atins toate genurile poeziei cu 
aceeaşi mare plăcere: poezia epică şi civică, care exalta virtuțile 
antice reînviate de Augustus în Carmen saeculare (singura 
operă comandată de regim); poezia lirică de o extremă deli- 
catețe în Epode şi Ode, poezia satirică combinînd în Sermones 
şi Epistole anecdote, invective şi reflecţii morale, şi chiar ana- 
liza artei poetice în Epistolă adresată fraţilor Piso (numită Arta 
poetică), redactată la sfîrşitul vieţii şi care va servi de ghid 
multor generaţii de versificatori. 

Doi alți poeţi şi-au legat numele de poezia — zisă elegiacă 
şi au sfîrşit prin a-i da forma, pe care o va păstra în timp, aceea 
de cîntec trist care exprima melancolia amoroasă sau ideile 
funebre: Tibul, amant nefericit al Deliei şi bard al vieţii rustice 
Şi pioase a micilor proprietari din Latium, şi Properţiu, imitator 
erudit şi preţios al alexandrinilor, dar şi poet al pasiunilor vio- 
lente şi tragice (pentru Cinthia). Ovidiu se leagă şi el de acelaşi 
filon elegiac, dar poezia sa — tot de inspiraţie alexandrină — 

atinge rar aceeaşi profunzime. Arta de a iubi, Leacurile dra- 
gostei, compuse într-o formă strălucitoare, dar puţin cam ternă, 
sfirşesc într-un fel de romanesc galant, chiar în erotism, ceea 
ce-i va aduce, din partea lui Augustus, exilul pentru imoralitate. 
Scriitor monden, în legătură cu înalta societate, care preferă 
calambururile şi flecăreala plină de talent virtuţilor ancestra- 
le pe care regimul imperial încearcă să le reînvie, Ovidiu a 
compus şi o tragedie, Medeea, care a avut un mare succes, 
dar care nu a ajuns pînă la noi, şi o epopee pe tema transfor- 
mării fiinţelor umane în animale şi în obiecte neînsuflețite — 
Metamorfozele. 

După moartea lui Augustus, literele vor cunoaşte, o bună 
perioadă de timp, o eclipsă care se sfirşeşte odată cu domniile 
lui Claudius şi ale lui Nero. În a doua jumătate a secolului I e.n. 
şi sub Antonini, poezia continuă să atragă spirite strălucite ca 
Lucan (39-65), prietenul, apoi adversarul lui Nero, şi autor al 
unei epopei (neterminate) a războaielor civile, Farsalia, Persius 
(34-62), şi el opozant al lui Nero şi autor al unor Satire care 
combină pitorescul cu preceptele morale şi greoaie procedee 
oratorice, spaniolul Marţial, de la curtea lui Domițian, ale cărui 
Epigrame, scrise între 80 şi 101, strălucesc de o vervă muşcă- 
toare, dar cad uneori în trivialitate, Juvenal (60-130), în sfîrşit, 
şi el poet satiric şi moralist, patriot intransigent şi denigrator 
acid al moravurilor din timpul său, dar a cărui operă debordează 
de imaginaţie verbală şi de viață. Totuşi, prozatorii sînt cei ce 
au vîntul la pupa şi acest lucru în genuri extrem de variate. 

Istoria, mai întîi ilustrată mediocru de Velleius Paterculus 
şi Quintus Curtius, autor erudit al unei vieți romanţate a lui 
Alexandru, şi-a aflat maestrul în Tacitus. Şi acest lucru, nu 
pentru că acest reprezentant al clasei senatoriale, care a exer- 
citat magistraturi importante, ar fi manifestat vreo obiectivitate 
excesivă în tabloul pe care-l face prinților din secolul I e.n. 
Apărător al unui Senat păstrător al tradiţiei împotriva tiraniei 
unui Tiberius sau a unui Domițian, acesta a forțat mereu no- 
ta, a făcut mai mult operă de moralist decît de istoric. Dar, 


ISTORIA EUROPEI 337 


povestirea sa — Germania (pe la 98 e.n.), Istoriile şi Analele 
(115-117 e.n.) este bogată în informaţii luate din surse oficiale 
sau de pe teren, şi mai ales scrie într-o proză clară, care face din 
el unul din cei mai mari scriitori de limbă latină. Suetoniu, care, 
după ce a fost funcţionar al lui Hadrian, a redactat Vieţile celor 
doisprezece Cezari, care are tendința de a îngroşa portretul 
împăraţilor ostili Senatului, nu duce lipsă nici de documen- 
taţia de primă mînă, nici de spiritul critic, dar gustul său pen- 
tru anecdoticul dubios şi caracterul aluziv al cuvintelor sale 
dăunează mult unei opere care, în special, are meritul de a 
trata anumite perioade ale istoriei romane pentru care izvoa- 
rele lipsesc. 

Filosofia cunoaşte în Seneca pe reprezentantul ei cel mai 
ilustru. Originar din Cordoba, acest membru al clasei ecvestre 
al cărui tată a fost retor şi autor al unei Istorii a Romei a fost 
preceptorul lui Nero, apoi om de încredere la curte, înainte de a 
complota împotriva lui şi de a fi obligat să se sinucidă. Autor al 
mai multor tragedii care pun în scenă pasiunea ajunsă la paro- 
xism (Fedra, Medeea, Troienele etc.), dar care păcătuiesc prin 
excesul lor melodramatic şi prin stilul bombastic, Seneca a scris 
şi poezii, discursuri, opere ştiinţifice, dar renumele i-a rămas ca 
moralist, redactînd vreo zece tratate şi dialoguri — Despre cle- 
menţă, Despre binefaceri, Despre scurtimea vieţii, Despre liniş- 
tea sufletului etc. — în care, ca un bun stoic, predică calea spre 
înțelepciune trecînd prin asceza personală şi renunțare, dar şi 
prin milă şi omenie. Dacă stilul său a fost adesea criticat ca 
preţios şi nestăvilit, influența gîndirii sale a fost imensă, atît 
printre contemporani cît şi în perioada Imperiului tîrziu. Părinţii 
Bisericii considerau că morala lui Seneca se putea concilia cu 
doctrina creştină. 

Arta oratorică, ale cărei reguli Quintilian a vrut să le fixeze 
în anul 95 e.n. (De Institutione oratoria), dar care a luat dru- 
mul stereotipiei reţetelor acestui retor, nu a fost ilustrată decît 
de Pliniu cel Tînăr (62-113), prieten al lui Traian şi autor al 
unui Panegiric al împăratului, atunci mult lăudat, dar căruia 

posteritatea i-a preferat cele zece volume din corespondenţa sa. 
Petroniu, alt prieten al lui Nero şi care, ca şi Seneca, a trebuit să 
se sinucidă, tăindu-şi venele, la ordinul acestuia, a dat literaturii 
latine o operă originală odată cu Satiriconul, un fel de roman 
picaresc şi satiric, ai cărui eroi, nişte liberți bogaţi, sînt pictați 
cu mult realism şi cu umor. Africanul Apuleius, care trăieşte şi 
scrie la sfîrşitul secolului al II-lea e.n., orator şi discipol întîr- 
ziat al lui Platon, a scris şi el un roman, Metamorfozele (sau 
Măgarul de aur) în care transpare gustul său pentru misticism 
şi magie. 

La acea dată, literatura latină i-a dat, se pare, în zona 
grecească a Imperiului, pe cei mai buni scriitori. Beoţianul 
Plutarh (50-125) este autorul, sortit unui imens succes, al unei 
opere, Vieţile paralele, care constituie un izvor inepuizabil de 
informaţii asupra marilor personalități ale lumii antice, dar care 
face din el mai degrabă un moralist decît un istoric. Herodes 
Atticus a fost preceptorul lui Marcus Aurelius şi maestrul ma- 
rilor sofişti din timpul său: nu ne-a mai rămas din operele sale 
decît un Discurs despre constituție. Istoric, filosof şi dicipol al 
lui Epictet, numit de Hadrian guvernator al Capadociei, Arria- 
nus a scris Anabasis sau Expediția lui Alexandru, operă căreia 
nu-i lipseşte calitatea, ca şi Istoria romană a alexandrinului 
Appian sau ca cea a niceanului Dio Cassius (mort în 235). Mai 
mult ca niciodată, limba şi cultura greacă sînt la baza formării 
intelectuale a tinerilor romani înstăriți. Marcus Aurelius îşi 
redactează în limba greacă Cugerările sale, un fel de jurnal 
intim, puternic impregnat de umanismul stoic. 

Ultimele două secole ale Imperiului au fost marcate de un 
puternic recul al culturii şi mai ales al creaţiei filosofice. Ultima 
manifestare a geniului grec a fost, în acest domeniu, gîndirea 
neoplatoniciană, predată la Roma de Plotin, începînd din 244. 
În Enneadele sale, acest filosof alexandrin susține că înțeleptul 
poate accede la cunoaşterea supremă a unității bazîndu-se pe o 
intuiție ce poate fi comparată cu extazul mistic. Diferită de 
platonismul clasic, care îl plasa pe filosof în centrul cetăţii, 

gîndirea plotiniană caută, dimpotrivă, să scape de constrîngerile 
contigentului: ea se acomodează, deci, perfect derivei abso- 
lutiste a puterii imperiale. Pe de altă parte, gîndirea plotiniană 
conciliază exigenţa intelectuală a monoteismului grec cu plura- 
litatea zeilor şi demonilor obişnuiţi, care sînt concepuțţi ca ema- 
naţii ale Fiinţei unice. Succesorii acestuia, Porfirius din Tyr sau 
lamblichos din Chalcida vor sfîrşi în purul misticism, esoterism 
şi confuzie. 

Istoria a fost pentru ultima dată la loc de cinste odată cu 
Ammianus Marcellinus (330-400), un ofițer grec, originar din 
Antiohia, dar care scria în latină şi care a continuat opera lui 
Tacitus pînă la domnia lui Valens. Ale sale Rerum gestarum 
libri XXXI sînt uneori confuze, dar pline de viaţă, bine infor- 
mate şi de o rară imparțialitate. Romanul a cunoscut o vogă fără 
precedent începînd cu secolul al III-lea, odată cu Daphnis şi 
Hloe de Longus, apoi cu romanele-fluviu ale unui Xenofon sau 
Heliodor, care ofereau cititorului de rînd istoria stereotipică a 
unui cuplu de tineri despărțiți de mii de peripeții şi de neno- 
rociri, dar care se reunesc, pînă la urmă, graţie unei fericite 
Providenţe: un gen literar, deci, sortit unei strălucitoare poste- 
rități în toate literaturile Europei şi ale lumii! 

Se constată că literatura latină sau greco-latină a devenit 
de fapt o literatură a Europei romane. Numeroşi sînt, într-ade- 
văr, scriitorii originari din provinciile Orientului sau ale Occi- 
dentului, ca Ausoniu (310-395) şi Claudian (370-404), ultimii 
mari poeţi ai latinităţii. Primul s-a născut la Bordeaux, unde a 
predat retorica înainte de a deveni preceptorul lui Graţian. Lui 
îi datorăm cîteva opere de o mare delicateţe, în care şi-a zugră- 
vit patria, dar şi un poem despre Moselle. Cel de-al doilea este 
un grec care a scris tot în limba latină şi care a fost poetul oficial 
al lui Honorius şi al lui Stilicon. Rămas pîgîn în adîncul sufle- 
tului şi legat de vechea patrie romană, a compus mai ales epi- 
grame, epopei mitologice şi opere avînd un caracter politic în 
care foloseşte cu multă abilitate panegiricul şi invectiva. 

Scriitori şi teologi creştini 


Avîntul creştinismului în partea răsăriteană a Imperiului, 
apoi la Roma şi în Apus, a fost însoțit de o importantă producție 
de texte care aveau în vedere fie apărarea religiei lui Hristos de 
duşmanii şi de detractorii săi, fie dezbateri ale dogmei şi tenta- 
tive de conciliere a acesteia cu moştenirea filosofiei greceşti. 

Genul Apologetic s-a dezvoltat în special în perioada per- 
secuţiilor, începînd cu secolul al II-lea e.n. Primele modele au 
fost redactate de filosofi de limbă greacă convertiți la creş- 
tinism şi care adresau împăraţilor discursuri în care încercau 
să-i convingă de faptul că creştinii nu erau vinovaţi de crimele 
ce li se imputau şi că religia lor, departe de a fi incompatibilă 
cu filosofia, era expresia supremă a acestei discipline a spiri- 
tului. A fost cazul lui Athenagoras, a samariteanului Iustin, 
venit la Roma după convertirea sa pentru a deschide o şcoală şi 
care este martirizat în acest oraş în 165, şi a sirianului Tatianus, 
autorul unui Discurs către greci care se supune regulilor genu- 
lui, dar care, după martiriul Sfintului Iustin, va evolua spre 
gnosticism. Cel care a inaugurat Apologia în limba latină a fost 
Tertullian. Acest fiu al unui centurion din Cartagina, născut pe 
la 115, a făcut studii strălucite la Roma înainte de a-şi exersa 
meseria de avocat, apoi, convertit la creştinism, s-a reîntors în 
Africa şi a luat partea coreligionarilor săi persecutați de guver- 
natorii acestei provincii. Lui i se datorează un Apologeticum, 
scris în 197, lucrare care este un model de rigoare intelectuală şi 
de vigoare a formei. După el, ştafeta a fost preluată de Minucius 
Felix, autor al unui dialog imitat după Cicero între un păgîn şi 
un creştin, Octavius; apoi, sub domnia lui Constantin, care a 
făcut din acest retor african, mai tîrziu fixat la Treves, precep- 
torul fiului său Crispus, de Lactanţiu, ale cărui Institutions 
divines se străduiesc nu numai să respingă erorile păgîne, dar şi 
să prezinte un sistem care răspunde tuturor problemelor meta- 
fizice şi morale ale timpului său. 

Opera celor care mai tîrziu li se va spune „Părinţii Bise- 
ricii“ se distinge de Apologetică prin publicul căruia i se adre- 

sează — poporul creştin însuşi şi clerului său — şi prin conținutul 
scrierilor, care vizează, în special, doctrina în formare Bisericii, 
referindu-se la Scripturi, şi respingerea erorilor născute din 
interpretarea acestora. 

Modelul exegezei biblice se constituie, începînd cu secolul 
al III-lea, tot în partea răsăriteană a Imperiului şi în limba 
greacă. Principalii săi reprezentanți sînt Grigorie din Nazianz, 
apărător, în calitate de episcop al Constantinopolului, sub Va- 
lens, al dogmei Sfintei Treimi, Eusebiu din Cezareea, Grigorie 
din Nyssa, originar din Cezareea Capodociei şi autor al nume- 
roase scrieri împotriva arianismului, şi mai ales Origene: fiu al 
unui grămătic creştin din Alexandria, martirizat în 202, timp de 
30 de ani în fruntea şcolii catehetice din marele oraş elenistic, 
apoi excomunicat în 231 şi mort în urma torturilor suferite în 
timpul persecuției lui Decius. Origene a lăsat sute de opere 
Apologetice, teologice, ascetice etc., care i-au adus o reputaţie 
universală, dar şi condamnarea lui de către Biserică din cauza 
unor afirmaţii care nu erau în consonanță cu doctrina oficială: 
subordonarea Fiului față de Tată, credința în eternitatea mate- 
riei, negarea chinurilor veşnice etc. 

Aceste scrieri ale primilor teologi greci din Imperiu au fost 
imediat difuzate la Roma şi în toată partea apuseană a lumii 
romane. În curînd, ele au dat naştere la traduceri, adaptări, 
comentarii din limba latină, ca cele pe care Marius Victorinus — 
un retor african care l-a inițiat pe Sfîntul Augustin în neo- 
platonism — le-a făcut, după convertirea sa tardivă la creştinism, 
pe marginea Epistolelor Sfîntului Paul. Au apărut şi producții 
mult mai originale: scrieri de polemică teologică ale lui Hila- 
rius, episcop de Poitiers (pe la 350) şi autor al unui tratat despre 
Trinitate, ale lui Pelapius, călugăr din Bretagne fixat la Roma 
înainte de cucerirea oraşului de către Alaric şi adversar al teze- 
lor Sfîntului Augustin despre graţie, ale lui Ciprian, retor născut 
în Cartagina şi devenit episcop al acestui oraș, înainte de a 
fi martirizat în 258; tratate de morală şi ascetică, hagio- 
grafii, corespondențe episcopale, precum cele ale lui Ciprian şi 

Ambrozie, episcop de Milano etc., cît şi alte texte remaniate şi 
redactate pentru publicare (Ambrozie, Augustin, Hieronymus). 

Corpusul este imens. Două nume domină totuşi legiunea 
restrînsa tagmă a Părinților Bisericii: este vorba de Sfîntul 
Hieronymus (347-420) şi de Sfîntul Augustin (354-430). Pri- 
mul, născut în Dalmația într-o familie creştină bogată, a făcut 
studii clasice solide la Roma, înainte de a se fixa la Tr&ves şi de 
a pleca, apoi, în Orient unde a dus — în deşertul Chalcidei — o 
viață de anahoret pe care o va întrerupe pentru a deveni secre- 
tarul papei Damas. Contribuţia sa esenţială a fost traducerea 
Bibliei în latină avînd ca punct de plecare originalul în ebraică, 
şi nu versiuni în limba greacă, cum era moda pînă la el. Acest 
imens travaliu filologic a fost însoţit de foarte multe comentarii 
şi exepeze. Cel de-al doilea, fiu al unui mic proprietar roman 
din Africa, a studiat şi apoi a predat retorica la Thagastes şi în 
Cartagina, înainte de a-şi continua studiile la Milano unde, 
convertit la creştinism, va fi botezat de Sfîntul Ambrozie. Întors 
în Africa în 388, şi-a vîndut bunurile pentru a-i ajuta pe cei 
săraci, a fost hirotonisit preot şi s-a fixat la Hippona, oraş unde 
a devenit episcop în 396 şi unde a murit 24 de ani mai tîrziu, în 
timp ce acesta era asediat de vandali. 

Dintre toți gînditorii, scriitori şi oamenii Bisericii timpului 
său, Augustin este cel care a ştiut cel mai bine să concilieze 
cultura greco-latină şi noul spirit al creştinismului. Filosof rupt 
de regulile retoricii, dar dotat cu o imensă capacitate specu- 
lativă, orator desăvîrşit şi om de condei în cea mai pură tradiţie 
clasică, dotat cu o memorie ieşită din comun (ştia Biblia pe de 
rost), el a fost ilustrat cu egală constanţă în toate genurile lite- 
raturii sacre: Apologetică, exegeză, predici, cateheză, polemică 
teologică, morală etc. A redactat 113 tratate, unele de dimen- 
siuni considerabile, precum Cetatea lui Dumnezeu. Confe- 
siunile sale, o povestire a propriei vieţi, concepută pentru a 
lămuri prin propria sa experienţă problemele spirituale ce şi le 
punea omul timpului său, constituie o totală inovaţie în litera- 
tura antică. Influenţa acestui fost monden, a cărui tinereţe fu- 
sese legănată de doctrinele neoplatoniciene, a fost conside- 
rabilă. Marile teme pe care le-a dezvoltat în opera sa — 

mîntuirea prin grație, cunoaşterea, dragostea, înțelepciunea, 
timpul etc. — au dominat nu numai teologia ultimei perioade a 
Imperiului tîrziu, dar şi cea a întregului Apus, pînă la scolastica 
tomistă. Cu alte cuvinte, ea face parte din patrimoniul cultural 
şi spiritual al Europei. 


Artele 


Tradițiile inaugurate în epoca republicană în domeniul 
artelor plastice se perpetuează şi în primele două secole ale 
Imperiului. Statuaria rămîne dominată de două influenţe ma- 
jore: cea a elenismului orientalizant care a triumfat în lumea 
elenistică şi cea care exprimă, atît în Italia cît şi în provincii, 
temperamente locale, mai înclinate în a reprezenta realul şi 
insolitul decît tipul ideal, arta greacă a făcut sursa principală de 
inspiraţie. Prima a întreţinut, începînd cu domnia lui Augustus, 
o întreagă producţie iconografică care viza exaltarea persoanei 
principelui şi sublinia caracterul divin al misiunii sale. Ca şi 
sculptorii elenistici, creatorii de modele „regale“ concepute 
pentru a-l reprezenta pe Alexandru şi epigonii săi, cei din Roma 
Imperiului timpuriu se străduiesc să idealizeze figura suve- 
ranului, fixată într-o eternă tinereţe — cea a apoteozei. Cu anu- 
mite nuanțe totuşi: clasicism sub Augustus şi dinastia lulio-Cla- 
udiană, realism mai accentuat sub Flavieni, reîntoarcere la 
tradiția elenică sub Hadrian şi succesorii săi. Dimpotrivă, rea- 
lismul şi grija sculptorului de a reda particularitățile modelului 
nu încetează să se se afirme mereu în reprezentarea muritorilor 
de rînd, așa cum sînt ei figuraţi în efigia de pe morminte. În 
secolul al II-lea e.n., multe monumente comandate de repre- 
zentanţii clasei mijlocii, atît în provincie cît şi la marginea 
Romei, la Ostia, de exemplu, stau mărturie a respingerii tradi- 
ției elenice oficiale, care se traduce prin adoptarea unei estetici 
veriste, chiar a unui anumit primitivism. 

În timp ce arta portretului îşi continuă cariera, cea a baso- 
reliefului se afirmă ca o veritabilă specialitate a sculptorilor 

romani, cea care oferă creaţiile cele mai originale şi mai gran- 
dioase, fie că e vorba de arapacis, pe care Augustus a edificat-o 
în 9 î.e.n., pentru celebrarea instaurării păcii şi care constituie 
un adevărat manifest imperial, fie că e vorba de nenumăratele 
monumente triumfale — arcuri de triumf sau coloane —, edificate 
pentru a celebra victoriile imperiale asupra barbarilor: arcul lui 
Titus şi al lui Septimius Severus, coloanele lui Traian, Marcus 
Aurelius etc., acoperite de basoreliefuri combinînd realismul 
reprezentării umane şi animale cu un sens al pateticului care îi 
aşază pe anumiţi artişti romani (în special pe cei care au realizat 
decorul coloanei aureliene) deasupra maeștrilor din Pergam. 
Alături de aceste basoreliefuri monumentale, se dezvoltă în- 
cepînd cu mijlocul secolului al II-lea, o artă a decorului sar- 
cofagelor, ale căror scene sculptate traduc într-o manieră 
simbolică speranța muritorilor într-o viață mai bună pe lumea 
cealaltă. Influenţa grecă şi elenistică este manifestă. 

Ea este la fel de pregnantă şi în arta picturală şi a moza- 
icului. Ceea ce ştim despre pictura romană are ca bază frescele 
din Pompei şi Herculanum, protejate ca prin minune de stratul 
de lavă care a acoperit aceste oraşe cu ocazia erupției Vezu- 
viului în 79 e.n. Din cele patru stiluri picturale care s-au succe- 
dat de la Sylla pînă la domnia lui Nero, şi care toate trădează 
influenţa profundă exercitată de modelele elenistice, ultimul se 
caracterizează printr-un gust pronunțat pentru decorul teatral şi 
baroc, realizat din culori vii, peisaje exotice şi în general repre- 
zentări ale naturii luxuriante, tot atîtea semne care marchează 
interesul clasei care a inspirat această pictură de reverie şi de 
evadare, respectiv nobilitas. 

Declinul acestei categorii sociale antrenîndu-l şi pe cel al 
frescii, ştafeta este preluată din a doua jumătate a secolului I, de 
arta mozaicului: mozaic de paviment cu decor geometric în 
negru şi alb, integrînd apoi siluete umane şi animale stilizate, şi 
în curînd mozaic de perete şi de boltă utilizînd policromia. 
Atunci apar şcoli provinciale ale căror producţii, la început fidel 
calchiate pe modelelele metropolitane, nu întârzie — ca în Africa 
şi Galia — să-şi afirme independența. 

Producțiile arhitecturale manifestă un gust tot mai accen- 
tuat pentru colosal. Stau mărturie, la Roma, termele lui 
Caracalla şi ale lui Dioclețian, bazilica împăratului Maxenţiu, 
construită între Forum şi Coliseum, iar la Constantinopol şi la 
Ierusalim primele biserici creştine monumentale şi, de aseme- 
nea, noile reședințe imperiale. Într-adevăr, începînd cu Diocle- 
țian, grijulii să se găsească în apropierea părților din limes, 
direct ameninţat de barbari, împărații (Augusti şi Cezarei) nu 
mai locuiau în capitală. Ei au ridicat la Treves, Sirmium, Nico- 
media şi Salonic, palate inspirate după cel de pe Palatin. După 
abdicarea sa, Dioclețian s-a retras la Split. 

Statuaria şi arta reliefului continuă să se împartă între cele 
trei tendinţe care domină producţia sculpturală începînd cu 
„secolul lui August“. Dacă statuaria particulară rămîne tributară 
grijii de a reproduce realitatea în cele mai mărunte detalii, arta 
oficială oscilează, de la o domnie la alta, între reacţia clasi- 
cizantă, dorită în secolul al III-lea de Galienus şi în secolul 
al IV-lea de Constantin — pentru că ea era un mijloc de a-şi lega 
propria domnie de cea a fondatorului principatului —, şi expre- 
sionismul patetic şi „baroc“, care triumfă în cea mai mare parte 
a perioadei, atît pe basoreliefurile triumfale cît şi pe pereţii 
sarcofagelor şi ai monumentelor funerare. În domeniul deco- 
rului, mozaicul va ocupa un loc privilegiat, folosind policromia 
pentru a imita marile fresce ale Imperiului timpuriu. 

Aceasta este civilizaţia pe care Roma imperială o va lăsa 
moştenire Europei. O civilizaţie care este în acelaşi timp produ- 
sul unei imense moşteniri — greacă, etruscă, italică, orientală, 
celtică, iudeo-creştină —, pe care romanii au păstrat-o,.dar şi al 
propriului lor geniului. Lor li se datorează faptul de a fi extins 
aria culturii greco-latine, apoi pe cea a creştinătăţii europene, 
ideea de Imperiu unificat care va obseda secole de-a rîndul 
lumea medievală şi modernă, concepția de stat suveran, superi- 
or indivizilor şi colectivităților care îl compun. Tot lor li se da- 
torează concepţia unui drept scris, desprins de religie şi mode- 
rator al relaţiilor între indivizi, ca şi între persoane şi bunuri. 


Note şi comentarii 


1 Termenul „Libia“ desemna în scrierile antice întreaga Afri- 
că începînd din vestul Egiptului; uneori, se înțelegea doar Cirenaica, 
unde se instalaseră greci, sau teritoriul saharian din interior. 


2 Cei mai vechi hominizi au fost descoperiţi, într-adevăr, în 
Africa, în ținutul Afar din Etiopia; ei sînt cunscuţi sub numele de 
australopithecus afarensis şi datează de la aproximativ 3.000.000- 
2.000.000 de ani. Homo habilis constituie următoarea verigă în evo- 
luţia hominizilor, apărută cu circa 2 500 000 de ani în urmă; resturi 
ale acestuia au fost descoperite la Oldoway (Tanzania). În sfîrşit, 
homo erectus, atestat pe la cca 1.800.000 î.d.Hr., reprezintă un homi- 
nid mult mai evoluat, cunoscător al focului și al unor tehnici diverse 
de realizare a uneltelor; în Europa, urme ale sale se găsesc în mai 
multe puncte din Franța, Spania, România etc. (apud. L. Roşu, 7rep- 
tele antropogenezei. Mic dicționar al oamenilor fosili, Bucureşti, 
1987, p. 6-10, 30-31, 73-75, 75-76; L. Bârzu, Paradisul pierdut. O 
istorie a societății primitive, Bucureşti, 1993, p. 7-12; M. Taieb, Pe 
meleagurile primilor oameni, Bucureşti, 1992). 


3 Resturi fosile ale omului de Neanderthal (trei falange — 
una de la picior şi două de la mînă) s-au descoperit şi pe teritoriul 
României, în peștera de la Ohaba Ponor (jud. Hunedoara), fiind 
considerate cele mai vechi urme umane din spațiul românesc 
(Cf. L. Roșu, op. cit., p. 120-121; M. Petrescu-Dîmboviţa (coord.), 
Istoria României de la începuluri pînă în secolul al VIII-lea, 
Bucureşti, 1995, p. 22). 

4 Dintre culturile aparținînd paleoliticului superior menţio- 
nate, pe teritoriul României sînt atestate în special aurignacianul şi 
gravetianul, elementele de factură aziliană, aparținînd mezoliticului 
(M. Petrescu-Dîmbviţa (coord.), op. cit., p. 25-26, 28-30; La genese 
et l'evolution des cultures paledlitiques sur le territoire de la Rou- 
manie, laşi, 1989; V. Chirica, The Gravettian in the East of the Ro- 
manian Carpathians, laşi, 1989; Le paleolitique et le neolithique de la 
Roumanie en contexte europeen, laşi, 1991; V. Chirica, I. Borziac, 
W. Chetraru, Gisements du paleolithique superieur ancien entre le 
Dniestr el la Tissa, laşi, 1996). 


5 Pe teritoriul României nu s-au descoperit dovezi ale practi- 
cilor de înmormîntare a omului paleolitic. Ele apar în alte: părţi ale 
Europei Centrale (Cehia, Moravia) şi Orientale (Ucraina), alături de 
alte elemente cu caracter religios (cultul osemintelor, cultul craniilor, 
cultul mandibulelor, canibalism ritual) (Cf. V. Chirica, Arta şi religia 
paleoliticului superior în Europa Centrală şi Răsăriteană. Aspecte 
istoriografice şi arheologice, laşi, 1996, p. 106-104). 


6 În România, singurul obiectiv unde au apărut urme de artă 
parietală paleolitică este peştera Cuciulat (com. Leţca, jud. Sălaj). 
Picturile înfăţişează un cal — reprezentarea cea mai clară —, o felină, 
un corp uman şi o siluetă de pasăre (M. Cîrciumaru, Mărturii ale artei 
rupestre preistorice în România, Bucureşti, 1987, p. 79-88; Cf. V. 
Chirica, op. cit., p. 67-68). 

7 Dintre obiectele de artă mobilieră din spaţiul românesc se 
remarcă pandantivele, în special dinții de animale perforaţi (de exem- 
plu Valea Bistriţei) şi amuleta de la Mitoc — „Malul Galben“ (jud. 
Botoşani) (Cf.-V. Chirica, op. cit., p. 85-87). 


8 Cele mai vechi comunităţi neolitice de pe teritoriul Româ- 
niei aparțin orizontului Protosesklo, fiind reprezentate de aşezările 
de la Cîrcea (jud. Dolj) — Gura Baciului (jud. Cluj) (primul nivel) şi 
ocna Sibiului (jud. Sibiu) (Eugen Comşa, în A/las du Neolithique 
europeen, |, L'Europe orientale, Licge, 1993, p. 151, 167; M. Pe- 
trescu-Dîmboviţa (coord.), op. cit., p. 37-38). Acestui prim orizont 
neolitic îi urmează cultura Szarcevo-Criş, răspîndită pe o arie foarte 
largă, respectiv din Ungaria estică pînă în bazinul mijlociu al Bugului 

sudic şi din Peninsula Balcanică pînă în Transilvania și Moldova 
(bidem, p. 38-40; Eugen Comşa, op. cit., p. 152, 167-168; S. Mari- 
nescu-Bilcu, în A/las de Neolithique europeen, |, p. 191-193; Gh. 
Lazarovici, în Ibidem, p. 244-247; Br. Marijanovi€, în Ibidem, p. 
112-114; N. Kalicz, în /bidem p. 285-287). 


9? Cultura ceramicii lineare aparţine neoliticului mijlociu, 
fiind răspîndită pe un spaţiu foarte întins — din vestul Europei pînă la 
bazinul mijlociu al Bugului de Sud. Pe teritoriul țării noastre, ea 
a pătruns în cursul mileniului al V-lea, la est de Carpaţi, de unde 
s-a răspîndit pînă la Nistru, în sud-estul şi centrul Transilvaniei şi 
nord-estul Munteniei. Ceramica acestei culturi este decorată cu linii 
incizate (orizontale, verticale, în zig-zag, cu capete de note muzicale 
etc.), spirale, meandre, benzi — de unde îi vine şi numele de cultura 
ceramicii lineare (linear — bandate); (M. Petrescu-Dîmboviţa (coord.), 
op. cit., p. 45-46; S. Marinescu-Bilcu, op. cit., p. 198-199; Eugen 
Comșa, op. cit., p. 154-155; N. Kalicz, op. cit., p. 287-300; St. iska, 
în Ibidem, p. 346-348; ]. Pavuk, în /bidem, p. 361-363; M. Zâpotockă, 
în /bidem, p. 381-382; J]. Koslowski, în /bidem, p. 431-432, 448-449). 


10 Pintenii barați — așezări de tipul proeminențelor de terasă 
sau podiş, barate printr-un sistem de fortificații. 


1! Palafite — locuințe lacustre. 


12 Tell — o ridicătură artificială de pămînt, formată ca urmare a 
unei locuiri îndelungate pe unul şi acelaşi loc sau în urma unei dis- 
trugeri succesive de aşezări datînd din perioade istorice diferite. 


13 Cultura Vin&a-Turdaș aparține perioadei mijlocii a paleo- 
liticului (cca 5.000-3.800), fiind răspîndită în Serbia, Voievodina, 
sud-estul Ungariei, nord-vestul Bulgariei și sud-vestul României. Cele 
mai reprezentative descoperiri ale acestei culturi în spațiul românesc 
se întîlnesc la Parţa, în Banat, unde au apărut urmele unui sanctuar 
impresionant, Tărtăria, în Transilvania, situată în aria Turdaş a acestei 
culturi, de unde provin mai multe tăblițe, unele cu semne alfabeti- 
forme (Br. Marijanovi€, op. cit., p. 116-118; A. Benac et Br. Marija- 
noviă, în /bidem, p. 128-129, Eugen Comşa, op. cit., p. 153-154, 171; 
Gh. Lazarovici, op. cit., p. 249-251; M. Petrescu-Dîmboviţa (coord.), 
op. cit. p. 40-41, 60). Alături de culturile Vinca-Turdaș şi a ceramicii 

lineare, pe teritoriul României s-au dezvoltat în neoliticul mijlociu 
(cca 5.000-3.800 î.Hr.) şi alte culturi, respectiv Dudești (Cîmpia Ro- 
mână), Vădastra (sud-estul Olteniei pînă în centrul Munteniei), Boian 
(centrul şi sudul Munteniei), Tisa (vestul României), Precucuteni 
(sud-estul Transilvaniei, Moldova), Hamangia (Dobrogea, sud-estul 
Munteniei), din aria căreia provin două cunoscute statuete „Gîndi- 
torul“ şi „Femeie şezînd“, adevărate capodopere ale artei neoliti- 
ce (Ibidem, p. 41-48; Eugen Comşa, op. cit., p. 152-153, 155-160, 
168-171, 171-172; S. Marinescu-Bilcu, op. cit., p. 200-202; Gh. Laza- 
rovici, op. cit., p. 251-261; N. Kalicz, op. cit., p. 300-306). 


14 Autorii au în vedere culturile arheologice dezvoltate în pe- 
rioada numită eneolitic (aenus = aramă; lithos = piatră) (-4.000 
-2.700), atunci cînd a început utilizarea pe scară largă a aramei. Cer- 
cetătorii consideră că în spaţiul românesc, cuprul folosit la confec- 
ționarea uneltelor provenea dintr-un centru balcanic, pentru zona 
meridională, şi din zăcămintele transilvănene şi din Carpaţii nordici, 
pentru regiunea vestică. 

Eneoliticul reprezintă o etapă istorică de o mare dezvoltare a 
populațiilor care au trăit în ţinutul carpato-dunăreano-pontic. Con- 
form aprecierii specialiştilor, dincolo de particularităţile determinate 
de factorii locali, interferenţele culturale, origini etc., societatea eneo- 
litică prezintă o serie de caracteristici, precum: un spor demografic 
excepţional, sedentarism, economie bazată pe agricultură şi.creşterea 
vitelor, dar şi prelucrarea aramei şi aurului; existența unor aşezări 
de caracter protourban, centre ale unor structuri social-comunitare 
şi religioase ierarhizate, prezența unor elemente de ierarhie socială 
(ranked society), un panteon în care predomină divinitățile feminine 
şi un sistem de idei religioase centrate pe ideile de fecunditate, ci- 
clism natural, regenerare a vieţii; o ceramică pictată, o artă decora- 
tivă purtătoare a unei semantici de mare profunzime; folosirea unor 
semne „preliterate““. 

Eneoliticul este reprezentat în spaţiul românesc prin mai multe 
culturi arheologice: Gumelnița (Muntenia, nord-estul Olteniei, Do- 
brogea, sudul Moldovei), Sălcura (Oltenia, sud-estul Banatului), Cu- 
cuteni (Moldova, nord-estul Munteniei, sud-estul Transilvaniei), Pe- 
treşti (centrul şi sud-vestul Transilvaniei). În afara acestora, 

caracterizate prin prezența ceramicii pictate, sînt atestate şi alte 
comunităţi, în interiorul cărora sînt semnalate elemente de origine 
răsăriteană. Pentru toate acestea, vezi: M. Gimbutas, Civilizaţii şi 
cultură. Vestigii preistorice în sud-estul European, Bucureşti, 1989, 
cu prefața şi notele lui Radu Florescu; M. Petrescu-Dîmboviţa 
(coord.), op. cit., p. 48-57, 64.66; J]. Bojadjiev, T. Dimov et H. 
Todorova, în Atlas du Neolithique europeen, |, p. 79-81, 82-83, 
Eugen Comşa, op. cit., p. 160-166, 172-176; S. Marinescu-Biîlcu, op. 
cit, p. 202-205; N. Kalicz, op. cit.,-p. 319-323, 327-328; La 
civilisation de Cucuteni en contexte europeen, laşi, 1987; Cucuteni 
aujourd'hui, Piatra Neamţ, 1996). 


15 În spaţiul românesc, epoca bronzului datează, între aprox. 
2000/1800-1 150 î.Hr., dezvoltîndu-se în mai multe etape, cărora le 
corespund diferite culturi arheologice, care, din punct de vedere etnic, 
reprezintă, în linii generale, creații ale populaţiei tracice. În ceea ce 
priveşte metalurgia bronzului, trebuie specificat faptul că Transilvania 
a constituit unul dintre marile centre de exploatare şi prelucrarea 
acestui metal, aşa cum o demonstrează marile depozite de obiecte din 
bronz aparţinînd perioadei mijlocii şi finale a epocii respective şi din 
prima epocă a fierului. Acest aspect a contribuit la dezvoltarea unor 
strînse raporturi comerciale cu ţinuturile învecinate sau mai înde- 
părtate, dintre care se remarcă cele cu lumea miceniană (apud. M. 
Petrescu-Dîmboviţa (coord.), op. cit., p. 73-103). 


16 Aşacum subliniază şi autorii, indo-europenizarea constituie, 
ca realitate istorică, un fenomen extrem de complex, iar, ca problemă 
ştiinţifică, un demers foarte controversat. În ciuda aportului adus în 
ultima jumătate de secol de cercetarea interdisciplinară, rămîn încă 
neelucidate convingător aspectele privitoare mai ales la patria primi- 
tivă a indo-europenilor şi la momentul istoric de cînd se poate vorbi 
de indo-europeni (vezi, în acest sens, M. Gimbutas, op. cit.; L. Wald, 
D. Sluşanschi, Introducere în studiul limbii şi culturii indo-europene, 
Bucureşti, 1987). În istoriografia românească se consideră că feno- 
menul indo-europenizării s-a desfăşurat, în general, în aşa-numita 
perioadă de tranziţie de la eneolitic spre epoca bronzului (-2700- 
2000/1800 î.Hr.), atunci cînd, în urma unei sinteze etno-culturale rea- 
lizată de populaţiile eneolitice şi cele ale triburilor răsăritene nomade, 
războinice, puternic ierarhizate, purtătoare ale unor valori culturale, 

religioase şi idelogice deosebite, s-a creat baza etnică, lingvistică şi 
culturală a neamului tracic (M. Petrescu-Dîmboviţa (coord.), op. cit., 
p. 67-73; P. Roman, /ndo-europeni, în Enciclopedia arheologiei şi 
istoriei vechi a României, II, D-L, Bucureşti, 1996, (infra, EAIVR), p. 
256-257). 


17 Rhython (cuvînt de origine greacă) — vas în formă de cap de 
animal, de animal întreg sau de corn, destinat libaţiilor în ritualurile 
religioase. 


18 Megaron — sală dreptunghiulară cu vatră centrală şi acoperiş 
în două pante, precedată de un vestibul, ce constituia principala sală a 
palatelor miceniene. 


19 Linear B — scriere silabică folosită în civilizația miceniană. 
20 Gerontes — bătrîni al căror sfat formează gerusia. 


2! În ceea ce priveşte Marea Neagră, rolul preponderent în 
colonizare l-a avut, pe parcursul secolelor al VII-lea şi al VI-lea î.Hr., 
cetatea Milet care, după unele surse, ar fi întemeiat cca 90 de colonii. 
Între coloniile milesiene se numără şi unele de pe teritoriul românesc: 
Histria (gr. Istrie, Istros, Istropolis) (Istria, jud. Constanţa), înte- 
meiată către 657/656 î.Hr.; Nikonion (azi Roxolanskoe, Ucraina), 
întemeiată la sfîrşitul secolului al VI-lea sau la începutul celui urmă- 
tor ca o colonie a Histriei, cu scopul de a-i facilita tranzitul măr- 
furilor spre litoralul septentrional al Mării Negre; Tyras (Cetatea 
Albă, Ucraina), Orgame (Capul Dolojman, jud. Tulcea), în secolul 
al VII-lea î.Hr., prima localitate de pe teritoriul românesc menţionată 
într-un izvor literar antic; Tomis (gr. Tomis, Tomeus) (Constanţa), 
întemeiat în prima jumătate (?) a secolului al VI-lea; „portul his- 
trienilor“, în sudul Basarabiei, amintit de Arrianus. Pe litoralul vestic 
al Mării Negre, în sectorul românesc, a fost întemeiată și o colonie 
doriană — Callatis (Mangalia, jud. Constanţa) — de către colonişti 
veniţi din Heraclea Pontică la sfîrşitul secolului al V-lea î.Hr. (J. 
Boardman, Grecii de peste mări. Colonizarea greacă şi comerțul 
timpuriu, Bucureşti, 1988, cu introducerea, notele şi dosarul pentru 
Marea Neagră întocmite de P. Alexandrescu; P. Alexandrescu, în 
EAIVR, 1, A-C, Bucureşti, 1994, p. 332-333; idem, Histria, în Ibidem, 
II, p. 235-237; Al. Ştefan, Callatis, în Ibidem, |, p. 239-240). 

22 Hoplil — infanterist greu înarmat, fulangă — batalion luptînd 
în rânduri strînse. 


23 Panateneele (Marile Panatenee) erau cea mai importantă 
sărbătoare a zeiței Atena. Ele se sărbătoreau anual, dar din 566-565, 
ele se desfăşurau din patru în patru ani, în iulie, timp de patru zile. 
Cuprindeau mai multe momente (concursuri hipice, atletice, o săr- 
bătoare nocturnă, cursă cu făclii), culminînd cu marea procesiune care 
începea la răsăritul soarelui şi la care participa întregul popor al 
Atenei; evenimentul central al acesteia era ofranda peplos-ului — oferit 
Atenei Polias. Marile Dionisii erau sărbătorite în cinstea lui Dionysos. 


24 Demele erau subdiviziuni ale teritoriului urban şi rural al 
Atenei, în număr de o sută. In fruntea lor se afla un demar, şeful 
demei; membrii demelor se numeau demoți. 


25 Eurymedon — rîu pe coasta Asiei Mici. Victoria lui Cimon a 
avut loc în 467 î.Hr. 


26 Strategii erau cei zece comandanți militari atenieni aleşi pe 
termen de un an. 


27 Ouitus — act prin care responsabilul gestiunii unei afaceri 
este recunoscut a se fi achitat de toate sarcinile pentru a fi descărcat 
de orice responsabilitate. 


28 Logograf — retor care compunea discursuri pentru procese 
civile. 

29 Liturgia constituia o sarcină financiară impusă de statul 
atenian cetăţenilor bogaţi. Liturgiile erau de două feluri: periodice, 
aflate în strînsă legătură cu sărbătorile religioase, şi excepționale, 
precum trierarhia (vezi infia). 

30 Aceste cheltuieli purtau numele de hestiasis. 

31 Hermeşi (herme) — pilaştri cu patru muchii avînd în partea 
superioară capul lui Hermes; pe laturi, la înălțimea umerilor, se aflau 
două protuberanţe de care se puteau atîrna coarne. Ulterior, s-au 
reprezentat şi alte divinități. 

32 Diadohii — „succesorii“, moştenitorii imediaţi ai lui Ale- 
xandru cel Mare. 

33 Este vorba aici despre celebra teorie a lui G. Dumezil, baza- 
tă pe analiza comparată a mitologiilor indo-europene, conform căreia 
diviziunii societăţii indo-europene în trei grupuri sociale — preoți, 
războinici, agriculturi — crescători de vite — îi corespunde o ideologie 
trifuncţională, respectiv divinităţi ale suveranităţii religioase şi ju- 
ridice, ale războiului şi, în sfîrşit, ale fecundității şi prosperității 
economice (G. Dum&zil, L 'ideologie tripartie des Indo-Europeens, 
Bruxelles, 1958; idem, Mir şi epopee, București, 1993). 


34 Apollo şi Afrodita sînt divinităţi ale căror cult şi iconografie 
îşi au originea în religia minoică.(N. Platon, Civilizaţia egeeană, I-IV, 
Bucureşti, 1988). 


35 Epicleza Alasiotas provine de la Alasia, un alt nume sub 
care este cunoscută insula Cipru, de unde îşi are originile cultul lui 
Apollo Alasiotas. În epoca miceniană, el era reprezentat sub forma 
unui idol antropo-zoomorf (zeu cu coarne) (Jbidem, IV, p. 266). 


36 Peplos-ul era un veşmînt din lînă, format dintr-o bucată 
mare dreptunghiulară, susținută pe umeri de cîte o agrafă sau fibulă, 
cu marginea răsfrîntă în afară; cele două margini laterale erau închise 
pe talie cu ajutorul unei centuri (Fr. Chamoux, Civilizaţia greacă în 
epocile arhaică şi clasică, II, Bucureşti, 1985, p. 127). Despre ofran- 
da închinată Atenei, vezi şi supra. 


37 Ramnus era o demă fortificată din nordul Aticii, la nord de 
Maraton. Aici s-a construit, în a doua jumătate a secolului al V-lea, 
un templu în stil doric, în care se afla o stauie de marmură realizată de 
Agoracritos din Paros (/bidem, p. 109). 


38 Apaturiile erau sărbătorile fratriilor (vezi supra) din oraşele 
ioniene, în timpul cărora se sancţiona, prin aşa-numitul sacrificiu al 
koureion-ului (tăierea pletelor) la băieţi, şi gamelia (depunerea cen- 
turii de castitate) la fete, atingerea pubertăţii (16 ani) şi integra- 
rea definitivă în grupul social (P. Vidal-Naquet, Vinătorul negru, 
Bucureşti, 1985, p. 164; P. Schmidt, Athena Apatouria et la ceinture: 
les aspectes feminins des Apatouria ă Athenes, în AESC, 32, 1977, 6, 
p. 1059-1073). 


39 Amficționie — ligă sau confederație a grecilor dintr-o anu- 
mită regiune, formată în jurul unui sanctuar comun (Fr. Chamoux, 
op. cit., p. 30). 

40 Pentatlon — concurs atletic compus din cinci probe: săritură, 
cursă de viteză, aruncarea discului, pugilat (ulterior, aruncarea su- 
liţei), lupte; a fost introdus la Jocurile olimpice la cea de-a 18-a 
Olimpiadă (708) (/bidem, p. 99). 


41 Baal — divinitate de origine mesopotamiană, cunoscută la 
popoarele orientale sub diferite nume — Baal („„Băbatul“ — Fenicia); 
Baal Zebul („Stăpînul Prinţ“ — Ugarit), Baal Hamman („Domnul 
Cerului“ — Cartagina), Aliyn Baal („Preaputernicul Stăpîn“) etc. (V. 
Kernbach, Dicţionar de mitologie generală, Bucureşti, 1989, p. 64). 


42 Filosofii menţionaţi aici fac parte din așa-numita „Şcoală 
din Milet“, fiind preocupaţi de găsirea unui principiu (la început, 
substanță subiacentă ultimă) al lumii (arche). Aşa cum reiese şi din 
mențiunile anticilor, aceştia au pus la baza unităţii Universului sub- 
stanțe naturale individuale: Thales (aprox. 640-550 î.Hr.) — apa sau 
umiditatea (Filosofia greacă pînă la Platon, 1/1, Bucureşti, 1979, 
p. LV-LXII, 147-167; Fr. E. Peters, Termenii filosofiei greceşti, Bucu- 
reşti, 1993, p. 44), Anaximandru (aprox. 610-546 î.Hr.) — infinitul, 
nelimitatul, nedeterminatul, nedefinitul (âpeiron) (Filosofia greacă 
pînă la Platon, 1/1, p. LXII-LXIX, 168-183; Fr. E. Peters, op. cit., 
p. 39), Anaximene (aprox. 585-525 î.Hr.) — aerul (aer) (Filosofia 
greacă pînă la Platon, Li, p. LXX-LXXIV, 184-193, Fr. E. Peters, 
op. cit., p. 18), Heraclit din Efes (539-470 î.Hr.) — focul necreat şi 
nepieritor (pyr) (Filosofia greacă pină la Platon), 1/1, p. CVIII- 
CXXII; /bidem, 1/2, Bucureşti, 1979, p. 320-372; Fr.E. Peters, op. cit., 
p. 251). Filosofiilor de orientare fizicalistă li se adaugă şi alte ele- 
mente valoroase ale gîndirii greceşti, precum principiul mişcării, 
conceptul de necesitate, problema contradicţiei, principiul convertirii 
cantitativului în calitativ etc. 


43 Traducere preluată din Filosofia greacă pînă la Platon, 1/2, 
Bucureşti, 1979, p. 354. 


44 Spre deosebire de „Școala din Milet“, cea numită din Eleea 
(oraş în sudul Italiei, în Grecia Magna) consideră că realitatea există 
ca un dat imuabil, unic, fără discontinuitate, căruia îi este străin prin- 
cipiul mişcării, al naşterii şi pieirii, aşadar absolut. Reprezentanţii 
acestei direcţii filosofice ţi-au exprimat concepţia în modalități dife- 
rite. Astfel, pentru Xenofon din Colofon (a doua jumătate a secolului 

al VI-lea — prima parte a secolului al V-lea), considerat întemeietorul 
Școlii, există doar realitatea obiectuală — Unul (hen) (Filosofia greacă 
pînă la Platon, 1, p. XCII-XCV; Ibidem, 1/2, p. 172-212); pentru 
Parmenide (aprox. 520-460 î.e.n) — Existentul, Fiinţa Unică (Filosofia 
greacă pînă la Platon, 1/1, p. XCII-XCV; Ibidem, 1/2, p. 213-260); 
Zenon din Eleea (7489-7430 î.Hr.) a adus noi argumente în sprijinul 
tezei parmenidiene a unicității fiinţei, pe care le-a formulat în ânumite 
raționamente numite aporii (aporia — „cale fără ieşire, impas, difi- 
cultate“*) (Dichtomia, Ahile şi broasca, Săgeata, Stadionul) prin care 
a eidenţiat contradicţiile pe care le pune teza pluralităţii şi cea a 
mişcării (/bidem, V1, p. CVI; Ibidem, 1/2, p. 261-286). 


45 Într-adevăr, Empedocle din Agrigent (Sicilia) (490-430 î.Hr.) 
a realizat sinteza dintre gîndirea milesiană şi cea eleată. După el, 
fundamentele lumii sînt formate din patru elemente (s/oichea), numite 
de ei „rădăcini“ (rizomata) — pămîntul, aerul, focul şi apa, concepute, 
însă, ca şi la filosofii eleaţi, ca imuabile, nesupuse schimbării, aşadar 
fără mişcare intrinsecă. Totuşi, aceste corpuri primordiale sînt supuse 
asocierii şi disocierii, deci mişcării, prin acţiunea a două forțe contra- 
dictorii — „lubirea“ (Philia) şi „Discordia“ (Weikos). (Ibidem, V/1, 
CXXX-CXLII; /bidem, 1/2, p. 420-548; Fr.E. Peters, op. cit., p. 44, 
151-152, 256) 


46 Despre Pitagora (-580-570 — sfîrşitul secolului al VI-lea — 
începutul secolului al V î.Hr.) şi pitagorism ca mişcare filosofică şi 
religioasă, cf. Filosofia greacă pînă la Platon, V/1, p. LXXVII-XCI; 
Ibidem, 1/2, p. 5-169; Fr.E. Peters, op. cit., passim. 


47 Anaxagora din Clazomene (Asia Mică) (500-428 î.Hr.) con- 
sidera că diversitatea calitativă a lumii sc datorează unui număr infinit 
de substanţe, numite de el „seminţe“ (spermata), originare, necreate, 
imuabile, dar asupra cărora acționează o forță motrice de natură inte- 
lectuală (nous), care face posibilă „rotirea“ amestecului originar al 
elementelor şi „rînduirea“ (Jiakosmesis) (Filosofia greacă pînă la 
Platon, V1, p. CXLII-CLII; /bidem, 1/2, p. 551-606; Fr.E. Peters, op. 
cit., p. 105-106, 190, 258). Prin concepţia sa, filosoful ionian a pre- 
gătit terenul filosofiei atomiste, elaborată de Leucipp din Eleea(?) 
(Abdera?, Milet?) şi, mai ales, de Democrit din Abdera (aprox. 460- 
370 î.Hr.), conform căreia lucrurile sînt formate din particule mate- 
riale indivizibile, atomi (aroma), deosebite între ele după formă şi 

mărime, şi prin a căror mişcare eternă (kinesis) şi agregare (synkrisis) 
iau naștere lucrurile sensibile. (Filosofia greacă pînă la Platon, Vl, 
p. CLXXII-CXCVII,; /bidem, I1/1, Bucureşti, 1984, p. 375-597; Fr.E. 
Peters, op. cit., p. 51, 106, 149-150). 


48 Numele şcolii „cinice“ vine de la Kynosarges („cîine alb sau 
gras“), locul de învățămînt aflat la poalele Lycabetului, sau de la 
PALă 


Kynicos bios („viaţă cîinească“), aşadar de la modul de comportare al 
adepților. 


4% Ataraxia — netulburare, echilibru, linişte sufletească (Fr.E. 
Peters, op. cit., p. 50). 


50 Hedone — plăcere (Ibidem, p. 115-118); la Epicur, „plăcerea 
este binele căutat de oameni“, echilibrul, absenţa durerii din corp şi a 
tulburării sufleteşti (/bidem, p. 117-118). 


51 Horenţi — grup de cîntăreți şi dansatori (Fr. Chamoux, op. 
cit., Il, p. 48). 


52 Leneenele erau sărbătorile atice în cinstea lui Dionysos, de 
la sfîrşitul lui decembrie, fiind prilejuite de prima stoarcere a strugu- 
rilor în teascuri (Fr. Chamoux, op. cit., |, p. 225; P. Levâque, Aventura 
greacă, |, Bucureşti, 1987, p. 425; V. Kernbach, op. cir., p. 144). 


53 Frinihos din Atena — cel dintîi tragic atenian, ce a trăit la 
începutul secolului al V-lea. În operele sale, Căderea Miletului (494) 
şi Fenicienile (476) s-a inspirat din evenimente contemporane (Fr. 
Chamoux, op. cit., |, p. 333; II, p. 69). 


54 Traducere după Filosofia greacă pînă la Platon, 11/1, p. 202. 


55 Evhemeros, mitograf din Mesena ce a trăit la sfîrșitul seco- 
lului al IV-lea şi începutul secolului al III-lea. A compus un fel de 
roman filosofic — Povestire sacră, în care relatează o călătorie ima- 
ginară prin insulele Oceanului Indian, dintre care cea mai mare era 
Panhaia, unde trăia o populaţie hibridă. Această operă a avut o mare 
influenţă asupra istoricilor şi mitografilor, cunoscută sub numele de 
evhemerism (Fr. Chamoux, Civilizaţia elenistică, |, Bucureşti, 1985, 
p. 502-503; II, p. 78). 


56 Kouroi (sg. kouros) şi korai (sg. kore) erau, la sfîrşitul 
secolului al VII-lea, statui colosale din marmură realizate în Ciclade 

şi în Atica, sub influenţa artei sculpturale orientale (Fr. Chamoux, op. 
cit., |, p. 91, II, p. 112). Pentru meganon, vezi supra. 


S7 Moscoforul — „Purtătorul de vițel“; sculptură atică realizată 
pe la 570-560 înfăţişînd un bărbat ce duce drept ofrandă un vițel, pe 
care-l ţine pe umeri (/bidem, p. 172, il. 189); Cavalerul Payne-Ram- 
pin sau Capul Rampin este tot o sculptură atică din intervalul 570- 
560: înfăţişează un călăreț. Capul acestuia se află astăzi la Muzeul 
Luvru iar torsul la Muzeul Acropolei. Numele îi vine de la un diplo- 
mat francez care a cumpărat capul din Grecia (/bidem, p. 148, il. 41). 


58 Portic — galerie de coloane, ce serveau unor scopuri civile, 
edilitare și religioase. 


59 Centauromahia — lupta centaurilor cu lapiţii, reprezentată 
frecvent în sculptură şi pictură (Fr. Chamoux, op. cit., II, p. 42). 


60 Artemision — templul Artemidei; considerat una dintre cele 
Şapte minuni lumii. Fusese construit de arhitecţii cretani Hersifron şi 
Metagenes la mijlocul secolului al VI-lea; avea dimensiuni impre- 
sionante — 55X115 m, o dublă colonadă dorică exterioară, fiecare 
coloană avînd 12 m înălțime. A fost incendiat de un nebun.-pe nume 
Herostrat (356), reconstruit după acelaşi plan (Fr. Chamoux, op. ci?., 
I, p. 89; II, p. 57). 


SI Templul din Didymai (cetate dependentă de Milet) era dedi- 
cat lui Apollo şi se bucura de celebritate datorită oracolului. Peste 
vechiul sanctuar distrus de perşi în 494 s-a ridicat la începutul seco- 
lului al IV-lea şi începutul celui următor o nouă construcţie, de di- 
mensiuni cu totul impresionante — 51X110 m. Particularitatea sa 
constă în aceea că interiorul era neacoperit, zidul înconjurînd o curte 
în aer liber (22X54 m), în interiorul căruia se afla o capelă ce adă- 
postea statuia lui Apollo, izvorul sacru şi laurul sacru. (Fr. Chamoux, 
Civilizaţia elenistică, II, p. 186-188, IL. 107-113). 


62 Civilizaţia terramare-lor, dezvoltată în epoca bronziului şi 
în prima epocă a fierului în sudul Cîmpiei Padului, îşi trage numele 
de la terramare — aşezări săteşti înconjurate de incinte şi de şanţuri, 
cu locuinţe construite pe palafite (piloţi), ale căror vestigii acumulate 
în timp formează /ell-uri (vezi supra) de 4-5 m înălțime. (G.A. Man- 
suelli, Civilizaţiile Europei vechi, Bucureşti, 1, 1978, p. 96-97; II, 

1978, p. 335-336); civilizaţia „apeninică“ — civilizaţia dezvoltată în 
epoca bronzului de-a lungul lanțului Apeninilor, din cîmpia Padului 
la golful Taranto (/bidem, |, p. 96; R. Bloch, J]. Cousin, Roma şi 
destinul ei, |, Bucureşti, 1985, p. 15); civilizația cîmpurilor de urne — 
vezi supra; civilizaţia laţială — facies-ul cultural dezvoltat în epoca 
fierului în Latium (centrul Italiei), la gurile Tibrului (/bidem, p. 20); 
civilizaţia villanoviană, al cărui nume provine de la descoperi- 
rile dintr-o necropolă de incineraţie de la Villanova, de lîngă Bologna, 
s-a dezvoltat în prima epocă a fierului şi cuprinde, în general, zona 
nordică şi nord-vestică a Italiei, acolo unde se va afirma civilizaţia 
etruscă (/bidem, p. 16; G.A. Mansuelli, op. cit., |, p. 158-165; II, 
p. 349-350). 


63 Traducere după Titus Livius, De la fundarea Romei, |, 7, 
Bucureşti, I, 1959, p. 14. 


64 Este vorba despre Titus Tatius — /bidem, I, 13-14, ed. cit., 
p. 23-24. 


65 Potrivit cronologiei stabilite de istorici, cei șapte regi legen- 
dari ai Romei primitive ar fi domnit astfel: Romulus — 753-716; Numa 
Pompilius — 715-762; Tullus Hostilius — 672-640; Ancus Marcius — 
641-616; Lucius Tarquinius Priscus — 616-578; Servius Tullius — 
578-534; Lucius Tarquinius Superbus — 534-509 (Vezi Enciclopedia 
civilizaţiei romane, Bucureşti, 1982). 


66 Septimontium era, în epoca istorică, o ceremonie religioasă 
ce avea loc la 11 decembrie, cînd se făceau șapte sacrificii distincte 
de către populaţia de pe cele şapte coline ale Romei; ea amintea de 
vechea ligă a triburilor latine (R. Bloch, J. Cousin, op. cit., p. 67). 


67 Comitia curiala — adunările legale ale poporului pe curii; 
curia era o comunitate civilă şi religioasă, respectiv un grup de gen- 
tes; numărul lor era de 10 pentru fiecare dintre cele trei triburi origi- 
nare ale Romei (Ramnes, Luceres şi Tities), toate curiile formau popu- 
lus Romanus Quiritiuin. 


68 Dictator — magistrat roman cu puteri extraordinare, militare 
şi civile, căruia i se încredința conducerea statului timp de şase luni în 
momente dificile pentru Republică (Enciclopedia civilizației romane, 
p. 260). 

69 Comitia centuriata — adunare a poporului roman sub arme 
pe clase şi centurii (/bidem, p. 22). 


70 Potestas — putere. 


7! Decemviri — comisie alcătuită din zece persoane (Decemviri 
legibus seribundis), însărcinată să conducă statul roman între 451-440 
î.Hr. Printre măsurile luate de decemviri s-a aflat şi întocmirea unui 
cod de legi, care au fost incizate pe zece table de aramă (Lex duo- 
decim tabularum) (Enciclopedia civilizaţiei romane, p. 255; R. Bloch, 
J. Cousin, op. cit., p. 249-253). 


72 Legile Liciniae Sextiae au dat posibilitatea plebeilor, în 367, 
să acceadă la consulat (/bidem, p. 109). 


73 Comitia tributa — adunarea poporului pe triburi, care, în 
decursul unei evoluţii îndelungate, avea competenţa de a alege tri- 
bunii, cvestorii, edilii şi alți magistrați plebei (Enciclopedia civi- 
lizației romane, p. 22). 

74 Manipulus — unitate militară formată din 100, apoi din 200 
de oameni în timpul regalității şi a Republicii; era comandată de un 


centurion; în cadrul unei legiuni romane existau 30 de manipule 
(Ibidem, p. 466). 


75 Senatus consultes — hotărîre a Senatului. 


76 Dreptul latin (ius Latii) era dreptul acordat cetăților din 
Latium şi apoi din Italia şi din alte zone ale statului, în virtutea căruia 
locuitorii lor aveau dreptul de a se căsători cu romanii (ius conubii), 
de a încheia tranzacţii comerciale cu ei (ius commercii) şi de a vota 
(ius suffragii); nu aveau însă dreptul de a îndeplini magistraturi (ius 
honorem) şi de a sluji la oaste (ius militiae) (Ibidem, p. 148). 


77 Oppidum — aşezare fortificată. 


78 Senatus consultum ultimum — hotărîre a Senatului prin care 
se dau puteri extraordinare magistraţilor statului. 


79 Numen, numen dei — voinţă exprimată de un zeu, calitate, 
valoare, semn sau gest expresiv (G. Dumezil, La religion romaine 
archaique, Paris, 1974, p. 42-48). 


80 Corect, Titus Livius, De la fundarea Romei, XXV, 40: „A- 
tunci s-a născut pentru întîia oară admiraţia romanilor pentru operele 
de artă greceşti... “ (București, vol. III, 1961, p. 349). 

81 În timpul lui Constantin, creștinismul a fost recunoscut ca 
una dintre religiile Imperiului şi nu ca religie de stat. 


82 Suetonius, Vieţile celor doisprezece Cezari, Augustus, LIII, 
Bucureşti, 1958, p. 82-83. 


83 Agri Decumates („Cîmpurile decumate“) — teritoriul dintre 
Pădurea Neagră şi bazinul fluviului Nekar; aveau menirea de a asi- 
gura legătura rapidă dintre armatele de pe Rin şi de la Dunăre (Enci- 
clopedia civilizației romane, p. 40). 


84 Nerva (Marcus Cocceius Nerva) — împărat între 96-98. 


85 Dacia a fost cucerită în urma războaielor din 101-102, 105 
(-106), iar teritoriile de la răsărit de Tigru, dintre care o parte au 
format provincia Mesopotamia, în urma mai multor campanii, des- 
făşurate în 114, 115, 116, 117. 


86 Antoninus Pius (Titus Aelius Hadrianus Antoninus), împărat 
între 138-161. Epitetul Pius („cel Pios“) a fost primit datorită credinţei 
pe care a arătat-o tatălui său adoptiv — Hadrian —, respectului față de 
religia tradițională şi cooperării sale cu Senatul. 


87 Maximinus Thrax — împărat între 235-238. 
88 Traianus Decius — împărat între 249:251. 
89 Gallienus (Publius Licinius Valcrianus Egnatius Gallienus) 


— împărat împreună cu tatăl său Valerianus între 253-260 şi apoi, după 
capturarea acestuia din urmă, singur, pînă în 268. 


90 Claudius II Gothicus — împărat între 268-270. 


9! Lucius Domitius Aurelianus, împărat între 270-275. El este 
cel care a ordonat părăsirea Daciei în 274/275. 


92 Tetricus Peter (Caius Pius Esuuius Tetricus) — împărat al 
„Imperiului gallic“ între 268-273. 


93 Sol Invictus nu este o divinitate de origine panonică, ci 
orientală (S. Sanie, Cu/tele oriemale în Dacia romană, 1, Bucureşti, 
1981, p. 123-125; idem, în Enciclopedia civilizaţiei romane, p. 728). 


94 Pons Milvius, azi Ponte Molle, peste Tibru; conform legen- 
dei, atunci a avut loc revelaţia, înaintea lui Constantin, a monogra- 
mului lui Hristos sau a semnului crucii, dar nu atunci a avut loc 

convertirea împăratului la creştinism; el a fost convertit cu puţin 
înainte de moarte. 


95 Iulianus Apostata (Flavius Claudius Iulianus), împărat între 
361-363. A fost proclamat Caesar în 355 şi Augustus în 361; Lutetia 
Parisionum (Parisius) — azi Paris. 


96 Paganus — „locuitor al unui sat“; pagus — „sat“ 


97 Romulus Momyllus Augustus (Augustulus) — ultimul împă- 
rat al Iperiului roman de Apus (475-476). 


98 Istoria este inclusă aici în rîndul disciplinelor literare. 


99 Cella — spaţiu închis într-un templu, destinat statuii zeului. 

